
I. APIE VIENA TEORIJA 


Žvilgsnis atgal. — Senis iš Tatuhivos. — Vėjas ir 
srovė. — Tiki pėdsakų beieškant. — Iš kur kilę 
Polynezijos gyventojai? — Pietįūrių paslaptys. 
— Teorija ir faktai. — Legendos apie Kon-Tiki 
ir baltaja rasę. — Prasideda II pasaulinis karas. 


Kartais pasitaiko, kad žmogus atsiduri 
nuostabioj padėty. Tas gali atsitikti palaip- 
sniui ir natūrališkiausiu būdu, bet kai tai 
pajunti, staiga nustembi ir klausi save, 
kaip visa tai atsitiko? 

Sakysim, kai atsiduri jūroj ant plausto 
su papūga ir penketa draugų. Tuomet, 
anksčiau ar vėliau, vistiek vieną rytą atsi- 
peikėsi, gal būt, kada geriau negu šiaip iš- 
silsėjęs, ir pradėsi galvoti. 

Vieną rytą aš pasijutau tokioj padėty. 
Paėmęs peršlapusį kelionės dienyną tada 
rašiau: 

“Gegužės 17. (1947 m.) Banguota jūra. 
Geras vėjas. Šiandien aš virėjas; ant plau- 
sto radau septynias skraidančias žuvis, vie- 

ną rašalinę žuvį ant stogo ir kitą nepažįs- 
tamą žuvį Torsteino miegamajame mai- 
še”... 

Šioj vietoj sustojo pieštukas, staiga gal- 
voj dingtelėjus minčiai: Iš tiesų, tai keis- 
ta Gegužės Septynioliktoji (Norvegų tauti- 
nė šventė, — Vert.). Beje, nepaprastai keis- 
ta ir visa aplinka — niekas kita, kaip tik 
dangus ir jūra. Kaip visa tai atsitiko? 

Pasilenkus kiek į kairę, galėjau plačiai 
apžvelgti tamsiai mėlyną vandenyną su 
putojančiomis bangomis, nepaliaunamai 
riedančiomis pro šalį paskui amžinai ju- 
dantį horizontą. Pasisukus į dešinę, matė- 
si mūsų ūksmėta palapinė, kur barzdotas 
individas, atsigulęs ant nugaros, skaitė 
Goethę ir, susimąstęs, krapštė plikais ko- 
jų pirštais skerslazdes bambukiniame sto- 
ge viršum mūsų ilgalaikės buveinės. 

— Bengtai! — tairau vaikydamas nuo 
dienyno žaliąją papūgą. — Pasakyk, po ga- 
lais, kaip mums atėjo į galvą šis dalykas? 

Goethe nuslinko po geltonrude barzda. 

— Po perkūnais, tu geriausiai žinai, juk 
tai buvo tavo kvaila mintis. Bet ji man vel- 
nioniškai patinka. 

Jis pakėlė savo kojų pirštus per tris sker- 
sinius į viršų ir pasinėrė vėl į Goethę. Tro- 
belės lauko pusėj ant bambukinių grindų 
darbavosi kepinančioj saulėj kiti trys ber- 


6 


nai. Jie buvo pusnuogiai, rudai nudegę su 
barzdomis, su druskos sluoksniu ant nuga- 
ros ir tokia išraiška, tartum jie kito nieko 
savo gyvenime nėra darę, kaip plukdę rąs- 
tus per Ramųjį vandenyną. Pro duris įlin- 
do Erikas, laikydamas vienoj rankoj savo 
sekstantą, kitoj pluoštą popierių. 

— Aštuoniasdešimt laipsnių ir keturias- 
dešimt šešios minutės į vakarus, aštuoni 
laipsniai ir dešimt minučių į pietus; pui- 
kus plaukimas pastarosiomis dienomis, vy- 
ručiai! 

Jis pagriebė mano pieštuką ir atžymėjo 
ant bambuko sienos kabančiame žemėla- 
pv ratuką prie galo grandinės, sudarytos 
ir panašių 19 ratukų, prasidedančių iš Cal- 
lao uosto Peru pajūry. Hermanas, Knutas 
ir Torsteinas taip pat skubiai sulindo pa- 
sidžiaugti naujuoju ratuku, kuris priarti- 
no mus apie 40 jūrmylių prie Pietjūrių sa- 
lų palyginus su priešpaskutiniu ratuku. 

— Žiūrėkit, vyručiai! — sušuko Herma- 
nas pasididžiuodamas. — Mes esame jau 
1570 kilometrų nuo Peru pakraščių! 

— Ir turime dar tik 6430 kilometrų ligi 
artimiausios salos, — įsiterpė atsargiai 
Knutas. 

— Norint būti tiksliai informuotiems, 
tenka dar pastebėti, — pasakė Torstein, — 
kad esame 5000 metrų viršum jūros dug- 


7 


no ir tam tikrą skaičių sieksnių nuo menu- 
lio. 

Tuo būdu mums visiems pasidarė visiš- 
kai aišku, kur mes buvome, o aš galėjau 
testi savo apmąstymus, kodėl mes čia 
buvoine. Papūga buvo lygiai linksma ir bū- 
tinai norėjo vaikštinėti ant dienyno. O van- 
denynas buvo toks pat apvalus ir dangaus 
apjuostas, giliai mėlynas, kaip anksčiau. 

Atrodo, kad visa tai bus prasidėję per- 
eitą žiemą vienam New Yorko muziejaus 
kabinete. O gal būt, prieš dešimt metų vie- 
noj mažoj Marguesas salyno salelėj, vidu- 
ry Ramiojo vandenyno. Gal būt, mes išlip- 
sime į tą pačią salelę, jei tik šiaurės rytų 
vėjas nenuvarys mūsų toliau į pietus, Ta- 
hiti ir Tuamutu salynų kryptim. Galėjau 
aiškiai įsivaizduoti šią salukę su paruda- 
vusiomis, vėjų nuplikintomis kalnų viršū- 
nėmis, žaliomis džiunglėmis, kurios ėjo 
kalnų atskardžiu iki pat jūros, ir lieknas, 
amžinai siūbuojančias palmes pajūry. Sa- 
la vadinasi Fatuhiva; tarp jos ir vietos, 
kurioj dabar mes mėtėmės, nebuvo jokios 
kitos žemės, ir vis dėlto ligi jos dar liko 
keleta tūkstančių jūrmylių. Mačiau prieš 
save siaurąjį Oula slėnį, prasiveriantį į jū- 
rą, ir atsiminiau, kaip mes sėdėdavome vie- 
nišame pajūry ir žiūrėdavome į beribį van- 
denyną, vakaras iš vakaro. Tada buvau sa- 

vo povesluvinėj kelionėj, ne su barzdotais 
jūrų vilkais, kaip dabar. Mes tada rankio- 
jome visokius gvvius, stabų paveikslus ir 
kitokius daiktus, primenančius vieną din- 
gusi} kultūrą. Ypač vienas vakaras liko 
mano atminime. Civilizuotasis pasaulis 
liko neribotai toli ir svetimas. Mudu buvo- 
me vieninteliai baltieji, išgyvenę šioj sale- 
lėj beveik metus laiko, lengvai pamiršę ci- 
vilizaciją su jos gerais ir blogais vaisiais. 
Gyvenome iš bąslių sukaltoj trobelėj, pa- 
sistatę palmių pavėsy prie jūros, ir valgė- 
me, ką davė tropikų miškas ir Ramusis 
vandenynas. 

Nevengdami sunkios, bet praktiškos mo- 
kyklos, susipažinome su daugybe ypatin- 
gu Ramiojo vandenyno klausimų. Manau, 
kad dažnai dvasia ir kūnu pasijusdavome 
beeiną pėdomis tų primityviųjų žmonių, 
kurie atvyko į šią salą iš nežinomos jų tė- 
vynės ir kurių palikuonys laisvai sau gy- 
veno Polynezijos salose, kol pasirodė mū- 
siškė rasė su Biblija vienoj rankoj ir šau- 
tuvu bei degtinės buteliu kitoj. 

Tąjį vakarą, kaip ir daug kartų prieš tai, 
sėdėjome pajūry mėnuliui šviečiant ir žiū- 
rėjome į jūros platybes. Išplėstom akim ir 
nuotykių pasaulio pagauti, stengėmės pa- 
tirti kiek galint daugiau įspūdžių. Mes trau- 
kčme į save stiprų džiunglių ir sūrios jūros 

kvapą. Klausėmės kaip šlamėjo vėjas tan- 
kiais pakrūmiais ir palmių viršūnėmis. Ly- 
giais protarpiais viską nustelbdavo griaus- 
mas milžiniškų bangų, kurios lūždavo pa- 
krašty ir paskysdavo putomis tarp akme- 
nų paplūdimyje. Tai buvo griaudimas ir 
dundėjimas! kai bangos subyrėdavo į mi- 
lijonus žibančių lašų, kol jūra vėl nurim- 
davo ir atsitraukdavo, kad susiimtų nau- 
jam puolimui prieš neįveikiamą krantą. 

— Ar ne keista, — ištarė Liva, — kad 
antroj pusėj salos niekad nėra tokių gožų? 

— Ne, — atsakiau, — bet čia yra vėjo 
pusė, prieš kurią tęsiasi atvira jūra. 

Mes vėl sėdėjome ir stebėjomės jūra, jai 
rodant ir rodant, iš kur jį ateina, kad ji 
ateina iš rytų, iš rytų, iš rytų. Pasatas, rytų 
vėjas, šiaušė vandens mases, jas ginė nuo 
horizonto rytuose prieš salas. Čia bangos 
galiausiai sugriūdavo tarp uolų ir rifų, o 
rytų vėjas, pakilęs kiek aukščiau, lėkė kaip 
lėkęs viršum pakraščių, per miškus ir kal- 
nus, netrukdomas į vakarus, nuo vienos 
salos, ligi kitos, kur leidosi saulė. šitokiu 
būdu vėjai ir susiformavę debesys pasiek- 
davo salą nuo rytų horizonto pačiais anks- 
tyvaisiais laikais. 

Pirmieji žmonės, pasiekę šias salas, ge- 
rai žinojo, kad taip yra. Tą patį žinojo ir 
paukščiai bei vabzdžiai; salų augmenija 

buvo taip pat visiškai paveikta šios aplin- 
kybės. Ir mums patiems buvo žinoma, kad 
toli toli už horizonto rytuose, iš kur iškyla 
debesys, buvo atviri Pietų Amerikos pa- 
kraščiai. Jie buvo už aštuonių tūkstančių 
kilometrų; tarp jų ir mūsų nieko kito ne- 
buvo, kaip tik vandenynas. 

Mes žiūrėjome į skriejančius debesis ir 
kunkuliuojančią, mėnulio apšviestą jūrą, 
klausydamiesi pasakojimų seno pusnuogio 
vyro, tupinčio priešais mus, įbestomis aki- 
mis į užgesusio laužo paskutines blanks- 
tančias anglis. 

— Tiki, — kalbėjo ramiu balsu senis, — 
buvo ir dievas, ir vadas. Tiki atvedė ma- 
no protėvius į šias salas, kur dabar gyve- 
name. Prieš tai mes gyvenome didelėj ša- 
ly už vandenyno. 

Jis krapštė medžio šaka anglis, neleis- 
damas joms užgęsti. Senis tupėjo ir gal- 
vojo. Jo mintys buvo praeitv, su kuria jis 
buvo sujungtas daugeliu ryšių. Jis dievino 
savo protėvius ir stebėjosi jų žygiais, gal- 
vodamas apie artėjantį susitikimą su jais. 
Senasis Tei Tetua buvo paskutinis iš išmi- 
rusios giminės Fatuhivos salos rytiniame 
pakrašty. Senis nė pats nežinojo, kiek jam 
metų, bet atrodė, kad jo surambėjusi ruda 
oda, pilna raukšlių, buvo vėjo ir saulės 
džiovinta mažiausia šimtą metų. Jis, aiš- 

ku, buvo vienas iš nedaugelio šiose salose, 
kurie prisiminė ir tikėjo savo tėvų ir pro- 
tėvių padavimais apie jų didįjį Polynėzi- 
jos dievą Tiki, saulės sūnų. 

Kai tą naktį grįžome į savo jaukiąją tro- 
belę ir sulindome į guolius, man vis dar 
vaidenosi senojo Tei Tetua pasakojimai 
apie Tiki, saliečių pirmykštę tėvynę ana- 
pus vandenyno, tolumoj nepaliaujančiai 
girdint duslų gožų griaudimą. Jis sklido 
kaip balsas iš praeities, norįs taip pat ką 
tai papasakoti. Aš negalėjau užmigti. Man 
atrodė, kad dabartis paliovė egzistavusi ir 
kad Tiki su savo vyrais ką tik keliasi pir- 
mą kartą per lūžtančias bangas tenai apa- 
čioj i krantą. Staiga man trenkė mintis į 
galvą: 

— Liva, ar nepastebėjai, kad milžiniškos 
akmeninės Tiki figūros tenai džiunglėse 
nepaprastai panašios į tuos akmeninius 
didvyrius, į tuos išmirusių kultūrų liku- 
čius Pietų Amerikoj? 

Čia išgirdau patvirtinantį gožų dundėji- 
mą. Jis pamažu silpnėjo, ir taip aš užmi- 
gau. 

Gal būt, visa tai nuo to ir prasidėjo. Kaip 
ten bebuvo, bet po to tęsėsi ištisa virtinė 
ivykių, kurių pasėkoj mes šeši vyrai ir ža- 
lia papūga atsidūrėme ant plausto, beplau- 
kią nuo Pietų Amerikos pakraščių. 

Dar gerai atsimenu, kaip aš užpykdžiau 
tėvą ir nustebinau motiną bei draugus, kai, 
sugrįžęs į Norvegiją, atidaviau universite- 
to zoologijos muzėjui savo vabzdžių ir žu- 
vų kolekcijas iš Fatuhivos. Aš nutariau 
mesti gyvūnijos studijas ir pradėti tyrinėti 
primityviąsias tautelės. Pietjūrių neišaiš- 
kintos paslaptys mane užkerėjo. Koks nors 
žmoniškas sprendimas juk turėjo būti, ir 
taip aš pasiėmiau sau už tikslą išaiškinti 
legendarinę Tiki figūrą. 

Tolimesniais metais, studijuojant Piet- 
jūrių tautelės, griūvančios salos pakrašty- 
je bangos ir džiunglių likučiai taip ir lydė- 
davo mane kiekviename žingsny, tartum 
tolimas sapnas. 

Moksliniai darbai, žurnalai iš pirmų- 
jų salų atradimų laikų ir neriboti rinki- 
niai Europos ir Amerikos muzėjuose suda- 
rè man neaprėpiamos medžiagos užsimo- 
tai mįslei spręsti. Nuo to laiko, kai euro- 
piečiai, pasiekė po Amerikos atradimo 
Pietjūrio salas, įvairių sričių tyrinėtojai su- 
nešė dideles krūvas žinių apie Polynėzijos 
gyventojus ir jų kaimynines tautelės. Bet 
vieningos nuomonės nebuvo, iš kur atsi- 
rado šie salų gyventojai ir kodėl ši rasinė 
grupė užtinkama tiktai vienišose salose Ra- 
miojo vandenyno rytinėj daly? 

Kai pirmieji europiečiai išsidrąsino į ke- 

lionę per didžiausiąjį vandenyną, jie di- 
džiai nustebo, atradę pačiame vandenyno 
vidury daugybę kalnuotų salelių ir lėkš- 
čių koralinių rifų, atsiskyrusių vienų nuo 
kitų ir visi kartu atskirti beribiu jūrų plo- 
tu nuo likusio pasaulio. Ir visos salos buvo 
apgyventos žmonių, anksčiau už juos at- 
vykusių. Jie buvo gražūs, nuaugę, ir pasi- 
tikdavo keleivius pajūry su šunėmis, par- 
šiukais ir vištomis. Iš kur jie buvo atsi- 
kraustę? Jų kalbos negalėjo suprasti nei 
viena kita tauta. Mūsų pačių rasė, kuri 
drąsiai save laikė salų atradėja, užtiko čio- 
nai dirbamus laukus, kaimus su maldyk- 
lomis ir trobeles ir pačiose mažiausiose gy- 
venamose salose. Negana to, kai kuriose 
salose jie rado senų piramidžių, grįstų gat- 
vių ir akmeninių statulų tokių didelių, kaip 
keturių aukštų namas. Bet atsakymo į vi- 
sas šias paslaptis nebuvo. Kas tie žmonės? 

Galima drąsiai sakyti, kad atsakymų į 
šias paslaptis būta nemažiau, kaip ir vei- 
kalų, parašytų šiuo klausimu. Įvairių sri- 
čių specialistai pasiūlė toli skirtingų spren- 
dimų, bet jų teorijos buvo visados atmes- 
tos logiškais išvedžiojimais tų specialistų, 
kurie siekė sprendimo kitais keliais. Poly- 
neziečių protėvynė buvo rimtai laikoma 
Malajos salynas, Indija, Kinija, Japonija, 
Arabija, Egiptas, Kaukazas, Atlantida, net 

Vokietija ir Norvegija. Bet prie kiekvieno 
tokio tvirtinimo iškildavo vienokis ar ki- 
tokis prieštaravimas, ir teorijos pakibdavo 
ore. | 

Kur įklimpsta mokslas, prasiveria gali- 
mybės fantazijai. Paslaptingosios milžiniš- 
kos figūros iš akmens Velykų saloj ir kiti 
nežinomos kilmės kultūrų likučiai šiose 
mažosiose atvirose ir vienišose salose, tarp 
Polynėzijos ir Pietų Amerikos, davė pa- 
grindo visokiausiems spėliojimams. Dau- 
geliui radiniai Velykų saloj priminė kai 
kurias dingusias priešistorines kultūras 
Pietų Amerikoj. Gal kadaise per vandeny- 
ną ėjo žemės tiltas, kuris vėliau nugrimz- 
do? Gal Velykų ir visos kitos Pietjūrių sa- 
los, turinčios panašius paminklus, buvo li- 
kučiai nuskendusio žemyno? 

Tai būtų buvusi populiari teorija ir pri- 
imtinas išaiškinimas, jej geologai ir kiti ty- 
rinėtojai būtų su tuo sutikę. Be to, zoolo- 
gai, ištyrę vabzdžius ir sraiges Pietjūrių 
salose, įrodė, kad šios salos visoj žemės is- 
torijoj buvo visiškai atskirtos viena nuo 
kitos ir nuo gretimųjų žemynų, lygiai kaip 
ir šiandien. 

Dėl to nėra jokios abejonės, kad Polynė- 
zijos rasės pirmtakai bus kadaise atplau- 
kę arba buvo jūros atvaryti — jiems no- 
rint, arba prieš jų norą — į šias nuošalias 

salas. Pažiūrėjus į Pietjūrių gyventoją iš 
arčiau, darosi aišku, kad jo protėviai čia 
atsikrautė ne prieš taip jau daug šimtme- 
čių. Nežiūrint, kad polyneziečiai yra pa- 
sklidę po vandenyno plotą, keturis kartus 
didesnį už Europą, jie nesukūrė tikrai skir- 
tingų kalbų šiose paskirose salose. Nuo 
Havajų šiaurėj ligi Naujosios Zelandijos 
pietuose, nuo Samoa vakaruose ligi Vely- 
kų salos rytuose, yra tūkstančiai jūrmylių, 
bet nežiūrint to, visos kiltys šiose įvairiose 
salose kalba tarmėmis tos pačios kalbos, 
kurią mes vadiname polyneziečių. Raštas 
visose šiose salose buvo nežinomas, neskai- 
tant Velykų saloj užtiktų medinių plokš- 
čių su nesuprantamais ieroglifais, kurių 
negali išskaityti nei vietiniai, nei kas ki- 
tas. Bet jie turėjo mokyklas, kuriose poe- 
tiškas istorijos mokymas buvo svarbiau- 
sias dalykas, nes Polvnezijoj istorija buvo 
tas pat, kas religija. Jie garbino savo pro- 
tėvius ir dievino savo mirusius vadus ligi 
pat Tiki laikų. O apie patį Tiki jie kalbė- 
davo, kad jis buvo saulės sūnus. 

Veik kiekvienoj saloj buvo mokytų vyrų, 
kurie galėdavo iš atminties suskaičiuoti vi- 
sus salos vadus nuo pat pirmųjų įsikūrimo 
laikų. Praeities įvykiams geriau prisiminti 
jie rišdavo mazgus ant painiai suraizgytos 
virvutės, kaip tai darydavo inkos indėnai 

Peru krašte. Naujų laikų tyrinėtojai surin- 
ko visų salų genealoginę medžiagą, ją su- 
lygino ir konstatavo, kad atskirų salų ge- 
neracijų vardai ir jų skaičius nuostabiai 
sutampa. Skaičiuojant, kad polyneziečių 
vidutiniškas kartos amžius buvo 25 metai, 
buvo prieita įsitikinimo, kad Pietjūrių sa- 
los buvo šios rasės apgvventos ne anksčiau, 
kaip 500 metų po Kristaus. Vėl kita kultū- 
ros banga su nauja eile vadų rodo, kad į 
salas atsikėlė dar kita grupė, ir žymiai vė- 
liau, būtent apie 1100 metus po Kristaus. 
Iš kur galėjo būti tokie vėlyvi ateiviai? 
Labai maža mokslininkų pabojo tas le- 
miančias aplinkybes, kad tai turėjo būti 
gryna akmens gadynės tauta, kuri atsikrau- 
slė į šias salas. Nežiūrint savo protingumo 
ir nuostabiai aukštos kultūros visose kito- 
se srityse, šie jūrų keliautojai atsivežė su 
savim tam tikros rūšies akmens kirvius ir 
kilus įnagius, būdingus akmens gadynei, 
kuriuos išnešiojo po visas salas, kur tik jie 
apsigyveno. Mes neturime pamiršti, kad, 
neskaitant kai kurių uždarų miškinių tau- 
telių ir visiškai primityvių giminių, pasau- 
ly nebuvo vešlių kultūrų, kurios dar apie 
500 arba 1100 metus po Kristaus būtų bu- 
vusios akmens gadynės stadijoj, išskyrus 
Naująjį Pasaulį. Ten net ir pačioms aukš- 
čiausioms indėnų kultūroms geležies var- 

tojimas buvo visiškai nežinomas. Jie turė- 
davo akmeninius kirvius ir įrankius tų 
pačių rūšių, kokių buvo vartojami Pietjū- 
rių salose ligi pat jų atradimo. 

šios gausingos Amerikos indėnų taute- 
lės buvo polyneziečių artimiausios giminės 
rytuose. Vakaruose gyveno Australijos ir 
Melanezijos juodaodžių primityvios gamti- 
nės tautos, tolimi negrų giminės. Už jų vėl 
buvo Indonezija ir Azijos pakraščiai, kur 
akmens gadynė yra žymiai gilesnės praei- 
ties, negu, turbūt, kurioj nors kitoj pasau- 
lio vietoj. 

Dėl tos priežasties aš savo spėjimus ir 
dėmesį vis mažiau bekreipiau į Senąjį Pa- 
saulį. kur tiek daug jau buvo ieškota po- 
lyneziečių protėvynės ir nieko nerasta. Aš 
nukreipiau savo dėmesį į žinomas ir ne- 
žinomas Amerikos indėnų kultūras, apie 
kurias ligi šiol niekas rimtai nebuvo pa- 
galvojęs. Kaip tik artimiausiuose pakraš- 
čiuose, tiesiai rytuose, kur šiandien Pietų 
Amerikos respublika Peru nusitęsia nuo 
Ramiojo vandenyno ligi aukštųjų kalnų, 
buvo pakankamai pėdsakų, jei tik kas jų 
ieškojo. Čia kadaise gyveno nežinoma tau- 
ta ir buvo sukūrusi vieną iš nuostabiausių 
kultūrų pasauly, kol tauta staiga prapuo- 
lė, tartum ją būtų žemė prarijusi. Ji paliko 
milžiniškas, į žmogų panašias, akmenines 

statulas, kurios primena tokias pat stalu- 
las Pitcairn, (Marguessas ir Velykų salose, 
taip pat didelių laiptinių piramidžių, pri- 
menančių piramides Tahiti ir Samoa sa- 
lose. Naudodami akmeninius įrankius, jie 
iškaldavo iš kalnų akmens gabalus, trau- 
kinių vagonų didumo, ir gabendavo juos 
ištisas mylias; pastatydavo juos ant šono 
arba užkeldavo ant vienas kito, padaryda- 
mi vartus, galingas sienas, terasas, nuosta- 
biai panašias į pastatus, użtinkamus kai ku- 
riose Pietjūrių salose. 

Inkos indėnai turėjo tuose kalnuose su- 
kūrę plačią valstybę, kai pirmieji ispanai 
pasiekė Peru. Jie nupasakojo ispanams, 
kad tie didingi paminklai, stovį apleisti toj 
šaly, yra darbas baltų dievų giminės, kuri 
čia gyveno, prieš perimant valdžią inkos 
indėnams. Dingę statybininkai buvo vaiz- 
duojami išmintingais ir draugiškais moky- 
tojais, kurie ankstyvais laikais buvo atsi- 
kraustę iš šiaurės pusės. Jie apšvietė inkų 
primityvius protėvius, kaip statyti namus, 
dirbti žemę, o taip pat kaip gyventi ir elg- 
tis su kitais. Jie visiškai skyrėsi nuo kitų 
indėnų, nes jie buvo balta oda ir ilgomis 
barzdomis; be to, daug didesnio ūgio. Stai- 
ga jie dingo iš Peru — taip pat staiga, kaip 
jie buvo atėję; valdžią šaly perėmė patys 
inkai, o baltieji mokytojai pranvko am- 

žinai, pasileidę nuo Pietų Amerikos pa- 
kraščių vakarų kryptim per Ramųjį van- 
denyną. 

O po to, kai europiečiai atsirado Pietjū- 
rių salose, jie nepaprastai nustebo, maly- 
dami, kiek daug tengimių gyventojų buvo 
beveik balta oda ir barzdoti. Daugely salų 
pasitaikė ištisų šeimų, kurios išsiskyrė pa- 
stebimai balta oda, rudais — iki geltonu- 
mo plaukais, mėlynomis akimis ir beveik 
semitiška išvaizda — su kumpomis nosi- 
mis. Patys polyneziečiai buvo geltonai ru- 
dos spalvos, tamsiai juodais plaukais ir 
priplaktomis nosimis. Raudonplaukiai va- 
dino save “urukehu”, ir pasakojo, kad jie 
pareina tiesiai iš pirmųjų vadų, kurie bu- 
vę balti dievai, tokie pat, kaip Tangaroa, 
Kane ir Tiki. šias legendas apie paslaptin- 
guosius baltuosius žmones, iš kurių išvedė 
save vietiniai gyventojai, buvo galima už- 
tikti visoj Polynėzijoj. Roggeween, atradęs 
1772 metais Velykų salą, labai nustebo, kad 
ir šioj saloj užtiko šviesiaodžius žmones. 
Velykų salos gyventojai galėdavo patys su- 
skaičiuoti, kurie iš jų protėvių buvo bal- 
taodžiai ligi Tiki ir Hotu Matuas laikų, kai 
jie atplaukė iš jūros, “iš kalnuotos ir sau- 
lės išdžiovintos šalies rytuose”. 

Po atliktų mano studijų, užtikau Peru 
krašte nuostabių pėdsakų kultūroj, mito- 

logijoj ir kalboj. Atradimai vertė mane leis- 
tis į gilesnes ir koncentruotas studijas, no- 
rint susekti polyneziečių pirmojo dievo Ti- 
ki kilmę. 

Galiausiai aš radau, ko tikėjausi. Vieną 
dieną sėdėjau skaitydamas inkų legendas 
apie saulės dievą Virakochą, kuris buvęs 
dingusios Peru šalies baltosios tautos va- 
das, ir užtikau šiuos žodžius: 

“Vardas Virakocha yra kilęs iš inkų kal- 
bos (ketchua) ir menamai iš vėlesnių lai- 
kų. Pirmykštis vardas, duotas saulės die- 
vui Virakocha, menamai daugiau vartotas 
senaisiais Peru laikais, buvo Kon-Tiki ar- 
ba Illa-Tiki, kas reiškia Saulės-Tiki arba 
Ugnies-Tiki. Kon-Tiki buvo vyriausias ku- 
nigas ir saulės karalius tųjų inkų legendo- 
se minimų baltųjų žmonių, palikusių mil- 
žiniškų griūvėsių palei Titikakos pakraš- 
čius. Legendoj pasakojama, kad Kon-Tiki 
užpuolė vadas, vardu Kari, atsiradęs iš Ko- 
guimbo slėnio. Viename mūšy Titikakos 
ežero saloj paslaptingieji baltieji ir barz- 
dotieji vyrai buvę visiškai išskersti, o pats 
Kon-Tiki su savo artimaisiais ištrūko, ga- 
liausiai pasiekė pajūrį ir pasileido per jū- 
rą į vakarus". 

Daugiau nebeabejojau, kad baltasis va- 
das ir dievas, Saulės-Tiki, apie kurį pasa- 
kojo inkai, kad jų protėviai jį nuvarė į jū- 

rą, buvo tas pats baltasis vadas ir dievas 
Tiki, saulės sūnus, kurį visi Pietjūrių ryti- 
nių salų gyventojai garbino savo pirmuo- 
ju tėvu. O smulkesnių žinių iš Saulės-Tiki 
gyvenimo Peru krašte iškyla su senais vie- 
tovardžiais aplink Titikakos ežerą, ir taip 
pat Pietjūrių tengimių istoriniuose pasa- 
kojimuose. 

Polynėzijoj buvo ir kitų pėdsakų, rodan- 
čių, kad taikioji Kon-Tiki giminė neilgus 
amžius valdė salas. Duomenys rodo, kad 
iš šiaurės vakarų (Aliaskos-Britų Kolumbi- 
jos) pasirodė indėnai, plaukią tvirtomis 
kautvnių valtimis, surištomis po dvi į krū- 
vą, tokio didumo, kaip vikingų laivai. Jie 
perplaukė vandenyną ir pasiekė Havajus 
ir iš čia visas kitas salas. Jų kraujas susi- 
maišė su Kon-Tiki giminės, ir atnešė į sa- 
lyną naują kultūrą. Tai buvo antroji ak- 
mens gadynės tauta, pasiekusi Polynėziją, 
nepažinusi metalo, nežinodama puodžių 
meno, nei ratyno, staklių, anei javų — maž- 
daug 1100 metų po Kristaus. 

Kaip tik dėl tos priežasties aš ir atsidū- 
riau Britų Kolumbijoj ir tyrinėjau senojo 
Polynėzijos stiliaus uolinius paveikslus 
tarp šiaurvakarių indėnų. Tuo pat laiku į 
Norvegiją įsiveržė vokiečiai. 

Dešinėn! Kairėn! Dalinys aplink! Karei- 
viškas laiptų mazgojimas, batų valymas, 

radijo telegrafistų mokykla ir paruošimas 
į parašiulininkus. Visa tai baigėsi laivų 
vilkstine į Murmanską, iš čia į Finmarką. 
Ten siaubė karo technikos dievas, saulės 
dievui užmigus ilgai žiemai. 

O paskui atėjo taika. 

Ir taip vieną dieną baigiau savo teoriją. 
Aš panorau vykti į Ameriką ir paskelbti 
tą teoriją. 

II. PASIRUOšIMAS EKSPEDICIJAI 


Pas žinovus. — Jūrininkų namuose. — Paskutinė 
išeitis. — Tyrinėtojų klubas. — Naujoji kelio- 
nės apranga. — Pirmasis palydovas. — Trium- 
viratas. — Dailininkas ir du sabotažninkai. — 
Į Washingtoną. — Pasitarimas karo departa- 
mente. — Su pageidavimų sarašu pas vyriausią 
aprūpintoją. — Pinigų klausimas. — Tarp JT 
diplomatų. — Skridimas į Ekvadora. 


Atrodo, kad visa tai bus prasidėję vie- 
ną vakarą prie ugnies laužo Pietjūrių sa- 
loj, kur senas tengimis pasakojo savo kil- 
ties istoriją ir padavimus. Po daugelio me- 
tų sėdėjau su kitu seniu, šį kartą didelio 
New Yorko muziejaus tamsiame kabinete. 

Aplink stiklinėse spintose buvo tvarkin- 
gai sudėti daiktai, primeną dingusias kul- 
tūras. Likusią vietą kambarvyj užėmė len- 
tynos, prikrautos knygomis. Jų didžią da- 
lį, tikrai, bus skaitęs tik vienas kitas da- 
lyko žinovas. Pražilęs ir širdingos išvaiz- 
dos senis už rašomojo stalo buvo jas visas 

skaitęs ir nemaža pals parašęs. Atrodė, 
kad jam užlipau ant kojos, nes jis nera- 
miai barškino pirštais į kėdės atramą ir 
atrodė nepatenkintas. 

— Ne, — tarė jis. — Niekados. 

Kalėdų senis būtų taip pat atrodęs, jei 
kas nors būtų ėmęs jam tvirtinti, kad ki- 
tos Kalėdos išpuola vidurvasarį. 

— Jūs klystate, — visiškai klystate, — 
jis kartojo ir kratė pyktelėjęs galvą. 

— Bet juk jūs dar nieko apie tai ne- 
skaitėte, — tariau, linktelėdamas viltingai 
galva į rankraštį, gulėjusį ant stalo. Mano 
argumentai... 


— Argumentai, — nenoriai jis pakarto- 
jo. — Juk negalima svarstyti etnolosinio 
klausimo, kaip tai daro detektyvas. 

— Kodėl ne? — atsakiau. — Aš savo iš- 


vadas padariau, remdamasis savais stebė- 
jimais ir mokslo patiektais faktais. 

— Mokslo uždavinys tiktai konstatuoti, 
bet ne įrodyti viena ar kita. 

Jis pamažu pastūmė rankraštį į šoną ir 
žiūrėjo į rašomąjį stalą. 

— Visiškai teisinga, kad Pietų Amerika 
davė vieną iš nuostabiausių praeities kul- 
tūru; taip pat teisinga, kad mes nei žino- 
me, iš kur atėjo Tiahuanacos statvtojai ir 
kur jie dingo, kai inkos indėnai perėmė 
valdžią. Bet vienas dalykas vra vis dėlto 

aiškus: nei viena iš Pietų Amerikos tautų 
nepersikėlė į Ramiojo vandenyno salas. 

Jis pažiūrėjo tyrinėjančiai į mane ir pri- 
dėjo: 

— Ir žinote kodėl? Atsakymas labai pa- 
prastas: jie negalėjo ten nuvykti. Neturėjo 
laivų! 

— Jie turėjo plaustų, — bandžiau abe- 
jingai. — Žinote, plaustai iš balsos me- 
džio. — Senis ramiai atsilošė ir tarė: 

— Jūs galite juk pamėginti nuplaukti 
balsos plaustu iš Peru į Pietjūrių salas; tuo- 
met pamatysite, ko jie verti... 

Aš jam neatsakiau. Buvo vėlu. Mes at- 
sistojome ir nusilenkėme. Senasis moksli- 
ninkas patapšnojo man draugiškai per pe- 
tį, palydėjo iki durų ir priminė, kad galiu 
visados kreiptis į jį reikalui ištikus. Bet 
dėl manęs geriausia būtų, jeigu aš specia- 
lizuočiaus arba Polynezijos arba Amerikos 
klausimuose, bet šitaip nemaišvčiau šių 
dviejų skirtingų pasaulio dalių. Jis grįžo 
prie rašomojo stalo. 

— Juk jūs užmiršote šita, — jis pasakė 
ir sugrąžino rankraštį. 

Aš pažiūrėjau į pažįstamą užrašą: “Poly- 
nesia and America, A Study of Prehistoric 
Relations". Pasikišęs rankraštį po pažas- 
tim, skubiai pasileidau laiptais žemyn ir 
atsidūriau gatvės judėjime. 

Vėliau vakare pasibeldžiau į namus 
Greenwich Village užkampyj. Čia dažnai 
ateidavau su savo problemomis ir rūpes- 
čiais. 

— Malonu, kad atėjai, — tarė šeiminin- 
kas. Kaip reikalai? 

— Blogai, — atsakiau. — Niekas nenori 
skaitvti rankraščio. 

Jis paruošė vakarienę, ir mes susėdome 
pavalgvti. 

— Dalykas labai paprastas, — jis pasa- 
kė, — visi, į kuriuos kreipeisi, mano, kad 
tai pripuolama ir paviršutiniška ideja. Tu 
žinai, kad čia Amerikoj dažnai išdygsta 
žmonių su keistomis idejomis. 

— Prie to dar vienas dalykas, — paste- 
bėjau. 

— Taip, — perėmė jis žodį, — darbo me- 
todas. Jie visi specialistai ir nepasitiki dar- 
bo metodais, aprėpiančiais visas specialias 
sritis, nuo botanikos iki archeologijos. 

Jis atsikėlė ir susiieškojo didoką rank- 
raštį. 

— Žiūrėk čionai, — jis pasakė. — Mano 
paskutinis darbas apie paukščių motyvus 
kinų išsiuvinėjimuose. Tam sugaišau sep- 
tynetą metų, bet užtat jį tuojau priėmė į 
spaudą. Laikas reikalauja dirbti smulkme- 
niškai. 

Karolis, mano draugas, buvo teisus. Bet 

norint išspręsti Ramiojo vandenyno pro- 
blemą,  nenušviečiant jos iš visų pusių, 
man atrodė taip pat nesėkminga. 

Mes nuvokėme stalą, o aš pagelbėjau, 
valvdamas lėkštes. 

— Kas nors naujo iš Chicagos univer- 
siteto? 

— Ne. 

— O ką sakė tavo senas draugas šian- 
dien muziejuj? 

— Jis taip pat neparodė susidomėjimo, 
— atsakiau. Jis pasakė: kadangi indėnai 
turėjo tik atvirus plaustus, yra beprasmiš- 
ka manyti, kad jie galėjo atrasti Pietjūrių 
salas. 

— Tiesą pasakius, ir man atrodo, kad 
tai gali būti praktinė kliūtis, dėl kurios ta- 
vo teorija atrodo negalima. Nesuprask ma- 
nes blogai, — pasiskubino jis pridėti. — Aš 
tikiu, kad tu teisus, bet kartu visa tai at- 
rodo neišaiškinama. Pavyzdžiui, mano dar- 
bas apie paukščių motyvus, paremia tavo 
teoriją. 

— Karoli, — pasakiau, — aš esu visiškai 
įsitikinęs, kad Pietų Amerikos indėnai per- 
plaukė plaustais Ramųjį vandenyną, ir aš 
esu pasiruošęs statyti plaustą ir buriuoti 
juo per vandenyną, kad parodyčiau, jog tai 
įmanoma. 

— Ar tu iš proto išsikraustei! 

Mano draugas priėmė mano žodžius už 
juoką. 

— Vadinasi, tu netiki, kad tai galima? 

— Ne, tu esi pakvaišęs, — tik ne plaustu. 

Dabar supratau, kad niekas nepatikės 
mano teorijai, kadangi tarp Peru ir Poly- 
nezijos yra neaprėpiama vandens platuma 
ir kad aš mėginau trumpai ir paprastai iš- 
aiškinti, pasinaudodamas priešistoriniu 
plaustu. 

Karolis netvirtai pažiūrėjo į manę. 

— Einame į miestą ir išgersime po bur- 
nelę. 

Išėjome ir išgėrėme po ketvertą. 

Tą pačią savaitę pasibaigė mano nuoma. 
Norvegijos bankas tuo pat metu pranešė, 
kad nebegaliu gauti dolerių. Valiutos su- 
varžymai. Susikroviau daiktus ir įsėdau į 
požeminį traukinį, einantį į Brooklvną. 
Ten dulinau į norvegų jūrininkų namus, 
kur valgis buvo stiprus ir geras, o kainos 
atitiko piniginę. Gavau kambariuką, bet 
valgiau kartu su jūros žmonėmis. 

Įvairios išvaizdos ir blaivumo jūrininkai 
vienu dalyku buvo bendri, būtent: kai kal- 
bėdavo apie jūrą, jie žinodavo ką jie kal- 
ba. Bet jų žinios apie plaustus buvo men- 
kos. Plaustas — ne laivas, jis neturi nei 
kielio, nei bordų. Tai daiktas, kuriuo nau- 

dojamasi bėdos atveju, kol koks norint lai- 
vas ištraukia iš vandens. Vienas jūreivis 
kalbėjo su pagarba apie plaustus, jis juo 
išsilaikęs net tris savaites, kai vokiečių po- 
vandeninis torpedavo jo laivą Atlante. 

— Bet plaustu negalima vairuoti, — jis 
pridėjo. Jis ėjo tai šonais, tai galais, tai 
ratu, pasiduodamas vėjui. 

Bibliotekoj ieškojau aprašvmų, rašytų 
pirmųjų europiečių, pasiekusių Pietų Ame- 
rikos Ramiojo vandenyno pakraščius. Prie 
aprašymų nebuvo pridėta braižinių ar pa- 
aiškinimų apie indėnų didžiuosius balsos 
medžio plaustus. Jie turėjo rojines bures, 
sliuižius ir ilgą irklą užpakalv vairuoti. 
Vadinasi, buvo galima juos vairuoti. 

Savaitės slinko jūrininkų namuose. Jo- 
kio atsakymo iš Chicagos ar kitų vietų, ku- 
rioms buvau pasiuntęs savo mokslinio dar- 
bo nuorašus. 

Vieną šeštadienį ėmiau ir užsukau pas 
laivų aprūpintoją Water Street'e, kur ma- 
ne mandagiai užkalbino, vadinant kapito- 
nu, kai paprašiau Ramiojo vandenyno jūr- 
lapių. Susiviniojęs jūrlapius ir pasikišęs po 
pažastim pasileidau priemiestiniu traukiniu 
į Ossining, kur būdavau nuolatinis savait- 
galių svečias pas jauną norvegų porą, gy- 
venančią nuostabiai gražioj vietoj. Jis buvo 
anksčiau laivo kapitonu, o dabar tarnavo 

raštinės vedėju Fred Olsen linijoj New 
Yorke. 

Aš išviniojau jūrlapius, ištiesiau juos ant 
žolės ir užklausiau Vilhelmą, ar jis tiki, 
kad plaustas galėjo nunešti gyvus žmones 
iš Peru į Pietjūrių salas? 

Nustebęs jis žiūrėjo daugiau į mane, ne- 
gu į jūrlapius, bet ilgai nelaukdamas at- 
sakė, kad taip. Man pasidarė daug leng- 
viau, nes žinojau, kad laivininkystė ir bu- 
riavimas buvo Vilhelmo amatas ir aistra. 
Mano nustebimui jis po to pareiškė, kad 
tai būtų tikra beprotystė galvoti apie tokią 
Kelionę, apie kurią aš jam išsitariau. 

— Bet juk ką tik pasakei, kad tokia ke- 
lionė įmanoma, — nutraukiau jį. 

— Visiškai teisingai, — jis patvirtino. 
— Bet galimybės dingti yra tokio pat di- 
dumo. Juk tu pats niekad nesi buvęs ant 
balsos plausto, ir staiga tu užsimanei ke- 
liauti juo per Ramųjį vandenyną. Gal būt 
pasiseks, gal būt ne. Senieji Peru indėnai 
be abejonės turėjo daugelio kartų patyri- 
mą kaip juos statyti. Gal būt dešimt plaus- 
tų nuėjo į dugną ir tik vienas išsilaikė —- 
o gal ir šimtai amžiaus laikotarpy. Kaip 
tu sakai, inkos indėnai leisdavosi į atvirą 
jūrą, susitelkę į ištisus tokių plaustų lai- 
vynus.  Atsitikus nelaimei, kaimyninis 
plaustas galėdavo išgelbėti žmones. Bet kas 

ištrauks tave iš vandens toli jūroj? Jeigu 
pasiimtum ir radiją pasinaudoti nelaimės 
atveju, ir tuomet tas nedaug tau padėtų, 
nes ne taip jau lengva rasti mažą plaustą 
tarp bangu tūkstančius jūrmylių nuo kran- 
to. Užėjus audrai jus gali nuplauti nuo 
plausto kelis kartus, kol kas nors atvyktų. 
Geriausia, kad tu ramiai palauktum, kol 
kas nors ras laiko perskaitvti tavo rank- 
rašti. 

Po savaitės vėl buvau Ossininge, su jūr- 
lapiais po pažastim. Ir kai aš grižau atgal, 
per jūrlapį buvo išbraukta mėlyna linija 
nuo Peru iki Tuamotu salų. Mano draugas 
Kapitonas neteko vilties atkalbėti mane 
nuo šios minties. Mes sėdėjome valandų 
valandas, mėgindami apskaičiuoti plaus- 
to kelią ir laiką. 

— Devyniasdeši:t šešios dienos, — pa- 
reiškė Vilhelmas. - - bet nepamiršk, tik 
ideališkiausiomis sąlygomis, plaukiant visą 
laiką pavėjui, ir sutinkant su tavo many- 
mu, Kad plaustu iš tikrųjų galima buriuoti. 
Tau reikia būtinai skaičiuoti keturius mė- 
nesius, bet būti pasiruošusiam ir ilgesniam 
laikui. 

-— All right, — atsakiau patenkintas, — 
skaitykime trumpiausią laiką keturius mċ- 
nesius, bet padarysime per devyniasdešimt 
šešias dienas 

West 72nd Street, netoli Central parko 
vra vienas įstabiausių New Yorko klubų. 
Prie durų kabo mažutė blizganti misinginė 
iškaba “Explorers Club“, duodanti pagrin- 
do manyti, kad tuose mūruose yra kas nors 
nepaprasto. Tik įėjęs pro duris į vidų pa- 
sijunti, tartum būtum nusileidęs parašiu- 
tu į svetimą pasaulį, daug mylių nuo New 
Yorko dangoraižių. Uždarius užpakaly du- 
ris į New Yorką, pajunti atmosferą, prime- 
nančią liūtų medžioklę, laipiojimą kalnais 
ir poliarinį gyvenimą, o taip pat jausmą, 
tartum sėdėtum salione patogios jachtos, 
plaukiančios aplink pasaulį. Begemotų ir 
briedžių trofėjos, kaulai ir ragai, karo būb- 
nai ir ietys, indėnų apdarai ir dievų pa- 
veikslai, laivų modeliai, vėliavos, fotogra- 
fijos ir žemėlapiai gaubia klubo narius, kai 
jie čia susirenka šventei arba paskaitai 
apie tolimas šalis. 

Po mano kelionės į Marguesas salas bu- 
vau priimtas į klubą aktyviu nariu ir, bū- 
damas pats jauniausias narių tarpe, atvy- 
kęs i miestą retai praleisdavau susirinki- 
mą. Kai vieną lietingą lapkričio vakarą 
užėjau į klubą, naujai priimtas narys, pul- 
kininkas Haskin iš aviacijos aprūpinimo 
skyriaus, turėjo laikyti paskaitą ir parodyti 
visą eilę naujų kariškų išradimų ir pato- 
bulinimų, kurie, pasak jo, galėtų būti nau- 

dingi mokslinėms ekspedicijoms kaip į 
šiaurę, taip ir į pietus. 

Po pranešimo prasidėjo gyvos ir plačios 
diskusijos. Danijos žinomas ašigalio tyri- 
nėtojas Peter Freuchen kratė skeptiškai 
galva. Jo pasitikėjimas šiomis naujenybė- 
mis nebuvo didelis. Diskusijoms baigian- 
tis pulkininkas Haskin paskelbė, kad klubo 
nariai, kurie ruošiasi naujoms ekspedici- 
joms, galės pasirinkti čia demonstruotus 
daiktus, jeigu jie sugrįžę praneš laborato- 
rijai savo nuomonę. 

Aš buvau paskutinis, kuris tą vakarą iš- 
ėjo iš klubo. Tyrinėjau kiekvieną smulk- 
meną šioj naujintėlaitėj aprangoj, kurią 
galėjau pasinaudoti kada tik norėjau. Tai 
buvo dalykai, kurie kaip tik man buvo 
reikalingi: gelbėjimosi priemones, jeigu 
plaustas netikėtai subirėtų į atskiras dalis, 
o kitų plaustų aplinkui nebūtų. 

Kai kitą dieną sėdau pusryčių jūrininkų 
namuose, mano mintys vis dar sukosi apie 
vakarykščius dalykus. (Gerai apsirėdęs, 
stipraus sudėjimo jaunas vyras tuo metu 
atėjo, balansuodamas savo pusryčių padė- 
klu ir atsisėdo prie mano stalo. Tarp mū- 
sų užsimezgė kalba; pasirodė, kad ir jis ne- 
buvo jūrininkas, o diplomuotas inžinie- 
rius iš Trodhjemo, atvykęs į Ameriką pirk- 
ti mašinų dalių ir pasipraktikuoti šaldymo 

technikoj. Apsigyveno netoli šios vietos ir 
mus, nes čia buvo gera norvegiška virtuvė. 
Jis užklausė, ką aš veikiu, o aš bendrais 
bruožais suminėjau jam savo planus. Pa- 
sakiau, jeigu iki savaitės pabaigos negau- 
siu nei vieno palankaus atsakymo į mano 
rankraščius, imsiu ruoštis ekspedicijai 
plaustu. Stalo draugas nedaug klausinėjo, 
bet susidomėjęs sekė mano pasakojimą. 

Po keturių dienų mes vėl susitikome toj 
pačioj vietoj. 

— Ar apsisprendei dėl savo ekspedici- 
jos, ne? — jis paklausė. 

— Taip, atsakiau. Aš keliauju. 

— Kada? 

— Kaip galint greičiau. Jei ilgiau delsiu, 
užeis blogi orai iš Antarktikos, o Polyne- 
zijoj prasidės orkanų laikotarpis. Man rei- 
kia apleisti Peru per keletą mėnesių, bet 
pirm viso to teks surasti lėšų ir viską su- 
tvarkyti. 

— Kiek vyrų dalyvaus plaukime? 

— Galvojau, kad šešetas pakaktų. Aš 
manau, kad keturias valandas per dieną 
budėti prie vairo bus kaip tik tvarkoj. 

Jis stovėjo kaip stovėjęs ir kurį laiką 
galvojo. Po valandėlės pakeltu balsu šūk- 
telėjo: 

— Po šimts pypkių, man atsiranda ūpo 

keliauti kartu. Aš juk galėčiau atsiduoti 
technikos tyrinėjimams ir bandymams. Juk 
tau teks rinkti svarbius faktus ir stebėti 
vėjų ir vandenų sroves. Nepamiršk, kad 
būsi mėtomas po vandenyno plotą, kuris 
beveik nežinamas, nes yra atokiai visų lai- 
vų kelių. Tokia ekspedicija galėtų atlikti 
įdomius hydrografinius ir meteorologinius 
tyrinėjimus, kuriuos galėčiau panaudoti 
savo termodinamikai. 

Aš nieko daugiau nežinojau apie vyrą, iš- 
skyrus, ką galėjai išskaityti iš jo atviro vei- 
do. Bet pasitaiko, kad galima išskaityti ga- 
na daug. 

— All right, — pasakiau. — Tai keliau- 
jame kartu. 

Vyras vadinosi Herman Watzinger; bu- 
vo sausumos žiurkė kaip ir aš. 


Po keletos dienų nusivedžiau Hermanų 
į “Explorers Club”. Čia susidūrėmė su Pe- 
teriu Freuchenu. Patraukėme jį prie sie- 
ninio žemėlapio ir ėmėme pasakoti apie 
mūsų planą — leistis nešinamiems per Ra- 
mųji vandenyną ant indėnų plausto. Jo 
Jaunuoliškos mėlynos akys pasidarė dide- 
les Kaip lėkštės, jis čiupinėjo savo barzdą, 
klausydamas mūsų pasakojimo. Jis trink- 
telėjo savo medine koja į grindis ir suver- 
žė per keletą skylučių kelnių diržą: 

— Oi, koks patrauklus planas, norisi 
plaukti kartu! 

Senasis Grenlandijos tyrinėtojas pareiš- 
kė pasitikėjimą primityviųjų tautų plaukio- 
jimo priemonėms ir jų sugebėjimui prisi- 
taikyti gamtai. Jam pačiam teko keliauti 
plaustu didžiosiomis Sibiro upėmis ir ga- 
benti juo tengimius gyventojus Ledinuo- 
tojo vandenyno pakraščiais. 

Freuchenui entuziastiškai pritarus mū- 
sų planui, netrukus ratai ėmė suktis visu 
smarkumu, ypač po to, kai dalyką paskel- 
bė skandinavų spaudoj. Hermanas atsisakė 
iš tarnybos, ir pradėjome rimtai ruoštis 
uždaviniams. Iš Amerikos aviacijos tyrinė- 
iimo laboratorijos gavau žinią, kad tokia 
ekspedicija ypač tiktų išbandvti jų medžia- 
gą ir kad jie tuoj gali pasiųsti per Ex- 
plorers klubą visus tuos dalykus, kuriuos 
aš prašiau. Tai buvo gera pradžia. Mūsų 
svarbiausias uždavinys buvo rasti visų pir- 
ma keturius tinkamus vyrus, sutinkančius 
plaukti plaustu, o po to pasirūpinti maistu. 

Vyrus, kurie nešinsis ant plausto per van- 
denyną, reikėjo rinkti rūpestingai. Šiaip 
gali kilti ginčų ir maištų, praleidus keletą 
savaičių atsiskyrime. Nenorėjau išsirinkti 
plaustui igulą iš jūrininkų, viena dėl to, 
kad jie apie plaustus nedaugiau ką išmano 
kaip ir mes patys; kita, nenorėjau duoti 


pagrindo priekaištams kelionei pasisekus, 
kad buvome geresni jūreiviai, negu senie- 
ji Peru plaustininkai. Beje, munis reikėjo 
vieno žmogaus, kuris mokėtų naudotis sek- 
stantu ir žymėtų kelionės kursą jūrlapy, 
norint turėti pagrindo visokiems moksli- 
niams pranešimams. 

— Pažįstu vieną keistą dailininką, — pa- 
sakiau Hermanui. — Tai vyras, kuriuo ga- 
lima pasikliauti, jis moka groti gitara, vi- 
sad gerai nusiteikęs. P.+baigęs jūrininkų 
mokyklą, jis keletą kartų apkeliavo pa- 
saulį, kol galiausiai, aprimęs, atsidavė tep- 
tukui ir paletei. Pažįstu iš vaikystės laikų, 
su juo daug kartų buvau išvykęs į kalnus. 
Parašysiu ir paklausiu, esu tikras sutiks. 

— Taip, atrodo, bus gerai, — atsakė Her- 
manas. — Toliau mums reikia žmogaus, 
kuris mokėtų apsieiti su radijo aparatu. 

— Radijo, — tariau išsigandęs, — ką gi 
mes su juo darysime? Juk jis nepriklauso 
prie priešistorinio plausto? 

— Taip nesakyk. Juk jis nepaveiks na- 
vigacijos, kol juo nepasinaudosime pagal- 
bai prašyti. Radijas bus reikalingas siųsti 
oro pranešimus ir kitokias žinias. 

Jo įrodinėjimai pamažu nustelbė mano 
priešinimąsi. 

— Jeigu reikalingas žmogus palaikyti ry- 
šiui tarp didelių atstumų su mažu radijo 

siųstuvu, aš turi geriausias pažintis, kokias 
galima įsivaizduoti. Man teko priklausyti 
radijo daliniui per karą. Parašysiu Knu- 
tui Hauglandui ir Tornsteinui Raaby. 

— Tu juos pažįsti? 

— Taip. Knutą sutikau pirmą kartą An- 
glijoj 1944 metais. Jau tada jis buvo apdo- 
vanotas atsižymėjimais paties anglų kara- 
liaus už dalyvavimą radijo telegrafistu sun- 
kiojo vandens fabriko Rjukane sprogdini- 
me. 

Ką tik grįžus į Norvegiją naujam užda- 
viniui, jį užtiko Gestapas vienoj Oslo mo- 
terų klinikoj, sėdint prie slapto siųstuvo. 
Visą kliniką apsupo vokiečių kareiviai su 
kulkosvaidžiais. Pats Gestapo viršininkas 
Fehmer stovėjo kieme ir laukė, kada su- 
ims Knutą. O Knutas prasiskynė su pisto- 
lietu kelią nuo pat palėpės iki rūsio, o po 
to prasiveržė į kiemą ir dingo už ligoninės 
mūrinės sienos kulkų lietui palydint. Aš 
jį sutikau vienoj slaptoj stovykloj, senoj 
pily Anglijoj, grįžus jam ten organizuoti 
radijo ryšius su daugiau kaip šimtu siųs- 
tuvų okupuotoj Norvegijoj. 

Aš ką tik buvau baigęs parašiutininkų 
apmokymą; mūsų bendras planas buvo iš- 
šokti kur nors Nordmarke. Tuo pat laiku 
įžygiavo rusai į Kirkenes sritį, iš Skotijos 
išsiuntė mažą norvegų dalinį į Finnmarką 

ryšiams palaikyti. Gavau įsakymą prisi- 
jungti prie dalinio. O Finnmarke sutikau 
Torsteiną. 

Torstein Raaby pirma pabėgo į Angliją, 
o po specialaus apmokymo slaptai atgabe- 
no į Norvegiją ir paleido netoli Tromsol. 
Ten jis pasislėpė su mažu radijo siųstuvu, 
netoli vokiečių kautynių laivo “von Tir- 
pitz”. Per ištisus dešimt mėnesių jis kas- 
dien siuntinėjo pranešimus į Angliją. Jo 
nuolatinių pranešimų pasėka buvo tokia, 
kad anglų bombonešiai “von Tirpitz” pa- 
skandino. 

Torsteinas pabėgo į Švediją, iš ten su- 
grįžo į Angliją, o iš ten jį vėl paleido į 
Finnmarką, kur jis iššoko parašiutu ir su 
radijo siųstuvu vokiečių užfrontėj. Vokie- 
čiams besitraukiant, atsirado savųjų lini- 
jose. Jis išlindo į dienos šviesą ir ėmė mums 
talkininkauti savo mažuoju siųstuvu, nes 
mūsų didžiąją stotį sunaikino sprogusi mi- 
na. Galiu eiti lažybų, kad Knutui ir Torstei- 
nui nusibodo būti namie ir kad jie mielu 
noru sutiks pasivažinėti plaustu, tariau 
baigdamas. 

— Rašyk ir paklausk, — pasiūlė Her- 
manas. 

Parašiau po laiškelį Erikui, Knutui ir 
Torsteinui: “Ruošiuosi kelionei plaustu per 
Ramųjį vandenyną paremti teoriją, kad 

Pietjūrių gyventojai yra kilę iš Peru. Ar 
nori keliauti kartu? Pažadėti nieko daug 
negaliu, išskyrus nemokamą kelionę i Pe- 
ru, į Pietjūrių salas ir atgal ir kad turėsi 
gerą progą pritaikyti savo technikines Ži- 
nias. Atsakyk nedelsiant". 

Torsteino atsakymo telegrama buvo dar 
trumpesnė: “Sutinku. Torstein”. 

Du antruoju taip pat sutiko. 

Dėl šešto vyro buvo įvairių pasiūlymų, 
bet galėjo kas nors pasitaikyti ir paskuti- 
nę minutę. Iki to laiko man ir Hermanui 
reikėjo pradėti rūpintis maisto ir kelionės 
priemonėmis. 

Tuo laiku kaip tik atvyko į Washingtoną 
naujas norvegų karinio atstovo padėjėjas. 
Tarnaujant Finnmarke, buvau kuopoj jo 
tiesioginiu viršininku. 

Supažindinau jį su savo planais per laiš- 
ką, prašydamas apsidairyti, ar nebūtų ga- 
lima užtikti tinkamą ryšininką Amerikos 
armijos intendantūroj. Atrodė, kad labo- 
ratorija galėjo bandyti naują lauko mais- 
tą, kurį mes galėtume patikrinti panašiai 
kaip aviacijos medžiagą. Po dviejų dienų 
jis paskambino iš Washingtono. Buvo už- 
mezgęs ryšį su karo departamento užsienio 
skyrium, kuris norįs žinoti tikrą reikalą. 
Sėdau su Hermanu į pirmą traukinį, ei- 
nanij į Washingtoną. 


41 


Radome Bjorną jo kambary, viršuj am- 
basados. 

— Atrodo, kad bus gerai, — jis pasakė. 
— Mus rytoj priims užsienio skyriuj, jei tu- 
rėsim raštą iš pulkininko. 

Pulkininkas buvo Otto Munthe-Kaas, nor- 
vegų karinis atstovas. Jis buvo draugiškai 
nusiteikęs ir daugiau negu malonus duoti 
mums rekomendacinį laišką, kai sužinojo 
mūsų reikalą. 

Kai kitą rytą atvykome pasiimti reko- 
mendacinį laišką, jis atsistojo ir tarė, kad 
geriausia vykti ir jam kartu. Pulkininko 
automobiliu atvažiavome prie Pentagono 
rūmų, didžiausių pasaulyje, kur karo de- 
partamentas turi savo įstaigas. šituose mil- 
žiniškuose rūmuose su trisdešimt tūkstan- 
čių tarnautojų ir dvidešimt penkiais kilo- 
metrų koridorių turėjo įvykti mūsų “lai- 
vyno konferencija". 

Po begalinių vaikščiojimų koridoriais ir 
šoniniais takais pagaliau priėjome duris, 
vedančias į užsienio skyrių. Netrukus sėdė- 
jome tarp glaistvtų uniformų prie maha- 
gonio stalo. Už galo sėdėjo pats skyriaus 
viršininkas. Šis augalotas, plačiapetis West 
Point karininkas iš pradžių sunkiai sugau- 
dė ryšį tarp karo departamento ir mūsų 
medinio plausto, bet pulkininko rinktiniai 
žodžiai ir palankūs mūsų apklausinėjimo 

duomenys galiausiai palenkė jį į mūsų pu- 
sẹ. Susidomėjęs, jis perskaitė aviacijos ap- 
rūpinimo skyriaus laišką. Atsistojęs, pa- 
sakė savo štabui, kad padėtų mums ati- 
tinkamose įstaigose, ir ištaręs atsisveikini- 
mui “Laimingos kelionės“, dingo kitame 
kambaryje. 

Nieko nedelsiant buvo sušauktas posė- 
dis su pulkininkų Lewis, vyriausiojo tieki- 
mo viršininko bandomojoj laboratorijoj. 
Pulk. Lewis buvo jaukus milžinas su di- 
dinga laikysena. Jis tuoj pašaukė įvairių 
padalinių bandymų vadovus. Jie visi buvo 
draugiškai nusiteikę ir siūlė begales daik- 
tų, kad juos išbandytume. Aukštasis pul- 
kininkas vaikščiojo priešakyje ir rodinėjo 
gražiausius dalykus, kokie galėjo būti nau- 
dingi ekspedicijai. Vienas tarnautojas su- 
rašė daiktus, kuriuos mes išsirinkome, ta 
proga manant, kad jau laimėjome. 

— Taip, o dabar reikės pakalbėti su “bo- 
su”, — staiga tarė draugiškasis pulkinin- 
Kas. — Tai jo valia duoti jums, ar neduoti, 
šiuos daiktus. 

Ūpas tuojau nupuolė. Dievai vieni žino, 
Kas per tipas tasai bosas. 

Nuvykę pas jį, pamatėme, kad bosas bu- 
vo mažas, labai rimtas karininkas, kuris 
mus apžvelgė aštriu žvilgsniu, o po to pa- 
prašė sėsti. 


— Well, ko šie ponai nori? — užklausė 
jis pulkininką Lewis, nepaleisdamas mus 
iš akių. 

— Et, keletą smulkmenų, — skubiai at- 
sakė pulkininkas, trumpais bruožais išdės- 
tydamas mūsų reikalą, bosuo klausantis 
vis ta pačia išraiška. 

— O ką jie gali mums duoti mainais? — 
paklausė šefas šaltai. 

— Mes tikime, kad ekspedicija parašys 
mums pranešimą iš savo patyrimo kaip 
bus išsilaikę maisto ir kiti dalykai sunkio 
mis ekspedicijos sąlygomis, kurios jų lau- 
kia. 

— Man atrodo, kad jūs nieko negalite 
duoti mainais, — atsakė viršininkas. 

Užėjo tyla. Niekas nemėgino nei žodžio 
ištarti. 

— Bet, — nutraukė tylą jis pats, — aš 
vertinu jūsų drąsų užsimotą tyrinėjimą. 
Pulkininke Lewis, duokit jiems, ko jie nori. 

Negalėjau savy sutalpinti džiaugsmo, kai 
tyliai sėsdami į taksi pasileidome namo. 
Hermanas staiga pradėjo ką tai sau kal- 
bėti ir šypsotis, 

— Kas tau? — paklausiau jį nugąstau- 
damas. 
atsargas jeina 684 skardinės ananasų, o 

— Nieko. Tik pagalvojau, kad į maisto 
ananasai mano gyvenimo maistas. 

Tūkstantį ir vieną dalyką reikia atlikti, 
ir beveik viską iš karto, kai tenka kur tai 
prie Peru pakraščių sutvarkyti šešis vyrus 
ir medini plaustą su kroviniu. O laiko liko 
tik trys mėnesiai. 

Su rekomendaciniu laišku kišenėj išskri- 
dome į New Yorką susitikti su profeso- 
rium Behre iš Columbijos universiteto. Jis 
buvo karo departamento geografinio tyri- 
nėjimo komiteto pirmininkas. Behre žino- 
jo, kokius spaustukus spausti, kol Herma- 
nas pagaliau gavo visus instrumentus ir 
aparatus savo moksliniams tyrinėjimams. 

Tada nuskridome į Washingtoną pas ad- 
mirolą Glover iš laivyno hydrografijos in- 
stituto. šis malonus senas jūrų vilkas su- 
šaukė visus savo karininkus, parodė į Ra- 
miojo vandenyno žemėlapį ant sienos ir 
pristatė Hermaną ir mane šiais žodžiais: 

— Šie jauni ponai yra pasiryžę ištaisyti 
mūsų srovlapius. Padėkit jiems. 

Mes vėl važiavome. Pulkininkas Lums- 
den sukvietė pasitarimą Britų karinės de- 
legacijos namuose. Gavome nemaža gerų 
patarimų, o taip pat pasirinkti angliškų 
prekių, kurias atgabeno lėktuvu iš Angli- 
jos. Anglų sanitarijos viršininkas mėgino 
įkalbėti kokius tai paslaptingus ryklių mil- 
telius. Kai tik rykliai pasidarą per daug 
įkyrūs, užtenką pabarstyti ant vandens pa- 

viršiaus kiek tų miltelių, ir rykliai dingstą 
bematant. 

— Sir, — tariau jam mandagiai, — ar 
galima pasitikėti milteliais ? 

— Well, — atsakė jis šypsodamasis, — aš 
kaip tik ir noriu, kad jūs patikrintute tą 
dalyką. 

Kai laiko maža, kai lėktuvas pakeičia 
traukinį, o automobilis apaštalų arklius, 
piniginė greit suliesėja. Pavertus mano 
grįžimo biletą į Norvegiją į pinigus, ir juos 
greit sunaudojus, galiausiai pasukome į 
New Yorką ir nuėjome pas drauginguosius 
mecenatus. Čia išgirdome netikėtų ir liūd- 
nų naujienų. Vyriausias finansuotojas bu- 
vo susirgęs, o jo du draugai nieko negalė- 
jo be jo padaryti. Jis prašė atidėti kelionę, 
bet tai buvo beprasmiškas prašymas, nes 
dabar nebegalėjome sustabdyti, kas buvo 
užsukta. Liko tiktai tęsti. Mūsų dalininkai 
davė laisvas rankas veikti skubiai ir be jų 
pagalbos... 

Greit išsiaiškinome, kad nei spauda, nei 
privatūs asmenys nedrįso dėti pinigą daly- 
kui, kurį draudimo bendrovės vadino gry- 
na savižudystės ekspedicija. Bet jeigu grįž- 
tume atgal, atsirastų nemaža susidomėju- 
sių. 

Atrodė visiškai tamsu. Praėjo keletą die- 
nų, nematant jokios išeities. Staiga vėl iš- 

dygo pulkininkas Munthe-Kass ir ištiesė 
pagalbos ranką. 

— Jūs susirūpinę, vyručiai. Čia pradžiai 
čekis. Galėsite grąžinti, kai grįšite iš Piet- 
jūrių salų. 

Pulkininkas surado ir daugiau tokių, ir 
netrukus privati paskola pasiekė tokio di- 
dumo, kad mes galėjome apsieiti be agen- 
tų ir kitų pagalbos. Galėjome tuoj pat skris- 
ti į Pietų Ameriką ir užsukti plausto staty- 
bą. 

Plaustus senajame Peru krašte statyda- 
vo iš balsos medžio, kuris, išdžiūvęs, yra 
lengvesnis už kamštmedį. Balsos medžiai 
auga Peru valstybėj, bet tiktai į rvtus nuo 
Andų kalnų. Dėl to inkos laiku jūreiviai 
traukdavo pakraščiais iki Ekvadoro, čia 
kirsdavo milžiniškus balsos medžius, au- 
gančius prie Ramiojo vandenyno krantų. 
Mes norėjome daryti lygiai kaip jie. 

Dabarties keliavimo problemos yra skir- 
tingos nuo inkos indėnų laikų. Mes turime 
ir automobilį, ir lėktuvą ir kelionių biurą, 
bet kad visas šis dalykas nepasidarytų per 
paprastas, turime ir tokių dalykų, kaip sie- 
nas, uniformuotus mėtikus, abejojančius 
mūsų asmeniu, svaidančius mūsų lagami- 
nus ir skandinančius mus formuliaruose 
— jei esame tokie laimingi, kad mus jsi- 
leidžia. Bijodami tokių uniformuotų žmo- 

nių, mes dėl to ir nedrįsome vykti į Pietų 
Ameriką su dėžėmis ir lagaminais, pilnais 
visokių įtarimų ir pakėlus skrybėlę, pa- 
klausti darkyta ispanų kalba, ar galėtume 
patekti į šalį ir pradėti ekspediciją plaus- 
tu? Pasekmės, aiškų, būtų buvusios tokios, 
kad būtume atsidūrę atskirose celėse. 

— Ne, — tarė Hermanas. — Mums reikia 
gauti viešą rekomendacinį raštą. 

Vienas mūsų draugas iš sugriuvusio 
triumvirato buvo korespondentas Jungti- 
nėse Tautose. Vieną dieną jis pasiėmė mus 
su savim. Mes išplėtėme akis, įėję į posė- 
džių salę, kur vyrai iš visų tautų sėdėjo 
petvs prie peties ir klausėsi, kaip veržėsi 
žodžių srovė iš Juodaplaukio ruso, stovin- 
čio kalbėtojo katedroj priešais milžinišką 
žemėlapį ant sienos. 

Mūsų draugui korespondentui pasisekė, 
nutaikius ramią akimirką, pačiupti vieną 
Peru atstovą, o kiek vėliau ir Ekvadoro. 
Susmukę į gilią odinę sofą prieškambaryje 
jie smalsiai klausėsi mūsų plano keliauti 
per Ramųjį vandenyną, kad paremtume te- 
oriją, jog sena kultūros tauta iš jų pačių 
tėvynės buvo pirmieji, pasiekusieji Pietjū- 
rių salas. Jie pažadėjo pranešti apie tai 
savo vyriausybėms, jie be to žadėjo geros 
paramos, nuvykus mums į Pietų Ameriką. 
Atėjo ir Trygve Lie (buvęs JT generalinis 

sekretorius, — Vert.) patyręs, kad esame 
jo tautiečiai. Kažkas pasiūlė jam keliauti 
kartu. Pakankamai aukštos bangos suposi 
ir Jungtinių Tautų diskusijose, jis pasakė. 
JT vicesekretorius Dr. Benjamin Cohen iš 
Čilės, pats žinomas archeologijos mėgėjas, 
įdavė man laišką Peru prezidentui, jo as- 
meniniam draugui. Salėj sutikome ir Nor- 
vegijos ambasadorių Wilhelmą Morgen- 
stierne. Nuo tos akimirkos jis suteikė eks- 
pedicijai neįvertinamos paramos. 

Tada nusipirkome lėktuvo biletus į Pie- 
tų Ameriką. Kai lėktuvo keturi motorai 
ėmė vienas po kito griausti, mes kritome 
išvargę į kėdes. Pasijutome lengviau, ma- 
tvdami, kad pirmasis etapas pasisekė ir 
kad dabar pasileidome savo nuotykių ke- 
liu. 


III. Į PIETŲ AMERIKA 


Nusileidžiame prie pusiaujo. — Balsos problema. — 
Skrendame į Quito. — Galvų medžiotojai ir 
“bandidos”. — Džypu per Andus. — Džiunglių 
gilumoį. — Quivedo. — Verčiame balsos ras- 
tus. — Pasroviui Palengue upe. — Viliojantis 
karo uostas. — Laivyno ministerijoį Limoj. — 
Pas Peru prezidentą. — Atvyksta Danielssonas. 
— Vėl į Washingtoną. — Dvylika kilų raštų. — 
Hermano ugnies krikštas. — Plausto statyba 
karo uoste. — Įspėjimai kelionę pradedant. — 
“Kon-Tiki” krikštas. — Sudiev, Pietų Amerika! 


Perskridus pusiaują, mašina išlindo iš 
baltų, kaip pienas, debesų uždangos, kuri 
ligi šiol laikėsi apačioj kaip koks saulėj 
raibuliuojantis sniego klodas. Debesų sruo- 
gos bėgo pro langus, skido ir dingo, o apa- 
čioj driekėsi beribis tamsiai žalių džiun- 
glių kilimas. Skridome per Pietų Amerikos 
respubliką Ekvadorą ir nusileidome tropi- 
niame uostamiestyje Guayaquil. 

Su švarku, liemene ir vakarvkščios žie- 


50 


mos apsiaustu ant rankos išlindome i šil- 
tadaržio karštį tarp plepių, tropiškai apsi- 
rengusių pietiečių, jausdami prie nugaros 
prisiklijavusius marškinius kaip šlapią po- 
pierių. Mus apspito muilininkai, imigraci- 
jos inspektoriai ir, tikrai, mus nešte įnešė 
į taksį ir nugabeno į miesto vienintelį ir, 
iš tikrųjų, gerą viešbutį. Čia tuojau puo- 
lėme į vonias ir, sugulę ant nugaros, pa- 
lecidome šalto vandens kranus. 

Buvome šalyje, kur auga balsos medis, 
alvykę pirkti rąstų plaustui statyti. 

Pirma diena praėjo besimokant pinigų 
sistemos ir kiek ispanų kalbos, Kad galė- 
tume rasti kelią atgal į viešbutį. 

Kitą dieną vis drąsiau ir vis didesniais 
ratais tolome nuo vonios. Kai galiausiai 
Hermanas patenkino savo vaikystės svajo- 
nę — pasikarstė po palmę, man vaikščio- 
jant, kaip gvvai lėkštei, su vaisių mišraine, 
nutarėme eiti balsos pirkti. 

Deja, tai buvo lengviau pasakvli, negu 
padaryti. Balsos galėjome gauti stirtomis, 
bet ne jos rąstų, kurių kaip tik mums ir 
reikėjo. Tie laikai buvo praėję, kada bal- 
sos: miškai augo lengvai prieinamuose jū- 
ros pakraščiuose. Paskutinvsis karas juos 
išnaikino. Juos kirto tūkstančiais ir siuntė 
lėktuvų fabrikams, nes tai buvo lengva ir 
paranki medžiaga. Vienintelė vieta, kur 

dar siūbavo balsos miškai, kaip mums nu- 
pasakojo, buvo džiunglėse, šalies golumoje. 

— Tuomet važiuojame tenai ir kirsime 
patys. — pasakėme. 

— Nejmanoma, — atsakinėjo vyresnybė. 
— Liūčių metas ką tik prasidėjo, visi ke- 
liai džiunglėse apsemti ir nepravažiuoja- 
mi. Jei norite balsos rąstų, būtų geriausia, 
kad ateitute už pusmečio, kai bus praėju- 

Būdami bėdoj, užėjome pas don Gustavo 
von Buchwald, Ekvadoro balsos karalių. 
Hermanas išvyniojo savo plausto braižinį 
su reikalingų rąstų išmatavimais. Mažasis 
sausaodis balsos karalius gyvai griebė už 
telefono ir sukėlė visus savo agentus. Be- 
veik kiekvienoj lentpiūvėj atsirado blan- 
kų, lentų ir paskirų rąstgalių, bet nei vie- 
no tinkamo rąsto. Paties don Gustavo san- 
dėlyje gulėjo du dideli sausi rąstai, bet su 
jais nieko daug negalėjome padaryti. Bu- 
vo aišku, kad ieškojimas beprasmiškas. 

— Aš turiu brolį, — tarė don Gustavo. — 
Jam. priklauso didelė balsos plantacija. Jo 
vardas don Federico, gyvena Ouivede, ma- 
žame kaimelyje šalies gilumoj. Jis gali 
jums parūpinti, kas jums reikalinga, kai 
tik jį pagausite liūčių metui praėjus. Bet 
dabar neverta nė mėginti. 

Ir jei don Gustavo sako, kad negalima, 


52 


tai iš tikrųjų negalima, aiškino visi Ekva- 
doro balsos ekspertai. Taigi, buvome Gu- 
avaguil'yje, bet be rąstų ir galimybių pa- 
siekti džiungles nė anksčiau, kaip už ke- 
lių mėnesių, kada iš tikrųjų bus per vėlu. 
— Laiko yra maža, — pasakė Hermanas. 
— Bet balsos turime gauti, — atsakiau. 
— Plausias turi būti tikra kopija, kitaip 
mes gyvi neišsisuksime iš šio uždavinio. 
Viešbutyje gavome mažą mokyklinį že- 
mėlapį, kuris rodė žalias džiungles, rudus 
kalnus ir raudonus rutuliukus gyvenamo- 
sioms vietoms atžymėti. Iš jo matėsi, kad 
džiunglės tęsiasi nuo Ramiojo vandenyno 
pakraščių iki Andų kalnų papėdės. Man 
dingtelėjo nauja mintis. Aišku, kad nega- 
lima prasiskverbti iki balsos miško Ouive- 
de iš pajūrio, bet gal galima jį pasiekti, 
skverbiantis į džiungles nuo Andų snieguo- 
tų atkalnių kitoj pusėj? Tai buvo viena 
ir, tur būt, vienintelė galimybė. 
Aerodrome užtikome mažą transportinį 
lėktuvą, kuris mus paėmė iki Ouito, šios 
įstabios krašto sostinės, esančios aukštai 
Anduose, vienoj plokštumoj, tris tūkstan- 
čius metrų nuo jūros lygio. Žiūrint pro su- 
krautas dėžes ir baldus pamatėme kiek 
džiunglių ir spindinčias upes, o paskui vėl 
panėrėme į debesis. Kai vėl iš jų išlindome, 
įžiūrėjome po nesibaigiančia rūko jūra že- 

mumą, kuria stiebėsi rytų krvptim nuogos 
Kalnų keteros. 

Lėktuvas kilo pamažu ir atsargiai vir- 
šum kalnų, tai aukštyn, tai žemyn. Nors 
čia pat buvo pusiaujas, bet priešais save 
matėme žibančius snieoų laukus. Lėktuvas 
vikriai nardė tarp kalnagubrių ir netrukus 
atsirado beskrendąs viršum sultingos, pa- 
vasariškai žaliuojančios plokštumos aukš- 
takalnvje. Nusileidome netoli nuostabiau- 
sios sostinės visame pasaulyje. 

Iš Quito 150,000 gyventojų veik visi vra 
gryno arba pusiau indċniško kraujo, nes 
Quito buvo jų protėvių sostinė daug metu 
prieš atrandant Kolumbui Ameriką. Mies- 
tas pilnas senų vienuolynų su neįkainoja- 
mais meno turtais, o taip pat puošnių iš is- 
panų laikų išsilikusių pastatų, išsikišusių 
tarp indėnų menkų bakūžių iš džiovinio 
molio. Tarp šių molinių sienų vingiuoja 
kaip labirintai siauros gatvelės,-pilnos jud- 
rių kalninių indėnų raudonais drabužiais 
ir didelėmis naminėmis skrybėlėmis. Jų 
daugis traukė su milžiniškais ryšuliais ant 
asilų į turgų. Kiti vėl sėdėjo atsirčmę į sie- 
nas ir snaudė saulėkaityje. Pamažu va- 
žiuojant ir nepaliaujamai triūbijant šiaip 
taip prasilenkdavo pro vaikus, asilus ir ba- 
sus indėnus tai vienas, tai kitas automo- 
bilis su tropiškai apsirengusiais ispanų kil- 


54 


mės aristokratais. Oras čia aukštakalnių 
plokštumoj buvo toks krikštoliniai skaid- 
rus, kad kalnai aplinkui atrodė susilieję su 
gatvių vaizdu, kas dar daugiau stiprino 
įspūdį, tartum mes būtume “į rytus nuo 
saulės ir į vakarus nuo mėnulio“. 

Mūsų draugas iš transportinio lėktuvo 
Jorge, vadinamas “nutrūktsprandžiu la- 
kūnu”, paėjo iš senos kilnios šeimos Quito 
mieste. Jis mus apgyvendino senoviškame 
ir jaukiame viešbutyje, iš kur jis laksty- 
davo aplinkui tai vienas, tai su mumis, be- 
ieškant priemonių, kaip pasiekti Ouivedo. 
Vakarais susirinkdavome senoj ispaniškoj 
kavinėj, kur Jorge nupasakodavo baisybę 
blogų naujienų: kelionę į Ouivedo geriau- 
sia išmesti iš galvos. Nėsą žmogaus, nei au- 
tomobilio, kad pervežtų per kalnus, jau 
nekalbant apie kelionę į džiungles, kur liū- 
tvs jau prasidėjusios ir kur galėjom patek- 
ti į užpuolikų rankas, vos spėjus įstrigti 
į purvvną. Dar pereitais metais miškų gi- 
lumoj buvusi išžudyta nuodingomis strėlė- 
mis grupė Amerikos alyvos inžinierių. Ša- 
lies rytinėje dalyje esą dar blogiau, pridėjo 
jis padrąsinimui. 

— Tarp jų netrūksta nei galvų medžio- 
tojų, — pasakė Jorge žemu balsu, pama- 
tęs, kad Hermanas ramiai sau įsidėjo dar 
jautienos kepsnio ir įsipylė raudonojo vy- 
no. 

— Jums, aišku, atrodo, kad aš perdedu, 
— jis tęsė paslaptingai toliau. — Nors ir 
smarkiai baudžia, bet vis dar netrūksta to- 
kių, kurie verčiasi džiovintomis žmonių 
galvomis. Beveik kasdien pasitaiko, kad 
miškiniai indėnai nukerta galvas savo prie- 
šams iš kaimyninių tautelių. Jie sutriuški- 
na kaukolę, išima kaulus ir pripildo iš- 
tuštintą vietą degančiu smėliu. šitokiu bū- 
du galva ima trauktis, kol pasidaro nedi- 
desnė kaip katės, tačiau savo formos ir iš- 
raiškos nepraranda. Kadaise tokios išdžio- 
vintos priešų galvos buvo brangios trofe- 
jos, dabar jos liko retomis kontrabandinė- 
1nis prekėmis. Tarpininkai pusindėniai pa- 
sistengia jas pristatyti į pajūrį supirkinėto- 
jams, kurie jas parduoda turistams už di- 
džiausius pinigus. 

Jorge pažiūrėjo į mus triumfuodamas. 
Oi, kad jis būtų žinojęs, kad tą pačią die- 
ną Hermaną ir mane įtraukė į tarpdurį ir 
pasiūlė porą tokių galvų už 1000 sukresų 
kiekvieną! Šiais laikais jos dažnai yra pa- 
dirbtos iš bezdžionių galvų, bet anos dvi 
buvo grynarasių indėnų ir tokios natūra- 
lios, net su tam tikra išraiška. Galvos bu- 
vo vyro ir moters, didumo kaip apelsinai. 
Jinai turėjo būti graži moteris, nors iš jos 
natūralinio grožio buvo likę tik blakstie- 
nos ir ilgi juodi plaukai. Mane ir dabar 
šiurpas nukratė, pagalvojus apie šias pre- 

kes, bet garsiai pasakiau, kad netikiu, jog 
anapus kalnų, vakaruose būtų galvų me- 
džiotojų. 

— Žmogus niekad negali žinoti, — pa- 
sakė prislėgtai Jorge. — Ką jūs pasakytu- 
te, jeigu dingtų jūsų draugas ir rinkoj pa- 
sirodvtų jo miniatūrinė galvutė? Man taip 
atsitiko su vienu mano draugu, — jis pri- 
dėjo ir įbedė į mane akis. 

— Papasakok,—pasakė Hermanas, kram- 
tvdamas pamažu ir be ypatingo apetito sa- 
vo jautienos kepsnį. 

Aš atsargiai padėjau šakutę į šalį, o Jor- 
ge ėmė pasakoti. Kartą jis gyveno su žmo- 
na muošalioj vietovėj džiunglėse; ten jis 
plovė auksą ir supirkinėjo kitų aukso ieš- 
kotojų laimikį. Jis turėjo tengimį draugą, 
kuris pastoviai užsukdavo su savo auksu 
ir išmainydavo į prekes. Vieną dieną drau- 
gą nužudė džiunglėse. Jorge susekęs žudi- 
ką ir norėjęs už bausmę jį nušauti. Žudi- 
kas buvo vienas iš įtariamųjų prekiautojų 
džiovintomis žmonių galvomis. Jorge pri- 
žadėjc dovanoti jam gyvybę, jei jis tuojau 
pristatys galvą. Indėnas netrukus atbėgo 
su Jorges draugo galva, kuri jau buvo pa- 
sidariusi kumšties didumo. 

Jorge tada labai susijaudino, kai pamatė 
savo draugą, nes jis nebuvo nei kiek pasi- 
keitęs, žinoma, išskyrus, kad pasidarė toks 


mažiukas. Jis parnešė galvą žmonai, bet 
toji apalpo ją pamačiusi. Tuomet jis pa- 
slėpė galvą lagamine. Tačiau džiunglių 
oras buvo toks drėgnas, kad galva pradėjo 
pelėti. Dėl to reikėdavo karts nuo karto iš- 
imti ir padžiovinti saulėj, pakabinus už 
plaukų ant baltinių virvės. Jo žmonai pasi- 
darydavo bloga, kai tik ją pamatydavo. 
Vieną dieną į lagaminą prasigraužė pelė 
ir žiauriai apniokojo draugų. Jorges širdis 
nebeišlaikė. Pagal visas ceremonijas jis ta- 
da užkasė draugą, iškasęs duobutę aero- 
drome. Juk jis vistiek buvo žmogus, — 
pabaigė Jorgė. 

Kitų dieną sėdėjome pas savo generali- 
nį konsulą Bryn ir jo žmoną po eukalipto 
medžiais jo didelėj haciendoj užmiestyje. 
Konsulas parodė mums iškarpas iš vieti- 
nių laikraščių, kurie rašė, kad sausmečiui 
atėjus valdžia išsiųs kariuomenę išnaikinti 
“bandidos”, besilaikančius Ouivedo apy- 
linkėsc. Ten keliauti esą gryna beprotybė, 
o mes niekad negautume šoferio, nei mo- 
lorvežimio. Besikalbant pastebėjome pra- 
važiuojant džypą (“jeep", lengvas kareiviš- 
kas automobilis. — Vert.), priklausantį 
JAV ambasadai. To užteko, kad mūsų gal- 
voj kiltų naujas planas. Generaliniam kon- 
sului lydint nusigavome iki Amerikos am- 
basados ir sugūžėjome pas karinį atstovą. 


58 


Jis buvo tiesus, augalotas jaunas vyras, 
khaki uniforma ir raitelio batais. Jis klau- 
sėsi švpsodamasis, kaip čia užklydome 
aukštai kalnuose, tuo tarpu kai laikraščiai 
tvirtino, jog mes dabar turėtume plūdu- 
riuoti jūroj ant medinio plausto. 

— Medžiai dar stovi Ouivedo džiunglėse, 
-— paaiškinome.— Mes čia stovime ant Pie- 
tų Amerikos stogo ir negalime jų pasiekti. 

Mes paprašėme karinį atstovą a) pasko- 
linti lėktuvą ir du parašiutus arba b) pa- 
skolinti džvpą su šoferiu, kuris pažįsta ap- 
linkines vietas. Karinis atstovas sėdėjo ku- 
rį laiką be žado, pamatęs mūsų įžūlumą, 
paskui palingavo galva pasiduodamas ir, 
nusišypsojęs, pasakė, “all right", nes mes 
nedavėme jokios kitos išeities. Jis pasisa- 
kė už pasiūlymą b. 

Kitą rytą penkiolika po penkių prie vieš- 
bučio durų privažiavo džypas ir tamsoj iš 
jo iššoko Ekvadoro inžinerijos kapitonas, 
prisistatydamas mūsų patarnavimui. Jam 
buvo įsakvta nugabenti mus į Guivedo, ne- 
paisant ar tai galima, ar negalima. Džypas 
buvo pilnas benzino skardinių, nes pake- 
liui nebuvo nei automobilių stočių, nei. pa- 
čių automobilių. Pasklidus žinioms apie 
“bandidos”, mūsų draugas kapitonas Agur- 
to Alexis Alvares apsiginklavo iki dantų 
durklais ir šaunamais ginklais. Ir taip džv- 

pas pasileido tuščiomis gatvėmis, kur mė- 
nulis vaiduokliškai švietė ant nukalkintų 
molinių sienų. Netrukus lėkėme per lau- 
kus geru žvyruotu keliu į pietus. 

Kelias buvo geras tik iki Lacatungos, kur 
indėnų belangiai nameliai buvo aklinai su- 
sispaudę į krūvą aplink nubaltintą bažny- 
čią, prie kurios įėjimo augo palmės. Čia 
pasukome į šalutinį kelią. vedantį į vaka- 
rus staigiais pakilimais ir nusileidimais 
kaip per pramogų parko “kalnų geležinke- 
lj”. Mes atsidūrėme pasaulyje, kokio nie- 
kad neįsivaizdavome. Tai buvo atskiras 
kalnų indėnų pasaulis — į rytus nuo sau- 
lės ir į vakarus nuo mėnulio — pasaulis 
anapus laiko ir erdvės. 

Per visą kelionę nepamatėme nei vieno 
vežimo. Judėjimą sudarė basi piemenys, 
apsirengę spalvotomis “ponchos", varą di- 
deles bandas gracingų ir išdidžių lamų. 
Karts nuo karto praslinkdavo indėnų šei- 
ma. 

Vyras paprastai jojo raitas ant mulo, O 
žmona tripčiojo iš paskos su visu rinkiniu 
skribėlių ant galvos ir pačiu mažiuku vai- 
ku ant nugaros. Ir šitaip jai skubant ji dar 
vikriais pirštais verpė glėbyje vilną. To- 
liau vilkstinėj sekė asilai ir mulai, apkrau- 
ti pintiniais, moliniais puodais ir kitokio- 
mis prekėmis. 


60 


Juo toliau, juo mažiau indėnų besuprato 
ispaniškai, ir netrukus Agurtos kalbos mo- 
kėjimas pasidarė lygiai naudingas, kaip ir 
mūsų pačių. Tai šen, tai ten aukštai kal- 
nuose matėsi grupėmis bakūžės. Vis rečiau 
jos buvo iš molio ir vis daugiau jų buvo 
padarvta iš džiovintos žolės. Atrodė, tar- 
tum tos bakūžės ir jų rudai įdegę, rambie- 
ji gyventojai būtų iš tos pačios kietos An- 
dų žemės, kepinamos kalnų saulės. Jie taip 
natūraliai priklausė žemei ir uoloms, kaip 
ir pati augmenija. Neturtingi žemiškomis 
gėrybėmis, mažo ūgio šie kalnų indėnai pa- 
sižymėjo laukinių žvėrių sveikumu ir stip- 
rumu, o taip pat atviru primityvių žmo- 
nių vaikišku sąmojum. Juo mažiau jie ga- 
lėdavo su mumis susikalbėti, juo daugiau 
jie juokdavosi. Kur tik pasižiūrėdavome, 
visur matydavome žibančias akis ir bliz- 
gančius, kaip sniegas, dantis. Negalėjome 
pastebėti nei mažiausio ženklo, kad kada 
nors šioj vietoj baltasis Žmogus būtų už- 
dirbęs ar pametęs nors centą. Čia nesima- 
tė nei reklamos skelbimų, nei kelrodžių. 
Kai pamesdavome į pakelį skardinę dėžu- 
te ar gabalą popieriaus, juos tuojau pa- 
griebdavo kaip naudingus namų ruošai 
daiktus. 

Važiavome kaitros išdegintais atskar- 
džiais, be krūmų ir medžių; po to žemyn į 

pakalnės su dykumų smėliu ir kaktusais. 
Tada vėl aukštyn, kol galiausiai užsikrap- 
štėme ant aukščiausios kalnų keteros. Vir- 
šūnes slėgė sniego sluoksnis, pūtė toks šal- 
tas vėjas, kad turėjome mažinti greitį, nes 
buvome po marškinių ir ilgėjomės džiung- 
lių šilumos. Mums dar reikėjo pravažiuoti 
tarp kalnagubrių ilgoką kelią, tai uolomis, 
tai prerija, ir po to vėl žiūrėti naujo kelio 
žymių. Kai pasiekėme Andų vakarinį skar- 
džių, staigiai besileidžiantį į pakalnę, liko 
tik siauras pravažiavimas, prakaltas at- 
skardžiu tarp uolų landynių ir bedugnių. 
Turėjome pasitikėti savo draugu Agurto, 
nors ir atrodė, kad jis bet kuria akimirka 
gali sukniubti ant vairo. Lenkiant bedug- 
nes jis būtinai turėjo sukti pačiu orutiniu 
kraštu. Staiga mums papūtė stipri vėjo at- 
siuba. Buvome pasiekę paskutinius gub- 
rius, kur Andų kalnai baigiasi stačia sie- 
na ir leidžiasi žemyn keturius tūkstančius 
metrų į džiungles apačioj. Bet mums ne- 
teko pajusti to svaigulingo vaizdo į džiun- 
glių jūrą, nes pasiekus pačią prariją, kiek 
tik aprėpė akys, kilo į viršų stori debesų 
patalai. Dabar leidomės žemyn, pakalniui 
stačiais vingiais palei kalnų briaunas ir. ky- 
šulius. Čia oras darėsi vis drėgnesnis ir -šil- 
lesnis, -juo toliau, juo daugiau prisotintas 

sunkiu ir migdančiu šiltadaržio kvapu iš 
džiunglių apačioj. 

Tada prasidėjo lietus, iš pradžių lengvas, 
o netrukus ėmė Kaip būbnu mušti į džypą. 
Aplink ir palei mus pasipylė atkriautėmis 
šokoladinės spalvos vandens čiurliai. Ga- 
liausiai ėmėme plaukte plaukti, kol, ati- 
tolę nuo plikų kalnų šonų, pasijuotome ki- 
tame pasaulyje, kur medžiai, akmenys ir 
molio atšlaitai buvo apaugę sąmanomis ir 
žalumynais. Pamažu leidomės į džiungles. 

Jau sutemus privažiavome -grupę lūšne- 
lių, dengtų palmėmis. Praleidę nors naktį 
po sausu stogu, kitą dieną išvvykome to- 
liau, prisikrovę džypą bananais ir kitais 
pietų vaisiais, vis žemyn ir žemyn. Mums 
atrodė, kad seniai turėtume būti pačiame 
žemumos dugne, bet, deja, taip nebuvo. 
Purvas darėsi vis piktesnis, bet mes nela- 
bai tai paisėme. O plėšikai laikėsi kur tai 
toli nuo mūsų. 

Tik kai kelią pastojo plati upė, nešanti 
drumzliną vandenį džiunglėmis, teko džy- 
pui sustoti. Čia niekaip nebegalėjome pa- 
sistūmėti upės pakrante nei viena, nei kita 
kryptim. Netoliese esančioj aikštelėj pa- 
matėme trobelę, kurios saulės pusėj kele- 
tas maišyto kraujo indėnų kaip tik džiovė 
jaguaro kailį, o šunes ir vištos vaikštinėjo 
po kakavos pupas. supiltas prie trobelės 

džiovinimui. Įdardėjus džypui, tuoj gyviau 
pasidarė. Keletas mokančių ispaniškai 
mums paaiškino, kad upė vadinasi Pa- 
lengue ir kad jos antrojoj pusėj vra Oui- 
vedo. Čia nebuvo jokio tilto, o upė atrodė 
srauni ir gili. Indėnai mielai sutiko perkel- 
ti mus su džypu į antrą pusę. Pakrantėj 
matėsi stebuklingasis daiktas. Iš rankos 
storumo bąslių, surištų vijoklinėmis žolė- 
mis, jie turėjo pasidarę tam tikrą keltą, 
dvigubai ilgesnį ir platesnį už mūsų džy- 
pą. Pakišus po kiekvienu ratu po lentą, už- 
gniaužę kvapą užvažiavome džypu ant kel- 
to. Nors didžioji dalis ir panėrė į vandenį, 
tačiau mes su džypu laikėmės viršuj. be to, 
dar keturi pusnuogiai šokoladiniai vyrai, 
kurie ilgomis kartimis laikė keltą prieš 
srovę ir stūmė jį su kroviniu į antrą pusę. 

— Balsa? — paklausė Hermanas kartu 
su manim. 

— Balsa, — linktelėjo vienas iš šių ber- 
nų, spirdamas negarbiai į bąslius. 

Mūsų keltą pagavo srovė ir pradėjo neš- 
ti, bet bernai su kartimis šiaip taip atsilai- 
kė. Keltas, kad ir įžambiai, vis tiek pasie- 
kė ramų vandenį antrajame pakraštyje. 
Tai buvo mūsų pirma pažintis su balsos 
medžiu ir pirma kelionė balsos plaustu. 

Pasiekę kitą krantą, ištraukėme keltą ir 
triumfuodami įvažiavome į Ouivedo. Dvi 

eilės smaluotų namų sudarė kaip ir gatvę, 
tai ir viskas. Gyventojai metė iš rankų vis- 
ką, ką turėjo, ir pasileido pro duris ir per 
langus. Mus apspito juodi ir rudi, jauni ir 
seni žmonės. Netrukus jų buvo visur: ant 
džypo, jame, po juo ir aplink jį. Iš pasku- 
linių jėgų stengėmės aprėpti savo žemišką- 
Jį turtą, o Agurto bandė įmanomais ir ne- 
įmanomais būdais išsilaikyti prie vairo. Šią 
akimirką sprogo padanga ir džypas susi- 
leido ant kenklių. Pasiekus Ouivedo reikė- 
jo po nusisekusios kelionės išlaikyti ir su- 
tikimo spūstį. 

Don Federiko plantacija buvo kiek ato- 
kiau, pavažiavus žemupiu. Kai džypas 
įšniokštė mangos medžiais apaugusiu ke- 
liu į kiemą, atbėgo pasitikti sausaodis 
džiunglių veteranas su sūnėnu Angelo, gy- 
venančiu kartu su seniu šioj nuošalioj vie- 
toj. Perdavėme don Gustavo linkėjimus ir 
tuoj metėme džypą kieme, nes atšniokštė 
džiunglėmis naujas lietaus staris. Don Fe- 
deriko suruošė mums vaišes; ant atviros 
ugnies tuoj sučirškė kepami paršiukai ir 
viščiukai. Mums susėdus prie didelio pa- 
dėklo su pietų vaisiais nupasakojome sa- 
vo reikalą. Džiunglių lietus dvelkė pro at- 
virus langus saldžiu mišiniu iš žiedų ir mo- 
lio kvapo. Pagyvėjo ir don Federico. Kaip- 
gi, balsos plaustai jam esą Žinomi iš pat 

mažumės. Prieš penkiasdešimt metų, kai 
jis dar gyvenęs tenai, prie jūros, nuolatos 
atplaukdavo Peru indėnų dideliais balsos 
plaustais parduoti žuvį Guayaguil'yje. Jie 
galėdavo į savo bambukinę pašiūrę ant 
plausto paimti porą tonų džiovintos žuvies, 
o be to turėdavo su savim žmoną, vaikų, 
šunų ir vištų. Tokių didelių medžių, iš ko- 
kių būdavo padaryti jų plaustai, būtų sun- 
ku tokiame lietuje surasti. Nes per purvą 
ir užtvinusias vietas jau nebegalima bal- 
sos plantacijos kalnuose net raitam pasiek- 
ti. Bet don Federico darysiąs, ką galėsiąs. 
Gal būt, kad dar yra pavieniui augančių 
šių medžių miške. 

Kai vakarą perėjo valandėlei lietus, išė- 
jome pasidairyti po mangos medžius ap- 
link namus. Don Federico laikė visokiau- 
sių laukinių orchidėjų, kabančių šakose, 
susodintų į kokoso riešutų kevalus vietoj 
puodų. Priešingai naminėms orchidejoms, 
iš šių laukinių ėjo nuostabus kvapas. Dėl 
to Hermanas pasilenkė prikišti prie vienos 
tokios nosį. Tuoj iš po lapų viršum jo kvš- 
telėjo koks tai ilgas, laibas žvilgantis gyvis. 
Tą pačią akimirką Angelo žaibo greitumu 
kirto savo botagu ir ant žemės nukrito su- 
siraičiusi gyvatė. Per porą sekundžių ją 
prispaudė praskilu prie žemės ir sutraiš- 
kė galvą. 

Medžius gabenomės sieliais 

— Mortal, — pasakė Angelo, pražiodin- 
damas gyvatę ir parodydamas išlenktus 
nuodų dantis, kad įtikintų kitus. 

Po šio įvykio mums vaidenosi tykojan- 
čios nuodingos gyvatės visur, kur tik buvo 
lapuočių. Mes grįžome namo, Angelui lai- 
kani praskile negyvą trofeją. Hermanas 
atsisėdo mauti baidyklei odą, o don Fede- 
rico pradėjo pasakoti tiesiog vaiduokliš- 
kas istorijas apie nuodingas ir milžiniškas 
gyvates, storas kaip puodus. Staiga ant sie- 
nos pasirodė dviejų milžiniškų skorpionų 
šešėliai, kaip tikrų jūrų vėžių. Jiedu puolė 
vienas kitą ir užvedė žnyplėmis žūtbūtinę 
kovą, paruošę pasturgaliuose lenktus nuo- 
dinguosius gylius lemiančiajam smūgiui. 
Vaizdas buvo nejaukus. Bet kai pakėlėme 
žibalinę lempą pamatėme, kad tuos nena- 
tūraliai didelius šešėlius metė du paprasti, 
piršto didumo skorpionai, besirungią ant 
komodos krašto. 

— Tegu jiedu sau mušasi, — juokavo don 
Federico. — Vienas vis tiek žus, o išliku- 
sysis reikalingas namuose tarakonams bai- 
dyti. Tik gerai užsitraukite ant lovų mos- 
kitų tinklus ir iškratykite drabužius, kai 
atsikelsite; tada būsite saugūs. Kiek kartų 
jau mane įgėlė skorpionai, o kaip matote, 
aš vis dar gyvas, — nusijuokė senis. 

Išmiegojau gerai, nors vieną kitą kartą 

ir pabudau, pagalvodamas apie nuodingus 
geluonis, kai koks tarakonas ar šikšno- 
sparnis imdavo per garsiai čirškėti prie pa- 
galvio. 

Sukilome anksti rytą, nes buvome nuta- 
rę ieškoti balsos medžio. 

— Neprošalį iškratyti drabužius, — pa- 
sakė Agurto. Tą pačią akimirką iš jo mar- 
škinių rankovės iškrito skorpionas ir įbė- 
go į plyšį grindyse. 

Vos tik saulei patekėjus don Federico 
išsiuntė ant arklių į visas puses savo vy- 
rus ieškoti prieinamuose pakeliuose balsos 
medžių. Mūsiškė grupė susidėjo iš don Fe- 
derico, Hermano ir manęs. Mes tuoj užti- 
kome vienoj atviroj vietoj milžinišką me- 
dį, seniai žinomą don Federicui. Jis toli 
prasikišo iš visų kitų medžių aplinkui ir 
buvo trijų pėdų storumo. Prisilaikant po- 
lyneziečių paprotį, pirm negu palietėme jį 
kirviu, davėme jam vardą. Pavadinome jį 
“Ku”, pagal Polynezijos dievą, kilusį iš 
Amerikos. Po to paleidome į darbą kirvį, 
kad net miškas skambėjo. Bet kirsti sul- 
tingą balsą yra tas pat kaip kirsti į kamšt- 
medį atšipusiu kirviu. Kirvis tiesiog atšok- 
davo. Kiek pasišvaistes turėjau kirvį per- 
duoti Hermanui. šitaip jis ėjo iš rankų į 
rankas, lekiant skiedroms ir riedant pra- 
kaitui džiunglių karštyje. 

Dienai įpusėjus “Ku” stovėjo kaip gai- 
dys ant vienos kojos ir drebėjo nuo mūsų 
kirčių; netrukus susvyravo ir sunkiai nu- 
virto ant žemės, pagriebdamas su savim 
dideles šakas ir išversdamas mažesnius pa- 
sipainiojusius medžius. Nugenėjome šakas 
ir pradėjome lupti zigzagais žievę, kaip tai 
darydavo indėnai. Staiga Hermanas svie- 
dė kirvį ir tik stript į viršų, kaip polyne- 
ziečių karo šokyje, spausdamas ranką prie 
šlaunies. Iš jo kelnių iškrito blizgantis vabz- 
dys, didumo kaip skorpionas, su ilgų nuo- 
dingu geluoniu uodegoj. Jo šarvai turėjo 
būti ne silpnesni kaip jūrų vėžio, nes vos 
galėjo sutraiškyti. 

— Kongo, — paaiškino pagailėdamas don 


Federico; — šis mažas pasaluonis piktes- 
nis ir už skorpioną, bet sveikam vyrui ne- 
pavojingas. 


Hermanas liko keletą dienų silpnas ir 
pastyręs, bet ne toks jau paliegęs, kad ne- 
būtų galėjęs jodinėti su mumis džiunglių 
takais, ieškant daugiau balsos milžinų. Pro- 
tarpiais nugirsdavome kertant, braškant ir 
dusliai griūvant medžiui kur tai giliau miš- 
ke. Don Federico linktelėdavo patenkintas. 
Tai buvo jo pusindėniai, užtikę plaustui 
tinkamą rąstą. Ir taip per savaitę “Ku" su- 
silaukė dar vienuolika balsos milžinų Pa- 
gerbdami Polynezijos mitines asmenybes, 

pavadinome medžius jų vardais, kuriuos 
kadaise Tiki atnešė per jūrą iš Peru kraš- 
to: “Kane”, “Kama”, “Ilo”, “Mauri”, “Ra”, 
“Rangi”, “Papa”, “Taranga”, “Kura”, “Ku- 
kara” ir “Hiti”. 

Rąstai dar blizgėjo nuo sulčių, kai juos 
vilko per džiungles, iš pradžių arkliais, li- 
kusį gabalą don Federico traktorium, ir su- 
guldė palei upės krantą priešais kiemą. 

Rąstai, pilni sulčių, nebuvo nei iš tolo 
tokie lengvi kaip kamštmedis. Jų kiekvie- 
nas svėrė mažiausia toną, dėl to su dideliu 
nekantrumu laukėme, kaip jie laikysis van- 
denyje. Kai juos ritinome prie pat vandens, 
pirma pririšome prie galų virves iš vijok- 
linių augalų, kad jų nenuneštų vanduo. 
Vertėme į upę vieną po kito, mušant į vir- 
šų purvino vandens fontanams. Jie ritosi, 
grimzdo ir apsiraminę lindo perpus iš van- 
dens ir daugiau nebejudėjo net per juos 
vaikščiojant išskėstomis rankomis. Stip- 
riais augaliniais raiščiais, nupiautais nuo 
džiunglinių medžių viršūnių, surišome juos 
po du į mažiukus plaustus, kad būtų gali- 
ma plukdyti porą už poros, kaip siaurą 
sielį. Ant jų sukrovėme, kiek reikėjo, bam- 
bukų ir vijoklinių raiščių. Tada Hermanas, 
aš ir du paslaptingos maišytos rasės vyrai, 
su kuriais neturėjome jokios bendros kal- 
bos, išsiruošėme plaukti sieliu. 

Kai tik atsirišome nuo kranto, mus pa- 
griebė srovingas vanduo ir pradėjo stipriu 
greičiu varyti upe žemyn. Kai lenkėme pir- 
mąją upės alkūnę, metėme per murglą pa- 
skutinį žvilgsnį į savo tauriuosius draugus, 
vis dar stovinčius ant kyšulio prie namų 
kiemo. Tada sulindome į mažą palapinę, 
padarytą iš jaunų bananų lapų, patikėda- 
mi vairavimą savo rudiesiems žinovams 
po vieną katrame sielio gale. Milžiniškais 
vairavimo irklais jiems buvo vieni niekai 
suvaldyti sielių net stipriausiose srovėse. 
Taip mes ir šokinėjome pavandeniui, dai- 
liai lankstydamiesi tarp nugrimzdusių me- 
džių ir iškilusių rėvių. 

Pakrantėmis tiesėsi tankios džiunglės, 
kaip ištisinė siena. Praplaukiant pašokda- 
vo iš krūmų papūgos ir visokie spalvoti 
paukščiai. Vieną ar du kartus plumptelėjo 
į upę aligatorius ir pasinėrė į drumzliną 
vandenį. Netrukus susidūrėme akis į akį 
su dar įstabesne pabaisa. Tai buvo milži- 
niškas driežas, iguana, didelis kaip kroko- 
dilas, storu kaklu ir krumplėta nugara. Jis 
snaudė ant dumblinos seklumos, tartum 
miegąs nuo priešistorinių laikų, ir nekrei- 
pė dėmesio, slenkant mums pro šalį. Irk- 
lininkai davė ženklą, kad nešautume. Va- 
landėlę vėliau pamatėme mažesnį egzem- 
pliorių, maždaug metro ilgumo. Jis paplau- 

kė po stora šaka, išsikišusia iš vandens. 
Čia jis pasijuto saugus, blizgąs mėlynai ir 
žaliai, ir sekė šaltomis gyvatės akimis, kai 
plaukėme pro šalį. Vėliau praplaukėme 
tankiai apkerpėjusią uolą, o ant jos viršū- 
nės gulėjo didžiausias iš visų. Jis išrodė 
kaip siluetas kiniško smako, iškalto grani- 
te, savo krūtine ir galva atsimušdamas į 
dangų. Jis nei galvos nepajudino, kai api- 
plaukėme uolą ir dingome vėl tarp džiun- 
glių. 

Dar kiek toliau užuodėme dūmus ir pra- 
slinkome pro keletą šiaudais dengtų trobe- 
lių, pastatytų kirtime palei upę. Mes su sa- 
vo sieliu sukėlėme didelį susidomėjimą pa- 
krantėse įtartiniems sutvėrimams, nejau- 
kiai mišrainei iš indėnų, negrų ir ispanų. 
Jų susisiekimo priemonės — iš medžio ka- 
mienų išskoptos geldos gulėjo ištrauktos į 
krantą. 

Atėjus pietų laikui, paleidome draugus 
nuo irklų; jie išsikepė žuvies ir duon- 
vaisių ant mažutės ugnies, atitvertos drėg- 
nu moliu. Kiti dalvkai, priklausą kelionės 
valgiui, buvo vištiena, kiaušiniai ir pietų 
vaisiai. O rąstai nešė save ir mus, šniokš- 
dami pro džiungles į jūros pusę. Dabar nei 
lietus, nei potvyniai nieko nebereiškė, prie- 
šingai — juo daugiau kilo vanduo, juo grei- 
čiau mes plaukėme. 

Kai užėjo naktis, pakraščiuose prasidėjo 
spiegiantis koncertas. Kurkė rupūžės, var- 
lės, cirpė žiogai, zyzė moskitai, sudaryda- 
mi nenutraukiamą ir daugiabalsį chorą. 
Retkarčiais sukniaukdavo tamsoj laukinė 
katė, dažnokai suklikdavo paukščiai, išgaz- 
dinti džiunglių plėšikų. Pasitaikė kartą ki- 
lą pamalyti ugnies šviesą iš tengimių lūš- 
nelių ir išgirsti lojant šunis, plaukiant 
mums nakties tamsoj. Bet daugiausia sė- 
dėjome vieni po žvaigždėmis ir klausėmės 
džiunglių muzikos, kol snaudulys ir lietus 
neįvarė į palapinę, kur sugulėme su pa- 
ruoštais pistoletais. 


Juo arčiau žemupio, juo tankiau buvo 
tengimių trobelių ir plantacijų. O dar to- 
liau pasirodė paupyje ištisi kaimai. Susi- 
siekimo priemonė ir čionai buvo toji pati 
išskobta gelda, stumiama ilgomis kartimis. 
Tai šen, tai ten pastebėjome mažiukus bal- 
sinius plaustus, pilnus bananų, gabenamus 
į turgų. 

Ten, kur Palengue įteka į Rio Guayas, 
vanduo buvo tiek pakilęs, kad susisiekimą 
tarp Vinces ir Guayaguil palaikė ratiniai 
laivai. Nenorint gaišinti brangaus laiko, 
perkėlėme su Hermanu savo guolio regz- 
čius į ratlaivį ir pasileidome juo per šią 
tankiai apgyvendintą žemumą prie jūros 

pakraščių. Mūsų rudieji draugai liko vieni, 
beplukdą sielį iki upės žiočių. 

Pasiekus Guayaguil, teko skirtis. Herma- 
nas liko laukti Guayas upės ištakoj balsos 
rąstų. Iš čia jam reikėjo nugabenti medžius 
pakraščių garlaiviu į Peru ir ten užvesti 
plausto statybą, dabojant, kad išeitų visiš- 
kai toks pat plaustas, kokiais plaukdavo 
senieji indėnai. O aš sėdau į pašto lėktuvą, 
skrendantį į pietus, į Limą, Peru respubli- 
kos sostinę, ieškoti gerą vietą plaustui sta- 
tyti. 

Atvykęs į Limą, įšokau į tramvajų ir nu- 
važiavau į Callao uostą apsidairyti, ar ne- 
būtų kur vietos plaustui statyti. Pavaikš- 
čiojęs triukšmingo ir perpildyto uosto kran- 
tinėmis, sustojau prie vienintelės išeities: 
įsibrauti per aukštą betono sieną į karo 
uostą, kur prie geležinių vartų stovėjo sar- 
gyboj ginkluoti jūrų šauliai. Jie sužiūro ne- 
pasitikėjimo žvilgsniais į mane, kaip ir į 
kitus, slankiojančius palei mūrą. Reikėjo 
tik įsigauti į vidų, o ten būčiau buvęs sau- 
gus. 

Washinglone buvau susitikęs Peru lai- 
vyno atstovą ir gavęs iš jo rekomendacinį 
laišką laivyno ministeriui. Su laišku ran- 
koj kitą dieną nuėjau į laivyno ministeri- 
ją ir paprašiau leidimo pasimatyti su lai- 
vyno ministeriu Manuel Nieto. Jis priėmė 

mane kitą dieną ministerijos imperinėj sa- 
lėj, blizgančioj nuo aukso ir veidrodžių. Kai 
nuėjau ir kiek palaukiau, pasirodė laivy- 
no ministeris pilna uniforma, žemas, pla- 
čiapetis karininkas, savo povyza primenąs 
Napoleoną, kalbąs trumpai ir aiškiai. Jis 
daug kartų klausė kodėl ir lygiai tiek pat 
kartų aš atsakiau todėl. Aš prašiau leidimo 
statyti plaustą karo uoste. 

— Jaunas žmogau, — tarė ministeris, ne- 
kantriai barškindamas pirštais, — gaila, 
kad jūs čia patekote per langą, o ne pro 
duris. Aš mielai padėčiau, bet man reikia 
įsakymo iš užsienio reikalų ministerio. Ne- 
gi aš galiu be ničnieko įleisti svetimšalį į 
laivynui priklausomą sritį ir duoti jam 
naudotis laivų statykla. Bet aš linkiu, kad 
užsienio ministerija patenkintų jūsų pra- 
šymą, kurį įteikite raštu. 

Su baime pagalvojau apie raštus, kurie 
eina iš rankų į rankas, kol jie galiausiai 
dingsta. Kon-Tiki laikais tuo atveju buvo 
geriau; tada nebuvo nei prašymų, nei for- 
muliarų. 

Prieiti prie užsienio reikalų ministerio 
buvo xur kas sunkiau. Norvegija neturėjo 
prie Peru vyriausybės savo atstovybės, O 
mūsų paslaugusis generalinis konsulas 
Bahr dėl to toliau negalėjo nuvesti, kaip 
ligi ministerijos referentų. Bijojau, kad to- 

liau nebepasistūmėsiu. Gal būt, dabar ga- 
lėjo praverti Dr. Cohen laiškas respublikos 
prezidentui. Nutariau per adjutantus pa- 
siekti ekscelenciją don Jose Luis Busta- 
mente y Rivero, Peru prezidentą. Už kele- 
to dienų gavau žinią, kad dvyliktą valan- 
dą atvykčiau į palocių. 

Prezidento rūmai yra pačiame Limos 
miesto viduryje, apstatyti eilių eilėmis gin- 
kluotų sargybinių spalvingomis uniformo- 
mis. Audiencija Peru respublikoj yra rim- 
tas reikalas, dėl to daugumai piliečių pre- 
zidentas pažįstamas tik iš filmų. Kareiviai, 
apsijuosę žibančiais šaudmenų diržais, už- 
vedė mane į viršų ir ilgo koridoriaus gale 
perdavė trims civiliams registracijai; tik 
tada įleido mane pro milžiniškas ąžuolines 
duris į salę su ilgu stalu ir daug kėdžių. 
Mane pasitiko baltai apsirengęs vyras, ku- 
ris, paprašęs atsisėsti, pats dingo. Netrukus 
prasivėrė didelės durys ir man parodė eiti 
į dar puošnesnę salę, kur pasitiko kitas po- 
nas įmantriausia uniforma. 

Pagalvojau, kad čia jau prezidentas, ir 
ramiai atsistojau. Bet kur tau! Ponas auk- 
suota uniforma parodė sėstis į senovišką, 
stačia atrama kėdę ir dingo. Taip valandė- 
lẹ pasėdėjus ant kėdės kampo, vėl prasi- 
vėrė durys ir mandagiai linkčiojantis tar- 
nas įvedė į didelį, auksu išpuoštą kamba- 

rį su nuostabiais baldais. Vadovas pasiša- 
lino taip pat netikėtai, kaip kad pasirodė. 
Aš vėl likau vienui vienas, sėdįs antikinėj 
sofoj ir žiūrįs per tuščią salę su atviromis 
durimis tolumoj. Buvo taip ramu, kad gir- 
dėjau tyliai kosėjant gretimose salėse. Ta- 
da vėl pasigirdo tvirti žingsniai. Pašokęs 
nuo sofos pagarbiai pasveikinau pasiro- 
džiusi poną gražia uniforma. Bet ne, ir šis 
dar nebuvo prezidentas. Aš vis dėlto tiek 
supratau, kad prezidentas siunčiąs linkė- 
jimus ir kad jis netrukus būsiąs laisvas, 
kaip tik pasibaigs ministerių kabineto po- 
sėdis. 

Už dešimt minučių tylą iš naujo sudrum- 
stė tvirti žingsniai ir pasirodė vyras su auk- 
siniais šniūreliais ir antpečiais. Skubiai šo- 
kau nuo sofos ir žemai nusilenkiau. Ana- 
sis tačiau nusilenkė dar žemiau, pervedė 
per keletą salių ir po to dar laiptais, klo- 
tais sunkiais kilimais. Jis paliko mane ma- 
žame kambaryje, kur buvo tik keletas odi- 
nių kėdžių ir sofa. Įėjo nedidelio ūgio vy- 
ras balta eilute. Neramiai laukiau, kur jis 
dar mane ves. Bet šį kartą niekur nebeve- 
dė; vyras draugiškai pasisveikino ir liko 
bestovįs. Jis buvo prezidentas Bustamente 
Rivero. 

Prezidentas mokėjo dvigubai tiek ang- 
liškai, kiek aš ispaniškai; nespėjus pasi- 

sveikinti ir atsisėsti, mūsų bendrasis žody- 
nas išsibaigė. Daug ką galima paaiškinti 
ženklais ir mostiguojant, bet šitaip nepa- 
prašysi leidimo į Peru karo uostą. Aš tik 
viena supratau, kad prezidentas nieko ne- 
supranta, apie ką aš jam kalbėjau. Prezi- 
dentui bus tai dar anksčiau paaiškėję, nes 
netrukus jis pasišalino ir grįžo vedinas 
aviacijos ministerį. Generolas Reveredo, 
aviacijos ministeris, buvo atletiškos išvaiz- 
dos vyras, lakūno uniforma. Jis kalbėjo 
puikiai angliškai  amerikonišku akcentu. 
Atsiprašiau dėl šio nesusipratimo ir paaiš- 
kinau, kad man reikia ne aerodromo, bet 
uosto plaustui. Generolas juokaudamas at- 
sakė, kad jį pakvietė pabūti vertėju. Ga- 
balą po gabalo jis vertė mūsų teoriją pre- 
zidentui, jam atidžiai klausantis ir pabai- 
goj paprašius kai kurių paaiškinimų. Ga- 
liausiai jis tarė: 

— Jei galima prileisti, kad Pietjūrių sa- 
los buvo atrastos, išplaukus iš Peru, tuo- 
met ši ekspedicija yra svarbi ir mūsų kraš- 
tui. Jei galime jums padėti, sakykite kuo? 

Tada aš paprašiau duoti vietos anapus 
karo uosto mūrų, kur galėtume pasistatyti 
plaustą, ir leidimą naudotis statyklos dirb- 
tuvėmis, be to, sandėlio susidėti medžia- 
gai, atleisti nuo muito ekspedicijos pada- 
rvynę; naudotis sausuoju doku; kareivių, 

kurie padėtų prie statybos ir pagaliau lai- 
vą, kuris išvilktų mus į jūrą, kai pasileisi- 
me per vandenyną. 

— Ko jis prašo? — paklausė didžiai su- 
sidomėjęs prezidentas, kad net ir aš su- 
pratau. 

— Menkniekių, — atsakė vienu žodžiu 
Reveredo. Prezidentas linktelėjo, duoda- 
mas sutikimą. 

Audiencijai baigiantis,Reveredo pažadė- 
jo dar tą pačią dieną perduoti prezidento 
įsakvmą užsienio reikalų ministeriui, kad 
Nieto galėtų nevaržomai duoti pagalbos, 
kokios mes prašome. 

— Tegu Dievas jus laimina! — pasakė 
generolas juokdamasis ir kratydamas gal- 
va. Įėjo adjutantas ir palydėjo mane iki 
laukiančių sargybinių. 

Tą pačią dieną Limos laikraščiai paskel- 
bė žinią apie norvegų ekspediciją plaustu, 
kuris pasileis iš Peru, ir apie suomių-šve- 
dų mokslinės ekspedicijos baigtus darbus 
Amazonos srityje, tyrinėjant džiunglių in- 
dėnus. Du švedai, ekspedicijos nariai, ką 
tik atvykę kanu į Limą. Vienas iš jų esąs 
Bengt Danielsson iš Uppsalos universiteto, 
kuris dabar studijuosiąs Peru kalninius in- 
dėnus. 

Išsikirpau šią žinią ir sėdau rašyti laiš- 
ką Hermanui. Tuo metu kas tai pasibeldė 

į viešbučio kambario duris. Įėjo aukštas, 
saulėj įdegęs vyras, tropiniais drabužiais. 
Kai jis nusiėmė baltąjį šalmą, atrodė, tar- 
tum jo raudona barzda būtų nudeginusi 
veidą ir nusvilinusi nuo galvos plaukus. 
Vyras buvo ką tik grįžęs iš laukinių sričių, 
bet atrodė, kad jo vieta paskaitų salėj. 
Bengt Danielsson, pagalvojau. 

— Bengt Danielsson, — pasakė prisista- 
tydamas vyras. 


Jis (bus, aišku, nugirdęs apie mūsų eks- 
pediciją plaustu, pagalvojau ir paprašiau 
sėstis. 

— Ką tik patyriau jūsų kelionės planus, 
— pareiškė švedas. 

Ir dabar jis atėjo kaip etnologijos eks- 
pertas ir nori sudirbti mano teoriją, pagal- 
vojau sau. Bet švedas visai ramiai pasakė: 

— Atėjau paklausti, ar nenorėtute ir ma- 
ne paimti. Aš esu susidomėjęs šia krausty- 
mosi teorija. 


Apie jį tik tiek težinojau, kad buvo šve- 
dų mokslininkas ir kad ką tik grįžęs iš pa- 
čių tamsiausių džiunglių. Bet jei vienas 
pats švedas ryžtasi kelionei plaustu su pen- 
keta norvegų, jis turi būti ne iš tų bailių- 
jų. Net ir jo didelė barzda negalėjo paslėp- 
ti jo ramų būdą ir gerą nuotaiką. 

Bengtas tapo šeštuoju vyru, nes vieta 

dar buvo laisva. Jis buvo vienintelis iš mū- 
sų, kalbąs ispaniškai. 


Kai keletą dienų vėliau ūžė keleivinis 
lėktuvas pajūriu į šiaurės pusę, žiūrėjau 
vėl pagarbiai į beribį mėlynuojantį vande- 
nvną apačioj. Atrodė, tarsi jis laisvai ban- 
guotų po dangaus erdves. Netrukus būsi- 
me šešiese tuose beribiuose vandenyse, ku- 
rie atrodė net išsilieją už horizontų, susi- 
grūdę kaip skruzdės ant mažyčio taškelio. 
Mus gaubs izoliuotas pasaulis, kur nedaug 
galėsime vienas nuo kito pasitraukti. Bet 
šiuo metu tarp mūsų buvo apsčiai erdvės. 
Hermanas sėdėjo Ekvadore, laukdamas 
rąstų; Knut Haugland ir Torstein Raaby 
ką tik atvyko lėktuvu į New Yorką. Erich 
Hesselberg išplaukė laivu iš Oslo į Pana- 
mą. Aš pats skridau į Washingtoną, o 
Bengtas liko Limoj viešbutyje, laukdamas 
kitų. 


Dalyviai niekad nebuvo matę vienas ki- 
to; pagal savo būdą jie buvo visiškai skir- 
tingi. Taigi, susirinkus ant plausto, turės 
praeiti keleta savaičių, kol nusibos vienų 
kitų pasakojimai. Net ir tamsiausi audros 
debesys mums nebuvo tokie grėsmingi, 
kaip psichinis nupuolimas, kai šešetas vy- 
rų yra priversti išbūti keletą mėnesių ant 
nešamo plausto. Geras anekdotas iš tiesų 

yrą toks svarbus, kaip ir plaukynės nelai- 
mėj. 

Washingtone vis dar kandžiojo žiemos 
šaltis ir tebesilaikė gilus sniegas. Buvo va- 
sario mėnuo. Bjornas, pradėjęs rūpintis ra- 
dijo klausimu, lengvai sukėlė Amerikos ra- 
dijo mėgėjų susidomėjimą, kad jie klausy- 
tųsi Žinių ir pranešimų iš plausto. Knutas 
su Torsteinu visa širdim atsidavė apara- 
tams tvarkyti. Be specialaus trumpabangio 
siųstuvo jie susirado ir slaptą sabotažnin- 
kų siųstuvą tokio pat tipo, kokius naudo- 
davo karo metu. Norint pasiruošti, kaip 
kad planavome, reikėjo atlikti dar tūks- 
tanti dalykų. 

Raštų krūva archyve augo. Plaukė kari- 
niai ir civiliniai laiškai ant balto, geltono 
ir mėlyno popieriaus; anglų, ispanų, pran- 
cūzų ir norvegų kalbomis. Mūsų laikais 
net kelionė plaustu pareikalauja iš popie- 
riaus fabrikanto mažiausia pusę eglės ža- 
liavos. Visur, kur tik ėjome, painiojosi įsta- 
tymai ir įsakymai, kuriuos reikėjo maz- 
gas po mazgo išnarplioti. 

— Galvą dedu, kad korespondencija 
svers dešimt kilų, — tarė vieną dieną Knu- 
tas, sėsdamas vėl prie rašomosios mašinė- 
lės. 

— Dvylika, — atsakė trumpai Torstci- 
nas, — aš jau pasvėriau. 

Matyti, mano motina turėjo aiškų supra- 
limą apie sunkenybes pasiruošiant kelio- 
nei, rašydama “. .. dabar linkėčiau, kad jūs 
galiausiai būtumet visi šeši saugūs ir ra- 
mūs ant savo plausto.“ 

Štai iš Limos atėjo skubi telegrama. 
Hermaną nuplovė gožos ir išmetė į kran- 
tą, žiauriai suniokotą ir išnarintu sprandu. 
Jis gulėjo vienoj Limos ligoninėj. 

Mes tuoj išsiuntėme lėktuvu Torsteiną 
Raaby ir Gerdą Vold, pamėgtą mūsų spor- 
to draugijos sekretorę Londone iš karo lai- 
kų, dabar padedančią mums Washingtone. 
Nuvykę jie rado Hermaną besitaisantį, iš- 
buvus trisdešimt minučių pakartam už gal- 
vos kilpoj, kad gydytojai galėtų įstatyti į 
vietą “atlaso sraigtą". Roentgeno nuotrau- 
ka rodė, kad galutinis sprando kaulas bu- 
vo iššokęs ir skersai atsisukęs. Hermanas 
išgelbėjo gyvybę savo lokio sveikata. Ne- 
trukus, kad ir mėlynai žalias, kad ir su- 
stingęs bei reumatiškas, jis pasirodė karo 
uoste, kur jau buvo sudėjęs į krūvą balsos 
rąstus ir pradėjęs tolesnį darbą. Jis dar 
keletą savaičių turėjo eiti pas gydytoją ir 
vis dar nebuvo aišku, ar galės dalyvauti 
ekspedicijoje. Jis pats, žinoma, nei valan- 
dėlės neabejojo, nežiūrint pamokos iš pir- 
mojo susidūrimo su Ramiuoju vandenynu. 

Tada iš Panamos atskrido Erichas, Knu- 


tas su manim — iš Washingtono, ir taip 
mes atsiradome kartu Limoj, iš kur turėjo 
prasidėti kelionė. 

Prie laivyno statyklų mirko didieji bal- 
sos rąstai iš Ouivedo džiunglių. Pasimaty- 
mas iš tikrųjų buvo jaudinantis. Tarp lin- 
guojančių pilkų povandeninių laivų ir nai- 
kintojų gulėjo grubiai sukaustyti rąstme- 
džiai, sudėta geltono bambuko stirta, rais- 
čiai ir bananų lapai — plausto statybos me- 
džiaga. Šeši šviesūs šiauriečiai ir dvidešimt 
rudų inkos kraujo jūreivių švaistėsi kir- 
viais ir ilgais peiliais, rišo ir mezgė ilgas 
virves. Drausmingi laivyno karininkai, mė- 
lynomis ir auksuotomis uniformomis, su- 
rasdavo tarnybinių reikalų, kad ateitų ir 
nei iš šio, nei iš to sulindusius į jų karo 
uostą, ir į jų “džiunglinę" statybos medžia- 


Po daugelio šimtmečių Callao įlankoje 
vyko vėl balsos plausto statyba. Ten, kur, 
pasak padavimą, Kon-Tiki mokė pajūri- 
nius indėnus, kaip statyti plaustus ir jais 
plaukioti, vėliau mūsų pačių rasė uždrau- 
dė jais naudotis. Primityvus ir dūžtantis 
plaustas galėjo pareikalauti žmonių gyvy- 
biu. Inkos indėnų palikuonys ėjo su laiku, 
šiandien jie, kaip ir mes vaikšto glaistyto- 
mis kelnėmis ir jūrininkų apikaklėmis. 

Balsa ir bambukas priklauso praeičiai, O 
dabartis ir ateitis — šarvuočiams ir plie- 
nui. 

Perdėm moderniškai įrengtos laivyno 
dirbtuvės mums reiškė neišpasakytą para- 
mą. Bengtas buvo mūsų vertėjas, Herma- 
nas — darbų vedėjas. Naudojomės stalių 
dirbtuvėmis, burių siuvykla; gavome pu- 
sç sandėlio savo reikmenėms susidėti ir 
nedidoką pontoninę prieplauką plausto 
statybai. 

Plausto pagrindą sudarė devyni patys 
storiausi rąstai. Kad gerai laikytųsi virvės, 
kuriomis rišome rąstus į plaustą, padarė- 
me medžiuose gilius randus. Plaustą pa- 
statčme, nepanaudodami nei vienos vinies, 
nei gabalo vielos. Tuos devynis didžiuo- 
sius rąstus visų pirma laisvai suguldėme 
šonais i vandenį, kad jie užimtų natūralią 
plūduriavimo padėtį, ir po to pradėjome 
juos rišti prie vienas kito. Patį didžiausią- 
jį, 14 metrų ilgio, padėjome į vidurį ir taip, 
kad jis priešakvje ir užpakalyje prasikiš- 
tų pro kitus. Toliau abiem pusėm guldėme 
simetriškai trumpėjančius rąstus, kol plau- 
sto šonai pasidarė dešimt metrų ilgio, o 
priešakys panašus į buką snieginį plūgą. 
Užpakalyje rąstus nupiovėme tiesia linija, 
išskyrus tris vidurinius, palikdami pasiki- 
šimą trumpam storam rąstgaliui pririšti il- 

gą irką, skirtą plaustui vairuoti. Kai šiuos 
devynis rąstus stipriai surišome daugybėj 
vietų daugiau kaip colio storumo kanapi- 
niais lynais, uždėjome skersai devynius 
plonesnius balsos rąstus, maždaug po met- 
rą nuo vienas kito. Tuo plaustas buvo baig- 
tas, rūpestingai suraišiotas, panaudojus 
šiam uždaviniui tris šimtus įvairių lynų ir 
virvagalių, visi su tvarkingais mazgais. Po 
to padarėme iš skaldyto bambuko grindis, 
panašiai kaip grotas. Jas išklojome bam- 
bukinių nendrių pintiniais. Plausto vidu- 
ryje, tik kiek į užpakalį, pastatėme iš bam- 
buko. vamzdžių atvirą palapinę. Sienas iš- 
pynėme bambukinėmis nendrėmis, o stogą 
apklojome tvirtais, kaip oda, bananų la- 
pais, užleidžiant, panašiai kaip čerpes, vie- 
ną ant kitos. Priešakyje palapinės iškėlė- 
me abiejuose plausto šonuose po stiebą iš 
tvirto kaip geležis mangos medžio. Jie bu- 
vo palinkę į vidurį ir viršuj susikryžiavę 
ir stipriai surišti. Iš dviejų į krūvą suriš- 
tų bambukinių karčių, kad dvigubai tvir- 
čiau laikytųsi, padarėme ardumą laikyti 
iškėlus didelę keturkampę būrę. 

Devyni didieji medžiai, kurie turėjo mus 
nešti per jūrą, buvo pagal senovės būdą 
priešakyje smailiai apdrožti, kad geriau 
piautų vandenį. Viršuj jų prie pat vandens 
uždėjome žemas lentas prieš bangų purs- 
las. 

Ekspedicijos dalyviai. Iš kairės dešinėn: Knut Haugland, Bengt Danielsson, auto- 
rius, Erik Hesselberg, Torstein Raaby ir Herman Watzinger. 

Kon-Tiki atlikta kelionė iš Peru iki Polynezijos salų. 


Įvairiose vietose, kur buvo didesnės sky- 
lės tarp rąstų, prakišome statmenai į apa- 
čią penketą tvirtų spygliuočių lentų. Jos 
kyšojo be ypatingos tvarkos, panirusios 
pusantro metro į vandenį. Lentos buvo co- 
lio storumo ir dviejų pėdų platumo. Kylių 
ir virvių pagalba jos laikėsi statmenai ir 
siaurąja briauna prieš vandenį. Šios lygia- 
grečiai vandenį piaunančios lentos atstojo 
laivo kielį arba šliuižius. Tokius šliuižius 
inkos indėnai naudodavo balsos plaustuo- 
se toli prieš Amerikos atradimą ir jų pa- 
galba laikydavosi prieš vėją ir sroves, va- 
rančius plokščiadugnius plaustus į šonus 
nuo kelio. Plaustą palikome be bordų ar 
užkraščių, tiktai prie katro šono uždėjome 
po ilgą žemą balsos rąstą kojoms atsispirti. 

Visa statyba buvo tiksliausia senųjų Pe- 
ru ir Ekvadoro plaustų kopija, išskyrus 
žemutes lentas prieš purslas priešakyje, 
kurios vėliau pasirodė visiškai nereikalin- 
gos. Išpildžius šią sąlygą, aišku, galėjome 
įsirengti, kaip mums patiko, kol tai netu- 
rėjo įtakos pačiam plaustui. Žinojome, kad 
plaustas bus mums namai keletą mėnesių 
ir kad dėl to dienoms bėgant išaugs ir maž- 
možiai į didelius ir svarbius dalykus. 

Užtat įvairinome plausto viršų, kaip tik 
beišmanėme, 

Bambukinės pynės neturėjo dengti viso 

plausto, o tik priešakyje palapinės ir jos 
dešinėj pusėj, kur liko atvira siena. Kai- 
riojoj pusėj atrodė kaip kieme, pilna dė- 
žių ir visokios padarynės, viskas, žinoma, 
rūpestingai pririšta. Viršuj krovinių ištie- 
sėme lieptą praėjimui. Rąstai plausto prie- 
šakyje ir užpakalyje liko visiškai nedeng- 
ti. Dėl to kai norėdavome pavaikščioti ap- 
link palapinę, pirma nužengdavome nuo 
geltonųjų bambukų ir pintinių takelių ant 
pilkųjų rąstų plausto užpakalyje, tada lip- 
davome per krovinius antrojoj pusėj. Žing- 
snių ten buvo nedaug, bet psichologinis ne- 
vienodumo poveikis priduodavo pajvairi- 
nimo ir išlygindavo aprėžtas judėjimo ga- 
limybes. Net ir į pačią stiebo viršūnę įkė- 
lėme lentą ne tiek jau dėl žvalgymosi, kai 
artėsime vėl į krantus anoj jūros pusėj, 


į jūrą iš kito akies kampo. 

Kai plaustas įgavo formos ir pradėjo iš- 
siskirti geHonais bambukais ir žaliais la- 
pais iš aplinkui tūnojančių karo laivų, at- 
ėjo pasižiūrėti ir pats laivyno ministeris. 
Žinoma, mes labai didžiavomės savuoju 
plaustu, kuris tarp didžiųjų ir nejaukiųjų 
karo laivų veikė kaip malonus daiktas, pri- 
menąs inkos laikus. Tačiau laivyno minis- 
teris įtužo iki kaulų. Mane pašaukė į mi- 
nisteriją ir liepė pasirašyti raštą, kad Pe- 

ru laivyno ministerija niekuo neatsakinga 
už tą daiktą, kurį padarėme jos karo uos- 
te. Po to uosto raštinėj reikėjo vėl pasira- 
šyti, kad jeigu aš vis dėlto leidžiuos į jūrą 
su žmonėmis ir kroviniu, tai atsakomybė 
už visas pasėkas kris tiktai man. 

Vėliau gavo leidimą įeiti į karo uostą ir 
pasižiūrėti plausto būrys laivyno eksper- 
tų ir diplomatų. Jiems įspūdis liko taip 
pat nelabai padrąsinantis ir už keleto die- 
nų mane pašaukė į vienos didelės valsty- 
bės ambasadą. 

Ambasadorius pasiteiravo, ar mano tė- 
vai dar gvvi, ir gavęs teigiamą atsakymą, 
pasižiūrėjo man giliai į akis ir tarė bloga 
pranašaujančiu balsu: 

— Motinai ir tėvui bus skaudus smūgis, 
kai išgirs žinią apie jūsų Žuvimą. 

Kaip privatus asmuo jis dar kartą para- 
gino atsisakyti kelionės, kol dar ne vėlu. 
Jam pasakojęs vienas admirolas, apžiū- 
rėjęs plaustą, kad mes niekuomet gyvi ne- 
pasieksime savo tikslo. Visų pirma plaus- 
to apipavvdalinimas esąs tiesiog beprotiš- 
kas. Jis esąs toks mažas, kad užteksią ge- 
ros sprogstančios bangos, kad apverstų; 
bet kartu plaustas esąs pakankamai ilgas, 
kad pasikabintų ant dviejų bangų keterų 
ir perlūžtų, neatlaikant balsos medžiams 
spaudimo. O už vis blogiausia štai kas: ša- 

lies didžiausieji balsos pirkliai jam išaiš- 
kinę, kad balsos medis taip geria vande- 
nį, kad jie išsilaikys vandens paviršiuj tik 
ketvirtadalį numatyto kelio. Kai permirks, 
jie nugrimsią mums iš po kojų. 

Buvo liūdna ir klausytis, bet aš nesida- 
viau atkalbinėjamas. Ambasadorius nura- 
minimui įdavė Bibliją, kad pasiimtume į 
kelionę. Iš tiesų, iš ekspertų, kurie matė 
plaustą, nieko padrąsinančio ir neišgirdo- 
me. Gal net audra, užėjęs geras orkanas 
nuplaus mus į jūrą ir pribaigs tokį žemą 
ir atvirą plaustą. Vėjas ir vanduo mėtys 
jį bejėgį po platų vandenyną. Pagaliau už- 
teks ir paprastų besitaškančių vilnių; mes 
būsime visą laiką permirkę druskingu van- 
deniu, kuris suės odą ir kaulus ir sunai- 
kins viską, kas yra ant plausto. Sudėjus 
viską, ką mums pasakojo visokie žinovai 
apie tariamas esmines statybos klaidas, 
neliko nei virvagalio, nei mazgo, nei gaba- 
lo medžio, kurie vienaip ar kitaip nepri- 
sidėtų prie mūsų pražūties. 

Prasidėjo gyvos lažybos, kiek dienų iš- 
silaikys mūsų plaustas, o vienas paviršu- 
tiniškas karinis atstovas pažadėjo mums 
tiek degtinės, kiek galėsime išgerti per li- 
kusį gvvenimą, jei gyvi nusigausime ligi 
kurios nors Pietjūrių salos. 

Bene užvis blogiausia pasidarė, kai į uos- 

tą įplaukė vienas norvegų laivas ir pasi- 
kvietėme kapitoną su pora jo daugiausiai 
patyrusių jūrų vilkų. Mums buvo labai 
svarbu, ką jie pasakys. Tad galima su- 
prasti mūsų nusivylimą, kai jie visi kaip 
vienas sutiko, kad šis storas ir sudribęs 
plaustas niekad nepasinaudos burėmis. Ka- 
pitonas net tvirtino, kad mums reikėtų ma- 
žiausia dviejų metų, norint persikelti per 
vandenyną, pasinaudojant Humboldto sro- 
ve. Botsmanas žiūrėjo į raiščius ir purtė 
galva. Mums nėsą ko rūpintis, nepraeisią 
nei keturiolika dienų, ir visi šniūrai bus 
sutrūkinėję, bangoms vartaliojant rąstus 
aukštyn ir žemyn. Jei nenorime naudotis 
plieninėmis virvėmis ir grandinėmis, ge- 
riau, kad tuoj pat išmestume iš galvos šią 
ekspediciją. 

Argumentai buvo svarūs, ir mes turėjo- 
me tylėti. Užteko, kad tik viena pranašys- 
tė išsipildytų ir būtume žuvę. Baiminuosi 
prisipažint, kad tomis dienomis nekartą 
klausdavau save, ar mes žinome, ką daro- 
me. Aš ir pats negalėjau atremti tuos įspė- 
jimus, nes nebuvau jūrininkų, bet mano 
pusėj buvo anas svarusis argumentas, ku- 
riuo rėmėsi visa ekspedicija: aš žinojau, 
kad iš Peru buvo pergabenta į Pietjūrių 
salas priešistorinė kultūra, kada Pietų 
Amerikos pakraščiuose laivų dar nebuvo 

ir kad juos atstojo tik mediniai plaustai. 
Jei balsos medžiai laikėsi ant vandens Kon- 
Tikiui 500 metų po Kristaus, jei tada ne- 
pasileido rąstų raiščiai, laikysis jie ir 
mums, jei tik plaustą tiksliai nukopijuosi- 
me, galvojau visą laiką. Bengtas ir Herma- 
nas persvarstė teoriją iš pagrindų. Eksper- 
tams keliant baimingus klausimus, ekspe- 
dicijos dalyviai visiškai nesijaudino ir ka- 
rališkai leido laiką Limoj. Tik vienintelį 
kartą Torsteinas susirūpinęs patraukė ma- 
ne į šalį ir paklausė, ar aš tikrai žinau, kad 
jūros srovė eina reikiama kryptim. Mat, 
nuėję į kiną, matėme Dorothy Lamour su 
šiaudiniu sijonėliu, šokant su kitomis mer- 
ginomis hula-hula po palmėmis vienoj 
nuostabioj Pietjūrių saloj. 

— Štai, kur mums reikia nusigauti. Var- 
gas tau, jei srovė teka ne taip, kaip sakai! 

Artėjant iškeliavimo dienai, nuėjome į 
užsienio reikalų ministerijos pasų skyrių 
iškeliavimo leidimo. Bengtas kaip vertėjas 
atsistojo pirmas į eilę. 

— Jūsų vardas ir pavardė, — paklausė 
nedidelio ūgio budrus valdininkas, nepa- 
sitikinčiai  šnairuodamas pro akinius į 
barzdotą svetimšalį. 

— Bengt Emerik Danielsson, — atsakė 
draugiškai Bengtas. 

Valdininkas įleido į rašomąją mašinėlę 


ilgą formuliarą. 

— Kokiu laivu atvykote į Peru? 

— Matote, — pradėjo aiškinti Bengtas, 
prisilenkęs prie nustebusio žmogelio. — At- 
vykau ne laivu, o kanu. 

Pareigūnas tik pažiūrėjo į Bengtą, bet vis 
dėlto pabarškino mašinėle “kanu" ties ati- 
tinkama skiltim. 

— Ir kokiu laivu ruošiatės apleisti Peru? 

— Taigi, atsiprašau, kad išvykstu ne ko- 


kiu laivu, bet mediniu plaustu, — atsakė 
mandagiai Bengtas. 
— Kokia nesąmonė! — sušuko jau įtužęs 


valdininkas ir išplėšė iš mašinėlės formu- 
liarą. — Prašyčiau rimtai atsakinėti į klau- 
simus! 

Porą dienų prieš iškeliaujant sudėjome 
ir pririšome plauste maisto ir vandens at- 
sargas bei kitas kelionės būtinybes. Mais- 
to turėjo užtekti šešiems vyrams per išti- 
sus keturius mėnesius. Jis buvo sudėtas į 
skardines popierinėse dėžėse, kaip kariuo- 
menei. Hermanui atėjo į galvą gera min- 
tis — užvirinti asfalto ir aptepti geru sluok- 
sniu visas dėžes. Ant asfalto sluoksnio dar 
pabarstėme smėlio, kad dėžės nesusikli- 
juotų, ir po to sugrūdome po bambukiniu 
deniu, išnaudodami tuščią vietą tarp pa- 
grindinių rąstų ir skersinių medžių. 

Iš vieno krikštolinio kalnų šaltinio prisi- 

pylėme į 56 skardines 1,100 litrų geriamo 
vandens, kurį taip pat pavietojome apa- 
čioj tarp skersinių medžių, kur visą laiką 
galėjo skalauti jūros vanduo. Visą kitą pa- 
darynę pririšome ant bambukinio denio. 
Čia sudėjome ir didelius, pintinius krep- 
šius su kokoso riešutais ir kitais vaisiais. 

Bambukinėj palapinėj vieną kampą už- 
leidome Knutui su Torsteinu įrengti radijo 
aparatą. Apačioj tarp rąstų dar įleidome 
aštuonetą medinių dėžių. Dvejeta dėžių rei- 
kėjo skirti moksliniams įrankiams ir fil- 
mams, o likusias padalyti po vieną kiek- 
vienam vyrui susidėti asmeninius daiktus. 
Erikas pasiėmė keletą ruliukų paišybos po- 
pieriaus ir gitarą, dėl to reikėjo prašyti 
Torsteiną, kad jis duotų vietos kojinėms. 
Bengto dėžę atvilko keturi jūrininkai. Jo- 
je nieko kito nebuvo, kaip tik knygos, 73 
sociologijos ir etnologijos veikalai. Dėžes 
apdengėme pintiniais paklotais, o ant jų 
ištiesėme čiužinius. Tuo baigėsi mūsų pa- 
siruošimas kelionei. 

Iš pradžių išvilko plaustą tik iš karo uos- 
to į atvirus vandenis, norint patikrinti, ar 
krovinys lygiai išskirstytas. Po to plaustą 
alvilko į Callao jachtklubą, kur kelionės 
išvakarėse susirinko kviestieji svečiai ir 
šiaip susidomėjusieji dalyvauti krikštyno- 
se. 

Balandžio 27 dieną stiebe suplevėsavo 
norvegų ir švedų vėliavos. Ant skersme- 
džio stiebe iškėlėme vėliavas tų tautų, iš 
kurių susilaukėme ekspedicijai paramos ir 
pagalbos. Krantinė buvo apkibusi žmonių, 
norinčių pasižiūrėti šio nuostabaus plaus- 
to krikštynų. Veidų spalva ir forma rodė, 
kad daugelis iš susirinkusiųjų buvo pali- 
kuonys tų gyventojų, kurie kadaise plau- 
kiojo balsos plaustais jūros pakraščiais. 
Bet netrūko ir senųjų ispanų ainių, ypač 
tarp laivyno ir vyriausybės atstovų. Ten 
matėsi ir Jungtinių Amerikos Valstybių, 
Didžiosios Britanijos, Prancūzijos, Kinijos, 
Argentinos ambasadoriai; buvęs Britų Pa- 
cifiko kolonijų gubernatorius, Belgijos ir 
Švedijos atstovai ir mūsų draugai iš ma- 
žosios norvegų kolonijos su generaliniu 
konsulu Bahr priešakyje. Buvo pilna laik- 
raštininkų, traškėjo sukami filmų aparatai. 
Netrūko ragų muzikos ir bubnų garsų. 
Mums, ekspedicijos dalyviams, vienas da- 
lykas buvo visiškai aiškus: jei plaustas, at- 
siskyrus nuo krantų, subyrėtų į atskiras 
dalis, jau mieliau plauktume į Polynezi- 
ją kiekvienas ant savo rąsto, negu grįžtu- 
me atgal! 

Nutarėme, kad Gerda Vold, ekspedicijos 
sekretorė ir ryšininkė su krantu, pakrikš- 
tytų plaustą, sudaužant kokoso riešutą, vie- 

na, kad tai daugiau priminė akmens am- 
žių, o kita, kad šampano atsargos per ap- 
sirikimą atsidūrė po Torsteino privatinė 
dėže. Pirma angliškai ir ispaniškai paaiš- 
kinome savo draugams, kad plausto var- 
du norime pagerbti galingąjį inkos indėnų 
prosenuolį, aną saulės karalių, kuris prieš, 
pusantro tūkstančių metų dingo Peru pa- 
kraščiuose vakarų kryptim ir pasirodė Po- 
lynezijoj. Ir tada Gerda Vold pakrikštijo 
jį Kon-Tiki vardu. Gerda taip stipriai tren- 
kė kokoso riešutu į plausto ragą, kad rie- 
šuto pienas aptėškė aplinkinius susimas- 
čiusius žiūrovus. 

Po to pakilo bambukinis ardumas ir iš- 
tempė keturkampę burę. Ant jos pasirodė 
didelė raudona Kon-Tiki galva su barzda, 
ekspedicijos dalyvio, dailininko Eriko Hes- 
selbergo kūrinys. Tai buvo tiksli kopija 
saulės karaliaus galvos, iškaltos raudona- 
me granite Tiahuanaco miesto griuvėsiuo- 
se. 

— Oh, tai senor Danielsson! — linksmai 
sušuko darbų vedėjas, pamatęs ant burės 
barzdotą figūrą. 

Jis per ištisus du mėnesius vadindavo 
Bengtą “senor Kon-Tiki”, kai jam parodė- 
me ant popieriaus barzdotą Kon-Tiki gal- 
vą. 

Prieš pat išvykstant į kelionę, mus visus 

pakvietė atsisveikinti šalies prezidentas. 
Tada dar išvykome toli į juodus kalnus, 
kad prisižiūrėtume uolų ir bedugnių, išvyk- 
stant į kelionę per neribotas vandenyno 
dykymas. Kai statėme plaustą gyvenome 
Limos priemiestyje viename pensionate, 
apsuptame palmėmis, ir važiuodavome į 
darbą ir atgal aviacijos ministerijos auto- 
mobiliu, kurį su visu šoferiu išrūpino Ger- 
da. 

Paskutinis mūsų prašymas šoferiui buvo 
nuvežti toH į kalnus, kiek galima suvaži- 
nėti per dieną. Važiavome dykuma palei 
drėkinimo kanalus iš inkos indėnų laikų, 
kol galiausiai atsidūrėme svaigulingame 
aukštyje, 4000 metrų nuo plausto stiebo. 
Mes ryte rijome akimis kalnus, akmenis, 
žaliuojančią žolę ir bandėme prisisotinti 
Andų kalnyno grožiu, kad galėtume ga- 
liausiai pasijusti, jog nusibodo akmenys 
ir kieta žemė ir kad išsiilgome jūros. 

IV. PER RAMUJĮ VANDENYNĄ 


Dramatiška pradžia. — Išvelka į jūrą. — Ateina 
vėjas. — Kova su bangomis. — Gyvenimas 
Humboldto srovėį. — Lėktuvas mūsų neranda. 
— Rąstai geria vandenį. — Skraidančių žuvų 
patiekalai. — Medis prieš virves. — Keistas 
nakvynės draugas. — Gyvatžuvės nesekmė. — 
Sala. — Jūrų vaiduoklis. — Susidūrimas su di- 
džiausia žuvim pasaulyje. — Vėžlių medžioklė. 

Dieną, kada “Kon-Tiki" turėjo išvilkti į 

jūrą, Callao uoste užvirė gyvenimas. Mi- 

nisteris Nieto įsakė, kad laivyno vilkikas 

“Guardian Rio“ ištemptų mus iš įlankos 

ir paleistų atokiai pajūrio susisiekimo ke- 

lių, maždaug tenai, kur anais laikais indė- 
nai žvejodavo savo plaustais. Išėjo laikraš- 
čiai, skelbdami šią žinią raudonomis ir 
juodomis antraštėmis, ir žmonės ėmė plūs- 
ti prie krantinės iš pat ankstyvo balandžio 

28 dienos ryto. 

Mūsų šešiukė, kuri turėjo plaukti, pri- 
siminė vienuoliktą valandą visokių viso- 

kiausių sutvarkytinų reikalėlių, ir kai at- 
vykau prie krantinės, radau tik vieną Her- 
maną, besaugantį plaustą. Automobilį ty- 
liai sustabdžiau tolokai nuo krantinės ir 
praėjau ilgoką kelią pauosčiu, kad kaip 
reikiant pamiklinčiau paskutinį kartą ko- 
jas tokiam ilgam laikui. Užšokau ant plaus- 
to, atrodančio baisiai netvarkingai dėl su- 
verstų bananų kekių, vaisių krepšių ir 
daiktų, kuriuos suvertėme paskutinę va- 
landą, tikėdami juos tuojau priraišioti, kai 
tik apsitvarkysime. Ant krūvos sėdėjo vie- 
nui vienas Hermanas, laikydamas rankoj 
narvelį su papūga, gauta iš draugiškos 
žmogystos kaip atsisveikinimo dovaną. 

— Padabok valandėlę papūgą, — pasa- 
kė Hermanas, — man dar reikia į krantą 
išgerti paskutinį savo alų. Vilkikas ateis 
tik už keleto valandų. 

Vos tik jam pranykus žmonių maišaly- 
nėj, nuo krantinės pradėjo rodyti ranko- 
mis ir mojuoti. Iš už kampo pasirodė at- 
puškuojąs iš visų jėgų vilkikas “Guardian 
Rio”. Jis išmetė inkarą netoli sūpuojančio 
stiebų miško, neleidžiančio priplaukti prie 
“Kon-Tiki”, ir nuleido stiprią motorvaltę, 
kad ja pravilktų plaustą pro burlaivius. 
Motorvaltė buvo pilna jūreivių, karininkų 
ir filmuotojų. Skambant komandos šauks- 
mams ir tarškant kameroms, keletas jūrei- 

vių užrišo už plausto rago storo lyno galą. 

—-Un momento! — rėkiau išsigandęs, 
laikydamas rankoj papūgą. — Dar per 
anksti, reikia palaukti kitų — “los expe- 
dicionarios”, — aiškinau, rodydamas pirš- 
tu į miestą. 

Bet niekas į mane nekreipė dėmesio. Ka- 
rininkai tik mandagiai šypsojosi, o už plau- 
sto rago padarė dar vieną mazgą. Aš atri- 
šau virvę ir, gyvai mostiguodamas, svie- 
džiau į vandenį. Papūga, pasinaudodama 
sąmyšiu, iškišo iš narvelio snapą ir atida- 
rė dureles. Kai atsigręžiau, ji jau išdidžiai 
dairėsi po banbukinį denį. Pabandžiau su- 
gauti, bet ji tik ispaniškai susikeikė ir pa- 
šoko ant bananų kekių. Viena akim pri- 
dabodamas jūreivius, bandančius vėl už- 
rišti lyną už rago, pradėjau galvotrūkčiais 
vaikytis papūgos. Ji metėsi rėkdama į pa- 
lapinę, bet čia man pasisekė ją priremti 
prie kampo ir pagriebti už kojos, kai no- 
rėjo per mane peršokti. Nespėjus šią spar- 
nais besidaužančią trofeją įkišti į narvelį, 
kaip jūreiviai, pasiųsti į krantinę, paleido 
visus lynus ir įriedančios ilgos žemos ban- 
gos pradėjo plaustą trankyti į molą. Gal- 
votrūkčiais griebiau mentę ir pradėjau 
krapštytis po vandenį, norėdamas sulaiky- 
ti girgždančius smūgius į molą, bet veltui. 
Vanduo vėl trenkė plaustą į krantinės po- 


104 


lius. Bet tą akimirką pašoko motorvaltė ir 
trūktelėjo “Kon-Tiki" į jo ilgąją kelionę. 
Vienintelis palydovas buvo ispaniškai kal- 
banti papūga, tupinti papūrusi iš pykčio 
savo narvelyje. Susigrūdusi žmonių minia 
krantinėj mojavo ir džiūgavo, juodbrūviai 
filmuotojai vos nekrito iš motorvaltės į 
uostą, besistengdami nutraukti visas 
smulkmenas iš dramatiškos kelionės pra- 
džios. Vienišas ir susijaudinęs žiūrėjau į 
krantą savo dingusių brolių, bet nei vieno 
nesimatė. Artėjome prie “Guardian Rio”, 
leidžiančio dūmus ir pasiruošusio tuoj 
traukti inkarą ir plaukti. 

Vienu vpu užsikoriau virvinėmis kopė- 
čiomis į vilkiką ir sukėliau tokį triukšmą, 
kad sulaikiau nuo kelionės ir priverčiau 
pasiųsti į krantą gelbėjimosi valtį. Po ku- 
rio laiko valtis grįžo pilna gražių senoritų, 
bet joje nebuvo nei vieno “Kon-Tiki" vy- 
ro. Labai puiku ir gražu, bet tai dar ne- 
reiškė išsigelbėjimą. Sukėlus senoritas ant 
plausto, valtis vėl grįžo į krantą dairytis 
“los expedicionarios noruegos”. 

Tuo tarpu parskubėjo Erikas su Bengtu 
pilnais glėbiais ryšulių, knygų ir žurnalų. 
Prieš juos tvino minia, besiskirstanti na- 
mo, o kai priėjo prie krantinės, mandagus 
policininkas juos sulaikė ir paaiškino, kad 
nebėra ko žiūrėti. Bengtas, tvirtai mostelė- 

jęs cigaru, atsakė, kad atėję ne pasižiūrėti, 
o važiuoti plaustu per vandenyną. 

— Deja, “Kon-Tiki” jau išplaukė prieš 
valandą laiko, — paaiškino apgailestauda- 
1nas policininkas. 

— Negalimas dalykas, — atsakė Erikas, 
ištraukdamas ryšulį. — Čia plausto liktar- 
na. 

— Jis yra navigatorius, o aš ūkvedys, — 
dar pasakė Bengtas. 

Prasiveržę jie pamatė, kad plausto iš 
tikrųjų nebebuvo. Jie lakstė krantine ten 
ir atgal, kaip be galvų ir taip susidūrė su 
kitais dalyviais, irgi ieškančiais plausto. 
Bet čia prie jų priplaukė gelbėjimo valtis, 
ir mes galiausiai atsiradome ant plausto 
visi šešiese. “Kon-Tiki” vilkosi apsiputojęs, 
tempiant “Guardian Rio“ jį į jūrą. 

Kol išsiruošėme į kelionę atėjo vėlybas 
popietis; “Guardian Rio” nenorėjo mus pa- 
leisti anksčiau, kaip kitą rytą, kada bū- 
sime praplaukę pakraščių susisiekimo van- 
denis. 

Vos tik praplaukus pro uosto molus pa- 
jutome neramią jūrą. Jos pabūgę sukosi 
atgal viena motorvaltė po kitos, kurios no- 
rėjo mus palydėti. Liko tik keletas didžių- 
jų pramoginių jachtų, palydėjusių mus iki 
įlankos pabaigos, kad pamatytų, kaip 
mums seksis atviroj jūroj. 

Kon-Tiki paruoštas kelionei. Plaustas pastatytas visai tokis, kokiais priešistorinių 
laikų Peru ir Ekvadoro indėnai plaukiojo Ramiojo vandenyno pakraščiuose. 

Plaustą pastatėme Calao uoste. Jį padarėme iš devynių balsos medžio 
suraišiotų kanapinėmis virvėmis, nenaudodami nei vinių, nei geležies. 


“Kon-Tiki” vilkosi kaip tempiamas ožys, 
vis panerdamas ragu į žlambuojančią jū- 
rą, putos tiško net iki pat užpakalio. Pra- 
džia nebuvo džiuginanti, pagalvojus, kas 
mus laukia, kai išsikrapštysime iš šių, pa- 
lyginti dar ramių, vandenų. Viduryje įlan- 
kos trūko velkantysis lynas; ilguoju galu 
liko prie plausto ir pamažu nugrimzdo, 
vilkikui puškuojant toliau. Visi metėmės 
prie krašto traukti iš vandens lyną, o jach- 
tos prašniokštė pirmyn sulaikyti “Guardian 
Rio”. Palei plaustą pliumpčiojo medūzos, 
storos kaip kubilai, bangoms jas mėtant 
tai aukštyn, tai žemvn. Jos apleido lyną 
deginančiomis gleivėmis. Plaustui kylant 
griebėme, persilenkę per kraštą, į vandenį, 
norėdami pačiupti gleivėtąjį lyną; kai 
plaustas vėl nusileido, visi vyrai sumerkė 
galvas į vilnį ir per nugaras perėjo van- 
dens srovė su milžiniškomis medūzomis. 
Mes spiaudėmės ir keikėmės, traukydami 
iš plaukų medūzų ūsus. Bet kai priplaukė 
vilkikas, jau turėjome lyną ištrauktą ir pa- 
ruoštą pinti. Besistengiant užmesti lyno 
galą ant vilkiko, plaustas atsidūrė po išsi- 
kišusio laivo durkiu ir atrodė, kad jau su- 
triuškins. Pametę viską iš rankų, griebč- 
me mentes ir bambukines kartis, stengda- 
miesi, kol nevėlu, atsiplėšti nuo laivo. Bet 
mums niekaip nesisekė: nusileidus nuo 

bangos, nebepasiekdavome geležinio sto- 
go laivo užpakalyje, o praėjus bangai, rei- 
kėjo vėl žiūrėti, kad nesuplotų tarp laivo 
ir plausto. Viršuj po laivą lakstė jūrinin- 
kai ir rėkavo, kol netikėtai pradėjo suk- 
tis sraigtas, sudarydamas paskutinę aki- 
mirką mums galimybę atsitraukti. Plaustui 
reikėjo savo ragu atlaikyti keletą stiprių 
dūžių, nuo kurių kiek sukrypo, bet pama- 
žu vėl savaime išsitiesė. 

— Kai taip blogai prasideda, paprastai 
gerai baigiasi, — tarė Hermanas. — Kad 
tik greičiau mus išvilktų, kol dar nesuby- 
rėjo plaustas. 

Mus vilko iš lėto ir ištisą naktį, bet di- 
desnių bėdų nebesusilaukėme. Jachtos jau 
seniai atsisveikino; užpakalyje dingo ir pa- 
skutinis pakrančių švyturys. Tamsoj pra- 
slinko tik keletas laivų šviesų. Pasiskirs- 
tėme budėjimo laiką, kad pridabotume 
lyną; sargybą baigę visi gerai numigome. 
Rytui auštant Peru pakraščius apgulė tirš- 
ta migla, o vakaruose matėme prieš save 
skaidriai mėlyną dangų. Jūra riedėjo il- 
gos, ramios bangos su lengvomis baltomis 
skiauterėmis. Drabužiai, medžiai, viskas, 
ką tik lietėme ranka, buvo sudrėkę nuo 
garuojančios rasos. Mus kratė žvarbis, ap- 
linkui žalsvasis vanduo dvelkė nuostabiu 
faltumu, turint galvoj, kad buvo 12 laips- 

nių į pietus nuo pusiaujo. Buvome Hum- 
boldto srovėj, kuri šaltąsias vandens ma- 
ses nešė iš Antarktikos, pirma į šiaurę, pro 
visus Perų pakraščius, paskui, nepertoliau- 
sia nuo pusiaujo, sukosi į vakarus, ir te- 
kėjo per vandenyną. šiuose vandenyse Pi- 
zarro, Zarate ir kiti ankstyvieji ispanai pir- 
mą kartą susidūrė su inkos indėnų buri- 
niais plaustais, drįsusiais nutolti nuo kran- 
tų 50—60 jūrmylių žvejoti tunas ir delfi- 
nus pačioj Humboldto srovėj. Dieną pūs- 
davo vėjas nuo krantų, o atėjus vakarui 
išeidavo į priešingą pusę ir padėdavo, jei 
reikėdavo, parsigauti namo. 

Vilkikas laikėsi per arti, o mums rūpėjo, 
kad jis būtų kiek galint atokiau. Dėl to nu- 
leidome į vandenį pripūstą guminį plaus- 
tą, kuris šokinėjo ant bangų kaip sviedi- 
nys, nors į Jį susėdo trys vyrai — Erikas, 
Bengtas ir aš. Mentėmis prisikasėme prie 
vilkiko ir virvinėmis kopėčiomis užsiko- 
rėme į viršų. Bengto kaip vertėjo pagalba 
sužinojome tikrą poziciją ir atžymėjome 
savo jūrlapyje. Buvome 50 jūrmylių į šiau- 
rės vakarus nuo Callao, taigi turėjome atei- 
nančiomis naktimis dar deginti liktarnas, 
kad nesuvažinėtų  pakraštiniai garlaiviai. 
Toliau laivų nebesitikėjome, nes šiuose 
vandenyse dingo laivų keliai, raižą Ramų- 
jį vandenyną. 

Prieš sėdant atgal į guminį plaustą, iš- 
kilmingai atsisveikinome su visais vilkiko 
jūrininkais, kurie draugiškais žvilgsniais 
sekė, kaip mes, šokinėdami per bangas, grį- 
žome prie “Kon-Tiki”. Tada atkabinome 
lyną, ir plaustas pasijuto vienas. “Guardian 
Rio“ 35 vyrai, sustoję prie užkraščių, mo- 
javo, kol jie dingo iš akių šešiems plausto 
keliautojams, susėdusiems ant savo dėžių. 
Tik kai viršum vandens beliko tamsi dū- 
mų sruoga, pakrapštėme pakaušius ir pa- 
žiūrėjome į vienas kitą. 

— Sudiev, sudiev! — tarė Torsteinas. 
— Dabar, vyručiai, paleisime motorą. 

Mes juokėmės ir laikėme po atkištą pirš- 
tą, norėdami sužinoti, iš kur pučia vėjas. 
Pūtė silpna ruzga, perėjusi iš pietų į piet- 
ryčius. Iškėlėme bambukinį ardumą su ke- 
turkampe bure, bet ji kabojo supliuškusi, 
priduodama Kon-Tiki galvai raukšlėtą ir 
nepatenkintą išvaizdą. 

— Senis nepanašus į save, — juokavo 
Erikas, — matyti, kai jis buvo jaunas, kiek 
stipriau pūsdavo. 

— Atrodo, kad mus neša atgal! — pa- 
sakė Hermanas, sviesdamas į priešakį bal- 
sos pagalį. 

— Vienas-du-trys... trisdešimt devyni- 
keturiasdešimt. 

Balsos pagalys vis dar ramiai plūduria- 

vo greta plausto, nepraplaukęs nei per pu- 
sę plausto šono. 

— Ko gero, mums reikės laikytis su juo 
per visą kelionę, — pasakė optimistiškai 
Torsteinas. 

— Tikėkim, kad naktinis vėjelis nenu- 
varys mus atgal, — įsiterpė Bengtas. — 
Atsisveikinimas Callao uoste buvo labai 
malonus, bet sutikimo šventėj nenorėčiau 
dalyvauti. 

Pagalys galiausiai pasiekė plausto užpa- 
kalį. Pasigirdo valio šauksmai ir prasidė- 
jo tvarkymas ir raišiojimas visų tų daik- 
tų, kuriuos suvertėme ant plausto paskuti- 
nę valandą. Bengtas pastatė ant grindų 
primusą ir dėžę, netrukus jau gėrėme šil- 
tą kakavą, kramtėme sausainius ir užsi- 
gardžiavome šviežiu kokoso riešutu. Ba- 
nanai dar nebuvo kaip reikiant prinokę. 

— Mums nieko netrūksta, — pamurmė- 


jo patenkintas Erikas. 

Jis slankiojo apsivilkęs avies kailiniais, 
užsimovęs plačią indėnišką skrybėlę, su 
papūga ant peties. 

— Vieno dalyko, kurio aš nemėgstu, — 
tęsė jis juokaudamas, — tai tos priešingo- 
sios srovės. Jos gali mus nuvaryti tiesiai į 
pakrančių uolas, jei liksime šitaip beplū- 
duriuoją. 

Pasvarstėme, ar negalėtume varytis men- 
tėmis, bet nutarėme laukti vėjo. 

Ir vėjas atėjo. Iš pietryčių ėmė vis stip- 
riau ir stipriau pūsti. Netrukus išsitempė 
būrė, Kon-Tiki galva įgavo stiprybės ir ko- 
vingumo. Pamažu sukruto ir plaustas. šau- 
kėme “į vakarus, į vakarus", tempdami 
skotę ir virvę. Užpakalvje iškišome irklą 
plaustui vairuoti ir pradėjome budėti pa- 
mainomis. Metėine prie rago į vandenį po- 
pieriaus rutuliukus, medgalius, ir laukėme 
jų.su laikrodžiu rankoj užpakalyje: 

— Vienas-du-trys ... aštuoni, devyni — 
dabar! — Popieriai ir medgaliai praėjo 
pro vairavimo irklą ir tolo kaip paberti 
karoliai, kildami ir leisdamiesi su vilni- 
mis. Ėjome pirmyn, metras po metro. 
“Kon-Tiki” nerėžė jūros, kaip aštri lenty- 
nių valtis. Storas ir platus, sunkus ir san- 
tūrus jis rausėsi atsargiai pirmyn. Jis ne- 
persistengė, bet kai išsijudindavo, plušda- 
vo energingai toliau. 

Didžiausias vargas ir rūpestis kilo dėl 
vairavimo. Plaustą pastatėme visiškai pa- 
gal ispanų aprašymą, bet šiais laikais nie- 
kas negalėjo mus pamokyti, kaip buriuoti 
indčniškais plaustais. Klausimą iš pagrin- 
dų svarstė šios srities žinovai, bet vaisiai 
buvo menki. Jie tiek pat težinojo, kiek ir 
mes. Sustiprėjus pietryčių vėjui, reikėjo 

Ačiū ir sudiev. Vilkikas Guardian Rios grįžta į uostą, palikęs mus atviroje jūroje. 


Autorius prie vairavimo irklo. Išbuvus prie vairo dvi va- 
landas, ateidavo kitas vairuotojas. Pasitaikydavo, kad bangos 
būdavo sulig stiebu, bet plaustas visad gražiai iškildavo ir 
nusileisdavo. 


plaustą taip laikyti, kad burė gautų vėjo 
iš pat užpakalio. Plaustui lendant per daug 
prie vėjo, burė staiga persiversdavo ir dau- 
žydavo daiktus, žmones ir palapinę, o pats 
plaustas apsisukdavo ir pasileisdavo prie- 
šingu kursu. Kova tokiais atsitikimais bu- 
vo sunki. Trims vyrams reikėdavo valdy- 
ti burę, kitiems trims kapstantis ilguoju 
irklų, kol plaustas vėl apsisukdavo ragu 
prie vėjo. Manievrui pasisekus, vairinin- 
kas turėjo daboti įtempęs visas jėgas, kad 
vėl tas pats nepasikartotų. 


Šešių metrų ilgumo irklas laisvai suki- 
nėjosi tarp dviejų dvigubų dulų, įkaltų į 
storą rąstgalį užpakalyje. Tokiu irkliniu 
vairu naudojosi ir mūsų tengimiai drau- 
gai, kai plukdėme rąstus Palengue upe Ek- 
vadore. Ilgoji dalba iš mangos medžio bu- 
vo kieta kaip plienas, bet ir pakankamai 
sunki, kad grimstų kaip akmuo, jei tik ją 
paleistume. Prie dalbos galo buvo pririš- 
ta plati mentė iš spygliuočių medžio. Rei- 
kėdavo įtempti visas jėgas išlaikyti šį ilgą 
vairavimo irklą prieš dūžtančias bangas; 
pabūgdavo rankos, mėšlungiškai pastirda- 
vo pirštai, bespaudžiant irklo kotą, kad jo 
antrasis galas laikytųsi vandenyje statme- 
na mente. ši bėda pasibaigė, kai prie ko- 
to pririšome skersinę lazdą, iš kurios išė- 

jo lyg ir kėlimo rankena irklui sukinėti. 
Per tą laiką vėjas darėsi vis stipresnis. 

Po pietų jau pūtė pasatas iš visos jėgos. 
Jis sušiaušė jūrą su lūžtančiomis bango- 
mis, kurios virto ant mūsų plausto užpa- 
kalio. Tik dabar pamatėme, kad prieš mus 
dirbo ir pati jūra. Padėtis pasidarė rimta, 
kai nutrūko visi ryšiai su krantu. Mūsų li- 
kimas priklausė nuo plausto pajėgumo iš- 
silaikyti paviršiuj. Tada pasidarė aišku, 
kad jau daugiau nebegausime vėjo, pūčian- 
čio į krantą, o tuo pačiu ir galimybės apsi- 
gręžti. Buvome pačiame pasate ir kiekvie- 
ną dieną mus nešė vis giliau ir giliau į van- 
denyną. Dabar nieko daugiau nebeliko, 
kaip leistis pilna bure pirmyn — jei ir ap- 
suktume plaustą į krantą, vėjas jį vistiek 
neštų atbulą į jūrą. Liko tik vienui vienas 
kursas: ragu į saulėleidį ir vėju iš pat už- 
pakalio. Pagaliau toks juk buvo ir mūsų 
tikrasis tikslas, leistis saulės keliu, kaip tai 
darė Kon-Tiki ir senieji saulės garbintojai, 
bent mūsų manymu, kai juos suvarė iš 
Peru į jūrą. 

Mes triumfavome ir lengviau atsiduso- 
me, kai pamatėme, kaip plaustas peršoko 
pirmąsias gresmingas vilnių viršūnes, pur- 
slojančias prieš mus. Bet vairininkas ne- 
įstengė suvaldyti irklo, kai ant jo griūdavo 
šniokščiančios bangos, iškeldavo irklą iš 

dulų arba prilenkdavo prie plausto ir nu- 
sviesdavo vairuotoją kaip bejėgį akrobatą. 
Net ir du vyrai kartu negalėdavo nulaikyti 
vairo, kai pasikeldavo prieš banga ir griū- 
davo ant vairuotojo. Nutarėme pririšti 
šniūrus prie irklo mentės, kad galėtume ją 
tampyti į abu šonus. Kitu virvagaliu priri- 
šome irklą tarp dulų, kad per daug nesi- 
kraipytų. Šiuo paprastu būdu išsilaikyda- 
vome ir prieš didžiausias bangas, daboda- 
miesi, kad tik mūsų pačių nenuplautų. 
Grioviams tarp bangų vis gilėjant, mums 
činė aiškėti, kad patekome į pačią Hum- 
boldto srovės tekmę. Čia veikė ne tik vė- 
jas, bet ir srovės. Vanduo buvo žalsvas ir 
šaltas, supąs iš visų pusių. Dantėti Peru 
kalnai dingo už tirštų debesų. Tikra pır- 
moji kova su elementais prasidėjo, kai at- 
ėjo naktis. Mes dar nebuvome apsipratę 
su jūra, dar nežinojome, ar ji pasirodys 
mūsų draugas, ar priešas šioj artimoj kai- 
mynystėj, kurios patys norėjome. Kai nak- 
ties tamsoj staiga perskrosdavo kaukian- 
čią jūrą lūžtančios ir aukštai viršum pala- 
pinės stogo griūvančios bangos trenksmas, 
griebdavome už ko nors tvirto ir laikyda 70- 
mės išsigandę, kol pereis vandens masė per 
plaustą ir mus pačius. Bet kiekvieną kartą 
jutome tą patį džiaugsmą ir palengvėjimą: 
bangai prariedant, “Kon-Tiki” sau ramiai 

pasvirdavo ir nenugalėtas iškildavo per 
bangų nugaras į viršų. Po to vėl leisdavo- 
mės į vandens daubą, laukdami naujos pu- 
tojančios bangos. Pačios didžiosios daž- 
niausiai ateidavo dvi ar tris po viena ki- 
tos; paskum jas nuriedėdavo ilgą eilę ma- 
žesniųjų. Bet kai dvi didžiosios bangos bū- 
davo visiškai arti viena kitos, pastaroji 
griūdavo ant užpakalio, pirmajai dar lai- 
kant iškėlus priešakį. Dėl to vairuotojui 
reikėjo griežtai laikytis įstatymo, prisirišti 
vieną virvės galą prie savęs, kitą — už plau- 
sto, nes plaustas užkraščių neturėjo. Jam 
reikėjo išlaikyti plaustą atsuktu užpaka 
liu prieš bangas ir vėją ir taikyti ragu tie- 
siai j vandenyną. Vienoj dėžėj turėjome 
įsitaisę seną gelbėjimosi valties kompasą, 
kad Erikas galėtų patikrinti kursą, o taip 
pat apskaičiuoti poziciją ir nunešimus į 
šoną. Anuo tarpu dar nežinojome, kokioj 
vietoj plaukėme, nes dangus buvo apsi- 
niaukęs, o horizontas — tikras bangų cha- 
osas. Budėjo visad du vyrai kartu ir dirb- 
dami petys į petį, vos susidorodavo su šo- 
kinėjančiu vairavimo irklu. Kiti keturi ban- 
dydavo tuo metu nors kiek numigti atvi- 
roj palapinėj. Kai ateidavo milžiniška ban- 
ga, abu vairuotojai palikdavo irklą laikyti 
virvėnis ir griebdavo už banbukinės kar- 
ties, išsikišusios iš palapinės stogo, o van- 

dens masės virsdavo ant užpakalio ir nuei- 
davo rąstų tarpais ir pašonėmis. Bangai 
praėjus reikėdavo vėl šokti prie vairo, kad 
neapgręžių plauso ir nepermestų burės. Jei 
naujai atriedančioji banga pagautų plaus- 
tą iš šono, vandens kalnas griūtų tiesiai ant 
palapinės. Kas kita, jei plaustas pasitik- 
davo bangą užpakaliu; ji taip greit nubėg- 
davo nuo plausto rąstų tarpais, kad ir už- 
griūdavo labai retai pasiekdama palapinės 
sieną. Plausto geroji savybė matėsi labai 
aiškiai: juo jis daugiau praleidžia vande- 
nį, juo geriau. Plyšiai plausto dugne leido 
vandenį lauk, bet niekad į vidų. 

Tą naktį apie dvyliktą valandą šiaurės 
kryptim praslinko garlaivio šviesos. Tre- 
čią valandą praėjo kitas laivas tuo pačiu 
kursu. Mojavome liktarna, švietėme kiše- 
nine lempute, bet mūsų nepastebėjo. Švie- 
sos pamažu tolo tamsoj vis į žiemius ir 
pradingo. Negi galėjo ateiti to laivo jūri- 
ninkams į galvą, kad čia plūduriavo gyvas 
inkos indėnų laikų plaustas, ir trankėsi 
tarp bangų. Mes taip pat nenujautėme, kad 
šis susitikimas su laivu ir žmonėmis bus 
paskutinis, kol pasieksime kitą vandenyno 
pusę. 

Mes laikėmės tamsoj įsikibę kaip siur- 
bėlės į vairavimo irklą ir jautėme kaip per 
plaukus bėgo gaivinantis jūros vanduo. Ír- 

klas mus metė tai į vieną, tai kitą pusę, O 
rankos per delnus visiškai sustingo. Pir- 
mosiomis dienomis ir naktimis jūra davė 
keletą svarbių pamokų; iš sausumos žiur- 
kių pasidarėme jūrų vilkai. Iš pradžių vy- 
rai prie vairo keitėsi kas dvi valandas ir 
po to tris valandas ilsėdavosi. Paskui tvar- 
ką taip patobulinome, kad vairuotojai keis- 
davosi ne kartu. Kas valandą prie vairo 
stodavo naujas budėtojas, kuris pakeisda- 
vo dvi valandas išvairavusįjį. Bevairuojant 
visi raumenys išsitempdavo iki paskutinių 
jėgų. Pavargus rankoms bestumdant irklą, 
pasikeisdavome vietomis ir tas, kuris pir- 
ma irklą stūmė, dabar jį traukė. Kai pa- 
gurdavo rankos ir krūtinė, stumdydavome 
irklą nugara. Nuo irklo dūžių pamėlynavo 
visa krūtinė ir nugara. Atėjus pakaitai 1įs- 
davome leisgyviai į palapinę, prisirišdavo- 
me už kojų virvę ir tuoj sukrisdavome, 
nespėjus įlįsti į miegmaišius. Netrukus jau 
tempdavo už virvės, trys valandos buvo 
praėjusios. Reikėjo vėl eiti prie irklo ir pa- 
leisti vieną iš dviejų vairuotojų, išbuvusį 
prie irklo dvi valandas. 

Antroji naktis buvo dar blogesnė; ban- 
gos, užuot mažėjusios, dar padidėjo. Kovo- 
li dvi valandas su vairavimo irklu pasi- 
rodė per daug. Antrą sargybos valandą ma- 
žai kam betikdavome. Bangos paėmė vir- 

šų ir mėtė mus šonais ir galais, pilantis 
vandeniui ant plausto. Pradėjome budėti 
tik po valandą ir ilsėtis po pusantros. Ši- 
taip praėjo šešiasdešimt valandų neper- 
traukiamos kovos su chaotiškomis bango- 
mis, virstančiomis ant mūsų, viena pa- 
skum kitą, be perstojo, bangos aukštos ir 
žemos, aštrios ir apvalios, kreivos ir dvi- 
gubos.Daugiausia iš mūsų kamavosi Knu- 
tas. Jam nereikėjo budėti prie vairo, užtat 
turėjo aukoti Neptunui ir kantriai kentėti 
palapinės kampelyje. Papūga melancholiš- 
kai tupėjo narvelyje, pakabinusi snapą, ir 
visad suplasnodavo sparnais, kai plaustas 
darydavo netikėtą šuolį ir bangos atsimuš- 
davo į palapinės užpakalinę sieną. “Kon- 
Tiki” ne taip jau baisiai vartėsi, jis atlai- 
kydavo bangas žymiai geriau, negu bet ku- 
ris kitas jo didumo laivas; tačiau negalė- 
davome įspėti, kur jis vėl kryps. Mes taip 
ir neišmokome stovėti jūreiviškomis kojo- 
mis, nes siūbuodavo ir išilgai, ir skersai. 
Trečią naktį jūra kiek aprimo, nežiū- 
rint, kad vėjas liko toks pat stiprus. Ket- 
virtą valandą netikėtai iškilo tamsoj pa- 
vėlavusi apsiputojusi banga ir apsuko vi- 
są plaustą, nespėjus vairuotojams nė susi- 
vokti. Burė taip stipriai daužėsi į palapi- 
nę, kad atrodė ji tuojau sugrius ir pati bu- 
rė išeis į skepetas. Reikėjo subėgti visiems 

vyrams gelbėti krovinį, tempti virves ir 
skotę, kad atgręžtumę plaustą į tikrąjį ke- 
lią ir kad vėjas vėl išpūstų burę. Bet plaus- 
tas nesidavė apsukamas. Jis dabar spyrėsi 
plaukti atbulas ir baigta! Ką ir bedarėme 
— tempėme, stūmėme ir irklavome, — vai- 
siai buvo tokie, kad per plauką būtume 
netekę dviejų vyrų, kai tamsoj į juos tren- 
kė burė. Jūra atrodė kiek begurstanti. Su- 
stingę, sudaužytais sąnariais, žaizduotomis 
rankomis ir apsimiegojusiomis akimis pa- 
sidarėme ne daug ko verti. Jau geriau tau- 
pyti jėgas, jei oras pasidarytų dar piktes- 
nis. Nieko negalėjai žinoti. Nuleidome bu- 
rę ir suvyniojome aplink bambukinį ardu- 
mą. “Kon-Tiki" mėtė šonais, bet jis laikėsi 
prieš bangas kaip kamštis. Viską tvirtai 
pririšus, nuėmėme sargybą ir, sulindę visi 
šeši į jaukiąją palapinę, sugulėme kaip 
sardinos dėžutėje ir tuoj užmigome. 

Tada dar nenujautėme, kad pačias sun- 
Kkiausias vairavimo valandas jau buvome 
iškentėję. Tik toli vandenyne atėjo mums 
į galvą paprastas ir genialus inkos indėnų 
būdas vairuoti plaustą. 

Pabudome jau dieną, kai papūga palei- 
do liežuvį ir pradėjo triukšmauti, šokinė- 
dama po narvelį. Vandeniu vis dar riedė- 
jo aukštos bangos, bet jos buvo ilgos, ap- 
valiomis nugaromis ir nebe tokios įžulios 

Idilija ant bangų. Erikas Hesselbergas buvo ne tik navigatorius ir dailininkas, 
bet mėgdavo ir dainuoti, prisitardamas gitara. Tornsteino Raabi mėgiamiausia daina 
“Mergaitė iš Havanos". 


Bambukinėje palapinėje. Čia slėpėmės nuo vėjo ir tropikų 
saulės. Sienas išpynėme bambukinėmis lazdomis, stogą pada- 
rėme iš bananų lapų, todėl jausdavomės, tartum būtume džung- 
lėse, bet ne vandenyne. 


ir grubios kaip pereitą dieną. Pirmiausia, 
ką mes pamatėme, buvo saulė, krintanti 
ant geltonojo bambukinio denio ir priduo- 
danti visam vandenynui šviesesnės ir ma- 
lonesnės išvaizdos. Ką mums reiškė, kad 
vilnys daužėsi šniokšdamos, jei tik galėjo- 
me laikytis ant plausto? Ką mums reiškė, 
kad jos šiaušėsi mums prieš pat nosis, jei 
žinojome, kad kitą akimirką plaustas per- 
šoks putojančią viršūnę ir ją suplos; kad 
sunkūs ir pavojingi vandens kupstai tik 
išsviedžia mus į viršų ir patys nubėga gur- 
guliuodami po grindimis? Senieji meistrai 
iš Perų tikrai žinojo, ką darė, kai atsisakė 
tuščiadugnių laivų, kuriuos galima prileis- 
ti vandens; arba tokio ilgumo plaustų, ku- 
rie nebūtų suspėję peršokti bangą, kol at- 
eis kita. Balsos plaustas mums atrodė kaip 
garinis volas, tik iš kamščio. 
Pasinaudojant saule Erikas pradėjo 
skaičiuoti mūsų poziciją ir nustatė, kad 
mes burės pagalba gerokai pasistūmėjo- 
me ir kad srovės mus numetė pakraščiais 
toli į šiaurę. Mes vis dar taškėmės po Huni- 
boldio srovę, apie šimtą jūrmylių nuo 
krantų. Didžiausias galvosūkis mums bu- 
vo, kaip praeisime pro sūkuringąsias ir pa- 
vojingąsias sroves į pietus nuo Galapagos 
salų. Galėjome susilaukti liūdnų pasėkų, 
nes ten tykojo visokių krypčių srovės, tarp 

jų ir tokia, kuri varytų į Vidurinės Ame- 
rikos krantus. Bet jei eitų kaip tikėtasi, 
pagrindinė srovė turėtų nunešti pakanka- 
mai į vakarus, kad nebegręstų šiaurės pu- 
sėj tykojančios Galapagos salos. Vėjas vis 
dar pūtė iš pat pietryčių. Pakėlėme burę, 
atsukome per vargą plausto ragą prie vėjo 
ir pradėjome vėl budėti pamainomis prie 
vairo. 

Knutui galiausiai perėjo jūrligės kančios. 
Kartu su Torsteinu jis karstėsi į siūbuojan- 
čio stiebo viršūnę, bandant kokią tai pa-' 
slaptingą radijo anteną ir leidžiant ją į vir- 
šų tai baliono, tai aitvaro pagalba. Staiga 
vienas iš jų sušuko, kad girdįs laivyno ra- 
dijo stotį Limoj ir kad stotis kaip tik ieš- 
kanti mūsų. Iš Limos stoties pranešė, kad 
Amerikos ambasadoriaus lėktuvas ką tik 
išskrido pasakyti mums paskutinį kartą 
sudiev ir pažiūrėti, kaip laikomės atviroj 
jūroj. Netrukus užmezgėme tiesioginį ry- 
šį su lėktuvo telegrafistu ir valandėlę po 
to pradėjome netikėtą pokalbį su ekspe- 
dicijos sekretore Gerda Vold, esančia lėk- 
tuve. Pridavėme kiek galint tikslesnę savo 
poziciją ir nenutraukiamai leidome kryp- 
ties signalą. Balsas etere tai stiprėjo, tai 
menkėjo, žiūrint kur skraidė ir mūs ieš- 
kojo “ARMY-119". Bet mes neišgirdome 
mašinos ūižimo ir juo labiau nematėme pa- 

ties lėktuvo. Pastebėti plokščią plaustą su- 
jukusioj jūroj nebuvo lengva, o mūsų pa- 
čių regėjimo ratas siekė dar mažiau. Ga- 
liausiai lakūnui teko atsisakyti ieškojimo 
ir grįžti į krantą. Tai buvo paskutinis kar- 
tas, kad kas nors būtų mus ieškojęs. 

Kitą dieną bangos dar buvo didelės, bet 
jos atūžė daugiau išsilyginusios ir išsiri- 
kiavusios vis iš pietryčių, ir vairuoti pasi- 
darė lengviau. Vėjas ir bangos ėjo įžambiai 
užpakalio, kiek prie bakbordo (kairės pu- 
sės), dėl to vairuotojui teko mažiau van- 
dens, o plaustas bėgo ramiau, nesisukinė- 
damas. Mums pasidarė nejauku, kai įsiti- 
kinome, kad pieryčių pasatas ir Humbold- 
to srovė kas dieną mus varo arčiau Gala- 
pagos salų sūkurių. Mus taip greitai nešė 
į šiaurės vakarus, kad kai kuriomis dieno- 
mis padarydavome nuo 55 iki 60 jūrmylių, 
išskiriant rekordinę dieną, kada praplau- 
kėme 71 jūrmylią arba daugiau kaip 130 
kilometrų. 

— Kažin, ar Galapagos salose gražu? — 
vieną dieną atsargiai paklausė Knutas ir 
parodė mūsų jūrlapį su eile pozicijų, ro- 
dančių tartum pirštu į užkerėtąsias salas. 


— Nemanau, atsakiau; — sako, inka Tu- 
pac Yupangui buvo nukeliavęs prieš pat 
Kolumbo laikus iš Ekvadoro į Galapagos 

salas, bet nei jis, nei kuris kitas iš tengimių 
neįsikūrė, trūkstant ten vandens. 

— 0. K, — atsakė Knutas, — tad ko 
mums ten veržtis. Manykim, kad praplauk- 
sime pro šalį. 

Per tą laiką taip pripratome prie šoki- 
nėjančios jūros, kad mums ji nieko nebe- 
reiškė. Kas čia tokio, kad kiek ir šokdino, 
esant po kojomis tūkstanties sieksnių gel- 
mei, jei mūsų plaustas ir mes su juo vis 
iškildavome į paviršių? Bet vienas svar- 
bus klausimas neišėjo iš galvos: kiek ilgai 
išsilaikysime paviršiuj? Nesunkiai įžiūrė- 
jome, kad balsos rąstai traukė į save van- 
denį. Pats užpakalinis skersrąstis atrodė 
blogiau už visus kitus; į jį galėjome įbęsti 
piršto galą, kad net vanduo sunkėsi. Nie- 
kam nematant atlaužiau gabalą šio per- 
mirkusio medžio ir sviedžiau į jūrą. Jis pa- 
mažu grimzdo nuopaviršiaus ir pranyko. 
Vėliau pastebėjau, kad kiti tą patį darė, 
manydami, jog jų niekas nemato. Įmetę 
permirkusį medžio gabalą, jie žiūrėdavo 
susimąstę, kaip atplaiša grimzdavo į žals- 
va vandenį. 

Pradedant kelionę, nužymėjome plauste 
vandens liniją, bet neramioj jūroj negalė- 
jome nustatyti, kiek grimzdo plaustas, nes 
rąstai vieną akimirką išlįsdavo visiškai iš 
vandens, kitą — giliai pasinerdavo. Bet kai 

suvarėme į medį peilį, mūsų laimei pama- 
rėme, kad, pradūrus paviršių kokio colio 
gilumo, toliau medis sausėjo. Mes skaičia- 
vome, jei vanduo ir toliau taip sunksis, 
plaustas pasiners po vandens paviršium 
apie tą laiką, kada, pagal mūsų skaičiavi- 
mą, jau artėsime krantų. Bet mums atrodė, 
kad sultys giliau medžio veiks impregnuo- 
jančiai ir prilaikys vandens gėrimąsi. 

Be viso to pirmąją savaitę mums kiek 
vaidenosi dar vienas pavojus — raiščiai. 
Dienomis buvome taip užsiėmę, kad netu- 
rėdavome laiko apie tai nė pagalvoti. Bet 
kai sutemdavo ir sulįsdavome į savo guo- 
lius ant palapinės grindų, atsirasdavo dau- 
giau progos mąstyti, jausti ir klausytis. 
Ten, sugulę ant savo čiužinių, jusdavome, 
kaip kartu su rąstais čiužinėdavo po mu- 
inis ir nendrinis grindų pintinys — tai auk- 
štyn, tai žemyn. Nekalbant apie viso plaus- 
to kilnojimąsi, visi devyni rąstai vartėsi 
dar paskirai. Vienam kylant, kitas ramiai 
sau leidosi. Jie vartaliojosi palyginti ne- 
daug, bet pakako, kad pasijustume, tar- 
tum ant didelio kvėpuojančio žvėrio nu- 
garos. Mums daugiau patiko gulėti išilgai 
rąstų. Pirmosios dvi naktys buvo pačios 
blogiausios, bet tada buvome per daug iš- 
vargę, kad ko nors paisytume. 

Vėliau virvės, subrinkusios vandenyje, 

kiek susitraukė ir mažiau beleido rąstams 
judėti. Vistiek ant plausto nebuvo nei vie- 
no daiktelio, kuris būtų ramiai laikęsis 
santykyje su aplinka. Vartantis dugnui 
aukštyn, žemyn ir į šonus, tą patį darė ir 
bambukinis denis, dvigubas stiebas, visos 
palapinės pintinės sienos, stogo skalos ir 
lapai. Visos šios pastato dalys buvo tik su- 
raišiotos virvagaliais, dėl to jos ir traukėsi 
ir sukosi į priešingas puses. Nors aiškiai ir 
nesimatė, bet galėjome gerai justi, kad vie- 
nam kampui kylant, kitas leidosi žemyn, 
kad vienai stogo pusei pakrypus pirmyn, 
kitos skalos kreipė stogą atgal. Žiūrint pro 
angą, paliktą sienoj, pasaulis atrodė dar 
nepastovesnis, nes dangus ramiai sau su- 
kosi ratu, o jūra stiepėsi į aukštybes. 

Raiščiams reikėjo atlaikyti visą šį spau- 
dimą. Nakti girdėdavome kaip jie girgždė- 
davo, cypdavo, kaip grieždavo ir ungzda- 
vo. Tai buvo tikras raudų choras tamsoj, 
kur kiekvienas raištis guosdavosi, kaip jam 
sunku ir kaip jis vis dėl to laikosi. Rytą 
sukilę kruopščiai apžiūrėdavome virves ir 
lynus dugne. Vienam reikėdavo lįsti galva 
į vandenį, dviem kitiem tvirtai jį laikant 
už kulnų, norint įsitikinti, ar tebesilaiko 
lynai plausto apačioj. 

Bet raiščiai laikėsi. Keturiolika dienų, 
kalbėjo jūrininkai, ir tada visos virvės pa- 

sileis. Bet tuo tarpu neradome nė mažiau- 
sios žymės, kad virvės būtų apsitrynusios, 
nežiūrint jų koncerto. Tik kai jau atsidū- 
rėme toli vandenyne mums paaiškėjo pa- 
slaptis: balsos medis buvo toks minkštas, 
kad raiščiai pamažu lindo į medį ir taip 
apsisaugojo nuo rąstų trinties. 

Po aštuonių dienų susilaukėme rames- 
nės jūros ir pastebėjome, kad vandens 
spalva pasidarė mėlyna, vietoj žalios. Mus 
pradėjo nešinti į vakarų šiaurvakarius 
(WNW), o ne tiesiai į šiaurės vakarus (N 
W). Tai buvo pirmas silpnas ženklas, kad 
išėjome iš pakraščių srovės ir kad dabar 
pradės mus varyti tiesiai į vandenyną. 

Jau pačiomis pirmosiosmis dienomis, li- 
kus mums vieniems jūroj, pastebėjome ap- 
linkui plaustą žuvų, bet tada per daug mus 
vargino vairavimo uždaviniai, kad apie jas 
galvotume. Kitą dieną patekome į sardinų 
spiečių, o netrukus pasirodė aštuonių pė- 
dų mėlynasis ryklys ir pradėjo vartaliotis 
po vandenį, iškišdamas į viršų baltą pa- 
pilvę. Jis taikė į plausto užpakalį, kur Her- 
manas ir Bengtas vairavo, stovėdami baso- 
mis kojomis vandenyje. Jis kurį laiką nar- 
dė aplinkui, bet kai tik paruošėme harpū- 
ną, pranyko. 

Dieną po to susilaukėme tunų, bonitų, 
ir eldorado makrelių, o viena riebi skraid- 

žuvė nusileido ant pat plausto. Mes tuoj 
ją panaudojome meškerės striktui ir iš- 
traukėme porą didokų makrelių, vieną de- 
šimties, kitą penkiolikos kilų. Turėjome ko 
valgyti keletą dienų. Budint prie vairo ma- 
tydavome ir daug tokių žuvų, kurių nė var- 
dų nežinojome. Kartą patekome į didžiau- 
sią delfinų būrį, kurio nesimatė nei galo, 
nei krašto. Juodomis nugaromis, prie vie- 
nas kito jie plaukė šokinėdami prie pat 
plausto; jie rinkosi iš visų pusių, kiek tik 
galėjome apžvelgti iš stiebo viršūnės. Juo 
arčiau ekvatoriaus ir toliau pakraščių, juo 
daugiau buvo skraidžuvių. Kai galiausiai 
išplaukėme į mėlynuosius vandenis, kur 
jūra didingai vartėsi, spindinti nuo saulės 
ir rami, kiek nuo vėjo garbanuota, mały- 
davome jas šviečiant kaip lekiančias kul- 
kas, kai jos iššaudavo iš vandens ir skris- 
davo tiesia linija, kol netekdavo greičio ir 
nukrisdavo į vandenį. 

Pakabinus naktį mirguliuojančią liktar- 
ną, skraidžuvės imdavo lėkti prie šviesos, 
ir zvembdavo per plaustą didelės ir mažos. 
Dažnai pataikydavo į palapinę arba būrę 
ir bejėgiai krisdavo ant denio. Galint pa- 
kilti tik įsibėgėjus vandenyje, nukritus jos 
tik žiopčiodavo kaip didžiaakės silkės su 
ilgais šoniniais pelėkais. Kartais pasigirs- 
davo kurio nors vyro riebūs keiksmai, kai 

netikėtai įsismaginusi skraidžuvė tėkšdavo 
į veidą. Jos visos būdavo įsismaginusios ir 
kai gaudavai tokią į veidą, sužaibuodavo 
akyse ir suspengdavo ausyse. Bet nukentė- 
jusysis greit pamiršdavo netyčiomis gau- 
tąjį smūgį, nes visų pirma juk tai buvo jū- 
rų “schlarafenlandas", kur vietoj keptų 
karvelių skraidė skanūs žuvies patiekalai. 
Nežinia, ar tai būdavo pati žuvis, virėjas 
ar apetitas, bet skraidžuvės mums visai pri- 
mindavo keptas foreles, kai pasigaminda- 
vome iš jų pusryčius, pirma nuskutus žvy- 
nus. 

Pirmoji virėjo pareiga, atsikėlus, būda- 
vo apeiti denį ir surankioti skraidžuves, 
kurios per naktį užlėkdavo ant plausto. Jų 
pasitaikydavo apie pustuzinį, kartais ir 
daugiau; vieną rytą radome dvidešimt še- 
šias riebias  skraidžuves. Kartą Knutas li- 
ko nepatenkintas, kad skraidžuvė nepatai- 
kė į keptuvę, o tik į ranką, tirpinant jam 
taukus žuvies kepsniui. 

Mūsų glaudi kaimynystė su jūra kaip 
reikiant pasireiškė vieną rytą, kai Torstei- 
nas, pabudęs, rado ant pagalvės sardiną. 
Palapinėj buvo taip maža vietos, kad Tor- 
steinui teko miegoti galva tarpuangyje. Kai 
kiti eidavo naktį laukan, jie dažnai nety- 
čiom užlipdavo jam ant veido ir už tai jis 
Kkąsdavo į koją. Torsteinas pačiupo sardi- 

ną už uodegos atvirai prisipažindamas, kad 
visos sardinos jam simpatizuojančios. Ki- 
tą naktį mes sąžiningai susirietėme, kad 
Torsteinui būtų daugiau vietos gulėti, bet 
netrukus atsitiko toks dalykas, kad jis nu- 
tarė taisyti savo guolį ant virtuvės reikme- 
nų krūvos radijo kampelyje. 

Tai buvo keletą naktų vėliau. Buvo de- 
besuota ir tamsu kaip skylėj. Torsteinas 
pasidėjo liktarną prie pat galvos, kad nak- 
lies vairuotojai matytų, kur žengti, einant 
per jį prie vairo arba grįžtant atgal. Apie 
ketvirtą valandą jis pabudo, apvirtus lik- 
tarnai ir pliaukštelėjus ausyse kokiam tai 
šaltam ir šlapiam daiktui, Tur būt, vėl 
skraidžuvė, pamanė ir pradėjo graibytis. 
Jis pajuto rankoj ką tai besirangantį kaip 
žaltį ir sviedė šalin, tartum pirštus nusvi- 
les. Nematomasis nakties svečias nučiuo- 
žė į Hermano pusę, Torsteinui bandant už- 
degti liktarną. Hermanas taip pat sviedė 
daiktą ir tuo pabudino mane, tuoj pagal- 
vojus apie didžiuosius oktopus, kurie nak- 
timis pasirodo šiuose vandenyse. 

Kai uždegėme šviesą, pamatėme Herma- 
ną triumfuojančiai laikant už sprando il- 
g2 laibą žuvį, kuri jo rankoj raitėsi kaip 
ungurys. Žuvis buvo metro ilgumo, laiba 
kaip žaltys, didelėmis juodomis akimis, 
smailais nasrais ir pilnais ilgų plėšrių dan- 


136 


Iš pilnų buriu atvirame vandenyne. Atsidūrę Humboldto 
srovėj, turėjome pakelti sunkią buriavimo mokyklą, nes se- 
nieji plaustininkai išmirė prieš daugeli šimtmečių. 


Maisto atsargas laikėme tarp rąstų ir bambukinio denio. Ant krepšio su kokoso 
riešutais tupi mūsų papūga. 

Net ir ramiausiomis dienomis pūsdavo į nugarą pasatas, kuris su vandenyno 
srove varė mus be atvangos. Vidutiniškai per dieną nuplaukdavome 79 km. arba 


42 jūrmylės. 


Nepapr'+'as nakties svečias. Mes buvome pirmieji žmonės, pamatę gyvą žaltinę 
makrele, kuri nakti užšoko ant plausto ir pataikė tiesiai į Tornsteino miegmaišį. 


tų. Jie buvo aštrūs kaip peiliai ir reikalui 
esant, norint praryti grobį, galėjo atlenkti 
užpakalin. Hermanui pagriebus už gerklės, 
“jūrų žaltys“ atrijo šviesią išsprogusiomis 
akimis žuvį, kokių dvidešimt centimetrų 
ilgumo, o netrukus iš vidurių išlindo ir dar 
viena tokia. Jos aiškiai matėsi esančios iš 
jūros gelmių ir skaudžiai nukentėjusios 
nuo žaltžuvės dantų. Žaltžuvės plona oda 
atrodė ant nugaros mėlynai violetinė ir 
plieniniai mėlyna apačioj. Kai stipriai su- 
spaudėme, pradėjo jos oda aižėti į gabalus. 

Nuo to sąmyšio pabudo ir Bengtas; pa- 
kišę jam po nosim lempą ir žuvį, rodėme, 
kas atsitiko. Atsisėdęs savo miegmaišyje 
Bengtas nusišypsojo ir tarė apsimiegoju- 
siu balsu: 

— Ne, tokio gyvio iš viso nėra. 

Po to jis vėl ramiai atsigulė ir užmigo. 

Daug netruko, kad Bengtas būtų buvęs 
teisus. Kaip vėliau pasirodė, mūsų šešiukė 
buvo pirmieji, kurie matė šią žuvį gyvą. 
Ligi tol Pietų Amerikos pakraščiuose ir Ga- 
lapagos salose buvo rasta tik keletą tos žu- 
vies griaučių; ichtologai ją pavadino g e m- 
pylus arba žalčio makrele. Jie mano, 
kad žuvis gyvena labai giliuose vandenyse, 
nes iki šiol niekas nebuvo matęs jos gyvos. 
Bet, matyti, ji laikosi gelmėse tik dieną, 
kai nuo saulės raibsta jos didelės akys, nes 

tamsią naktį, kaip mes ant plausto paty- 
réme, gempylus galima užtikti jūros 
paviršiuj bemedžiojant. 


Praėjus aštuonetai dienų, kai toji keis- 
toji žuvis įlindo į Torsteino miegmaišį, su- 
silaukėme naujo svečio. Vėl laikrodis ro- 
dė ketvirtą valandą ryto; jaunas mėnulis 
ką tik dingo, buvo tamsu, bet žvaigždėta. 
Vairuoti sekėsi lengvai, ir baigęs budėti, 
apėjau plausto pakraščiais, kad įsitikin- 
čiau, ar keičiantis vairuotojams nieko ne- 
trūksta. Turėjau, kaip paprastai budint 
prie vairo, prisirišęs virvę ir, laikydamas 
rankoj liktarną, atsargiai balansavau pa- 
čių kraštutiniu rąstu, kad pragičiau pro 
stiebą. 

Medis buvo šlapias ir slidus, dėl to tik- 
rai užpykau, kai mane kas tai patraukė 
už virvės ir dar taip stipriai, kad vos ne- 
ikritau į jūrą. Aš atsisukau ir pašviečiau 
liktarna, bet nepamačiau nei gyvos sielos. 
Man vėl temptelėjo už virvės ir tik tada 
pastebėjau ant plausto blizgantį ir besirai- 
tanti gyvi. Tai buvo kitas gempylus, 
bet šį kartą jis taip suleido eiles dantų į 
gelbėjimosi vervę, kad daug iš jų išlūžo, 
Kol atplėšiau nuo virvės. Matyti, šviesa kri- 
to ant virvės ir šiam gelmių svečiui pasi- 
rodė, kad tai bus puikus ir ilgas grobis 

Bet žaltžuvė savo žygį baigė formalino 
skardinėj. 

Kai grindys, ant kurių stovi, yra sulig 
vandens paviršiaus.ir kai pamažu, be gar- 
so leidiesi pirmyn, gali jūroj susilaukti vi- 
sokių netikėtumų. Vienas medžiotojas, ski- 
nąs sau kelią per krūmus, gali, grįžęs na- 
mo, pasakoti, kad jokio gyvio neužtikęs. 
Kitas, tyliai sėdėdamas ant kelmo, dažnai 
išgirs traškant krūmuos ir išvys į save 
įsmeigtas akis. Taip yra ir jūroj. Paprastai 
mes ariamės vandeniu dūzgiant motorui ir 
dundant smogračiui, kad net purslos apie 
ragą pilasi, Ir kai grįžtame, pasakojame, 
jog jūroj nėra ko pamatyti. Nepraeidavo 
nei vienos dienos, kad jūros paviršiuj ne- 
pasirodytų smalsių svečių, nardančių ap- 
linkui, o kai kurie iš jų, kaip makrelės ir 
locų žuvys taip apsiprato, kad lydėjo plaus- 
tą per vandenyną, neatsiskirdamos nei die- 
ną, nei naktį. 

Kai ateidavo naktjs ir ant tamsaus tro- 
pikinio dangaus sužibėdavo žvaigždės, su 
jomis pradėdavo lenktyniuoti mirguliuo- 
jančios šviesos jūroj. Paskiras šviečiantis 
planktonas atrodydavo kaip apvali, degan- 
ti anglis. Mes nesąmoningai įtraukdavome 
savo basas kojas, kai sėdint užpakalyje iš- 
plaudavo tokią šviečiančią kulką. Pagavus 
pasirodydavo, kad tai tam tikra vėžiukų 

rūšis. Tokiomis naktimis dažnai nugąsdin- 
davo dvi apskritos šviečiančios akys, stai- 
ga išnėrusios prie plausto ir pradėjusios 
mus hipnotizuoti, tartum jos būtų pačios 
vandenų šmėklos. Neretai iškildavo aštun- 
Kkojai ir irdavosi, išplėtę savo velniškas ža- 
lias akis, šviečiančias tamsoj kaip fosforas. 
Bet pasitaikydavo, kad šviečiančios akys 
būdavo gelmių žuvų, kurios iškildavo tik- 
tai naktį ir žiūrėdavo kaip užburtos į de- 
gančią liktarną. Keletą kartų, esant ramiai 
jūrai, staiga tamsią naktį prigužėjo pilna 
apvalių galvų, dviejų-trijų pėdų storumo, 
ramiai besilaikančių paviršiuj ir žiūrinčių 
į mus iššokusiomis šviečiančiomis akimis. 
Pasitaikydavo naktų, kada vandenyje pa- 
sirodydavo šviečiančių rutulių, metro ir 
daugiau storumo, trumpai ir nuolat blik- 
stelėjančių, tartum kas ten vandenyje 
spaudytų elektros migtuką. 

Pamažu apsipratome su tais jūrų gyvū-, 
nais, slankiojančiais po grindimis, bet kiek 
nustebdavome, kai pasirodydavo naujų iš- 
vaizdų. Vieną apsiblaususią naktį apie an- 
trą valandą, kai vairuotojai turėjo vargo 
atskirti tamsų vandenį nuo tamsaus dan- 
gaus, jie pastebėjo silpną šviesą, iš kurios 
pamažu pasidarė didelio syvio formos. 

Buvo sunku pasakyti, ar gyvio kūnas 
švietė nuo planktonų, ar jo paties oda bu- 

vo fosforiniai šviečianti. Šviesa vandenyje 
mirgėjo vaiduokliškai, priduodama gyviui 
netikras ir kaitaliojančias formas: jis ro- 
dėsi tai apvalus, tai pailgas arba trikam- 
pis, kol galiausiai išsiskyrė į dvi dalis, ku- 
rios pradėjo atskirai landžioti po plaustu. 
Galiausiai atsirado trys tokie stori, švie- 
čiantys vaiduokliški sutvėrimai, plaukią 
pamažu ratais po mumis. Jie buvo tikros 
pabaisos, nes vien jų kūnai atrodė nuo še- 
šių iki aštuonių metrų ilgio. Mes visi sku- 
biai susirinkome pasižiūrėti tų vaiduoklių 
šokio. 

Ėjo valanda po valandos, bet jie neatsi- 
liko nuo plausto judėsių. Mūsų šviečiantie- 
ji palydovai, tylūs ir paslaptingi, laikėsi 
kiek po vandeniu, daugiausia stirbordo 
(dešinėj) pusėj, kur kabojo liktarna; bet 
dažnai jie palįsdavo po pat plausto užpa- 
kaliu arba pereidavo ir į bakbordo (kai- 
rę) pusę. Sprendžiant iš šviečiančių nuga- 
ru, atrodė, kad bestijos turi būti ir už dram- 
blį didesnės. Įtarti juos banginiais negalė- 
jome, nes nei karto neiškilo į paviršių 
įkvėpti oro. Gal tai buvo baisūs aštuonko- 
jai, kurie, voliodamiesi ant šono, pakeis- 
davo formas? Jie nesidavė suvedžiojami, 
Kai prikišdavome liktarną prie pat van- 
dens jiems. primasinti. Taip mums ir ne- 
paaiškėjo, kas tai per sutvėrimai. Kaip ir 

visi tikri kerėtojai ir vaiduokliai jie nu- 
grimzdo į gelmes, kai tik pradėjo švisti. 

Mes ir vėliau nesuradome patenkinamo 
paaiškinimo apie šių trijų žibančių pabai- 
sų pasircdymą tamsią naktį. Bet gal būt 
jie turėjo ką nors bendra su kitu svečiu, 
pasirodžiusių už pusantros dienos, šį kar- 
tą gražiai šviečiant saulei. 

Buvo gegužės 24. Mes ramiai sau šoki- 
nėjome per apvalias vilnis maždaug 95 
laipsnius i vakarus ir 7 į pietus. Apie pietų 
laiką išvertėme į vandenį vidurius dviejų 
didelių makrelių, pagautų iš ryto. Kai šok- 
telėjau nuo rago į vandenį kiek atsigaivin- 
ti, prisiminiau, kad jau vien dėl tų išmes- 
lų vidurių man reikia būti atsargiam ir 
dėl to pastvėriau virvės galą. Čia pamačiau 
kokių dviejų metrų ilgio, storą ir rudą žu- 
vį, kuri susidomėjusi leidosi krikštoliniai 
skaidriu vandeniu į mane. Vikriai užšokau 
ant plausto, atsisėdau į saulę ir stebėjau, 
kaip žuvis pamažu praplaukė pro šalį. Šią 
akimirką išgirdau užpakalyje palapinės 
karingą Knuto šauksmą. Jis taip riktelėjo 
“ryklys”, kad net balsas užkimo, bet ka- 
dangi rykliai būdavo kasdieniniai lanky- 
tlojai, nebedarą įspūdžio, mums dingtelėjo, 
kad čia turi būti kas nors nepaprasto ir 
visi šokome žiūrėti. 

Knutas sėdėjo užpakalyje ir plovė ban- 

gose kelnes. Kai akimirkai pakėlė akis, jos 
įsibedė į didžiausią ir šlykščiausią galvą, 
kokios nei vienas iš mūsų dar nebuvo ma- 
tes. Tai buvo kiaušas tikros jūrų pabaisos, 
ir toks milžiniškas ir biaurus, kad mus ne- 
bebūtų nustebinęs net tikras gelmių vai- 
duoklis. Galvą turėjo, kaip milžiniškos var- 
Jės — plačią ir plokščią, nasrus kaip rupū- 
žės, tik pusantro metro platumo ir ilgais, 
kabančiais ūsais ir lendančiais į burną. Už- 
pakalyje galvos tęsėsi siaubingas kūnas, 
pasibaigiąs ilga laiba uodega. Viršutinė uo- 
degos dalis, kyšanti statmenai, rodė, kad ši 
jūrų pabaisa nepriklausė kokiai nors ban- 
ginių giminei. Gyvūnas vandenyje atrodė 
rusvas, bet ant galvos ir kūno matėsi bal- 
ti plėmai. Pabaisa plaukė mums iš užpa- 
kalio, pamažu ir apsnūdusi. Ji šnairavo į 
mus kaip buldogas, ramiai mušdama uo- 
dega. Didelis apvalus nugaros pelėkas lais- 
vai kyšojo iš vandens, kartais išsikišdavo 
ir uodegos pelėkas. Kai ateidavo banga, 
vanduo atsimušdavo į plačiąją nugarą, 
Kaip į povandeninę uolą ir paskysdavo ap- 
linkui.  Prįešakyje plačiųjų nasrų plaukė 
visas būrys zebriškai dryžuotų locų žuvų, 
ičsidėsčiusių vėduoklės forma, o didelės re- 
moros žuvys ir kiti parazitai laikėsi įsi- 
siurbę į baisųjį kūną ir jojo juo per ban- 
gas. Visa kartu pačmus išėjo nuostabi gy- 

vūnų bendrija, primenanti plaukiojančią 
povandeninę uolą. 

Ant šešių pačių stipriausių meškerių vil- 
kosi pakabinta dešimties kilų makrelė ryk- 
liams masinti. Būrys locų žuvų tuoj nėrė 
tiesiai prie makrelės ir apuostė, bet nepa- 
lietė ir tuoj grįžo pric savo pono ir valdo- 
vo, jūrų karaliaus. Užsivedė baisioji ma- 
šinerija, kaip pas tikrą mechanišką pabai- 
są ir ji pamažu ėmė artėti prie velkamos 
makrelės, kuri pabaisos pasmakrėj atrodė, 
kaip mažytis trupinėlis. Pabandėme mak- 
relę įtraukti; pabaisa pamažu slinko iš pa- 
skos ir priėjo prie plausto. Kai pasiekė 
makrelę, pabaisa nepravėrė nasrų, leisda- 
ma kurį laiką jai brūžiuotis ir kutenti pa- 
lūpę. Tur būt, jai nesinorėjo dėl tokio men- 
ko kąsnio praverti visas daržinės duris. 
Milžinas šilaip atsirado prie pat plausto už- 
pakalio, patrynė nugara sunkųjį vairavi- 
mo irklą ir iškėlė jį iš vandens. Mums su- 
sidarė proga studijuoti gyvūną iš pat arti, 
iš tokio atstumo, kad man pasirodė, jog 
pametame protą, nes pradėjome garsiai 
juoktis ir susijaudinę rėkauti, žiūrėdami į 
visiškai neįtikimą vaizdą. Net ir Walt Dis- 
ney su visa savo fantazija nebūtų galėjęs 
sukurti nuostabesnio gyvio kaip šitą, stai- 
ga atsiradusio prie plausto šono ir spok- 
sančio į mus. 

Pabaisa buvo bangininis ryklys, didžiau- 
sias ryklys ir didžiausia žuvis, kokia tik 
mūsų laikais žinoma. Jų yra labai maža, 
bet vieną kitą yra pasisekę tai šen, tai ten 
užtikti pasaulio tropiniuose vandenynuose. 
Bansininis ryklys yra vidutiniškai penkio- 
likos metrų ilgio ir, pagal zoologų tvirti- 
nimą, penkiolikos tonų sunkumo. Prilei- 
džiama, kad patys didžiausieji gali būti 
net dvidešimties metrų. Harpūna nuduob- 
tas vienos pabaisos vaikas turėjęs tris tūks- 
tančius dantų; vien jo kepenys svėrė tris 
šimtus kilų. 

Baisenybė buvo tokia didelė, kad jai 
pradėjus plaukti aplink plaustą, jos galva 
pasirodė vienoj plausto pusėj, o visa už- 
pakalinė dalis dar buvo kitoj. Ir taip ne- 
įsivaizduojamai keistai atrodė jos galva, 
tingi ir kvaila, kad negalėjome susilaikyti 
neplyšę juokais, nors ir gana gerai žinojo- 
me, kad jai užtektų jėgos sudaužyti į šipu- 
lius balsos rąstus su visais raiščiais, jei ji 
užsimanytų pulti. Ji sukosi vis ratu, neati- 
toldama nuo plausto, mums žiūrint, kuo tas 
baigsis. Ji ramiai pralįsdavo pro vairavi- 
mo irklą, pakeldavo jį į viršų ir nusklem- 
davo sau per nugarą. Mes stovėjome su 
paruoštomis harpūnomis rankose, bet jos, 
palyginus su didžiuoju gyvūnu, atrodė 
kaip degtukai. Nebuvo jokio ženklo, kad 


149 


jis manytų kada nors mus apleisti. Jis da- 
rė aplink ratus ir sekė kaip ištikimas šuo. 
Ką nors panašu mes dar nebuvome per- 
gyvenę, net nepagalvoję pergyventi. Visas 
šis nuotykis su jūrų pabaisa taip nenatu- 
raliai veikė, kad nepajėgėme susigaudyti, 
koks pavojus gresė. Tikrovėje jis slankio- 
jo aplink plaustą ne taip jau ilgai, bet 
mums padarė įspūdį, tartum būtų praėju- 
si ištisa diena. Galiausiai Erikui, stovin- 
čiam ant kampo, pasidarė per daug. Neap- 
galvotų šūkavimų raginamas, jis iškėlė 
pustrečio metro ilgumo harpūną. Kai ban- 
gininis ryklys pamažu slinko pro šalį ir 
kai jo galva pasirodė prie pat plausto kam- 
po, Erickas smogė visa savo milžiniška jė- 
ga su harpūna gyvūnui giliai į makaulę. 
Praėjo pora sekundžių, kol milžinui paaiš- 
kėjo, kas atsitiko. Bet tada iš nerangiojo 
bukapročio staiga pasidarė visas raumenų 
kalnas. Ausyse suūžė per plausto kampą 
bėganti harpūnos virvė, akyse pasirodė 
vandens fontanas, kai milžinas stojosi ant 
galvos ir davė šuolį į dugną. Trys iš mūsų, 
arčiausiai stovėję, parvirto nuo virvės, 
dviem iš jų zvembianti virvė nutrynė ir 
nudegino odą. Storoji harpūnos virvė buvo 
pakankamai stipri, kad išlaikytų gelbėji- 
mosi valtį, bet užrišta už plausto šono ji 
nutrūko, kaip siūlas. Už keleto sekundžių 

Susidūrimas su šiųo milžinišku banginiu plaustui būtų reiškęs pražūtį. Jie plauk- 
davo tiesiai į mus, prunkšdami ir purkšdami vandenį, bet paskutinę akimirką paner- 
davo po apačia. 


Dažnai atsilankydavo banginiai, prieš kuriuos plaustas atrodydavo visai mažytis. 
Kartais jie ištisas valandas plaukdavo su mumis ir galiausiai dingdavo. 


Hauglandas, palindęs po plaustu, tikrina, ar nesudilę rąstų raiščiai. Autorius 
ji prilaiko už kojų. 


Barzdotasis Kon-Tiki. Jo veidas buvo nukopijuotas nuo akmens, vaizduojančio 
Kon-Tiki, Peru indėnų vadą, atvedusi savo žmones per Ramųjį vandenyną į Polynezijos 


pamatėme apie pora šimtų metrų nuo plau- 
sto plūduriuojantį harpūnos kotą. 

Spiečius locų žuvų, siaubo pagautų, šo- 
vė kaip strėlė per vandenį, tūrėdamos žūt- 
būt pasivyti savo senąjį poną ir valdovą. 
Mes ilgai laukėme, kada pabaisa grįš kaip 
koks povandeninis laivas, pasiruošęs pulti, 
bet daugiau jo nebeišvydome. 

Tomis dienomis buvome pačioj pietinėj 
pusiaujo srovėj, nešinami į vakarų pusę, 
apie 400 jūrmylių į pietus nuo Galapagos 
salų. Tada pasidarė visiškai tikra, kad ne- 
pateksime į tenykštes sroves. Viena, ką iš 
to salyno pastebėjome, buvo didžiuliai jū- 
rų vėžliai, nuklydę tiek toli nuo salų pa- 
krančių. Kartą užtikome milžinišką vėžlį, 
besidaužantį galva ir viena lepše viršum 
vandens. Kai banga iškėlė jį į viršų, pama- 
tėme apačioj jo mirguliuojant žaliai, mė- 
lynai ir geltonai, ir tuoj supratome, kad 
vėžlys vede žūtbūtinę kovą su eldorado 
makrelėmis. Kova buvo labai nelygi, nes 
puolė kokia dvylika-penkiolika didžiagal- 
vių spalvingųjų makrelių, taikydamos vėž- 
liui į galvą ir letenas ir bandydamos jį nu- 
kamuoti. Anksčiau ar vėliau turėjo ateiti 
vėžliui galas, neduodant jam progos 
įtraukti galvos ir kojų po saugiuoju šarvu. 

Kai pamatė plaustą, vėžlys nėrė į van- 
denį ir pasileido tiesiai į mus, vejantis bliz- 

gančioms makrelėms. Pasiekęs plaustą vėž- 
lys jau buvo bemanąs kartis ant rąstų, bet 
čia pamatė mūsų šešiukę, sekančią jo ko- 
vą. Jei būtume daugiau įgudę, būtume be 
kalbos jį pagavę virve, kai jis savo milži- 
nišku kupriniu šarvu ramiai slinko palei 
plausto šoną. Bet mes per ilgai žiopsojo- 
me, ir kai galiausiai griebėmės lasso, vėž- 
lys jau atsidūrė priešakyje. 

Nuleidome į vandenį mažąjį guminį 
plaustą, į jį sušoko Hermanas, Bengtas ir 
Torsteinas, ir pradėjo vytis jūrų vėžlį, at- 
rodantį mažai ką didesnį už medžiotojų 
plūduriuojantį kevalą. Ūkvedžiui Bengtui 
jau vaidenosi didelė statinė mėsos ir gardi 
vėžlių sriuba, bet juo greičiau jie yrėsi, juo 
smarkiau tolo vėžlys, palindęs kiek po van- 
deniu. Ir kai jie nusikapstė nuo plausto 
kokį šimtą metrų, didysis vėžlys staiga din- 
ge be pėdsako. 

Bet medžioklė vis tiek išėjo į naudą. Kai 
sviestaspalvis guminis plaustas grįžo šoki- 
nėdamas per bangas atgal, iš užpakalio se- 
kė visas makrelių būrys. Jos sukinėjosi ra- 
tu apie naująjį vėžlį, o pačios įžuliosios 
griebė už irklų menčių, vandenyje atrodan- 
čių kaip vėžlio letenos. Tuo tarpu taikusis 
vėžlys laimingai atsikratė visų įžūliųjų per- 
sekiotojų. 

V. PUSIAUKELYJE 


Kasdieninis gyvenimas ir tyrinėjimai. — Geriamasis 
vanduo plausio keliautojams. — Roputės ir 
arbūzai išduoda paslaptį. — Kokoso riešutai ir 
krabai. — “Jonukas”. —Plaukiame per žuvies 
sriubą. — Planktonai. — Valgomos žarijos. — 
Pobūvis su banginiu. — Skruzdės ir ančių srai- 
gės. — Plaukiojantys naminiai gyvuliai. — Ma- 
krelių draugystė. — Ryklių gaudymas. — 
“Kon-Tiki“ įūrų pabaisos vaidmenyje. — Locų 
žuvys ir remoros — ryklių palikimas. — Skrai- 
dantys aštuonkojai. — Nepažįstamas svečias. — 
Narūno pintinė. — Tarp tunų ir bonity. — 
Netikra revė. —- šliuižis išsprendžia mįslę. — 
Pusiaukelyje. 

Slinko savaitės. Nesimatė nei laivų, nei 
nieko kito, kas būtų leidę manyti, kad be 
mūsų būtų daugiau žmonių pasaulyje. Vi- 
sas vandenynas priklausė mums. Visi var- 
tai į horizontus buvo atviri, nuo daugaus 
skliautų iš tikrųjų sklido ramybė ir laisvė. 

Mes jautėmės, tartum gaivinantis drus- 
kos kvapas ir dangaus mėlynė plovė ir va- 
lė ne tik kūną, bet ir sielą. Didžios proble- 

mos čia atrodė mažos ir be reikalo suraiz- 
gytos. Rimti dalykai liko tik gamtos ele- 
mentai. Bet elementai taip elgėsi, tartum 
jie tyčiotųsi iš mažojo plausto. O gal buvo 
visai ne taip, gal jie laikė plaustą tikros 
gamtos gabalu, negadinančių didžiosios jū- 
ros harmonijos, bet einančiu pagal srovę ir 
vandenį, kaip jūrų paukščiai ir žuvys. Už- 
uot kaip priešai ruoštųsi bet kurią akimir- 
ką mus pulti, jūra ir kiti elementai pasi- 
darė patikimi draugai, saugiai ir nepertrau- 
kiamai varą mus prie tikslo. Vėjui ir ban- 
goms varant mus tolyn, iš po apačios dar 
traukė srovė tiesiai kur mums reikėjo. 

Jei koks nors laivas būtų vieną kurią die- 
ną perkirtęs mūsų kelią, būtų pamatęs 
plaustą, šaltai sau šokinėjantį ilgomis rie- 
dančiomis bangomis su lūžtančiomis viršū- 
nėmis, su rausva bure, stipraus pasato iš- 
lenkta į Polynezijos pusę. 

Plausto užpakalyje būtų pamatę nude- 
gusį barzdotą vyrą, be drabužių, besika- 
muojant prie ilgo vairuojamojo irklo ir be- 
traukiant  susipainiojusias virves, arba — 
esant ramiam orui — sėdint ant dėžės ir 
besnaudžiant saulėkaityje ir prilaikant vai- 
rą tik kojos pirštais. 

Jei šis vyras nebūtų Benstas, jis būtų ta- 
sai, kuris gulėtų ant pilvo prie palapinės 
angos, pasikišęs po nosim knygą, vieną iš 

septyniasdešimt trijų pasiimtųjų sociologi- 
jos veikalų. Bengtas be to ėjo ir ūkvedžio 
pareigas ir atsakydavo už kasdieninį val- 
gio davinį. Hermaną galėjai užtikti visur 
ir visada, tai stiebo viršūnėj su meteorolo- 
giniais instrumentais, su narūno akiniais 
palindus po plaustu betikrinant šliuižius, 
tai velkant guminiame plauste, užsiėmusi 
balionais ir keistais matavimo aparatais. 
Mat, jis buvo mūsų technikinis vedėjas ir 
atsakingas už meteorologinius bei hydro- 
grafinius stebėjimus. 

Knutas su Torsteinu nuolat krapštėsi prie 
savo sudrėkusiųjų sausųjų baterijų, prie 
virinimo ir jungties schemos. Kad dirbtų 
mažoji radijo stotis, taškantis vandens pur- 
sloms, krintant murglai ir esant tik pėdą 
nuo jūros paviršiaus, jiems reikėjo panau- 
doti visas įgytas žinias iš karo laikų. Jie 
kas naktį pasikeisdami siųsdavo eteru pra- 
nešimus ir oro stebėjimo duomenis, ku- 
riuos pagaudavo vienas kitas radijo mėgė- 
jas ir perduodavo meteorologijos institu- 
tui Washingtone bei kitoms nurodytoms 
vietoms. Erikas mielai iopydavo bures ir 
pindavo virvių sudūrimus, arba drožinėda- 
vo medžio figūras, škicuodavo barzdotuo- 
sius vyrus ir retąsias žuvis. Kasdien pietu- 
imis jis imdavo sekstantą, pasilipdavo ant 
dėžės ir žiūrėdavo į saulę, kad nustatylų, 

kokį kelią padarėme per paskutinę dieną. 
Man pačiam pakakdavo darbo, vedant ke- 
lionės dienyną, rašant pranešimus ir ren- 
Kant planktonus, žuvis ir filmuojant. 

Kiekvienas turėjo savo uždavinį ir nie- 
kas nesikišo į nesavo sritį. Sunkiuosius 
darbus, kaip vairavimą, valgio gaminimą 
skirstėmės po lygiai. Prie vairo reikėdavo 
išbūti dvi valandas dieną ir dvi naktį, O 
virėjo darbas tekdavo kasdien kitam vyrui. 
Šiaip kokių drausmės nuostatų kaip ir ne- 
turėjome, išskyrus naktinį vairavimą, ka- 
da būtinai reikėjo būti prisirišusiam 1r lai- 
kyti paruoštą gelbėjimosi virvę. Be to val- 
gyti turėdavome prie palapinės, o atlikti 
neišvengiamus dalykus galėjome tik pa- 
čiame plausto užpakalyje. Jei reikėdavo ką 
nors svarbaus aptarti, šaukdavome visus 
vyrus į pow-vow posėdį, kaip tai darydavo 
indėnai, ir pirm negu nuspręsdavome, da- 
lyką smulkiai apsvarstydavome. 

Paprastai diena ant plausto prasidėdavo, 
kai grįždavo paskutinė vairuotojų pamai- 
na ir papurtindavo dienos virėją, kuris, iš- 
ėjęs ant aprasojusio denio, surinkdavo, ryt- 
mečio saulei šviečiant nutūpusias skraid- 
žuves. Mums nepatikdavo ryti žuvis žalias, 
kaip tai daro Polynezijoj ir Peru krašte, 
todėl jas pakepdavome ant primuso, pa- 
statyto ant pririštos dėžės. 

Toji dėžė prie palapinės angos buvo mū- 
sų virtuvė. Čia turėjome gerą užlūdą nuo 
pietryčių pasato, be perstojo įžambiai pu- 
ciančio iš kito šono. Kai vėjas ir jūra imda- 
vo per daug žaisti' su primuso liepsna, ga- 
lėdavo užsidegti dėžė, kaip kad kartą atsi- 
tiko. Virėjui prisnūdus, staiga suliepsnojo 
visa dėžė, o nuo jos ugnis greitai persime- 
tė į bambukinę palapinės sieną. Bet gaisrą 
nesunkiai užgesinome, pajutę dūmus pala- 
pinėj, nes nuo “Kon-Tiki” iki vandens bu- 
vo netoli. 


Kepsnio kvapo vargu pakakdavo knar- 
kiantiems individams pažadinti; dėl to vi- 
rėjui dažnai tekdavo juos pabadyti šakute 
arba uždainuoti “laikas keltis pusryčiams“ 
tokiu staugiančiu balsų, prieš kurį niekas 
neatsilaikydavo. Apsidairius, kad aplinkui 
nekyšo ryklių pelėkai, dieną pradėdavome 
šuoliu į Ramųjį vandenyną. Po to susėsda- 
vome pusryčių po atviru dangum. 


Dėl valgio nebuvo ko skųstis. Jį gamin- 
davome pagal dvejopą būdą: pagal dvide- 
šimtojo amžiaus kariuomenės intendantą 
ir pagal Kon-Tiki papročius iš penktojo 
amžiaus. Torsteiną ir Bengtą parinkome 
bandymų objektais; jie tenkinosi specialiu 
maistu mažytėse dėžutėse, sudėtose kiau- 
rymėj tarp plausto rąstų ir bambukinio de- 

nio, kur nuolat skalavo vanduo. Pagaliau 
jie žuvies ir jūrų valgio niekad per daug 
nevertino. Kas antrą savaitę atrišdavome 
bambukinį denį ir išsiimdavome naujų 
maisto atsargų ir pririšdavome viršuj plau- 
sto prie palapinės šono. Pasirodė, kad kie- 
tas asfalto sluoksnis ant dėžių gerai lai- 
kėsi, tuo tarpu, kai palaidai sudėtos kon- 
servų dėžutės greit rūdydavo nuo jūros 
vandens ir sugesdavo. 

Net ir tuomet, jei “Kon-Tiki" savo kelio- 
nėj per vandenyną nebūtų turėjęs nei as- 
faltuotų, nei patentuotų dėžučių, kaip kad 
pirmojoj Kon-Tiki kelionėj, prasimaitinti 
nebūtų buvę sunku. Ir praeityje plaustinin- 
kai pasiimdavo maisto iš kranto ir papil- 
dydavo jį pakeliui iš jūros. Kon-Tiki, bėg- 
damas iš Peru pro pralaimėtos kovos prie 
Titicaca, turėjo vieną iš dviejų tikslų. Esant 
jam tikru saulės garbintojų dvasiniu vado- 
vu, atrodo visiškai patikima, kad jis pasi- 
leido tiesiai į vandenyną, į saulę, tikėda- 
mas kur nors užtikti naują ramią šalį. Ki- 
tas jo tikslas galėjo jį traukti į šiaurę Pie- 
ių Amerikos pakraščiais, tikint išsikelti vėl 
į krantą ir įsteigti naują valstybę toli nuo 
persekiotojų.  Besistengiant aplenkti pa- 
kraščių uolas ir karingąsias tauteles, jį ga- 
lėjo lengvai, kaip kad mus, pagauti pietry- 
čių pasatas ir Humboldto srovė ir nuvary- 

ti, kaip ir mus, didžiuoju puslankiu į sau- 
lėlydžio šalį. 

Kokiais tikslais šie saulės garbintojai ir 
bebūtų apleidę savo gimtinę, jie tikrai pa- 
sirūpino kelionei maisto. Džiovinta mėsa, 
žuvis ir saldžiosios roputės sudarė pagrin- 
dinius dalykus jų primityviam valgiui. Kai 
šie praeities plaustininkai atsistūmė nuo 
Perų vakarinių pakraščių, jie turėjo pa- 
kankamai geriamojo vandens. Vietoj stati- 
nių, jie naudojo vandeniui didelius išskob- 
tus arbūzus, atsilaikančius prieš dūžius ir 
mėtymus. Gal būt,plaustų kelionei dar dau- 
giau tiko stori vamzdžiai iš milžiniškų 
bambukmedžių. Pragręžus medį, jie prileis- 
davo kiaurymę vandens ir užkimšdavo 
skylę vamzdžio gale. Plausto pašoniais jie 
lengvai sudėdavo nuo trisdešimt iki ketu- 
riasdešimt tokių storų bambukinių vamz- 
džių, atokiai nuo saulės, nuolat vėsinant 
jūros vandeniui, kuris pusiaujo srovėj yra 
apie 26C laipsnių. Šitaip pasiruošus, galė- 
jo pasiimti dvigubai daugiau vandens, ne- 
gu kad reikėjo visai mūsų kelionei. Rišant 
bambukinius vamzdžius prie plausto dug- 
no būtų galima dar daugiau vandens pa- 
siimti, neprarandant nei vietos, nei svorio. 

Mes pastebėjome, kad geriamas vanduo 
išsilaikė naudojimui du mėnesius. Bet pra- 
važiavus pirmąją nelietingąją vandenyno 

dalį, patenki į sritis, kur smarkūs lietaus 
stariai papildo vandens atsargas. Per dieną 
kiekvienas gaudavo po penkius ketvirčius 
litro vandens ir dažnai jo dar likdavo. 

Net ir tuo atveju, jei mūsų pirmtakai ap- 
leido krantą kukliomis maisto atsargomis, 
jie galėjo išsilaikyti kelionėje, patekus į žu- 
vingą vandenyno srovę. Nepraeidavo die- 
nos, kada neturėdavome ant plausto žu- 
vies, kuri lengvai ir noriai duodavosi gau- 
doma, nekalbant apie skraidžuves. Jos pa- 
čios krisdavo ant denio. Pasitaikydavo, kad 
griūvančios bangos užmesdavo ant plausto 
ir didelių, gardžių bonitų, kurios likdavo 
bežiopčiojančios, kai vanduo, kaip per ko- 
kį rėtį, nubėgdavo rąstų tarpais. Numirti 
iš bado nebūtų pasisekę. 

Ką laivų sudūžėliai susekė karo metais, 
tą seniai žinojo tengimiai gyventojai, kad 
galima numalšinti troškulį čiulpiant žalią 
žuvį. Galima išspausti skystį, trinant žu- 
vies gabalus ant tankios drobės arba, kai 
žuvis didelė, užtenka joje išpiauti skylę, 
kuri tuoj pribėga sulčių iš žuvies limfų. Tu- 
rint ką nors geresnio troškuliui numalšin- 
li, šis gėralas nėra skanus. Bet jo druskin- 
gumas yra pakankamai mažas, kad tiktų 
bėdos atveju. 

Vandens sunaudojimas žymiai sumažė- 
jo mums nuolat maudantis ir gulint šla- 

piems palapinės pavėsyje. Kai aplinkui iš- 
didžiai sukinėdavosi rykliai ir sulaikydavo 
mus nuo šuolių į jūrą, užtekdavo atsigulti 
ant rąstų užpakalyje, įsitvėrus rankų ir ko- 
jų pirštais į raiščius, kai mus imdavo ska- 
lauti krikštolinis jūros vanduo. 

Kamuojantis karštyje troškuliu, papras- 
tai galvojama, kad kūnui reikalinga van- 
dens. Ima sekti vandens atsargos, bet nau- 
dos iš to jokios. Karštą dieną tropikoj gali 
tiek prisiplempti drungno vandens, kad net 
atgal šoka, bet troškulys nepraeina, kadan- 
gi organizmui reikia ne skysčių, bet kaip 
tik druskos. Padidėjus karščiui padidinda- 
vome ir specialių druskinių tablečių davi- 
nį, kadangi prakaitas iščiulpdavo iš kūno 
druską. Turėjome tokių dienų, kada vėjas 
visiškai nurimdavo ir saulė negailestingai 
Kkepindavo. Galėjai išgerti visą vandens da- 
vinį iš karto, kad net pilve Kliuksėdavo, 
tačiau norėdavosi vis daugiau ir daugiau. 
Tokiomis dienomis prie šviežio vandens 
Lrimaišydavome nuo dvidešimt iki ketu- 
riasdešimt procentų jūros vardcus ir nu- 
stebome, kad šis mišinys daug geriau mal- 
šino troškulį, negu grynas vanduo. Ilgą lai- 
k; po tọ burnoj jausdavome jūros vandens 
skonį, bet bloga nesidarydavo. Šitaip elg- 
damiesi žymiai  sumažinome geriamojo 
vandens suvartojimą. 

Vieną rytą, susėdus mums pusryčių, ne- 
tikėtai lūžo banga ir apipylė mums aviži- 
nių kruopų putrą. Tada mums nenorint 
paaiškėjo, kad avižų skonis vis tik nustel- 
bė sūriajame mišinyje jūros skonį. 

Senieji polyneziečiai išlaikė nuostabių 
papročių. Pavyzdžiui, jie pasakoja, kad jų 
seniausieji protėviai, atsikraustę iš už van- 
denyno, atsigabeno ir kokio tai augalo la- 
pų. Juos kraintant praeinąs troškulys. Bė- 
dai ištikus, jie gerdavo jūros vandenį, kar- 
tu kramtydami tą augalą, ir nepasidary- 
davo bloga. Tokio augalo nebuvo Pietjūrių 
salose; aišku, jį reikėjo atsivežti iš protė- 
vių šalies. Polynezijos istorikai taip tvirtai 
gynė šią teoriją, kad naujųjų laikų tyrinė- 
tojai griebėsi dalyką tikrinti. Jie priėjo iš- 
vados, kad vienintelis augalas, pasižymįs 
šia savybe, yra koka, kuris, kaip žinoma, 
auga tik Perų krašte. Priešistoriniais lai- 
kais šiuo kokos medžiu, turinčiu kokaino, 
plačiai naudojosi ne vien inkos indėnai, 
bet ir jų dingę protėviai. Tą žinome iš ka- 
pų iškasenų iš inkos priešistorinių laikų. 
Sunkiose kelionėse per kalnus ir jūrą jie 
pasiimdavo ryšuliuką tokių lapų ir juos 
kramtydavo ištisomis dienomis, kovojant 
su troškuliu ir nuovargiu. Kiek pakram- 
čius kokos lapus darosi nepavojinga gerti 
ir jūros vandenį. 

Buriavimas prie stipraus vėjo. Esant stipriam vėjui, iš greičio girgždėdavo vir- 
vės, braškėdavo plaustas. Rekordinis dienos greitis buvo 132 km. arba 71 jūrmylė. 

Mes nepaėmėme bandymams kokos la- 
pų, bet plausto priešakyje turėjome dide- 
lius pintinius krepšius su kitais augalais, 
palikusiais Pietjūrių salose didesnius pėd- 
sakus: Krepšius pririšome užuovėjoje prie 
palapinės sienos, ir laikui bėgant iš krep- 
šio pradėjo stieptis vis ilgesni geltoni pum- 
purai ir žali lapai, sudarę mažytį daržą 
ant plausto, 

Kai pirmieji europiečiai atvyko į Piet- 
jųrių salas, jie užtiko didelius laukus sal- 
džiųjų ropučių Velykų saloj, Havajuose ir 
Naujojoj Zelandijoj. Tas pačias roputes 
augindavo ir kitose salose, bet tik tose, 
kurios priklausė Polynezijos sričiai. Liku- 
siame pasaulyje, toliau į vakarus, ropučių 
visiškai nežinojo. Saldžioji roputė tose ato- 
kiose salose buvo vienas iš svarbiausiųjų 
kultūrinių augalų, o žuvis sudarė gyvento- 
jų pagrindinį maistą. Daugybė polynezie- 
čių padavimų sukasi apie šį augalą. Pa- 
gal jų legendas, ją atgabeno niekas kitas 
kaip pats Tiki, kai jis su savo žmona Pani 
išvyko iš protėvių šalies, kur saldžioji ro- 
putė buvo labai svarbus maistas. Naujosios 
Zelandijos legendos pabrėžia, kad roputę 
atgabeno iš anapus jūros laivais, nepana- 
šiais į kanus, bet padarytus iš apvalių rąs- 
tų, “virvėmis surištų“. 

Kaip žinoma, Amerika, prieš ją atran- 

dant europiečiams, buvo vienintelis žemy- 
nas pasaulyje, kur roputės augo. O sal- 
džiosios roputės, hipomaea-batatas, atsi- 
vežtos Kon-Tiki, yra visiškai tos pačios, 
kurias Peru indėnai augindavo pačiais se- 
niausiais laikais. Džiovintos saldžiosios ro- 
putės sudarydavo svarbiausią maistą ir 
Polynezijos jūreiviams, ir seniesiems Pc- 
ru gyventojams. Pietjūrių salose jos galė- 
jo augti tik rūpestingai žmogaus rankai 
vandens, sunku patikėti, kad į šias atskir- 
tas salas jas atnešė jūrų srovės iš Perų 
krašto, esančio už 8,000 kilometrų. Toks 
tvirtinimas pasidaro visiškai be pagrindo, 
kai sužinome, jog roputę visose Pietjūrių 
salose vadina kumara, o tuo vardu ją va- 
dindavo ir senieji Peru indėnai. Vandeny- 
ną perkeliavo ne tik roputė, bet ir jos var- 
das. 

Kitas, labai svarbus Polynezijos kultūri- 
nis augalas, pasiimtas ant plausto, buvo 
didysis arba butelinis arbūzas, Ilagenaris 
vulgaris. Polyneziečiai brangino ne tik jo 
vaisių, bet ir kevalą, kurį išdžiovindavo 
ant ugnies ir naudodavo vandeniui laikyti. 
Ir šitas būdingas polyneziečių daržinis au- 
galas, negalįs be ničnieko plisti po pasau- 
lj jūrų srovių pagalba, turi bendrą su se- 
naisiais Peru gyventojais. Vandens bum- 

pliai iš arbūzų buvo užtikti priešistoriniuo- 
se kapuose Peru pakraščių dykumose. Juos 
tenykščiai žvejai naudodavo daug amžių 
prieš Pietjūrių salų atradimą. Polynezie- 
čių vardas buteliniam arbūzui, kimi, užtin- 
kamas ir pas indėnus Vidurinėj Amerikoj, 
kur Peru kultūra turėjo įleidusi gilias šak- 
nis. 

Nekalbant apie visokių šiaip pietų vai- 
sių, kuriuos suvalgėme per porą savaičių, 
kol jie nepagedo, pasiėmėme trečią auga- 
lą, turėjusį šalia saldžiosios roputės Ra- 
miojo vandenyno istorijoj didžiausios reik- 
šmės. Mes pasiėmėme du šimtus kokoso 
riešutų. Buvo darbo dantims ir sulčių al- 
sigerti. Kai kurie riešutai tuoj išsprogo, O 
kai praleidome jūroj dešimt savaičių, su- 
silaukėme pustuzinį mažų palmyčių, pė- 
dos aukštumo; jos ėmė savo ruožtu sprog- 
ti ir leisti storus žalius lapelius. Kokoso 
riešutas jau augo prieš Kolumbo laikus 
kaip Panamos pussiasalyje, taip ir Pietų 
Amerikoje. Kronikininkas Oviedo rašo, 
kad pirmieji ispanai užtiko kokoso palmių 
miškus ir Peru šalyje Ramiojo vandeny- 
no pakraščiais. 

Jos dar iš seniau augo visose Pietjūrių 
salose. Botanikai dar gerai nežino, kuria 
kryptim jos išsiplatino per vandenyną. Bet 
vienas dalykas yra paaiškėjęs: nežiūrint 

savo garsiojo kevalo, kokoso riešutas ne- 
galėjo be žmogaus pagalbos nusigauti ana- 
pus vandenyno. Pasiimtieji ant plausto rie- 
šutai tiko valgyti ir sodinti net iki mūsų 
kelionės pabaigos. Tačiau kita dalis, su- 
dėta su maisto atsargomis po plausto grin- 
dimis, visai sugedo nuo jūros vandens. O 
joks kokoso riešutas negali greičiau plauk- 
ti per vandenyną, kaip balsos plaustas vė- 
jui padedant. Riešutuose atsirado skylės, 
čmė sunktis vanduo ir pūti vaisius. Be to, 
vandenyne yra švaros dabotojų, kurie žiū- 
ri, kad nieko valgomo nesimėtytų iš vienos 
pasaulio dalies į kitą. 

Pasitaikydavo, kad ramiomis dienomis 
įbūriuodavome į būrį baltų paukščių, be- 
sisūpuojančių ant vandens. Paskirų aud- 
ros kregždžių ir kitų jūros paukščių, galin- 
čių miegoti ant bangų, sutikome tūkstan- 
čius mylių nuo tvirtos žemės. Pasižiūrėjus 
iš arčiau į tuos sparnuočius, dažnai paste- 
bėdavome ant jų nugarų dvejetą trejetą 
slaptų keleivių, kurie grakščiai sau skris- 
davo vėjo nešamais sparnuočiais. 

Slaptieji keleiviai, pamatę “Kon-Tiki", 
kaip kokį Galiotą, įsitikindavo, kad čia 
erdviau ir geriau, ir pasileisdavo baisiu 
greičiu nuo paukščių nugaros ant plausto, 
paukščiui tęsiant kelionę jau vienam. 

Netrukus visas plaustas knibždėte knibž- 

dėjo tų neprašomų keleivių. Tai buvo smul- 
kūs, pelagos rūšies krabai, didumo kaip 
piršto nagas, patys didžiausi kaip penkių 
oerių pinigas. Iš jų plausto Galiotams susi- 
darė gardaus maisto, jei tik pasisekdavo 
jų pagauti. Krabai buvo tikri švaros dabo- 
tojai vandenyne. Kur tik kas valgomo nu- 
krisdavo, tuoj atsirasdavo jų visas būrys. 
Kai vieną rytą virėjas nepastebėjo nukri- 
tusios tarp rąstų skraidžuvės, kitą dieną 
ant jos jau sėdėjo apie dešimt krabų, ker- 
pančių savo žnyplėmis žuvį į kąsnelius ir 
dedančių į save. Jie paprastai būdavo bai- 
mingi, mums prieinant bėgdavo slėptis. 
Tik užpakalyje, skylėj prie vairavimo 
irklo skersinės sijos įsitaisė visiškai jaukus 
krabas, pramintas Jonu. Be visų pamėg- 
tos papūgos į plausto bendriją įsitraukė ir 
Jonas. Be Jono vairuotojui būtų buvę liūd- 
na mėlynuojančiame vandenyne, darbuo- 
jantis saulėkaityje prie irklo, nugara į pa- 
lapinę. Kiti krabai baikščiai railiojo pa- 
kampiais, grobstydami trupinius, kaip prū- 
sokai paprastame laive. Bet Jonas, plačias 
ir apvalus, sėdėjo savo skylės angoj ir go- 
džiai sekė, kada pasikeis vairuotojai. Nau- 
jai atėjusysis prie irklo atnešdavo jam sau- 
sainių nuotrupų ar gabaliuką žuvies. Už- 
tekdavo tik pasilenkti prie skylės, jis tuoj 
išlįsdavo į paviršių ir ištiesdavo savo žnyp- 

les. Jis paimdavo iš rankų trupinius, grįž- 
davo į skylę, atsisėsdavo prieangyje ir už- 
kandžiaudavo, panašiai kaip berniūkštis, 
valgąs-žiemą mokyklos kieme savo pricš- 
piečius, nenusimaudamas tumpinių piršti- 
nių. 

Krabai laikėsi kaip kibiai ant permirku- 
sių ir suskeldėjusių kokoso riešutų arba 
gaudė planktonus ir smulkius gyvius, ku- 
riuos bangos išplaudavo ant plausto. 
Planktonai, kad ir patys mažiausi, reiškė 
patį geriausią maistą, net ir mums Galio- 
tams ant plausto, kai tik suradome būdą 
pagauti jų iš karto nors pilną burną. 

Nėra abejonės, kad tuose vos įžiūrimuo- 
se planktonuose turi būti vertingų maisto 
medžiagų. Vandens srovės nešioja jų ne- 
apsakomus kiekius po pasaulio vandeny- 
nus; nerasi jūrose gyvūno, didelio ar ma- 
žo, kurio egzistencija nebūtų paremta 
planktonais. Tieji paukščiai ir Žuvys, ku- 
rie patys neryja planktonų, maitinasi kito- 
mis žuvimis ir jūrų gyviais, mintančiais 
planktonais. 

Planktonais vadinami tūkstančiai rūšių 
matomų ir nematomų mažų organizmų, 
kurie mėtosi vandens paviršiuje.. Vieni iš 
jų yra augalai (phyto-planktonai), kiti — 
palaidi žuvų kiaušiniai ir maži gyviai (z00- 
planktonai). Gyvuliniai planktonai minta 

iš augalinių, o šie iš amoniako, nitritų ir 
nitratų, susidarančių iš nugaišusių plank- 
tonų. Jie, vieni kitais misdami, kartu su- 
daro maistą visiems gyvūnams, kurie tik 
juda kruta jūrose. Kiek jau žmonių yra 
mirę jūrose iš bado, galvodami, kad jie 
gali išsigelbėti tik didelėmis žuvimis, ku- 
rias galima pagauti meškere, tinklu ar har- 
pūna nuduobti. Tuo tarpu jie plaukdavo 
gerai paskiestoj nevirtoj žuvies sriuboj, 
tikra to žodžio prasme. Jei jie būtų turėję 
be meškerės ir tinklo dar gana smulkų sie- 
tą perkošti sriubai, kurioj jie plūduriavo, 
būtų turėję maistingo valgio — planktonų. 
Gal būt, kada nors ateityje Žvejai sems 
maistui planktonus, kaip kad ūkininkai ku- 
lia javus. 

Jūrų biologas Dr. A. D. Bajkov davė 
mums mintį ir atsiuntė tinklą, kaip tik pri- 
taikintą planktonams gaudyti: “Tinklas” 
buvo šilkinis audinys su trimis tūkstan- 
čiais akių kvadratiniam ecolyje. Iš jo pa- 
siuvome pasagos formos maišą ir prikabi- 
nome prie geležinio žiedo su pusantros pė- 
dos kiauryme ir vilkdavome pririšus prie 
plausto. Juo toliau į vakarus, juo mažiau 
planktonų bepagaudavome. Be to, jų dau- 
giausia pasemdavome naktį; matyti, dau- 
gis iš jų neria į gelmę,kai šviečia saulė. 

Neturint nieko kita veikti, kišdavome dėl 

įvairumo nosį į planktonų tinklą. Žinoma, 
ne dėl kvapo, nes jis rėžė nosį; ir ne apeti- 
tui sukelti, nes jų mišrainė atrodė labai 
neskaniai. Bet jų fantastiškoms formoms ir 
spalvingumui nebuvo galo, kai juos iškra- 
tydavome ant lentos ir stebėdavome kiek- 
vieną gyvūnėlį atskirai. 


Daugiausia iš jų buvo mažyčiai, įk kre- 
bus panašūs vėžkakliai arba kopepodai 
(“šrimpsai"), arba laisvai plaukioją žuvų 
kiaušiniai; o taip pat besivystančios žuvy- 
tės ir kiautiniai gyvūnėliai, nuostabūs mi- 
niatūriniai krabai, visokiausių spalvų; me- 
dūzos ir įvairūs įvairiausi mažyčiai sutvė- 
rimai, atrodą, tartum paimti iš Walt Dis- 
ney “Fantazijos”. Kiti vėl atrodė kaip ku- 
toti ir virpą vaiduokliai, iškirpti iš celo- 
fano popieriaus; dar kiti priminė mažus 
raudonsnapius paukštelius, turinčius kiau- 
tus, vietoj plunksnų. Žiūrint į planktonus 
nesimatė ribų gamtos išradingumui. Net ir 
didžiausias siurrealistinis dailininkas ne- 
būtų galėjęs sukurti fantastiškesnių būty- 
bių. 

Ten, kur šaltoji Humboldto srovė pric 
pusiaujo pasisuka į vakarus, galėdavome 
kas kelintą valandą išgriebti po porą kilų 
planktonų. Jie buvo sukepę kaip minkš- 
las pyragaitis spalvingiausių sluoksnių: ru- 

dų, raudonų, pilkų ir žalių, žiūrint, kokio- 
se planktonų srityse plaukėme. 

Naktį, kai sužibėdavo fosforinės medžia- 
gos, velkamasis maišas su planktonais at- 
rodydavo kaip pilnas blizgančių brangeny- 
bių. Bet kai ištraukdavome, jūrų plėšikų 
lobis pavirsdavo į milijonus žibančių gy- 
vūnėlių ir fosforines žuvų lėlytes, ir žibė- 
davo kaip žaizdras tamsoj. Pilant plankto- 
nus į kibirą, jie bėgdavo, kaip putra, išvir- 
t4 iš Švento Jono vabalėlių. Kaip šioji žūk- 
lė atrodė graži iš tolo, taip ji buvo kokti 
iš arti. Ir juo mišrainė daugiau dvokė, juo 
buvo gardesnė; reikėjo tik drąsos sušveisti 
į burną šaukštą kitą šių žarijų. Jei vilki- 
nyje pasitaikydavo daug mažųjų vėžkak- 
lių, planktonai būdavo tokie gardūs, kaip 
ir “šrimpsų" vėžių arba krabų mėsa; jei 
nusverdavo žuvų kiaušinėliai, sunkiai at- 
skirdavome nuo kaviaro, o kartais ir nuo 
austrių skonio. Mažieji augaliniai plankto- 
nai pereidavo per sietą su vandeniu, o di- 
džiuosius galėdavome pirštais paimti. Pa- 
sitaikydavo, kaip musių sriuboj, paskirų, į 
drebučius panašių, mažų „centimetro didu- 
mo celentrinių gyvių, atrodančių, kaip stik- 
liniai balionėliai; o taip pat medūzų. Dėl 
jų kartaus skonio, reikėdavo juos prieš val- 
gant išrinkti ir išmesti. 

šiaip visus kitus planktonus galima val- 

gyti žalius, arba išvirus iš jų gėliame van- 
denyje sriubą arba putrą. O dėl skonio ga- 
lima ginčytis. Du plausto vyrai buvo nuo- 
monės, kad planktonai skanėstas; dviem 
kitiem šiaip sau valgytini, o dviem liku- 
siem užtekdavo tik pažiūrėti. Savo mais- 
tingumu planktonai prilygsta didiesiems 
kiautiniams gyvūnams. Su prieskoniais ir 
gerai pagaminus jie patiktų visiems žuvies 
mėgėjams. 

Kad tuose mažyčiuose organizmuose yra 
pakankamai kalorijų, parodo mėlynasis 
banginys, didžiausias gyvulys pasaulyje, 
kuris prasimaitina vien tik planktonais. 
Kai pasižiūrėjome į praplaukiantį banginį, 
paprasčiausiai sau košiantį planktonus per 
savo celuloidinę barzdą, įsitikinome, koks 
primityvus buvo mūsų žvejojimo metodas 
su plonuoju tinkleliu, kurį dažnai puldavo 
alkanos žuvys ir sudraskydavo. 

— Pamėginkite ir jūs šitaip košti, — pa- 
sityčiojo iš mūsų kartą Torsteinas su Beng- 
tu, kai bangos nunešė koštuvą; — barzdas 
juk turite. Dar įkiškite į jas degtuką, tuoj 
pajusite ir celuloido kvapą. 

Ligi to laiko man teko matyti banginių 
tik iš tolo, iš laivo; muziejuje žiūrėjau į 
iškamšą pusę žingsnio nuo jos. Niekad ne- 
galėdavau į šį milžiną žiūrėti, kaip žiūriu 
į paprastus šiltakraujus gyvulius, pavyz- 

džiui, į arklį arba dramblį. Žiūrint iš bio- 
loginės,pusės turėdavau pripažinti ir laiky- 
ti tikru žinduoliu, bet pagal savo išvaizdą 
jis man visad atrodydavo, kaip didelė šal- 
ta žuvis. Visiškai kitą įspūdį gavau, kai pa- 
mcačiau besivartaliojant didelius banginius 
prie plausto krašto. 

Kartą sėdėjome, kaip paprastai, ant 
plausto briaunos ir užkandžiavome, taip 
arti prie vandens, kad norint išplauti lėkš- 
tes, reikėjo tik pasilenkti. Staiga krūptelė- 
jome ir pašokome, išgirdę užpakalyje sun- 
kiai prunkščiant, kaip plaukiantį arklį. Tą 
pačią akimirką iškilo į viršų didelis ban- 
ginys ir atkreipė į mus akis, ir taip arti, 
kad giliai įžvelgėme į jo koštuvo skylę, bliz- 
gančią kaip lakuoti batai. Buvo labai ne- 
paprasta išgirsti tikrą atsipūtimą jūroj, 
kur visi gyvi sutvėrimai nardo pro šalį be 
Jokio garso ir tik kartais tekšteli pašokę, 
kad mes tuojau pajutome vos ne giminei 
šiltą simpatiją, jam taip toli atsidūrus 
vandenyne, kaip ir mes. Vietoj šalto rupūž- 
galvio ryklio, kuriam niekad neateina min- 
tis iškišti nosį šviežio oro pakvėpuoti, su- 
silaukėme svečio, primenančio nusipenė- 
jusį jūrų begemotą zoologijos sode. Jis man 
paliko baisiai simpatišką įspūdį, kai prieš 
pasinerdamas ir pradingdamas dar gero- 
Kai pašvirkštė savo fantanu. 

Su banginiais teko daug kartų susitikti. 
Bet daugiausia atbėgdavo prie plausto, var- 
taliodavosi ir šokinėdavo į viršų mažieji 
delfinai ir vadinamieji dantiniai banginiai, 
paprastai dideliais būriais. Atsilankydavo 
ir didžiųjų banginių — riebiųjų kašelotų 
bei kitų milžiniškų žinduolių, kartais pa- 
vieniui, kartais mažomis grupėmis. Pasi- 
taikydavo juos pamatyti plaukiant kaip 
laivus palei horizontą, su švirkščiančiais 
fontanais ant nugarų, o kartais jie pakeis- 
davo kursą ir pasileisdavo tiesiai į mus. 

Kai pirmą kartą pasisuko į mus toks mil- 
žiniškas banginys, pamanėme, kad įvyks 
baisus susidūrimas. Jam artėjant, vis aiš- 
kiau girdėjome jo sunkius ir ilgus atodū- 
sius, kai iškišdavo galvą orui įkvėpti. At- 
rodė kaip neišpasakytai didelis storaodis 
ir nesusiformavęs žemės gyvūnas, šniokš- 
čiąs per vandenį. Iš jo žuvis buvo tokia 
pat, koks iš šikšnosparnio paukštis. Gyvū- 
nas skubiai artėjo iš bakbordo pusės, kur 
subėgome jį stebėti, šeštajam esant stiebe 
ir šaukiant, kad jis mato dar septynetą to- 
kių banginių, skubančių kursu į plaustą. 
Pirmojo banginio didelė, juodai blizganti 
ir išlenkta galva nebebuvo nė dešimt me- 
trų nuo plausto, kai jis nėrė į vandenį. Ir 
tada milžiniškai mėlynai juoda banginio 
nugara ramiai palindo po plaustu, visiškai 

po mūsų kojomis. Čia jis akimirką susto- 
jo ir užgniaužė mums kvapą, kai pasijuto- 
1ne besėdį ant milžiniškos išlenktos nuga 
ros, esant žinduoliui žymiai ilgesniam už 
mūsų plaustą. Tada jis pamažų panėrė gi- 
liau į mėlynąjį vandenį ir dingo mums iš 
akių. 

Tuo metu mus apipuolė visas būrys anų 
atskubančių banginių; bet jie mums nieko 
nedarė. Atrodo, kad banginiai, panaudoja 
piktam savo milžinišką jėgą, kaip kad pa- 
skandindami savo uodega banginių gaudy- 
tojų laivus, tik gindamiesi nuo užpuolimų. 
Mes visą popietę praleidome alsuojančių ir 
vandenį švirkščiančių banginių draugijoj, 
ir kad nors vienas būtų nors palietęs plau- 
stą arba vairavimo irklą. Jiems tikrai buvo 
smagu laisvai sau vartytis saulėj ir vande- 
nyje. Atėjus vidudieniui, jie, tartum pagal 
kokį ženklą, nėrė į vandenį ir nuplaukė. 

Po plaustu teko matyti ir daugiau nei 
banginių. Pakėlus nuo grindų pintinius, ant 
kurių gulėdavome, galėdavome per rąstų 
tarpus matyti krištolinį jūros vandenį. Pa- 
laikius taip įbestas akis, pamatydavome 
praslenkantį uodegos ar nugaros pelėką, 
o taip pat ir visą žuvį. Jei skylės tarp rąstų 
būtų buvusios nors kiek didesnės, būtume 
galėję patogiai sau meškerioti iš savo guo- 
lių. 

Ypač plaustą mėgo makrelės ir locų žu- 
vys. Nuo to laiko, kai mus pasitiko pirmo- 
sios makrelės srovėj prie Callao, nebūdavo 
dienos, kad šios didžiosios žuvys nesisuki- 
nėtų aplink plaustą. Mes nežinojome, kas 
jas traukė. Gal būt, joms patiko tas magiš- 
kas plaukiantis stogas viršum jų, o gal gau- 
singumas maisto mūsų virtuvės darže, su- 
sidedančio iš kerpių, jūrų žolių ir ančių 
sraigių, kurios kaip girliandos vilkosi nuo 
rąstų ir vairavimo irklo. Iš pradžių plaus- 
to papilvė apaugo) plonu sluoksniu žalių 
glyinų, bel jie taip vešliai augo, kad “Kon- 
Tiki” netrukus pavirto į barzdotą vendenų 
vaiduoklį, šokinėjantį per bangas. Kerpės 
pasidarė gera vieta telktis mažosioms žu- 
vytėms ir slaptiesiems keleiviams — kra- 
bams. 

Buvo dienų, kada manėme, jog plaustą 
užvaldys skruzdės. Matyti, jų kokia tai ma- 
žųjų rūšis įsiveisė į kurį nors rąstą ir kai 
jūroj pasidarė visur drėgna, jos pradėjo 
lįsti ir šinižėti, neaplenkiant ir mūsų mieg- 
maišių. Jų atsirado visur ir taip ėmė mus 
kandžioti ir kankinti, kad jau atrodė, jog 
ilgai nebeišturėsime. Bet kai joms teko dar 
daugiau šlapos, turėjo įsitikinti, kad jūra 
nėra jų tikrasis elementas. Baigiantis ke- 
lionei matėsi tik viena kita išsilaikiusi 
skruzdė. 

Geriausiai paplaustyje jautėsi krabai ir 
ančių sraigės, 3—4 centimetrų ilgumo. Jų 
priaugo šimtai, ypač užuovėjos pusėj. Vie- 
toj nurinktų ir išvirtų sraigių, augo ma- 
žos lėlytės, prikibusios prie dugno žolių. 
šviežios ančių sraigės buvo tikras skanės- 
tas. Iš jūrų žolių darėme salotus; valgyti 
galėjome, bet tik iš bėdos. Mes aiškiai nie- 
kad nematėme, kad iš mūsų žalėsų daržo 
būtų pasimaitinusios makrelės, bet jos nuo- 
lat atstatydavo pilvą ir nerdavo po rąstais. 

Makrelės (auksinės arba eldorado) yra 
spalvinga tropikų žuvis. Jos yra vidutiniš- 
kai 1—1.35 metro ilgumo, šonais gana 
plokščia, labai iškilia galva ir kaklu. Vie- 
na pagauta 1.43 metro makrelė turėjo 37 
centimetrų storumo galvą. Odos spalvin- 
gumas yra labai patrauklus. Vandenyje ji 
šviečia mėlynai ir žaliai, o pelėkai blizga 
kaip auksas. Ištraukus ją iš vandens, ste- 
bėdavome jos pasikeitimus. Mirties akimir- 
koje ji pamažu pasidarydavo sidabriniai 
pilka su juodais plėmais ir galiausiai gau- 
davosi vientisinė sidabriniai balta spalva. 
Ji taip pasikeisdavo per penketą minučių 
ir galiausiai grįždavo pamažu jos pirmykš- 
tis spalvingumas. Tam tikromis aplinkybė- 
mis makrelė kaitalioja spalvas ir vande- 
nyje, lyg koks chameleonas. Kartais, užti- 
kus mums “visiškai naują žuvį“, variniai 

žibančią, pasirodydavo, kad tai senas mū- 
sų palydovas makrelė, 

Dėl savo aukštos kaktos makrelė pana- 
ši į buldogą, suplota iš šonų galva. Kai ši 
plėšrioji žuvis neria kaip torpeda paskui 
bėgančias skraidžuves, ji rėžia kakta van- 
dens paviršių. Esant geram ūpui, ji pakryp- 
sta ant šono, paspaudžia greitį, pašoka į 
orą ir tekšteli kaip blynas į vandenį, kad 
net vanduo išsiveržia. Nespėjus nukristi, ji 
pakartoja šuolį, ir dar kitą, kaip kad šoki- 
nėja per bangas lenktynių plokščiadugnė 
valtis. Bet kai būdavo blogo ūpo, pavyz- 
džiui, kai termpdavome ją už meškerės ant 
plausto, tuomet ji kąsdavo. Torsteinas il- 
gą laiką išbėgiojo aprištu didžiuoju kojos 
pirštu, nes per klaidą įkišo makrelei į ger- 
klę ir ši kiek pakramtė. Grįžę iš kelionės 
sužinojome, kad makrelė puola ir ėda be- 
simaudančius žmones; o mes dienų dieno- 
mis maudydavomės tarp jų, joms neparo- 
dant jokio didesnio susidomėjimo mumis. 
Bet jos yra pašėlusiai plėšrios, nes jų pil- 
vuose esame užtikę rašalinių žuvų ir išti- 
sų skraidžuvių. 

Skraidžuvės, yra mėgiamiausias makre- 
lių grobis. Makrelės aklai puola viską, kas 
tik nukrinta ant vandens, manydamos, kad 
tai skraidžuvės. Kartais atsikėlus pusiau 
praviromis akimis ir išėjus iš palapinės 

pamerkti į jūrą dantų šepetuką, dingdavo 
visi miegai, kai iš po plausto iššokdavo 
kokių penkiolikos kilų makrelė ir, apsi- 
rikusi, griebdavo už šepetuko. O kai ramiai 
sau susėsdavome ant plausto briaunos pus- 
ryčių, pasitaikydavo, kad ji aptaškydavo 
vandeniu mums nugarą ir apipildavo mū- 
sų valgį, kuomet ji aukštai pašokdavo į 
viršų ir nukrisdavo prie pat plausto šono. 

Torsteinas parodė tikrą žuvavimo meną, 
kai mums vieną dieną susėdus pietų, jis pa- 
dėjo į šalį šakutę, įkišo į jūrą ranką, iš- 
traukė iš vandens makrelę ir trenkė ją be- 
sispardančią ant pietų stalo, mums nespė- 
jus nė tinkamo žodžio surasti. Mat, jam kri- 
to į akį atsėlinanti makrelė, velkanti su 
savim šniūrą. Kai ji priėjo pakankamai 
arti, Torsteinas tvėrė už virvelės ir ištrau- 
kė pasikabinusią žuvį. Tai buvo ta pati 
makrelė, kuri prieš keletą dienų nusisuko 
nuo Eriko šniūro. 

Nepraeidavo dienos, kada neatbėgdavo 
šešeta, septyneta makrelių, ir sekdavo mus, 
darydamos ratus arba nerdamos po apa- 
čia. Blogomis dienomis pasitaikydavo gal 
tik dvejeta ar trejeta, bet kitą dieną galė- 
jome susilaukti trisdešimt ir keturiasde- 
šimt iš karto. Norint šviežios žuvies pie- 
tum, paprastai reikėdavo tai priminti vi- 
rėjui kokią dvidešimt minučių iš anksto. 

Tada jis užkabindavo ant meškerės skraid- 
žuvę, išmesdavo ją su šniūru į vandenį ir 
kitą galą pririšdavo prie bambukinės kar- 
ties. Tuoj pat pasirodydavo makrelės 
graži kakta, žaibo greitumu rėžianti van- 
denį ir taikanti į meškerę su skraidžuvės 
striktu. Jai reikėdavo skubėti, nes ją vy- 
davosi dvi trys iš paskos. Makrelė labai 
skani žuvis. Ką tik pagauta ir iškepta ji 
vra lokio skonio, kaip menkė, sumaišyta 
su laše. Ji laikosi, kol pradeda gesti, pora 
dienų, o ilgiau ir nereikėdavo, nes žuvų 
jūroj netrūko. 

Su locų žuvimis susipažinome visiškai 
kitaip. Jas atsivedė ryklys ir po mirties pa- 
liko mūsų prieglaudai. Pirmieji rykliai pa- 
sirodė jau pačioj kelionės pradžioj ir pa- 
sidarė kasdieninių reiškiniu. Pasitaikyda- 
vo, kad atplaukdavo tik apžiūrėti plaustą 
ir po lo traukdavo toliau į medžioklę, prieš 
lai apsukę aplink mus porą ratų. Bet daž- 
niausiai jie sėlindavo iš paskos, priplaukę 
prie pat vairavimo irklo. 

Jie slinkdavo tyliai ir pamažu, aplenk- 
davo tai viena, tai kita plausto puse, ret- 
karčiais pavizgindami uodega, kad neatsi- 
liktų nuo ramiai sau plaukiančio plausto. 
Ryklio mėlynai pilka spalva nuo atsimu- 
šančių į vandenį saulės spindulių pasikeis- 
davo į rudą. Kylant ir leidžiantis su bango- 

Ryklius gaudėme plikomis rankomis. Jie persekiojo mus visą kelionę, 
ir pamažu pripratome prie jų. Pirmutinis ryklys pačiumpa makrelę. 


Kai jis apsisuka plaukti šalin, autorius jį griebia už uodegos 

mis, jo nugaros pelėkas visados gresmin- 
gai išlysdavo iš vandens. Kai vilnys aukš- 
tos, jį dažnai išsviesdavo sulig plaustu ir 
pamatydavome jį tiesiai iš šono, kaip jis 
išdidžiai plaukdavo, apsuptas apie plačiuo- 
sius nasrus šmižančiomis locų žuvimis, 
kaip už kokios stiklinės sienos. Būdavo 
akimirkų, kada atrodydavo, kad jis su vi- 
sais savo dryžuotais palydovais užplauks 
tiesiai ant plausto, bet čia plaustas, kiek 
parymojęs, pakildavo ant bangos nugaros 
ir nusileisdavo į kitą pusę. 

Iš pradžių žiūrėdavome į ryklį su baime, 
viena dėl jo garso, o kita ir dėl jo baugios 
išvaizdos. Tokiame “srovinių linijų“ kūne, 
susidedančiame tik iš plieninių raumenų, 
matėsi negailestinga jėga. Iš jo plačios ir 
plokščios galvos su mažomis žaliomis ka- 
lės akimis ir nepaprastai plačių nasrų, ga- 
linčių praryti futbolo kamuolius, dvelkė 
beširdis godumas. 

Kai vairuotojas sušukdavo: “Ryklys prie 
bakbordo!* arba “Ryklys prie štirbordo!" 
šokdavome prie savo harpūnų, perštekių ir 
sustodavome prie plausto krašto. Dažniau- 
siai jis plaukdavo aplink ratu, vos nerėž- 
damas rąstų nugaros pelėku. Pagarba ryk- 
liui dar padidėjo, kai perštekė, sulinkdavo 
kaip makaronas, kai bandydavo ją jurbin- 
ti į nugaros šarvus iš smėliuoto popieriaus 

sluoksnių arba kai rankinių harpūnų smai- 
ligaliai lūždavo kovos įkarštyje. Net ir ta- 
da, kai jam praurbindavome odą ir pa- 
siekdavome raumenis, užvirdavo pragariš- 
ka kova, kad aplinkui tik vanduo kunku- 
liuodavo, kol galiausiai jis išsiverždavo ir 
dingdavo, išleidęs kiek alyvos, kuri paskys- 
davo vandens paviršiuj. 

Norėdami išsaugoti likusius harpūnų 
smailigalius, surišome pačias stipriausias 
meškeres ir paslėpėme mekrelės maitinoj. 
Ją išmetėme į jūrą, pririšę prie plieninio 
lyno ir mūsų gelbėjimosi virvių. Tvirtai ir 
pamažu atbėgo ryklys, iškišo iš vandens 
snukį, pravėrė vienu žioptelėjimu milži- 
niškus puslankio pavidalo nasrus ir bema- 
tant prarijo visą makrelę. Bet čia jis pasi- 
kabino. Prasidėjo nuožmios imtynės. Įnir- 
šęs taškėsi po vandenį, bet mes tvirtai tu- 
rėjome rankose lyną ir tempėme besidau- 
žantį grobuonį ant plausto. Čia jis sustojo 
ir parodė nasrus, lyg norėdamas mus iš- 
gasdinti savo piuklinių dantų eilėmis. Mes 
lukterėjome baugos, kad jį užsviestų ant 
pažaliavusių rąstų galų, o kai užmetėme 
už uodegos kilpą, pasitraukėme į šalį, kol 
baigsis karo šokis. 

Ryklio pakaušyje radome mūsų pačių 
harpūnos sinailigalį ir pamanėme, kad gal 
kaip tik dėl to jis neparodė didelio pasi- 

priešinimo. Bet po to pagavome ryklį po 
ryklio ir vis tuo pačiu būdu ir visad lygiai 
sklandžiai. Net ir tada, kai ryklys būdavo 
sunkus susidoroti, jis pasidarydavo visiš- 
kai neagresingas ir ramus, ir niekad ne- 
besigriebdavo savo milžiniškos jėgos, kai 
tik pasisekdavo taip įtempti lyną, kad jis 
nebelaimėdavo varžybose nei per colį. Mū- 
sų pagautieji rykliai galėjo būti dviejų tri- 
jų metrų ilgumo. Vieni jų buvo mėlynieji 
rykliai, kiti rudieji. Pastarieji viršum sa- 
vo raumenų krūvos turi tokią odą, kad be- 
veik negalima perdurti net aštriu peiliu, 
nebent varant peilį iš visos jėgos, bet ir 
tada tik vos-vos. Tokia neperpiaunama yra 
ir pilvo oda. Mirtinai pataikyti rykliui ga- 
lima tik į pažiaunių plyšius, esančius po 
penketa katroj pusėj pagerklėj. 
Apžiūrėję įtrauktą ryklį, dažnai užtikda- 
vome juodas gleivėtas remoros žuvis, įsi- 
siurbusias į jo kūną. Savo apvaliu kiauti- 
niu siurbtuvu priešaky galvos ji taip tvir- 
tai laikydavosi, kad negalėdavome atplėšti 
net visa jėga traukiant ją už uodegos. Bet 
ji pati galėdavo pasileisti akies mirksniu 
ir prisitvirtinti kitoj vietoj. Kai jai pasi- 
rodė kvaila, lai kantis įsikibus į senąjį šei- 
mininką, jam nerodant nė mažiausio žen- 
klo apie grįžimą į vandenį, ji spriktelėjo 
nuo ryklio kūno ir dingo tarp pl>- o tarpų 

ieškoti kito ryklio. Jo aplinkui nerandant, 
remora tuo tarpu prisigretina ir prisitvir- 
tina prie kitos žuvies. Ilgumo ji yra nuo 
piršto iki pėdos. 

Mes išbandėme ir seną tengimių būdą 
gaudyti žuvis panaudojant gyvą remorą. 
Jie pririša remorai prie uodegos šniūrą ir 
ją palcidžia į vandenį. Remora, patikusi 
pirmą žuvį, taip į ją įsisiurbia ir taip lai- 
kosi, kad apsukriam žvejui pasiseka iš- 
traukti abi žuvis kartu. Mums tačiau nesi- 
sekė. Kai tik išmesdavome pririštą remo- 
rą į jūrą, ji ilgai nelaukusi pabėgdavo po 
plaustu ir įsisiurbdavo į rąstą. Matyti, jos 
tvirtai tikėdavo suradusios ypatingos rū- 
šies ryklių milžiną. Ir laikydavosi, kaip ir 
betempdavome už šniūro. Dienoms slen- 
kant plausto papilvėj daugėjo įsisiurbusių 
remoros žuvyčių. Jos taip ir moskatuoda- 
vo rąstų glymuose, keliaudamos su plaus- 
tu per visą Ramųjį vandenyną. 

Remoros buvo kvailos ir šlykščios žuvys 
ir dėl to nepalyginamos su tokių maloniu 
ir linksmu įnamiu kaip locų žuvis. Locų 
žuvis yra maža, cigaro pavidalo, zebriniais 
dryžais ir laikosi ištisais būriais ryklio pa- 
nosėj. Ji gavo savo vardą iš tų laikų, kada 
manydavo, jog locų žuvis veda savo pus- 
aklį draugą, ryklį, per jūras, kaip kad lo- 
cai veda laivus per pavojingus vandenis 

pajūriuose ir uostuose. Iš tikrųjų ji aklai 
laikosi ryklio draugystės, ir jei pasileidžia 
pirmyn, tai tik dėl to, kad pastebi maisto 
sau pačiai. 


Ir locų žuvys ištikimai sekė savo poną 
ir valdovą iki pat galo. Bet kadangi jos ne- 
gali taip įsisiurbti į ryklį kaip remoros, 
jos didžiai sumišdavo, kai jų stabas stai- 
ga pakibdavo ore ir pradingdavo. Jos laks- 
tvdavo kaip be galvos ir žiūrėdavo, kur 
jis dingo. Kur buvusios, kur nebuvusios, 
jos vis grįždavo prie plausto užpakalio ir 
šmižinėdavo toj vietoj, kur ryklys pradėjo 
savo kelionę į dangų. Bet rykliui nebegrįž- 
tant ir laikui bėgant, jos pradėdavo dai- 
rytis naujo pono. O kas buvo už vis arčiau- 
sia, jei ne pats “Kon-Tiki”? 


Kai persilenkdavome per plausto šoną 
ir įkišdavome galvą į skaidrų jūros van- 
denį, pamatydavome ir patys, kad plaus- 
to dugnas atrodė, kaip kokios jūrų pabai- 
sos pilvas. Jo uodega buvo mūsų vairinis 
irklas, o šliuižiai atrodė kaip stori nusvirę 
pelėkai. 

O tarp šliuižių plaukė visos adoptuoto- 
sios locų žuvys, savitarpy susiglaudusios, 
nepaisydamos burbuliuojančios vandeny 
žmogaus galvos. Tik retkarčiais viena kita 
pasukdavo į šoną, prilįsdavo prie pat no- 

sies ir po to ramiai grįždavo į savo vietą 
skubančioj vilkstinėj. 

Locų žuvys ėjo sargybą pasidalinusios į 
dvi grupes. Daugumas žygiavo tarp šliui- 
žių, o kitos laikėsi priešaky rago, išsidės- 
čius vėduoklės forma. Retkarčiais pabėg- 
davo nuo plausto, pastebėjusios kokį ryja- 
mą trupinį, bet po to visad grįždavo į savo 
vietą rikiuotėj. Kai po pietų ištuštindavo- 
me savo indus ir kibirus ir suversdavome 
į jūrą maisto likučius, atrodydavo, tartum 
išversdavome ir visą dėžę dryžuotųjų locų 
žuvų. Nepalikdavo neapuosčiusios ir ma- 
žiausio trupinėlio. Jos sušveisdavo viską, 
išskyrus augalinių maistų liekanas. Smul- 
kiosios ir malonios žuvytės taip vaikiškai 
glaudėsi po mūsų sparnu, kad mes, pana- 
šiai kaip rykliai, pajutome joms tėviškus 
jausmus. Jos pasidarė “Kon-Tiki" jūriniai 
naminiai gyvuliai, ir jas skriausti buvo ant 
plausto uždrausta. 

Tarp jų netrūko ir tokių, kurios atrodė 
gyvena vaikystės laikus, gal kokio colio 
didumo, tuo tarpu, kai jos vidutiniškai bū- 
davo pusės pėdos. Kai banginis ryklys, ga- 
vęs iš Eriko harpūną į pakaušį, .šovė kaip 
žaibas šalin, būrys jo locų žuvų perėjo į 
nugalėtojo, “Kon-Tiki”, pusę. šie perbėgė- 
liai buvo daugiausia dviejų pėdų ilgio. Po 
kiekvienos pergalės “Kon-Tiki” įnamių 

skaičius didėjo ir netrukus jų atsirado apie 
penkiasdešimt. Daugis iš jų taip brangino 
mūsų lengvą važiavimą ir maisto liekanas, 
kad išsilaikė su plaustu tūkstančius kilo- 
metrų. 

Bet pasitaikydavo ir neištikimų. Vieną 
dieną, esant man prie vairo, staiga paste- 
bėjau kunkuliuojant jūrai iš pietų ir tuoj 
pamačiau didžiausią būrį makrelių, šau- 
nančių per bangas, kaip sidabrinės torpe- 
dos. Jos bėgo ne taip, kaip paprastai — pa- 
lengva, bet baisiausių greičiu, daugiau oru, 
negu vandeniu. Mėlynos vandens kopos pa- 
sidarė baltos nuo putų, sukeltų bėglių, už 
kurių matėsi juoda nugara, rėžianti zigza- 
gais vandenį, kaip kokia lenktynių valtis. 
Baimės pagautos makrelės lėkė vandeniu 
ir viršum jo tiesiai į plaustą ir nėrė pro 
apačią; koks šimtas kitų subėgo į tankų 
būrį ir pasuko į rytus, kad net jūra parai- 
bo. Blizgančioji nugara jų užpakaly iškil- 
davo pusiau į viršų, panerdavo lanksčiai 
į apačią, iššaudavo, kaip torpeda, užpaka- 
ly mūsų ir netoli makrelių. Tai buvo vel- 
nioniškasis ryklys iš mėlynųjų giminės, ko- 
kių penkių-šešių metrų ilgio. Ir ta proga 
daug mūsų locų žuvų dingo. Matyti, joms 
ryklys pasirodė įdomesnis jūrų didvyris 
negu “Kon-Tiki". 

Jūrų gyvūnas, kurį ekspertai kuo aitriau- 

siai mums įkalbinėjo dabotis, buvo didy- 
sis aštuonkojis (oktopas), nes jis galėjo už- 
sirioglinti ant plausto. Geografų draugijoj 
Washingtone mums rodė pranešimus ir 
dramiškas fotografijas iš vienos Humbold- 
to srovės srities, kur baisieji aštuonkojai 
užtinkami didelėmis krūvomis, ir atėjus 
nakčiai iškyla į paviršių. Aštuonkojai pa- 
sižymi tokiu plėšrumu, kad vieną jų paga- 
vus ant meškerės, ateina kitas ir ima ryti 
savo draugą. Savo čiuptuvais jis gali pri- 
baigti milžinišką ryklį ir padaryti šiurpius 
randus dideliam banginiui. Be to, jis turi 
plėšrų snapą, kaip aro, paslėptą čiaupuose. 

Mums liepė įsidėmėti, kad jis valkiojasi 
naktimis, žibančiomis fosforinėmis akimis, 
kad jo čiuptuvai pakankamai ilgi apčiupi- 
nėti visus užkampius ant plausto, jei tin- 
gės pats užlipti. Buvo nelabai malonu vaiz- 
duotis ateities galimybes, pavyzdžiui, kai 
naktį pajunti apie save apšivyniojusį šal- 
tą čiuptuvą ir traukiant iš miegmaišio. Dėl 
to visi apsirūpinome aštriais, į kardą pa- 
našiais “machete" peiliais, jei vieną naktį 
pajustume, kaip aštuonkojis mus čiupinė- 
ja. ši mintis pradedant kelionę buvo pa- 
ti nemaloniausia, ypač kai dar Peru jūrų 
ekspertai papūtė į tą pačią dūdą, rodyda- 
mi ant žemėlapio Humboldto srovę, kaip 
pačią pavojingiausiąją sritį. 

Ilgą laiką nematėme jokių aštuonkojų 
pėdsakų, nei ant plausto, nei pačioj jūroj. 
Bet vieną rytą atėjo įspėjimas, kad turime 
būti tuose vandenyse. Saulei patekėjus už- 
tikome ant plausto daiktą, kuris priklau- 
sė milžiniškam aštuonkojui, būtent jo vai- 
ką, katės didumo. Naktį jis užrailiojo sa- 
vomis jėgomis ir nugaišo, apsivyniojęs su- 
stingusiais čiuptuvais apie bambukinį stak- 
tą palapinės angoj. Denis buvo aptaškytas 
juodu ir tirštu rašalu, o apie jį patį išbė- 
gęs visas dažų klanas. Prirašę keletą die- 
nyno puslapių su žuvies rašalu, panašiu į 
tušą, sviedėme ją į jūrą, nudžiugindami 
makreles. 

Šis mažmožis vis tik davė pagrindo ma- 
nyti, kad galime susilaukti ir žymiai dides- 
nių nakties svečių. Jei ant plausto užlipo 
vaikas, tą patį galėjo padaryti ir jo alka- 
ni tėvai. Mūsų protėviai bus panašiai jau- 
tęsi savo vikingų laivuose, dairydamiesi 
smakų. Kitą rytą užtikome dar mažesnę 
rašalinę žuvį ant palapinės slogo ir pradė- 
jome daugiau nerimauti. Užsikarti ji ne- 
galėjo, nes rašalo žymes užtikome tik ant 
stogo, kur ji gulėjo. Jei ją būtų numetęs 
koks jūrų paukštis, būtų joje likusios sna- 
po žymės ir kitokie įdrėskimai. Pradėjo- 
me galvoti, kad ją užmetė sprogusi banga, 
bet nei vienas iš naktinių vairuotojų ne- 

prisiminė, kad būtų praėjusi tokia banga. 
Mums šį klausimą benagrinėjant, užtikda- 
vome rytais vis daugiau aštuonkojų vaikų; 
patys mažieji buvo neilgesni, kaip viduri- 
nis pirštas. 

Netrukus pasidarė kasdieninių reiškiniu 
rasti iš ryto ant denio vieną kitą mažiukę 
rašalinę žuvį tarp nupuolusių skraidžuvių, 
net ir esant jūrai visai ramiai. Vaikai pri- 
klausė pačiai velnioniškajai giminei: su aš- 
tuoniais čiuptuvais, pilni čiulptuvų; prie 
to dar dviem ilgesniais čiuptuvais, pasi- 
baigiančiais erškėtiniais kapliais. Bet di- 
dieji aštuonkojai nepabandė nei karto už- 
lipti ant plausto. Matydavome kaip švies- 
davo jų fosforinės akys, kai, užėjus tam- 
siai nakčiai jie iškildavo į paviršių. Dienos 
metu tik vieną kartą pastebėjome, kaip 
kunkuliavo ir burbuliavo vanduo, kuria- 
me sukosi lyg koks didelis ratas, kyląs į 
viršų; o išsigandusios mūsų makrelės lei- 
dosi šuoliais jūra ir oru, kad tik kuo to- 
liausiai nuo pavojingojo gyvūno. 

Kodėl didieji vengė plaustą, kuomet ma- 
žieji pasidarė nuolatiniai nakties svečiai, 
liko mįsle, kurios neišsprendėme ir toles- 
niais patyrimo mėnesiais, praleistais pa- 
garsėjusiuose aštuonkojais vandenyse. Ma- 
žieji aštuonkojai atsilankydavo ir toliau. 

Vieną saulėtą rytą mums visiems teko 

stebėti kokį iai žibantį spiečių, iššovus iš 
vandens ir pasileidus per orą, kaip dideli 
lietaus lašai, o jūra tuo tarpu sūkuriavosi 
nuo persekiojančių makrelių. Iš pradžių 
pamanėme, kad tai spiečius skraidžuvių. 
Ant plausto buvome susilaukę jų trijų rū- 
šių. Bet šios mums buvo nematytos. Neto- 
li plausto jos pasklydo ir, lekiant apie pus- 
antro metro aukštyje, viena jų atsitrenkė 
Bengtui į krūtinę ir nukrito ant denio. Mū- 
sų dideliam nustebimui pasirodė, kad tai 
buvo rašalinės žuvies arba aštuonkojo vai- 
kas. Įleidome į brezentinį kibirą su vande- 
niu ir žiūrėjome, kaip jis bandė iššokti į 
viršų. Bet čia jam nebuvo kur įsibėgėti ir 
dėl to daugiau kaip per pus iš vandens ne- 
iššoko. Yra žinoma, kad aštuonkojai pa- 
prastai plaukia raketų principų — šuoliais. 
Per atvirą vamzdį išilgai kūno jis su mil- 
žiniška jėga iššvirkščia vandenį ir šitaip, 
šuolis po šuolio, duodasi atbulas didžiau- 
siu greičiu. Ir kai visus čiuptuvus suverčia 
per galvą į užpakalį, jis pasidaro pailgas, 
kaip žuvis. Iš šonų jis turi dvi apvalias mė- 
singas odos raukšlės, kuriomis gali vairuo- 
ti ir pamažu plaukti. Paaiškėjo, kad dar 
beginkliai jaunikliai, daugelio didžiųjų žu- 
vų mėgiamas grobis, gali pasprukti iš per- 
sekiotojų nasrų, pakildami šitokiu būdu į 
orą, kaip skrajojančios žuvys. Aštuonko- 

jai pritaikė gyvenime raketos skridimo 
dėsnį daug anksčiau, negu ši idėja atėjo 
žmogui į galvą. 

Aštuonkojai, traukdami ir išleisdami per 
savo vamzdį jūros vandenį, išvysto di- 
džiausią greitį; tada vairuoja įžambiai į 
paviršių ir išplečia odines raukšles. Pana- 
šiai kaip ir skraidančios žuvys, jie sklen- 
da viršum bangų, kol sunaudoja vandeny- 
je gautą įsibėgėjimo jėgą. Kai atkreipėme 
dėmesį į šį aštuonkojų sugebėjimą, daž- 
nai pamatydavome juos sklendant ligi 40 
--5D0 metrų, kartais pavieniui, kartais po 
du ir tris. Visiems zoologams, su kuriais 
teko po kelionės kalbėtis, aštuonkojų skrai- 
dymas, tiksliau sklandymas, buvo naujie- 
na. 

Svečiuojantis pas Pietjūrių salų tengi- 
mius tekdavo dažnai ragauti aštuonkojų, 
kurių skonis yra kaip didžiųjų jūrų vėžių 
ir kaučuko mišinys. Bet mūsų valgių sąra- 
še aštuonkojiena buvo paskutinėj vietoj. 
Jos susilaukę, tuojau iškeisdavome į ką 
nors kitą. Keisdavome šitaip: pakabinda- 
vome už meškerės jauniklį aštuonkojį, iš- 
mesdavome į jūrą ir įtraukdavome jau su 
besidraskančia didžuve. Aštuonkojyčius 
mėgo net tunos ir bonitos, o šios žuvys mū- 
sų valgių sąraše buvo pirmojoj vietoj. 

šitaip leidžiantis pamažu vandens pa- 

viršium susidurdavome ne vien tik su se- 
nais pažįstamais. Kelionės dienyne yra ne- 
maža šitokių pastabų: 

“V.11. šiandien du kartus iškilo prie 
plausto milžiniškas jūrų gyvūnas, susėdus 
mums ant plausto šono vakarienės. Baisiai 
taškėsi ir paskui pradingo. Kas jis toks bu- 
vo, neturime nė mažiausio supratimo“. 

“VI. 16. Hermanas pamatė storą žuvį, 
baltos ir plačios išvaizdos, su laiba uode- 
ga ir dygliais. Ji kelis kartus iššoko iš van- 
dens štirbordo pusėj.” 

“VI. 6. Priešaky, bakbordo pusėj, pasi- 
rodė keista Žuvis, dviejų metrų, pėdos per 
storiausią vietą, ruda, laiba, plonomis žiau- 
nomis, vienu pelėku prie sprando, kitu, ma- 
žesniu, ant pat nugaros ir didele uodega. 
Ji laikėsi paviršiuj iš dalies raitydamasi 
kaip ungurys. Panėrė, kai Hermanas ir aš 
pasileidome guminiu plaustu, paruošę har- 
pūną. Vėliau iškilo, bet netrukus vėl pa- 
nėrė ir dingo. Dieną po to Erikas, būdamas 
stiebe, dvyliktą valandą matė tos pačios 
rūšies 30—40 laibų, rudų žuvų. Jos atbė- 
go baisiu greičiu iš bakbordo pusės ir pra- 
dingo pro plausto užpakalį, kaip didelis 
rudas šešėlis.” 

“VI. 18. Knutas pastebėjo žalčio pavida- 
lo gyvį, dviejų-trijų pėdų ilgumo ir labai 
laibą; stovėjo vandeny statmenai ir ne- 


203 


trukus nėrė į gilumą, vingiuodamas kaip 
žaltys." 

Keletą kartų praslinkome pro didelę 
tamsią masę; ji gulėjo po vandeniu neju- 
dėdama, kaip kokia povandeninė uola. At- 
rodo, kad tai buvo baisioji raja, didumo 
kaip gyvenamasis kambarys. Mums neteko 
nė karto pasižiūrėti į ją iš arčiau. 

Tokioj draugijoj mums jūra niekad ne- 
pabodo. Buvo kiek blogiau, kai tekdavo 
lįsti į vandenį tikrinti raiščius apačioj 
plausto. Kartą iškrito iš savo vietos vienas 
šliuižių ir užsikabino už virvių prie dug- 
no, negalint mums prie jo prieiti. Herma- 
nas su Knutu buvo geriausi narūnai, Du 
kartus Hermanas panėrė po plaustu tarp 
makrelių ir locų žuvų ir bandė kaip nors 
ištraukti įsipainiojusią lentą. Vos tik jam iš- 
nėrus antrą kartą ir atsisėdus ant plausto 
krašto kiek pakvėpuoti, kokių aštuonių pė- 
dų ryklys šovė prie pat jo kojų iš vandens. 
Gal ir neteisingai, bet įtarėme jį blogais 
kėslais ir suleidome jam į pakaušį harpū- 
ną. Ryklys pasijuto įžeistas, mums tem- 
piant už virvės, jis daužėsi į visas puses, 
kol galiausiai išsivadavo ir pabėgo, paleis- 
damas ant vandens kiek alyvos. O šliuižis 
liko ir toliau įsipainiojęs virvėse. 

Tuomet Erikui kilo mintis padaryti na- 
rūnui pinlinį gurbą. Žaliavos, tiesa, turėjo- 

me nedaug, bet šiam daiktui galėjome pa- 
sinaudoti bambuku, virvėmis ir senu pin- 
tiniu krepšiu, kuriame anksčiau laikėme 
kokoso riešutus. Krepšį pailginome bambu- 
ko lazdomis ir apipynėme virvėmis. Tada, 
leisdamiesi į vandenį, lįsdavome prie plau- 
sto kampo į pintinį. šitokiu būdu tinkamai 
apsaugojome tik masinančias savo kojas, 
o šiaip pintinys darė tik psichologinio įspū- 
džio kaip mums patiems, taip ir žuvims. 
Bet vistiek, pamačius atbėgant pavojingam 
gyvūnui, galėjome susitraukti į gurbą, O 
draugai viršuj tuoj traukė į viršų. 

Iš šio narūno pintinio turėjome ne tik 
naudos, bet ir puikiausios pramogos. Jo 
pagalba susidarė puikiausia proga arčiau 
pažinti mūsų akvariumą, plaukiantį po 
plaustu. 

Kai jūra tenkindavosi ėjusi ramiomis 
bangomis, lįsdavome iš eilės į gurbą ir su 
juo panerdavome kiek kvapas leido, po 
plausto apačia. Po vandeniu krito nuosta- 
biai aiški, be jokių šešėlių šviesos srovė. 
Pravėrus vandenyje akis atrodydavo, tar- 
tum šviesa eina ne iš vienos tam tikros 
krypties, visiškai ne taip, kaip ji krinta oru- 
tiniame pasaulyje. Saulė nebešvietė, jos 
buvo visur. Pakėlę akis į viršų, matėme, 
kad ir plausto apačia buvo puikiausiai ap- 
šviesta. Visi devyni didieji rąstai ir visas 

virvių mezginys žibėjo viliojančiomis spal- 
vomis. Mirguliuojantis vainikas iš sodrių 
jūros žolių gaubė plaustą iš visų pusių ir 
driekėsi iki pat irklo galo. Locų žuvys ra- 
miai sau plaukė išsirikiavusios, atrodan- 
čios kaip zebros žuvies odoj. O didelės 
makrelės be atvangos tykodavo, akyliai su- 
kinėdamos ratu. Protarpiais raudonai su- 
žibėdavo sultingi šliuižiai, kyšą iš rąstų tar- 
pų, o ant jų tupėdavo būriai baltų antinių 
sraigių, ritmiškai žiopčiojančių savo atska- 
rusiomis žiaunomis, ieškant maisto ir oro. 
Jei kas nors prieidavo prie jų per arti, jos 
tuojau užvoždavo savo kiautus, papuoštus 
raudonais ir geltonais užkraščiais ir lik- 
davo užsidariusios, kol pajusdavo, kad pa- 
vojus praėjo. 

Šviesa po vandeniu atrodė mums, pri- 
pratusiems prie tropikų saulės ant plaus- 
to, nuostabiai skaidri. Net neribotos jūros 
gelmės, kur yra amžina naktis, atsimušus 
saulės spinduliams mums atrodydavo pui- 
kiai mėlynos. Mes negalėdavome atsiste- 
bėti, kad, pažvelgus dar giliau į aiškią, gry- 
ng mėlynę, pamatydavome plaukiojančias 
žuvis, nors patys būdavome vos po vande- 
niu. Gal tai buvo bonitos, gal kurios kitos 
žuvys, besilaikančios taip giliai, kad nebe- 
galėdavome pažinti. Pasitaikydavo, kad jų 
praeidavo didžiausi būriai, mums stengian- 

tis atspėti, ar žuvų gausingumas parėjo nuo 
jūros srovės, ar nuo “Kon-Tiki” plausto, 
galėjusio patraukti jų vilkstines ne tik pa- 
viršiuj, bet ir gilumoj. 

Ypač mėgome nerti su pintiniu gurbu į 
vandenį, kai atplaukdavo didžiosios tunos 
su geltonais pelėkais. Dažnai jų didžiau- 
sias būrys apspisdavo visą plaustą, bet pa- 
prastai žygiuodavo po dvi ar tris ir išsilai- 
kydavo prie plausto dienų dienas, ramiai 
sau sukinėdamos aplinkui, jei joms pasi- 
sekdavo ištrūkti iš mūsų meškerės. Žiūrint 
nuo plausto jos atrodydavo didelės, sudri- 
busios rudos žuvys, be ypatingo grakštu- 
mo, bet mums panėrus į jų elementą, jos 
visiškai pasikeisdavo ir spalva ir pavida- 
lu. Skirtumas būdavo toks didelis, kad mes 
daug kartų iškilę į viršų stebėdavomės, ar 
tai tos pačios žuvys, kurias matydavorne 
stovint ant plausto. šie didieji padaužos 
visai nepaisydavo, ką mes ir bedarydavo- 
me; jie išdidžiai manievruodavo ir toliau, 
tik jau visai kitokių, nuostabiai grakščių 
formų. Jokia kita žuvis neparodė tokių sa- 
vybių. Jų spalva žiūrint po vandeniu atro- 
dė metalinė, kiek violetinė. Užtekdavo pa- 
judinti vienu kitu iš daugelio pelėkų, kad 
jos 70—80 kilų standrios torpedos iš bliz- 
gančio sidabro ir plieno, tiksliausių pro- 

porcijų ir sklandžių formų, pasileisdavo 
kuo elegantiškiausiai per vandenį. 

Juo arčiau susigyvenome su jūra ir vi- 
sais jos sutvėrimais, juo visas šis pasaulis 
atrodė mažiau svetimas ir juo daugiau jau- 
tėmės kaip namie. Mes išmokome gerbti 
senąsias gamtos tautas, ėjusias ranka į ran- 
ką su Ramiuoju vandenynu ir jį pažinu- 
sias visiškai iš kito matymo taško. Tiesa, 
mūsų kultūrai gal pasisekė apskaičiuoti 
vandenyno druskingumą ir išgalvoti loty- 
niškus vardus tunoms ir makrelėms. Anos 
tautos to nežinojo. Bet bijau, ar tik tie gam- 
tos žmonės nebus turėję tikresnį vaizdą 
apie jūrą, negu mes patys. 

Daiktų, į kuriuos galėjai nukreipti sa- 
vo akis, esant šiuose tolimuose vandenyse, 
buvo nedaug. Bangos ir žuvys, saulė ir 
žvaigždės ateidavo ir nueidavo. Aštuonių 
tūkstančių kilometrų jūros plote tarp Piet- 
jūrių salų ir Peru pakraščių nesipainiojo 
joks tvirtos žemės gabalas. Dėl to nepa- 
prastai nustebome, kai artėjant prie 100-to- 
jo vakarinio laipsnio, kaip tik pakeliui tu- 
rėjo pasitaikyti rėvė (povandeninė seklu- 
ma), atžymėta Ramiojo vandenyno jūrla- 
pyje. Rėvę jūrlapyje ženklino mažas ratu- 
kas, ir kadangi jūrlapis buvo išleistas tais 
pačiais metais, atsiskleidėme “Sailing Di- 
rections for Souilh America“ (“Pietų Ame- 

rikos plaukiojimo nurodymai“) ir užtiko- 
me tokią pastraipą: 

“Pirma 1906 ir paskui 1936 metais pra- 
nešta, kad apie 600 mylių į pietų vakarus 
nuo Galapagos salų gožia bangos 6 laips- 
nius ir 42 minutes pietinėj platumoj ir 99 
laipsnius ir 44 minutes vakarų ilgumoj. 
1927 metais praplaukė laivas mylią į va- 
karus nuo šios pozicijos, bet gožų nepaste- 
bėjo. 1943 m. praplaukė kitas laivas my- 
lią į pietus nuo šios vietos, taip pat nieko 
nepastebėdamas. Motorinis laivas “Cow- 
rie” 1935 m. nuleido šioj vietoj svambalą 
ant 160 sieksnių virvės, bet dugno nepa- 
siekė”. 

Jūrlapyje aiškiai norėta parodyti šią vie- 
tą vis dar pavojingą laivams. Kadangi gi- 
liai brendančiam laivui sėklumos žymiai 
pavojingesnės, negu mūsų plaustui, dėl to 
nutarėme taikyti kaip tik į tą tašką, kuris 
alžymėtas jūrlapyje, ir pažiūrėti, kas ten 
yra. 

Rėvė turėjo būti kiek į šiaurę nuo mūsų 
numatyto kurso. Dėl to prilenkėme vaira- 
vimo irklą prie štirbordo ir rojinę burę taip 
pasukome, kad ragu rodytume į šiaurę, 
gaunant dabar vėją ir bangas iš štirbordo 
pusės. Nuo dabar savo guoliuose gavome 
kiek daugiau Ramiojo vandenyno, negu 
buvome pratę, ypač kai dar sustiprėjo vė- 

jas. Bet mes su pasitenkinimu žiūrėjome, 
kaip “Kon-Tiki” spaudėsi netikėtai dideliu 
kampu prie vėjo, mums visą laiką dabo- 
jant, kad vėjas tvenktųsi į burę kiek galint 
įžambiau užpakalio. Kitaip burė persimes- 
davo kiton vėjo pusėn ir prasidėdavo iš 
naujo pasiutęs cirkas, besistengiant suval- 
dyti plaustą. Dvi dienas pajėgėme išlaiky- 
ti plaustą šiaurės-šiaurės vakarų (NNW) 
kryptim. Ant plausto pylėsi sunkiai sugau- 
domos bangos, ypač kai pasatas pradėjo 
krutėti tarp pietų rytų ir rytų, bet mes ki- 
lome ir leidomės, nežiūrint kokios bangos 
ir bepuolė. Stiebo viršūnėj visą laiką bu- 
dėjo po žmogų ir kai banga iškeldavo plau- 
stą į viršų, Žymiai prasiplėsdavo horizon- 
tas. Vilnių keteros būdavo pora metrų 
aukščiau už palapinės stogą. Kai dvi smar- 
kios bangos susiliedavo į vieną, jos, besi- 
imdamos, dar daugiau iškildavo, o nuo pa- 
čios viršūnės pustydavo vandenį į visas pu- 
ses. 

Atėjus nakčiai užtvėrėme maisto atsar- 
gų dėžėmis palapinės angą, bet nuo van- 
dens nedaug apsisaugojome. Vos spėjome 
įmigti po pirmo tokio pasiruošimo, kai 
vanduo lyg iš tūkstanties tryškynių perėjo 
per bambukinę sieną, kaip per rėtį. Mes 
su visu savo maistu pasijutome kaip po 
putojančiu kriokliu. 


210 


— Pašaukit vamzdžiataisį;, — pasigirdo 
mieguistas balsas, spaudžiantis mums į 
krūvą, kad vanduo nors per grindis nute- 
kėtų. Deja, vietoj vamzdžiataisio susilau- 
kėme didelės makrelės, atsiradusios su 
banga ant plausto, Hermanui budint prie 
vairo. Tą naktį gerokai išsimaudėme savo 
guoliuose. 

Kitą dieną jūra nebe taip šiaušėsi, pasa- 
tui ilgesnį laiką sustojus vienoj rytų kryp- 
ty. Budėjome stiebe pasikaitaliodami, nes 
kur nors netoli turėjo būti toji užkerėtoji 
vieta, kurią tikėjomės iki pietų pasiekti. 
Tą dieną pastebėjome daugiau nei papras- 
tai gyvumo jūroj, gal būt, dėl to, kad daug 
rūpestingiau ir dairėmės. 

Priešpiet pamatėme didelę kardžuvę, 
skrodžiant jūros paviršium tiesiai į plaus- 
tą. Tarp vieno ir kito smailaus pelėko, ky- 
šančio iš vandens, galėjo būti du metrai, o 
jos kardas atrodė tokio pat ilgumo, kaip 
ir kūnas. Kardžuvė pasuko lanku pro pat 
vairuotoją ir dingo už vilnių viršūnių. 

Susėdus prie jūros persūdytų pietų, mil- 
žiniška banga išsviedė prieš pat nosis dide- 
lį jūrų vėžlį. Praėjus dar porai bangų, vėž- 
lys staiga dingo, kaip kad ir pasirodė. Ir 
šį kartą matėme žibant šviesiai žaliai mak- 
relių papilvėms, joms šokinėjant čia pat 
apačioj šarvuotojo vėžlio. šioj srity paste- 

bėjome nepaprastai daug skraidančių žu- 
vyčių, apie colį didumo, pasirodančių di- 
džiausiais spiečiais, iš kurių viena kita nu- 
krisdavo ir ant plausto. 

Be to pastebėjome paskirų plėšriųjų žu- 
vėdrų, o fregatų netrūko visą laiką. Jos 
skraidė viršum plausto kaip milžiniškos 
kregždės su plačiomis iškirptomis uodego- 
mis. Pasitikus jūroj šiuos paukščius, pa- 
prastai pradedama laukti netrukus pasiro- 
dant žemei; dėl to padidėjo ir plaustinin- 
kų optimizmas. 

— Gal iš tikrųjų čia yra kokia salelė ar 
smėlio kalva, — pagalvojo nevienas. O pats 
didžiausis optimistas šitaip išsireiškė: 

— Įsivaizduokit, jei užtiktume šmotelį 
žalios žemės. Ką gali žinoti. Juk čia dar 
nedaug kas yra plaukioję. Atrandame nau- 
ją žemę ir pavadiname “Kon-Tiki sala“! 

Nuo pietų meto Erikas vis dažniau sto- 
josi ant virtuvės dėžės su sekstantu rankoj. 
Apie 18:20 val. jis pranešė, kad esame 6 
laipsnius ir 42 minutes pietinėj platumoj 
ir 99 laipsnius ir 42 minutes vakarinėj il- 
gumoj. Buvome lygiai mylią į pietus nuo 
rėvės, atžymėtos jūrlapyje. Nuleidome bu- 
rę ir suvyniojome ant denio. Vėjas pūtė tie- 
siai iš rytų, nešąs mus pamažu į tiriamąjį 
tašką. Kai saulė skubiai pasinėrė į vande- 
nį, pasirodė visame savo žibėjime mėnulis. 

Judantis nuo horizonto ligi horizonto van- 
denynas atrodė juodas ir sidabrinis. Ma- 
tomumas iš stiebo viršūnės buvo geras. 
Lūžtančios ilgomis eilėmis bangos matėsi 
visur, bet niekur tikrų gožų, kurias galėtų 
sukelti rėvė arba sekluma. Niekas iš mūsų 
nenorėjo eiti miegoti; visi žiūrėjo akis iš- 
tempę į tolį, o dvejetas arba trejetas vyrų 
dairėsi kartu iš stiebo viršūnės. 

Kai pasiekėme patį tašką, nutarėme pa- 
matuoti gelmę. Surinkome visokius švini- 
nius daiktus ir pririšome prie šilkinės 800 
metrų virvės, susuktos iš 54 šakų. Jei sro- 
vė virvę kiek ir nunešė, bet vis tik ji galė- 
jo pasiekti apie 600 metrų gelmės, bet dug- 
no neužtikome, nei į vakarus, nei į rytus, 
nei pačiame viduryje. 

Toldami iš šios vietos dar kartą akiliai 
išžvalgėme aplinkinius vandenis. Įsitikinę, 
kad šią vietą galima tikrai laikyti ištirtą, 
ir laisvą nuo bet kokių seklumų, pakėlė- 
me burę, atsukome irklą įprastinėn vieton 
ir vėjas ėmė vėl pūsti įžambiai bakbordo, 
nešdamas plaustą toliau natūraliuoju ir lai- 
svuoju kursu. Vėl vijosi bangos, virto ant 
plausto ir dingo rąstų tarpais. Nuo dabar 
miegojome ir valgėme vėl sausi, nežiūrint 
kad aplinkui ir griuvo didelės vilnys ir jū- 
ra dar daug dienų šėlo, kai rytų pasatas 
išėjo į pietryčius. 

Per šį trumpą buriavimą į nesamą rėvę 
patyrėme daug gera iš šliuižių, atstojančių 
kielį. Vėliau, Hermanas kartu su Knutu 
panėrė po plaustu ir ištraukė į virves įsi- 
painiojusį penktąjį šliuižį, pamatėme dar 
didesnę šių lentgalių naudą, kurios niekas 
nebūtų pastebėjęs, kai šį sportą pamiršo ir 
patys indėnai. Kad plausto šliuižiai atstojo 
laivo kielį ir leido plaukti ne vien pučiant 
iš užpakalio, bet ir iš šono, buvo seniai aiš- 
ku. Bet senieji ispanai teigė, kad indėnai 
mokėjo ir vairuoti savo balsos plaustus 
“iškištomis pro rąstų tarpus ir vandeniu 
šliaužiančiomis lentomis". šiam tvirtinimui 
netikėjo nei vienas iš mūsų, kas tik šį klau- 
simą svarstė. Šios lentos būdavo įspraus- 
tos į siaurus tarpus, negalėdavo sukinėtis 
ir veikti kaip vairas. 

Paslaptį susekėme tokiomis aplinkybė- 
mis: kai jūra vėl aprimo ir pūtė pastovus 
vėjas, “Kon-Tiki” keletą dienų plaukė nu- 
statyta kryptim, mums nė rankos uepriki- 
šant prie pritvirtinto vairavimo irklo. Iš- 
trauktąjį iš po apačios šliuižį įkišome į van- 
denį pro rąstų tarpą plausto užpakaly, ir 
“Kon-Tiki” tuojau kryptelėjo keletą laips- 
nių nuo vakarų į šiaurės vakarus, bet liko 
ir toliau ramiai sau bebėgąs naujuoju kur- 
su. Šliuižį ištraukus, plaustas vėl atsisuko 
į senąjį kursą. Ištraukus šliuižį perpus, 

perpus pasisukdavo ir plaustas. šitaip pa- 
prastai traukiant ir stumiant šliuižlentę, 
galėjome plaustą sukinėti ir laikyti pasto- 
viu kursu, nejudinant vairavimo irklo. 

Tai buvo indėnų genialioji paslaptis. Jie 
surado paprastą pusiausvyros sistemą. Stie- 
bas su bure, į kurią spaudė vėjas, sudarė 
atsparos tašką. Plausto priešakis nuo stie- 
bo reiškė vieną svirties dalį, užpakalis — 
antrąją svirties dalį. Kai nusverdavo už- 
pakalio šliuižių plokštumų visuma, pakryp- 
davo nuo vėjo priešakis, kai nusverdavo 
priešakio šliuižiai, pasisukdavo nuo vėjo 
plausto užpakalis. šliuižiai, esą arčiausia 
stiebo, savaime suprantama, turėjo ma- 
žiausios įtakos dėl santykio tarp svirties 
svorio ir jėgos. Užėjus vėjui iš pat užpa- 
kalio, šis šliuižių vaidmuo dingdavo ir, no- 
rint laikyti plaustą nustatyta kryptim, tek- 
davo tuoj griebtis vairavimo irklo. Esant 
palapinės angai ir valgymo vietai štirber- 
do pusėj, visad laikydavome vėjo pusėj 
antrąjį šoną, kampą tarp bakbordo ir už- 
pakalio. 

Dabar būtume galėję visiškai lengvai tęs- 
ti kelionę, laikant kursą šliužio pagalba, 
bet buvome taip pripratę prie irklo, kad 
šliuižiais pasinaudodavome tik prie dides- 
nių pasukimų. 

Kitas pakelės ženklas buvo lygiai nepa- 

stebimas akiai, kaip ir toji rėvė, užtinka- 
ma tik jūrlapyje: praėjo keturiosdešimt 
penkios dienos vandenyne. Nuo 70-to pla- 
tumos laipsnio atsidūrėme prie 108-tojo,va- 
dinasi, buvome padarę pusę kelionės ligi 
artimiausių salų priešakyje. Pietų Ameri- 
ka liko 4,000 kilometrų į rytus, o ligi Poly- 
nezijos vakaruose buvo dar tiek pat kelio. 
Artimiausias tvirtas taškas buvo Galapa- 
gos salos šiaurės-šiaurės rytuose (NNE) ir 
Velykų salos į pietus nuo mūsų. šias salų 
grupes skiria 2,000 kilometrų vandenyno. 
Čia neužtikome nei vieno laivo, jų ir ne- 
buvo lemta pamatyti, nes plaukėme toli 
nuo įprastinių susisiekimo kelių Ramiaja- 
me vandenyne. Bet tikro to beribio nuoto- 
lio taip ir nepajutome, ues horizontas ne- 
pastebimai slinko kartu. Mūsų tekantis ar- 
ba plaukiantis pasaulis liko vis tas pats. 
Plaustas sudarė centrą, apie kurį gaubėsi 
dangaus platybė. Tos pačios žvaigždės su- 
kosi aplink mus naktis iš nakties. 

VI. ARTĖJANT Į POLYNEZIJĄ 


Juokingas “laivas”. — Pasivažinėjimas gumine val- 
tim. — Vandens tyruose. — Bambukinė pala- 
pinė vandenyne. — Ilgumos linijoį su Velykų 
sala. — Salos paslaptys. — Akmeniniai dievai. 
— Raudonų akmenų perukai. — “|lgaausiai“. 
— Tiki tiesia tiltą. — Kalbantys vietovardžiai. 
— Ryklių gaudymas rankomis. — Papūga. — 
šaukia L12B. — Žvaigždžių kompasas. — Tre- 
jeta bangų. — Audra. — Kraujas įūroį, kraujas 

Jant plausto. — Žmogus už bordo. — Vėl audra. 
— “Kon-Tiki” išglera. — Pirmieji pranašai iš 
Polinezijos. 


Kai jūra neperdaugiausia šėldavo, daž- 
nai kapstydavomės mažąja gumine valtim 
ir fotografuodavome. Nepamirštu pirmo 
tokio pasikapstymo aplink plaustą. Jūra 
buvo tokia rami, kad du vyrai užsimanė 
nukelti į vandenį balioninį gumplaustą ir 
pasiirstyti po bangas. Vos spėjo atsistumti 
nuo plausto, jie paleido iš rankų mažuo- 
sius irklus ir praplyšo juokais. Jų juokas 
kilo ir dingo, žiūrint kur jie buvo — ant 
bangos nugaros, ar vandens griovyje. Kai 

tik banga juos iškeldavo, jie taip papliup- 
davo juokais, kad net Ramusis vandeny- 
nas skambėjo. Mes traukėme pečiais ir žiū- 
rėjome į vienas kitą, negalėdami nieko juo- 
kingo pastebėti, išskyrus barzdotus veidus. 
Bet prie to anie du guminiame plauste juk 
buvo pripratę, dėl to pradėjome galvoti, 
ar tik jiems galvoj negerai pasidarė. Sa- 
kysim, nuo saulės smūgio. Leipdami juo- 
kais jie vos pajėgė prisikapstyti prie plaus- 
to. Paaiškinti jie neįstengė, juokdamiesi iki 
ašarų jie tik trumpai parodė lipti mums į 
guminį plaustą ir patiems pasižiūrėti “Kon- 
Tiki”. 

Man su kitu įšokus į svaidomą guminį 
plaustą, tuoj pagriebė banga ir nunetė 
nuo “Kon-Tiki”. Tą pačią akimirką pasiu- 
tome ir mes juoktis. Reikėjo kaip galint 
greičiau prisigauti prie plausto nuraminti 
abu likusiuosius. Jie buvo bepradedą gal- 
voti, kad mes visi keturi pamišome. 

Juokėmės iš savęs ir savo išdidaus “lai- 
vo”, kai pirmą kartą kiek iš atokiau pasi- 
žiūrėjome į šį perdėm komišką vaizdą. Li- 
gi šiol dar nebuvo į save pasižiūrėję iš to- 
liau ir nežinojome, kaip atrodome atvira- 
me vandenyne. Rąstai pasislėpdavo ir už 
mažiausių vilnių. Likdavo tik mažoji pa- 
lapinė su plačia anga, sušiauštu lapų sto- 
gu, ir atrodydavo visiškai kaip sena nor- 

vegų daržinė, negailestingai varoma per at- 
virą jūrą — sukrypusi daržinė, pilna nu- 
degusių ir barzdotų latrų. Nedaug ką juo- 
kingiau būtų buvę, jei būtume pamatę at- 
sikapstant žmones, susėdusius į vonią. Net 
ir paprasčiausia banga pakildavo iki pusės 
palapinės, grasindama pereiti per atvirą- 
sias daržinės duris, kur spoksojo sugulę 
barzdotieji bernai. Bet lūšnelė vėl iškil- 
davo į viršų, ir sugulę valkatos likdavo sau- 
si ir žiūrėdavo toliau, neimdami nieko į 
galvą. Pasitaikius didesnei bangai, dingda- 
vo už vandens kupsto ne tik palapinė, bet 
ir burė su visu stiebu. Tačiau kitą akimir- 
ką garantuotai vėl pasirodydavo palapinė 
su valkatomis. Išrodė gana pavojingai, ir 
mes stebėjomės, kaip dar ligi šiol mums 
nieko neatsitiko. 

Kai kitą kartą išsiyrėme sveikai išsijuok- 
ti, vos per plauką išvengėme didelės ne- 
laimės. Vėjas ir bangos buvo stipresnės, 
negu manėme, ir nustebome, kad “Kon- 
Tiki” taškėsi pirmyn daug greičiau už mū- 
sų guminį plaustą. Mums žūtbūt reikėjo 
pasivyti “Kon-Tiki", kurio juk negalėjo nei 
sustabdyti, nei pasukti ar apgręžti. Vyrai, 
likę ant plausto, skubiai numetė burę, bet 
vėjas taip stipriai tvenkė į palapinę, kad 
balsos plaustas vistiek greičiau už mus ne- 
šėsi į vakarus. Mes kapstėmės kaip beišma- 

nydami su mažutėmis mentėmis, bet ir prie 
didžiausių pastangų pasivyti negalėjome. 
Galvoj buvo tik viena mintis: kaip nors 
prisigauti prie “Kon-Tiki”! Mūsų vyrija nc- 
turi iširti! Tos minutės vandenyne buvo iš 
tikrųjų nemalonios; galiausiai šiaip taip 
prisikapstėme ir sušokome ant balsos rąs- 
tų, pas saviškius. 

Nuo tos dienos reikėjo paklusti įsaky- 
mui — prisirišti ilga virve prie plausto už- 
pakaliu, jei norima pasivažinėti gumine 
valtele, kad likę ant plausto, reikalui išti- 
kus, galėtų padėti. Dėl to niekad nebenu- 
toldavome nuo plausto, nebent, kai pagur- 
davo vėjas ir kai Ramusis vandenynas iš 
tikrųjų būdavo ramus. Tokių tylių dienų 
turėjome pakankamai, kai “Kon-Tiki" at- 
sidūrė vidury vandenyno, gaubiančio že- 
mės rutulį lygiai į visas puses. Tada be pa- 
vojaus apleisdavome “Kon-Tiki” ir irsty- 
davomės po mėlynuojančią erdvę tarp dan- 
gaus ir jūros. Matydami, kaip “Kon-Tiki" 
siluetas eina vis mažyn ir mažyn, ir kaip 
rojinė burė galiausiai pavirto neaiškiu lo- 
pu horizonte, pajutome slegiančią vienat- 
vę. Jūra, be perstojo riedanti, savo spalva 
nesiskyrė nuo dangaus ir horizonte susi- 
liejo į vieną mėlynę. Jautėmės, tartum plū- 
duriuotume tuščioj erdvėj. Visas mūsų pa- 
saulis atrodė mėlynas ir tuščias, be jokio 

tvirto taško, išskyrus saulę, geltoną ir kait- 
rią, įkyriai kaitinančią sprandą. O ten toli 
juodavo vienišo plausto burė ir traukė kaip 
magnetas. Mes parsiyrėme “namo” ir su- 
lipome ant plausto. čia pasijutome tikrai 
kaip namie, mūsų pačių pasaulyje, ant 
tvirto ir saugaus pagrindo. Palapinė teikė 
pavėsį, kvepėjo bambukas ir nuvytę pal- 
mių lapai. Įkaitusios ir skaidriosios mėly- 
nės čia pateko ribota dalis, kiek jos praėjo 
pro palapinės angą. Taip papratome ir taip 
buvo gera. Bent tam tikrą laiką, kol mėly- 
nieji toliai nepradėjo vėl gundyti. 

Mažoji skylėta palapinė turėjo mūsų 
nuotaikai didelės psichologinės įtakos. Ji 
buvo 8x14 pėdų ir, norint sumažinti vėjo 
tvenkimą, pastatyta tokia žema, kad ne- 
galėjome joje nė išsitiesti. Sienas ir stogą 
surėmėme iš stiprių bambukinių karčių, O 
tarpus išpynėme bambukinėmis skalomis. 
Kabantys nuo stogo žali, geltoni pumpurai 
ir lapai teikė akims visiškai kitokią ramy- 
bę, negu baltai nudažyta siena. štirbordo 
šonas liko visu trečdaliu atviras, saulė ir 
mėnuo prasiskverbdavo ir per stogą bei sie- 
nas, bet vistiek ši laukinė užglūda pridavė 
daug stipresnį saugumo jausmą, negu kad 
tokiomis sąlygomis būtų pridavę baltai da- 
žytos laivo sienos su apskritais langais — 
“bulių akimis“. 

Bandėme išsiaiškinti, kodėl taip jautė- 
mės ir priėjome tokių išvadų: mes nebu- 
vome susigyvenę su mintim, kad, plaukda- 
mi per vandenyną, galėsime gyventi pal- 
mėmis dengtoj trobelėj. Juk nebuvo jokio 
natūralaus sąryšio tarp didelio, banguojan- 
čio vandenyno ir pavėsio mažojoj palapi- 
nėj, plūduriuojančioj tarp bangų. Vienas 
iš dviejų dalykų turėjo netikrai atrodyti: 
arba palapinė tarp bangų, arba bangos, be- 
sidaužančios į palapinės sienas. Kol būda- 
vome ant plausto, atrodydavo, kad klaidin- 
gas antrasis įspūdis. Kai sulipdavomne į gu- 
minį plaustą, vaidmuo tarp bangų ir pala- 
pinės pasikeisdavo. Balsos rąstai jojo ban- 
gomis, tartum žuvėdros ir jeigu lūždavo, 
tai paprastai tik ant plausto užpakalio, dėl 
to įgavome didelį pasitikėjimą sausąja 
plausto dalim, kur stovėjo palapinė. Juo 
toliau, juo saugiau jautėmės savo jaukio- 
joj landynėj, žiūrėdami pro palapinės an- 
gą į prašniokščiančias bangas, kaip į įdo- 
mų filmą, visiškai neliečiantį mūsų pačių. 
Praviroji siena buvo tik penkias pėdas nuo 
plausto krašto ir tik pusantros pėdos nuo 
vandens paviršiaus, bet jautėmės taip, tar- 
tum jūra būtų už daug, daug mylių. Vos 
tik įsmukdavome į palapinę, pasijusdavo- 
me, kaip džiunglių landynėj, saugūs ruo 
visokių jūros pavojų. Čia galėdavome, su- 

gulę ant nugaros, žiūrėti į savotišką stogą, 
judantį nuo vėjo, kaip siūbuojančios šakos; 
jausti džiunglių orą, atsiduodantį žaliais 
rąstais, bambuku ir nuvytusiais palmių la- 
pais. 

Kartais pasileisdavome savo guminiu 
plaustu naktį pasižiūrėti, kaip tada atro- 
dome. Bangos, tamsios kaip anglis, siantė 
iš visų pusių, danguj mirgėjo miriada 
žvaigždžių, o jūroj tokia pat begalybė 
planktonų, tik kiek balkšvesnių. Laikas čia 
staiga pasidarė bereikšmis; 1947 melais po 
Kristaus, ar prieš Kristų, jūra ir Žvaigždės 
buvo tos pačios. Viena, ką giliai ir tvirtai 
jautėme, buvo gyvenimas, kaip kad jį jau- 
tė žmonės prieš technikos gadynę, bet aiš- 
ku, jų jausmas turėjo būti dar stipresnis. 
Laikas paliovė egzistavęs, liko tikrovė tik 
iš amžinųjų reiškinių. Mes paskendome 
amžinųjų įvykių eigoj, aplinkui buvo tik 
neaprėpiama ir neapčiuopiama tamsa ir 
mirgančių žvaigždžių pasaulis. Priešais 
tamsoj slinko griuvinėdamas “Kon-Tiki”, 
varomas tamsių vandens masių. Mėnuliui 
šviečiant plaustas teikė nuostabų vaizdą. 
Stori, blizgantys rąstai, apaugę jūrų žolė- 
mis, keturkampės vikingų burės tamsus si- 
luetas, sukrypusi bambukinė palapinė, ap- 
šviesta geltona žibaline lempos šviesa už- 
pakaly, daugiau priminė vaizdą iš nuoty- 

kių knygos, negu tikrovę. Protarpiais plau- 
stas visiškai pasislėpdavo už tamsių vilnių. 
Po to jis vėl iškildavo, ryškiai atsimušdavo 
prieš žvaigždėtą dangų, pilantis nuo rąstų 
blizgančiam vandeniui. 

Užėjus tokiai nuotaikai, pareinančiai 
nuo vienišo plausto, nesunkiai įsivaizduo- 
davome ištisą tokių plaustų laivyną, išsi- 
dėsčiusį vėduoklės pavidalu prie horizon- 
to, ieškantį naujos žemės. Pasklydus gan- 
dams, kad Ramiajame vandenyne gali būti 
salų, inka Tupak Yupangui, Peru ir Ekva- 
doro užkariautojas, prieš pa. ateinant is- 
panams, sutelkė ištisą balsos plaustų ar- 
madą ir pasileido su tūkstančiais vyrų ieš- 
koti tų salų. Jis užtiko dvi salas, kurios 
daugelio manymu priklausė Galapagos 
grupei. Po aštuoneto mėnesių jam pasise- 
kė sugrįžti su savo irklininkų armija į Ek- 
vadorą. Keletą šimtų metų prieš Tupaką 
ne kitaip, o tik šitokiu būdu pasileido per 
vandenyną Kon-Tiki su savo pasekėjais. 
Bet jiems nebuvo kelio atgal. 

Sušokę atgal ant plausto ir susėdę prie 
žibalinės lempos, šnekėjome apie senuosius 
Peru jūreivius, gyvenusius prieš penkioli- 
ka šimtų metų ir pernešusius tokią pat ke- 
lionę. Nuo lempos krito ant burės milži- 
niški barzdotų vyrų šešėliai, kelią mumy- 
se prisiminimus apie baltuosius barzdočius 

iš Peru šalies, kurių mitologiniai ir archi- 
tektūriniai pėdsakai užtinkami visą kelią 
nuo Meksikos ligi Vidurinės Amerikos ir 
Pietinės Amerikos šiaurės vakarų sričių, 
ligi pat Peru. Jų paslaptingoji kultūra din- 
go, pasirodant inkos indėnams kaip ženklą 
davus, ir taip pat staiga išdygo tose vieni- 
šose salose vakaruose, kur mes pamažu ar- 
tėjome. Ar nebuvo šie nuostabieji inkos 
indėnų mokytojai kultūrinė tauta iš Vidur- 
žemio jūros sričių, šitokiu paprastu būdu 
pasileidusi priešistoriniais laikais su pasa- 
tu ir vakarinėmis srovėmis pirma į Kana- 
rų salas, paskui per Atlantą ligi Meksikos 
įlankos? 

Mes nebetikėjome, kad jūros laiko tautas 
visiškai atitvertas viena nuo kitos. Dauge- 
lis tyrinėtojų, tvirtais faktais remdamiesi, 
susidarė nuomonę, kad didžiosios indėnų 
kultūros, pradedant nuo aztekų Meksikoj 
ir ligi inkų Peru krašte, atsirado staigiais 
impulsais iš anapus vandenyno, iš rytų pu- 
sės, o visos kitos indėnų kiltys yra Azijos 
medžiotojų ir žvejų tautelės, įsiskverbusios 
į Ameriką iš Sibiro prieš dvidešimt tūks- 
tančių, o gal ir daugiau metų. Galima aiš- 
kiai pastebėti, kad tos didžiosios kultūros 
kadaise apėmusios sritis nuo Meksikos ligi 
Peru, nėra pamažu išsivysčiusios. Juo gi- 
liau archeologai rausiasi, juo aukštesnį kul- 

tūros lygį randa, kol galiausiai atsiduria 
tokiame taške, kur matosi tų senųjų civili- 
zacijų pradžia tokio pat aukšto lygio, nors 
aplinkui gyveno tik primityvios tautelės. 

Ir tos kultūros atsirado kaip tik toj sri- 
ty, kur pasibaigia Atlanto srovė, pačiose 
nuošaliausiose Amerikos dykumų ir džiun- 
glių srityse, bet ne palankesnėse zonose, 
kur kultūroms galimybės rutuliotis buvo 
lengvesnės kaip tada, taip ir dabar. 

Tą patį matome ir Pietjūrių salose. Gi- 
liausios šios kultūros šaknys užtinkamos 
Velykų saloj, arčiausioj Peru pakraščių, 
nors ji sausa ir nevaisinga, pati atokiausia 
nuo Azijos sala Ramiajame vandenyne. 

Po pusės kelionės buvome nuplaukę, 
kaip iš Peru į Velykų salą. Dabar ši pasa- 
kingoji sala buvo tiesiai pietuose. Mes iš- 
plaukėme iš Peru iš pripuolamai parink- 
tos vietos, kadangi norėjome išbandyti 
šiaip sau rąstinio plausto kelionę per van- 
denyną. Jei būtume pasileidę į jūrą kiek 
įpiečiau, arčiau Kon-Tiki griuvėsių miesto 
Tiahuonaco, būtume gavę vėją tą patį, bet 
silpnesnę srovę, kuri būtų nešusi Velykų 
salos kryptim. 

Praplaukus 110-tąjį laipsnį į vakarus, at- 
siradome Polynezijos srity, nes jau buvo- 
me nuo Peru pakraščių toliau, negu Vely- 
kų sala, tik toj pačioj ilgumos linijoj, kaip 

ir ši priešakinė Polynezijos sala, sudaran- 
ti šio salyno seniausią kultūros centrą. Nu- 
sileidus nuo dangaus mūsų ugningajam 
kelrodžiui ir jam dingus su visu vaivorykš- 
tės spalvingumu vakaruose už vandenyno, 
švelnus pasatas pagyvino mūsų pokalbį 
apie nuostabią Velykų salos paslaptį. Nak- 
ties tamsa išdildė laiko sąvoką; ant burės 
vėl atsimušė mūsų barzdočių šešėliai. 

Bet ten toliau į pietus, Velykų saloj, riog- 
sojo dar didesnės milžinų galvos, iškaltos 
granite su smailiomis barzdomis ir baltojo 
žmogaus bruožais, ir bylojo šimtmečių pa- 
slaptį. Jos jau ten stovėjo 1722 metais, kai 
europiečiai užtiko šią salą. Buvo išstovė- 
jusios per dvidešimt dvi polyneziečių kar- 
tas, kai į salą suplaukė savo valtimis da- 
bartinių gyventojų protėviai ir išskerdė 
visus salos suaugusius vyrus anos paslap- 
tingosios kultūrinės tautos. Nuo tų laikų 
tenykštės dievų figūros liko svarbiausiais 
ženklais, liudijančiais neišspręstą praeities 
paslaptį. 

Plikais salos atskardžiais jos stiepiasi į 
viršų, puikiai iškaltos iš ištisinio granito 
gabalo, kai kurios tokios aukštos, kaip tri- 
jų-keturių aukštų namas. Kaip galėjo tie 
priešistorinių laikų žmonės sukurti, atga- 
benti į vietą ir pastatyti tokias milžiniškas 
statulas? Tartum visa tai būtų menknie- 

kis, šie praeities žmonės dar magaryčioms 
užkėlė dvylikos metrų figūroms milžiniš- 
kus galvoviršius, perukus, padarytus iš di- 
delio raudonojo granito gabalo. Ką tai reiš- 
kė? Kokias technikines priemones pažino 
šie dingę skulptoriai? Jie išsprendė proble- 
mas, kurios sudarytų didžiausio galvosū- 
kio ir geriausiems mūsų dienų inžinie- 
riams. 

Viską paėmus, Velykų salos paslaptis 
darosi ne tokia neišsprendžiama, kai ją 
pradedi spręsti nuo Peru šalies plaustinin- 
kų. Senoji kultūrinė tauta paliko ir šioj sa- 
loj pėdsakų, kurių neįveikė nė laiko dantys 
sunaikinti. 

Velykų sala pasidarė iš priešistorinio, 
seniai užgesusio ugniakalnio. Anos kultū- 
rinės tautos grįstos gatvės vis dar veda į 
išlikusias prieplaukas prie jūros ir rodo 
vandens lygį esantį vis dar tokį, kaip ir 
anais laikais. Ir tai nėra likučiai pasken- 
dusio žemyno, o tik mažytė plika sala, kaip 
dabar, taip ir priešistoriniais laikais, tapu- 
si viduryje Ramiojo vandenyno žydinčios 
kultūros prieglobsčiu ir centru. 

Viduryje šios kūgio pavidalo salos yra 
užgesusio ugniakalnio anga su nuostabio- 
mis skulptorių akmenų skaldyklomis ir 
dirbtuvėmis. Jos išrodo visiškai taip pat, 
jaip jas paliko prieš šimtus metų senieji 

menininkai ir architektai, kai jie, viską 
pametę, bėgo į salos ragą rytiniame pa- 
kraštyje, kur juos, kaip legenda sako, pa- 
sivijo naujieji ateiviai ir išžudė visus su- 
augusius vyrus. Šitaip staigiai nutrauktas 
darbas paliko aiškų vaizdą, kaip praeida- 
vo diena tose dirbtuvėse. Menininkų ak- 
meniniai kirviai, kieti kaip titnagas, tebė- 
ra ir dabar išmėtyti po darbovietę ir rodo, 
kad ši kultūrinė tauta apie geležį nieko 
nežinojo, kaip ir Kon-Tikio skulptoriai, pa- 
likę Andų plokštumoj prieš pabėgimą iš 
Peru šalies tokias pat milžiniškas granito 
statulas. Velykų saloj galima užtikti tokias 
pat akmens skaldyklas, kur legendarinis 
baltasis barzdotis atskeldavo nuo kalno to- 
kius didelius akmens gabalus, kad išeida- 
vo dvylikos metrų statulos, turėdami tik 
kirvius iš dar kietesnio akmens. Abejose 
šalyse tuos milžiniškus granito gabalus, 
sveriančius daug tonų, reikėjo gabenti ki- 
lometrų kilometrus per visokias kliūtis, 
dirbant iš jų milžiniškas žmonių figūras 
arba gigantiškas terasas ir mūrus. 

Daug nebaigtų milžiniškų statulų tebė- 
ra ir dabar Velykų saloj, pradėtų kalti ug- 
niakalnio atkriautėse, ir rodančių įvairias 
darbo stadijas. Pati didžiausioji ir beveik 
baigta žmogaus figūra, kurią paliko užpul- 
tieji statybininkai, yra dvidešimt dviejų 

metrų ilgio, ir jei šį granito milžiną būtų 
pastatę, jo galva būtų buvusi sulyg aštuo- 
nių aukštų namu. Visas figūras iškaldavo 
iš ištisinio granito gabalo. Palyginti ankš- 
tos skulptorių dirbtuvės rodo, kad jų ne- 
daug galėjo išsitekti prie vienos figūros. 
Paguldžius ant nugaros, nuleistom ant pil- 
vo rankom — visiškai kaip Peru akmeni- 
niai milžinai — Velykų salos figūras pa- 
baigdavo iki mažiausių smulkmenų ir tik 
tada gabendavo iš dirbtuvės į numatytą 
vietą saloj. Paskutinėj darbo stadijoj mil- 
žiną bejungdavo su kalnu siauras akmens 
ruožas nugaroj. Galiausiai ją atskeldavo, 
užversdavo ant akmeninių riedmenų ir 
vilkdavo kur reikia. 

Vienas iš tų figūrų atvilkdavo tik iki 
ugniakalnio skardžio ir čia pat pastatyda- 
vo. Bet daug iš pačių didžiųjų milžinų jie 
iškėlė iš ugniakalnio angos, nugabeno ki- 
lometrų kilometrus nelygiu paviršium ir 
tik tada pastatė ant akmeninio pagrindo, 
dar užkeldami ant statulos galvos raudo- 
nos lavos akmenį. Kaip jie tas figūras ga- 
beno, sunku išsiaiškinti, bet to negalima 
nuneigti, lygiai kaip ir fakto, kad dingę iš 
Peru šalies architektai paliko tokias pat 
akmenines figūras Anduose, išsiduodami, 
jog jie šioj srity buvo nemažesni žinovai. 
Nars tų akmeninių paminklų Velykų sa- 

loj užtinkama daugiausia ir didžiausių, ir 
nors jos yra savotiško stiliaus, bet ši din- 
gusi kultūrinė tauta pristatė tokių milži- 
niškų akmeninių žmogaus figūrų ir kitose 
Ramiojo vandenyno salose, arčiau Ameri- 
kos pakraščių. Ir visur jos yra atgabentos 
į šventyklų aikštes iš tolimų skaldyklų. 
Marquesas saloj teko girdėti pasakojant 
legendą, kaip tas sunkiąsias statulas ga- 
bendavo. Ji visiškai sutapo su tengimių pa- 
sakojimais apie akmeninių kolonų gabe- 
nimą didiesiems Tongatabu vartams. Iš to 
galima išvesti, kad ta pati tauta naudojosi 
tais pačiais metodais statant paminklus ir 
Velykų saloj. 

Skulptoriaus darbas akmens skaldykloj 
buvo ilgas ir įveikiamas nedidelio skai- 
čiaus menininkų. Statulų pergabenimas 
eidavo greičiau, bet reikėdavo didesnio 
būrio žmonių. Tais laikais Velykų salikė 
pasižymėjo žuvingumu ir dideliais daržais 
Peru šalies saldžiųjų ropučių. Dalyko ži- 
novai prileidžia, kad sala savo kultūros 
klestėjime galėjo lengvai išmaitinti septy- 
netą-aštuonetą tūkstančių gyventojų. Iškel- 
ti milžinišką statulą per stačią ugniakal- 
nio angą reikė tūkstanties žmonių, o vilk- 
ti per salą į numatytą vietą pakako ir pen- 
kių šimtų. 

Iš bastos ir augalų pluošto jie numušda- 

vo nenutraukiamus lynus ir įsikinkę į me- 
dinius rėmus, tempė akmeninį milžiną rąs- 
tais ir akmeniniais riedmenimis, patepus 
juos taros šaknimis. Kad senoji kultūros 
tauta mokėjo mušti gerus lynus ir virves, 
gerai žinoma Pietjūrių salose, o ypač Pe- 
ru krašte, kur pirmieji europiečiai užtiko 
šimtus metrų ilgumo lieptus, kabančius 
viršum vandens krioklių ir upių, padary- 
tus iš supintų virvių, kartais tokio storu- 
mo, kaip žmogaus liemuo. 

Atvilkus milžinišką statulą į parinktą 
vietą, kilo kitas uždavinys, būtent, kaip ją 
pastatyti. šiuo tikslu jie sukasdavo iš smė- 
lio ir akmenų pylimą vienu šonu lėkščiu, 
kitu gana stačiu. Lėkščiuoju šonu jie temp- 
davo statulą už kojų ligi pylimo viršaus, 
kol ji persvirdavo ir stačiuoju pylimo šonu 
nusileisdavo kojomis į paruoštą duobę. Kol 
statula stovėdavo atsirėmusi į pylimo šo- 
ną, jie dar uždėdavo ant galvos raudonos 
lavos cilinderį. Po to figūrą atitiesdavo, o 
pylimą nukasdavo. 

Velykų saloj matytis daug tokių pylimų, 
laukiančių, bet nebesulaukusių didžiųjų 
statūlų. Technika iš tikrųjų nuostabi, bet 
negalima sakyti, kad paslaptinga, jei tik 
pripažinsime, kad tiems ankstyviesiems 
statybininkams netrūko nei išmaningumo, 
nei laiko ir žmonių. 

Bet kodėl jie statė šias akmenines figū- 
ras? Kam dar reikėjo iš kitos skaldyklos 
už septynių kilometrų nuo dirbtuvės ug- 
niakalnio angoj vilkti didžiulį gabalą iš 
ypatingo raudono akmens ir užrioglinti ant 
statulos galvos? Kaip Pietų Amerikoj, taip 
ir Marguesas salose pasitaiko užtikti visą 
statulą iš tokio raudono akmens, o jį daž- 
nai reikėjo atsigabenti iš tolimų vietų. Rau- 
donas galvos papuošalas didiesiems žmo- 
nėms buvo svarbus dalykas lygiai Polyne- 
zijoj, lygiai Peru krašte. 

Pirmiausia pažiūrėkime, ką statulos 
vaizdavo. Kai pirmieji europiečiai užkly- 
do į Velykų salą, jie pamatė keistus “bal- 
taodžius" su ilgomis barzdomis, kokių pa- 
prastai neturi tengimiai gyventojai. Jie bu- 
vo ainiai tų moterų ir vaikų, kurie liko ne- 
išžudyti iš salos pirmykštės tautos. Tengi- 
miai patys pasakoja, kad daugis iš jų pro- 
tėvių buvo baltaodžiai, kiti vėl buvę ruda- 
odžiai. 

Pagal jų rūpestingus ir tikslius apskai- 
čiavimus, rudieji indonesų rasės atsikrau- 
stė iš kitų Polynezijos salų prieš dvidešimt 
dvi žmonių kartas, o pirmykščiai gyvento- 
jai atplaukę iš rytų dideliais “laivais” prieš 
penkiasdešimt septynias kartas (apie 400— 
500 m. p. Kr.). Žmones iš rytų vadinę “il- 
gaausiais", nes jie nešiodavo prisikabinę 

prie ausų sunkius daiktus, nuo kurių ausys 
ištysdavo ligi pečių. Tai šiuos paslaptin- 
guosius “ilgaausius" ir išžudė “trumpaau- 
siai", kai jie užėmė šią salą. Dėl to ir vi- 
sos akmeninės figūros Velykų saloj yra su 
ilgomis, ligi pečių ausimis, tokios pat, kaip 
ir pačių skulptorių. 

šie padavimai visiškai sutampa su inkų 
legenda Peru krašte, kad saulės karalius 
Kon-Tiki valdęs baltaodžių ir barzdočių 
tautą, kurią inkos vadina “didžiausiais”, 
kadangi šie savo ausis dirbtiniai ištemp- 
davo, kad net pečius siekdavo. Legendose 
tvirtai pabrėžia, kad išsilikusias milžiniš- 
kas statulas Anduose pastatė kaip tik Kon- 
Tikio “didžiaausiai", kuriuos vėliau patys 
inkos išskersdė mūšyje Titicacos ežero sa- 
loj, arba privertė bėgti. 

Taigi: Kon-Tikio “didžiaausiai“, kurie 
turėjo didelį patyrimą, statant milžiniškas 
akmenines figūras, pabėgo iš Peru vakarų 
kryptim, ir Tikio baltieji “ilgaausiai", at- 
plaukę į Velykų salą iš rytų, pasirodė taip 
pat esą geri akmeninių statulų meistrai. 
Vos tik įsikūrę Velykų saloj, tie-tuoj pra- 
dėjo kurti tobuliausias figūras, nepalikda- 
mi saloj nei mažiausių žymių apie amato 
išsivystymą, kad jiems būtų reikėję pirma 
to amato mokytis. 

Panašumas tarp didžiųjų akmens statu- 

lų Peru krašte ir Polynezijoj dažnai yra 
didesnis, negu tarp statulų atskirose Piet- 
jūrių salose. Statulas Marguesas ir Tahiti 
salose vadina tuo pačiu vardu “tiki” ir 
vaizduoja pagarbius protėvius, kurie po 
mirties pasidarę dievais. Iš čia aiškėja ir 
prasmė, kodėl Velykų salos figūros yra su 
raudonais perukais. Kaip anksčiau minė- 
ta, visose Polynezijos salose užtinkama 
žmonių ir ištisų šeimų su raudonais plau- 
kais ir šviesia oda, ir jie teigia, kad esą 
palikuonys pirmųjų baltaodžių gyventojų. 
Kai kuriose salose ruošiamos tikybinės 
šventės, į kurias sueina žmonės, nusidažę 
plaukus raudonai ir odą baltai, kad atro- 
dytų kaip jų senieji protėviai. Per metines 
apeigas Velykų saloj jų svarbiausieji vei- 
kėjai nusiskuta plaukus, kad galėtų rau- 
donai nusidažyti galvas. Didieji raudoni 
perukai ant dievų figūrų būdavo dailiai 
ištašyti pagal vietos vyrų plaukų nešioji- 
mo būdą. Ant pat galvoviršio uždėdavo 
apvalų kuodą, panašiai kaip kad vyrai ne- 
šioja plaukus su mazgu pakaušyje. 
Velykų salos akmeninės figūros yra su 
ilgomis ausimis, kadangi ir pačių skulp- 
torių ausys buvo ištysusios. Joms uždėda- 
vo ant galvoviršio ypatingą raudoną peru- 
ką, nes ir jų kūrėjų plaukai buvo rausvi. 
Skulptoriai nešiojo ilgas barzdas, dėl to 

jie darydavo statulų smakrus atsikišusius 
ir smailius. Jie pasižymėjo fizionomija, vi- 
siškai tipiška baltajai rasei: laiba, kiek pa- 
kumpusia nosim ir plonomis siauromis lū- 
pomis, kadangi ir patys statytojai negi pri- 
klausė rudajai rasei. O kad statulos pasi- 
žymėjo didelėmis galvomis, trumpomis ko- 
jomis ir sudėtomis ant pilvo rankomis, pa- 
rodo, kad jų statytojai atsinešė šį paprotį 
iš Peru šalies. Velykų salos figūrų vienin- 
telis papuošalas, neskaitant peruko, yra 
juosta apie liemenį, iškalta tame pačia- 
me akmenyje. Ta pati simbolšika juosta 
užtinkama ant kiekvienos statulos Kon-Ti- 
kio senojo miesto griuvėsiuose prie Titi- 
cacos ežero. Tai paslaptingoji saulės die- 
vo emblema — vaivorykštė. Mangarevos 
saloj yra užsilikęs padavimas apie saulės 
dievą, kaip jis nusirišęs magiškąją juostą 
— vaivorykštę ir ja nusileidęs iš dangaus 
į Mangarevą, kad apvaisintų salą savo bal- 
tais vaikais. Visose salose saulę laikė pir- 
muoju Žmonių protėviu, panašiai kaip ir 
Peru krašte. 

Susėdę ant denio po žvaigždėtu dangum 
mes pergyvenome nuostabią Velykų salos 
istoriją. Bet mūsų plaustas taikė tiesiai į 
Polynezijos širdį; dėl to iš šios pasakingo- 
sios salos nieko daugiau nebematėme, iš- 
skyrus jos vardą jūrlapyje. Tačiau saloj 

yra tiek daug pėdsakų iš rytų, kad net jos 
vardas gali būti kelrodžiu plaukiant šia 
kryptim. 

Jūrlapyje yra užrašyta “Velykų sala“, 
kadangi vienam olandui pasitaikė ją “at- 
rasti" kaip tik Velykų dieną. Mes taip ir 
užmiršome, kad tengimiai vadino savo tė- 
vynę pamokinančiais ir daug reikšminges- 
niais vardais. Mielam vaikui duodama daug 
vardų; polyneziečiai šią svarbią salikę va- 
dina net trimis vardais. | 

Vienas iš šių vardų, Te-Pito-te-Henua, 
reiškia “Salų bamba“. šiuo poetišku pa- 
vadinimu aiškiai norėta priduoti Velykų 
salai ypatingesnės reikšmės, negu kitoms 
saloms, esančioms toliau į vakarus. Poly- 
neziečiai sako, kad šis salos vardas yra 
pats seniausias. Salos rytiniame pakrašty- 
je, kur netoliese išsikėlė pirmieji “ilgaau- 
siai", tebeguli nepaprastai rūpestingai ap- 
tašytas akmuo, vadinamas “Auksinė bam- 
ba”. Akmuo vaizduoja pačios Velykų salos 
bambą. Kiekvienam pažįstančiam polyne- 
ziečių poetinę galvoseną, darosi aišku, kad 
šiuo simbolišku pavadinimu norėta pri- 
minti atradimą arba “gimimą" šio salyno, 
kuriam pati arčiausia Amerikai sala reiš- 
kia bambą, saliečių ryšį su protėvių tėvyne. 

Kitas salos vardas yra “Rapa-nui", kas 
reiškia “Didžioji Rapa”, o “Rapa-iti" arba 

“Mažoji Rapa” vadina kitą salą, tokio pat 
didumo, bet daug toliau į vakarus nuo Ve- 
lykų salos. Taip jau visose tautelėse įpras- 
ta savo pirmykštę tėviškę vadinti “didžia", 
kaip antai “Didžiąja Rapa”, antrą tėviškę 
— “Naująja Rapa” arba “Mažąja Rapa”, 
nors vietovės būtų ir to paties didumo. 
Tarp “Mažosios Rapos" gyventojų kaip tik 
vra atitinkamų žymių, rodančių, kad jų 
protėviai atsikėlė iš “Didžiosios Rapos“, iš 
Velykų salos rytuose, arčiausia Amerikos. 
Ir toji aplinkybė patvirtina, kad pirmieji 
ateiviai atvyko iš rytų. 

Trečias ir paskutinis šios reikšmingos 
salos vardas, “Mata-Kite-Rani"“, reiškia: 
“Akis, (kuri) žiūri dangun". Iš pirmo žvilg- 
snio vardas gali atrodyti keistas, nes paly- 
ginti žema Velykų sala nedaugiau “žiūri” 
į dangų, kaip ir kitos gubrėtos oluotos sa- 
los, pavyzdžiui; Tahiti, Marguesas arba 
Havajai. Bet “rani", arba “dangus" turi po- 
lyneziečiams dvigubos prasmės. Tuo var- 
du jie vadina ir savo protėvių pirmykštę 
tėvynę, saulės dievo šventąją šalį, Tikio 
paliktąją kalnų karalystę. Pavadinant kaip 
tik šią vienišą ir vieną iš tūkstančių salų 
salelių “akim, žiūrinčia į tėvynę", pasaky- 
ta labai daug. Juo labiau įsidėmėtinas su- 
vestinis polyneziečių pavadinimas “Mata- 
Rani” arba “dangaus akis“, nes jis prime- 

na tokio pat vardo seną Peru vietovę prie 
Ramiojo vandenyno pakraščio priešais Ve- 
lykų salą ir prie pat Kon-Tikio senojo mie- 
sto griūvėsių Andų kalnuose. 

Jau vien Velykų sala davė mums daug 
medžiagos mūsų pokalbiams, kai susėsda- 
vome ant denio po žvaigždėmis ir jausda- 
vomės, tartum patys dalyvautume tuose 
nuotykiuose. Netrukus mes taip nusiteikė- 
me, tartum nuo pat Tikio laikų nieko kito 
nebūtume darę, kaip tik raižę po saule ir 
žvaigždėmis vandenyną, ieškodami naujų 
žemių. 

Mūsų pagarba vilnims ir vandenynui pa- 
sidarė nebe ta. Spėjome pažinti ir viena ir 
kita ir jų santykius su mumis. Net rykliai 
ir tie pasidarė kasdieniniu reiškiniu. Pa- 
žinome ir juos ir jų įprastinį elgesį. Nebe- 
galvojome apie harpūnas ir nebesitraukė- 
me nuo plausto kampo, kai jie iškildavo 
mums pašonėj. Priešingai, kartais užeida- 
vo noras griebti jiems už nugaros pelėko, 
kai jie slinkdavo išdidžiai pro šalį. Pama- 
žu iš to išsivystė naujas sportas — tempy- 
nės su rykliais tik virve, nenaudojant meš- 
kerės. 

Pradėjome visiškai nedrąsiai. Makrelių 
pagaudavome daugiau, negu suvalgydavo- 
me. Norėdami palaikyti pamėgtą žvejoji- 
mo pramogą, bet kartu nepūdyti maisto 

mūsų ir makrelių bendram džiaugsmui 
perėjome prie kvailių žvejybos, nenaudo- 
jant meškerių. Pririšę likusias skraidžuves 
prie šniūro, vilkdavome vandens pavir- 
šium. Atbėgdavo makrelės ir šokdavo prie 
grobio, bet mes patraukdavome šniūrą, ir 
taip jas masinant išeidavo tikras cirkas. 
Nepasisekus pagriebti skraidžuvės vienai 
makrelei, į jos vietą atbėgdavo kita. Mums 
būdavo juoko, o makrelėms vis tik tekda- 
vo žuvis. 

Paskui pradėjome panašiai žaisti ir su 
rykliais.  Paleisdavome šniūrą su gabalu 
žuvies, o kartais pririšdavome maišiuką su 
valgio liekanomis. Ryklys užuot vertęsis, 
kaip paprastai ant nugaros, tik iškišdavo 
iš vandens nosį ir griebdavo išsižiojęs ska- 
nėstą. Kai tik ryklys norėdavo sučiaupti 
nasrus, mes tempitelėdavome šniūrą. Ryk- 
lys, kvaila ir kantria išraiška, vėl paviz- 
gindavo uodega ir praverdavo nasrus, bet 
po kiekvieno susičiaupimo gerklė likdavo 
tuščia. Pasitaikė, kad ryklys galiausiai pri- 
plaukė prie rąstų ir atsistojo, kaip šuo, 
prašydamas maisto, kabančio maiše jam 
viršuj nosies. Atrodė, tartum mes būtume 
maitinę begemotą zoologijos sode. Bai- 
giantis liepos mėnesiui, po trijų mėnesių 
jūroj, užrašiau kartą į dienyną: 

“Santykiai su rykliu, sekiojusiu mus šian- 

dien, buvo draugiški. Per pietus jį pamai- 
tinome valgio likučiais, sukratydami tie- 
siai į gerklę. Plaukdamas greta mūsų, jis 
priminė pusiau baukštų, pusiau prijaukin- 
tą ir draugišką šunį. Reikia pripažinti, kad 
ir ryklys gali būti gana simpatiškas, žino- 
ma, kol nepatenki jam į nasrus. Bet vis 
tiek jie mums patikdavo, kai nardydavo 
aplinkui, jei tik nenorėdavome maudytis.“ 

Vieną dieną jūra nuplovė nuo plausto 
krašto bambukinę kartį su pririštu maišu 
ryklių ėdalo. Kartis plūduriojo paviršiuj, 
ir kai atsirado apie pora šimtų metrų už- 
pakalyje, ji staiga atsitiesė ir pradėjo sta- 
čia artėti prie plausto, lyg norėdama grįž- 
ti į seną vietą. Kai kartis priartėjo, pama- 
tėme dešimties pėdų ryklį, plaukiantį su 
kartim viršum savęs, lyg su kokiu perisko- 
pu, kyšančiu iš vandens. Ryklys maišą su 
ėdalu prarijo, bet pririštos virvės nenu- 
kando. Kartis netrukus pasiekė plaustą, 
praplaukė ramiai pro šalį ir galiausiai pra- 
nyko bangose. 

Nors šitaip pamažu ir pradėjome kito- 
mis akimis žiūrėti į ryklius, bet niekad ne- 
praradome pagarbos toms penkerioms-še- 
šerioms eilėms piūklinių dantų, paslėptų 
baisiuose nasruose. 

Vieną dieną Knutui teko nenoromis da- 
lyvauti plaukimo rungtynėse su tokiu ryk- 

liu. Dėl didoko plausto greičio ir dėl ryklių 
pavojaus buvo įsakyta niekad neplaukti 
nuo “Kon-Tiki”. Bet kartą, esant nepapras- 
tai ramu ir ką tik išgaudžius persekiojusius 
ryklius, leidome sau trumpai pasimaudyti. 
Knutas šoko į vandenį ir iškilo į viršų ge- 
rokai nuo plausto. Kai tik jis apsigręžė 
sieksniuoti prie plausto, mes iš stiebo vir- 
šūnės pastebėjome šešėlį, didesnį už Knu- 
tą, kylantį jo užpakalyje iš vandens. Pra- 
dėjome jam šaukti, bet ramiai, kad neiš- 
duotume savo susijaudinimo ir nesukeltu- 
me panikos, ir Knutas pradėjo skubėti. Bet 
šešėlį po juo metė dar geresnis plaukikas, 
artėjąs prie Knuto skrosdamas vandenį. 
Juodu pasiekė plaustą kartu. Vos spėjus 
Knutui užlipti ant plausto, kokių šešių pė- 
dų ryklys movė jam pro pilvą ir nusklem- 
bė plausto šonu. Už tai, kad nesudraskė 
mūsų draugo, jam numetėme skanesnį da- 
lyką — makrelės galvą. 

Yra žinoma, kad ne tiek ryklio akys, kiek 
jo uoslė skatina jį pulti. Darant mums ban- 
dymus ir sėdint, įmerkus kojas į jūrą, pa- 
sitaikydavo, kad jie priplaukdavo iki dvie- 
jų-trijų pėdų ir po to ramiai atsukdavo 
mums uodegą. Bet jei į vandenį nutekėda- 
vo nors lašas kraujo, pavyzdžiui, mums 
vokiant žuvis, tuomet tai išsitempdavo ryk- 
lio pelėkai ir bematant subėgdavo jų visas 

būrys. Jie tiesiog padūkdavo, kai išversda- 
vome į jūrą ryklio vidurius. Didžiausiu 
gobšumu prarydavo savo draugo kepenis, 
o kai pamatydavo mūsų įmerktas kojas, 
lėkdavo kaip raketos ir, mums staigiai at- 
sitraukus, suleisdavo dantų eiles į rąstą, 
kur matėsi kojos. Ryklys rykliui nelygus 
— jie yra tikri savo nuotaikų vergai. 

Einant kelionei į galą taip apsipratome 
su rykliais, kad pradėjome jiems už uode- 
gos traukioti. Daugis pasakys, kad traukio- 
ti gyvulius už uodegos yra menkas sportas, 
het tegu jie nors kartą pamėgina! Tikrovėj 
tai įtemptas žaidimas. 

Norint pagriebti rykliui už uodegos, visų 
pirma reikėdavo jį kuo nors prisimasinti. 
Laikant ką nors viršum vandens, jie tuoj 
iškišdavo iš jūros pakaušį. Paprastai strik- 
tą laikydavome ant šniūro, nes kas pamai- 
tintų ryklį tiesiai iš rankų, antrą kartą to 
nebedarytų. Nes kartą pašėrus ryklį tiesiai 
iš rankų, antrą kartą jo nebešersi. Kai mai- 
tini iš rankos šunį ar prijaukintą lokį, jie 
čiumpa mėsos gabalą, kramto, tempia, kol 
atkanda arba ištraukia visą gabalą. Bet kai 
atsargiai prikiši storą makrelę rykliui, tas 
tik iškelia galvą ir suleidžia nasrus nepa- 
stebėjus nė mažiausio truktelėjimo. Didžio- 
ji dalis makrelės atsiranda gerklėj, o mai- 
lintojas lieka su uodega rankoj. 


Mums būdavo sunku ir su aštriu peiliu 
perpiauti makrelę, bet ryklys akies mirk- 
sniu ją nupiauna kaip dešrą su mašina, vos 
pajudindamas trikampius piūklinius dan- 
tis. Rykliui po to apsisukus ir ruošiantis 
panerti, jo uodega išlenda iš vandens ir su- 
sidaro proga ją pačiupti. Nuo ryklio odos 
rankos nusitrina kaip nuo šveičiamojo po- 
pieriaus, užtat viršutinė uodegos dalis yra 
taip užsirietusi, kad geriau ir nereikia. 
Tvirtai pagriebus už tos “rankenos" uode- 
goj, ryklys nebeišsisuka. Kol spėjo susivok- 
ti, reikėjo užtraukti ant rąstų jo uodegą, 
ir juo daugiau, juo geriau. 

Vieną kitą akimirką ryklys galvoja, kas 
čia darosi, bet po to ima priešakinė dalis 
trauktis ir daužytis, bet be pasisekimo. Ne- 
galint pasinaudoti uodega, rykliui ištrūkti 
neįmanoma, nes visi kiti pelėkai tinka tik 
vairuoti ir pusiausvyrai palaikyti. Po pa- 
skutinio pasispardymo — čia reikėdavo 
žiūrėti, kad neištrauktų uodegos — ryklys 
visiškai nurimsta ir aptingsta. Jo palaidas 
pilvas slenka vis arčiau galvos ir beveik 
jį paralyžuoja. Valandėlę taip pakybojęs 
galva žemyn, jis vėl trūkteli iš visų jėgų. 
Ištraukti šią sunkią žuvį daugiau kaip pu- 
sę, retai kada pavykdavo, bet tada ji atsi- 
gauna ir dažniausia likusį darbą pati pa- 
baigdavo. Ryklys su baisiausia jėga atlau- 

žia galvą ir atsiranda visas ant plausto, pa- 
traukiant tą akimirką dar sutartinai už uo- 
degos. 

O tada tik dabokis! Jei nori išlikti nesu- 
laužytomis kojomis, bėk kuo greičiausiai 
į šalį, nes dabar ryklys rodo savo negailes- 
tingumą. Jis baisiai trūkčioja, norėdamas 
pašokti, savo uodega daužydamas kaip kū- 
ju į bambukinę sieną. Jam nebegaila stip- 
riosios jėgos. Iškėlęs sunkią galvą, išžiojęs 
nasrus ir grasindamas dantų eilėmis jis 
gaudo po orą viską, kas tik pasipainioja. 
Pasitaiko, kad jis karo šokį, tyčia ar visiš- 
kai pripuolamai, baigia šuoliu į jūrą ir 
dingsta, bet dažniausiai jis tamposi kaip 
be galvos toj pačioj vietoj, plausto užpaka- 
ly, kol pasiseka užmesti ant uodegos kilpą 
arba kol pats liaunasi griežęs savo velnio- 
niškais dantimis. 

Papūgai būdavo didelio džiaugsmo, kai 
pamatydavo ant plausto užtemptą ryklį. 
Išlindusi iš palapinės, ji pašokdavo ant sie- 
nos ir šmirinėdavo ant palmių stogo, kol 
rasdavo patogią stebėjimo vietą. Čia ji kra- 
tė galva, plasnojo ir krikštavo iš džiaugs- 
mo. Trumpu laiku iš jos pasidarė tikras 
jūrininkas, pilna sąmojaus, ir visad geros 
nuotaikos. Mūsų buvo septynetas — šeši 
vyrai ir žalia papūga. Krabui Jonukui, de- 
ja, reikėjo būti patenkintam ir tuo, kad 

mūsų akyse liko kuo esąs — šaltakrauju 
pašaliečiu. Atėjus nakčiai ji lįsdavo į nar- 
velį, kabantį bambukinėj palapinėj. Bet 
dieną vaikštinėjo po denį arba įsikorusi į 
virves išdarinėjo svaigulingą akrobatiką. 
Iš pradžių stiebo šoninėms įveržti nau- 
dojomės tricėmis, bet jos taip dilino virves, 
kad vėliau pakeitėme paprastomis kilpo- 
mis. Kai šoninių virvės nuo saulės ir vėjo 
išsitiesdavo, tekdavo sukibti visiems vy- 
rams, norint atitiesti stiebą, kad šis gele- 
žies kietumo mangos medis nesvyruotų 
tarp virvių ir galiausiai nenugriūtų. Ir kai 
suėję tempdavome virvę iš paskutiniųjų, 
papūga pradėdavo tokioj akimirkoj savo 
juokdarišku balsu rėkti: “Trauk! Trauk! 
Ho-ho-ho! Ha-ha-ha!” Jei mus prajuokin- 
davo, juokdavosi ir pati iš savo sugebėjimo 
ir šokinėdavo patenkinta stiebo šoninėmis. 
Kelionės pradžioj papūga kaž kodėl la- 
bai nemėgo plausto radijo telegrafistų. Su- 
lindę į savo kampą palapinėj, užsidėję ma- 
giškas ausines, jie laimingais veidais pa- 
skęsdavo etero pasaulyje, gal būt, ką tik 
užmezgę ryšį su kokiu nors mėgėju Okla- 
homoj. Ir staiga vėl pasidarydavo visiškai 
tylu, nors jie ir kaišiodavo vielas, ir suki- 
nėdavo varžtukus. Telegrafistai pakeldavo 
akis į papūgą, pamatydavo ją karingai nų- 
siteikusią ir įsitikindavo, kad ji vėl nu- 

kando antenos vielą. Ypač tai pasitaikyda- 
vo pirmosiomis savaitėmis, kai antena ka- 
bodavo ant oro baliono. O vieną dieną pa- 
pūga rimtai susirgo. Tupėjo prislėgta sa- 
vo narvelyje, dvi dienas nelietė lesalo, mat, 
apsirijo antenos vielos gabaliukais. Tada 
telegrafistai apgailėjo savo piktus žodžius, 
o papūga savo išdaigas. Po to Torsteinas su 
Knutu pasidarė geriausi papūgos draugai, 
ji niekur kitur nebenorėdavo miegoti, kaip 
radijo kampe. Kai papūga pradėjo kelionę, 
ji kalbėjo ispaniškai, pagal Bengto tvirtini- 
mą — norvegiškų akcentu, o vėliau ėmė 
kartoti grynai norvegiškus Torsteino įpras- 
tinius keiksmažodžius. 

Per šešiasdešimt dienų džiaugėmės pa- 
pūgos nuotaikomis ir jos spalvų grožiu, 
kol vieną kartą per plaustą perėjo didelė 
banga ir nuplovė papūgą, kai ji leidosi šo- 
nine iš stiebo viršūnės. Kol pastebėjome, 
kad ją nunešė į jūrą, buvo per vėlu. Jos 
daugiau nebematėme, nes “Kon-Tiki" ne- 
sidavė nei stabdomas, nei sukamas. Ką kar- 
tą vanduo nuplovė nuo plausto, to nebesu- 
grąžinsi. Tokių atsitikimų turėjome nema- 
ža. 

Pirmą vakarą gedėjome papūgą daugiau- 
sia, prisiminę, kad jos likimą ištiktų ir 
kiekvieną iš mūsų, jei iškristume už bordo, 
stovint tamsią naktį vienišoj sargyboj. 

Mes iš naujo sugriežtinome saugumo 
nuostatus, padėjome naują gelbėjimosi vir- 
vę nakties budėtojui ir kartodavome vie- 
ni kitiems, kad praleidus laimingai du mė- 
nesius dar nereiškia, jog pavojai pasibai- 
gė. Neatsargus žingsnis ar neapgalvotas ju- 
desys, nebūtinai naktį, galėjo baigtis kaip 
ir žaliajai papūgai. 

Daug kartų užtikome jūroj plūduriuojant 
didelių aštuonkojų kiaušinių lukštus, atro- 
dančius kaip štrauso kiaušiniai arba bal- 
tos kaukolės. Bet tik vieną vienintelį kartą 
matėme patį aštuonkojį, besikapstant savo 
čiuptuvais apačioj kiaušinių lukštų. Kai 
pirmą kartą pastebėjome baltuosius ka- 
muolius tiesiai ties plaustu, pagalvojome, 
kad bus nesunku, nusileidus guminį plau- 
stą, juos surinkti. Pana'iai galvojome ir tą 
kartą, kai mums nutrūko planktonų tink- 
las ir liko plūduriuojąs vandenyje. Gumi- 
nę valtelę paleidome ant lyno, kad galėtu- 
me juo pasinaudoti grįžtant prie plausto. 
Ir kaip nustebome, kai vėjas ir bangos taip 
tvenkė į valtelę ir lynas nuo “Kon-Tiki” 
taip stabdė greitį, kad negalėjo prisigauti 
nė prie vietos, kur nuleidome valtelę. Ga- 
liausiai beliko tik keletas metrų ligi lukš- 
tų, bet šią akimirką išsitempė lynas ir 
“Kon-Tiki” ėmė mus vėl traukti su savim 
į vakarus. “Kartą už bordo — amžinai už 

bordo!", įsikalėme sau į galvą, pamokyti 
žiaurios tikrovės. Norint išlikti visiems kar- 
tu, reikėjo laikytis įsikibus į “Kon-Tiki", 
kol jis atsirems savo ragu į kitą vandeny- 
no kraštą. 


Be papūgos radijo kampelis pasidarė tuš- 
čias, bet kai kitą dieną vandenį nužėrė sau- 
lės spinduliai, gedulas nebetvėrė. Kitą die- 
ną įtraukėme daug ryklių ir jų pilvuose 
tarp tunų galvų mums vaidenosi papūgos 
snapai. Bet vėliau pasirodė, kad rastieji 
snapai buvo didesni ir kadaise priklausę 
rašalinėms žuvims. 


Abu telegrafistai lurėjo sunkaus darbo 
savo radijo kampe. Nuo pat pirmos dienos 
Humboldto srovėj pradėjo lašėti baterijų 
dėžes jūros vanduo, dėl to reikėjo šį jaut- 
rųjį kampą pridengti burine drobe, kad iš- 
gelbčtume, ką dar galėjome išgelbėti ban- 
guojančioj jūroj. Anteną pabandėme iškel- 
ti ir laikyti aitvaro pagalba, bet svylai už- 
ėjus aitvaras nupuolė į jūrą ir pranyko. 
Tada jie griebėsi balionų pagalbos iškelti 
į orą anteną, bet tropinė saulė pradegino 
skyles, išėjo oras ir jis, supliuškęs, nugrimz- 
do į vandenį. Prie to dar prisidėjo vargai 
su papūga. Ir taip praėjo keturiolika dienų, 
kol Humboldto srovė mus išnešė iš apmi- 
rusios srities ties Andų kalnais, kur trum- 

posios etero bangos buvo tokios tylios ir 
negyvos, kaip oras konservų dėžėj. 

Bet vieną naktį prasiveržė trumposios 
bangos. Torsteino balsą pripuolamai paga- 
vo vienas Los Angeles radijo mėgėjas, be- 
sistengdamas užmegzti ryšį su kitu tokiu 
mėgėju švedijoje. Visų pirma jis pasitei- 
ravo, kokios rūšies mūsų aparatas. Gavęs 
patenkinantį atsakymą, mėgėjas vėl pa- 
klausė, kur Torsteinas esąs ir kur gyvenąs. 
Sužinojęs, kad Torsteinas šiuo metu yra 
bhambukinėj palapinėj ant plausto, nešamo 
per Ramūjį vandenyną, jis pradėjo skubiai 
pipsėti savo siųstuvu, prašydamas smulkes- 
nio paaiškinimo. Kai žmogus iš Los Ange- 
les suvirškino, ką girdėjo iš Torsteino, at- 
sakė, kad jis vadinasi Hal ir turįs žmoną, 
vardu Ana. Ji esanti iš švedijos ir jie pra- 
nešią mūsų šeimoms, kad mes gyvi ir svei- 


Kaip nuostabu, galvojome tą vakarą, kad 
visiškai svetimas žmogus, vardu Hal, iš 
užsiėmimo kino mechanikas, gyvenąs mi- 
lijoniniame mieste, buvo vienintelis pasau- 
lyje, neskaitant, žinoma, mūsų pačių, ku- 
ris tiksliai žinojo, kur mes buvome ir kaip 
mums sekėsi. Nuo tos nakties Hal — Harold 
Kempel budėjo, pasikeisdamas su savo 
draugu Frank Cuevas ir klausėsi signalų iš 
mūsų plausto. Netrukus Hermanas susilau-* 

kė telegramos iš Amerikos meteorologijos 
tarnybos viršininko. Jis reiškė savo pasi- 
tenkinimą ir padėką už kasdieninius kodo 
pranešimus iš visiškai statistikos nepalies- 
tų sričių. Po to Knutas su Torteinu veik kas 
naktį užmezdavo ryšį su naujais radijo mė- 
gėjais, o šie per kitą mėgėją Egil Berg No- 
toddene, Novegijoj, perduodavo linkėji- 
mus namiškiams. 


Netrukus į mūsų radijo kampelį pradėjo 
per daug sunktis jūros vanduo ir stotis su- 
stojo veikusi. Telegrafistai dieną ir naktį 
iš kailio nėrėsi, darbuodamiesi su visokiais 
įnagiais. Radijo mėgėjai tada jau būkšta- 
vo, kad mūsų plausto dienos suskaitytos. 
Bet vieną naktį vėl per eterą prasiveržė 
signalas LI2B ir radijo kampe užvirė gy- 
venimas kaip širšių lizde, šimtams Ameri- 
kos mėgėjų paleidus siųstuvus ir iš karto 
atsakinėjant. 

Daugeliu atžvilgiu jautėmės iš tikrųjų 
kaip širšių lizde, kai užklysdavome į kam- 
pą, priklausantį tik telegrafistams. Viskas 
buvo išpurtę nuo jūros vandens, besisun- 
kiančio į medžio paviršių. Tegu ir buvo 
storos gumos paklotas ant balsos rąstų, kur 
darbavosi telegrafistai, bet elektros smū- 
gius pajusdavo ir nugaroj, ir pirštų galuo- 
se, kai tik pajudindavo morzės svirtelę. 

Kartais kuris iš mūsų neišmanėlių užsima- 
nydavo pačiupti iš viskuo pertekusio radi- 
jo kampo kokį paišelį, ir tada tikrai atsi- 
stodavo plaukai arba lėkdavo iš pagrobto- 
jo daikto kibirkštys. Tik Torsteinas, Knu- 
tas ir papūga sukinėdavosi kampe be pa- 
vojaus ir nieko jiems neatsitikdavo, o dėl 
mūsų kitų reikėjo padaryti storo popie- 
riaus užtvarą, atženklinant pavojingąją 
zoną. 

Vieną vėlyvą vakarą, kai Knutas krapš- 
tinėjosi liktarnos šviesoj prie savo radijo 
aparato, jis staiga temptelėjo man už ko- 
jos ir pasakė, kad susijungęs su vienu mė- 
gėju, vardu Christian Amundsen ir gyve- 
nančiu prie pat Oslo. Tai buvo iš tikrųjų 
šioks toks mėgėjo rekordinis pasisekimas, 
nes mūsų silpnas trumpabangis siųstuvas 
su savo 13990 kc./sek. išspaudė ne daugiau 
kaip 6 vatus, atseit kaip kišeninė lemputė. 
Tai buvo rugpiūčio 2 d., kada buvome pra- 
plaukę 60 laipsnių (šeštąją dalį žemės ru- 
tulio) ir atsidūrę visiškai priešingoj rutulio 
pusėj. Kitą dieną suėjo karaliui Haakonui 
septyniasdešimt penki metai ir ta proga pa- 
siuntėme sveikinimo telegramą tiesiai nuo 
plausto. Dieną po to pasigirdo vėl Chris- 
tianas ir perdavė karaliaus padėkos tele- 
gramą su geriausiais linkėjimais mūsų to- 
limesnėj kelionėj. ` 

Kitas atsitikimas parodė plaustininkų 
gyvenimo priešingumus amžiams slenkant. 

Turėjome pasiėmę du fotografijos apa- 
ratus, o Erikas pasirūpino ir maišelį che- 
mikalų aiškinti nuotraukas pakeliui. Dėl 
to galėjome atrinkti pasisekusias ir perfo- 
tografuoti nepavykusias nuotraukas. Nuo 
ano banginio ryklio atsilankymo jis nebe- 
galėjo iškentėti ir vieną vakarą sumaišė, 
Kaip nurodyta, miltelius su vandeniu ir iš- 
aiškino du filmus. Negatyvai išrodė kaip 
telegrafiniai vaizdai, susidedą iš taškų ir 
brūkšnių. Vadinasi, filmai susigadino. Pa- 
telegrafavome savo radijo draugams pata- 
rimo; atsiliepė vienas mėgėjas iš Holly- 
woodo, pranešdamas, jog tuoj paskambins 
į artimiausią laboratoriją. Netrukus jis vėl 
įsijungė ir nupasakojo, kad mūsų filmų 
aiškinimo skystis buvęs per šiltas. Vanduo 
negalįs būti šiltesnis kaip 16“, kitaip nega- 
tyvai susiraukšlėją. 

Padėkojome už patarimą ir, išmatavę 
vandens temperatūrą, nustebome, kad mū- 
sų aplinkumoj, tai yra pačioj jūros srovėj, 
vanduo buvo 27°. Bet mes turėjome Her- 
maną, šaldymo technikos inžinierių. Juo- 
kais užsakiau jam parūpinti 16° vandens. 
Jis paprašė leisti jam pasinaudoti mažuo- 
ju deguonio balionu, priklausančiu jau 
pripūstam guminiui plaustui. Tada jis ap- 

dengė kibirą apatiniais marškiniais ir 
miegmaišiu. Ir po visokių hokusų-pokusų, 
Hermanas pasirodė apsišarmojusia barzda, 
laikąs kibire didelį ledo gabalą. 

Erikas aiškino iš naujo ir šį kartą susi- 
laukė puikiausių vaisių. 

Trumposios bangos, kurias siuntė eteru 
Torsteinas su Knutu, anais senaisiais Kon- 
Tiki laikais buvo nežinoma prabanga. Bet 
ilgosios bangos, riedančios po mūsų kojo- 
mis, liko tos pačios. Lygiai taip pat, kaip 
prieš 1500 metų, slinko neklaidžiodamos į 
vakarus ir mūsų balsos plaustas. 

Oras ėmė daugiau kaitaliotis. Artėjant 
Pietjūrių salų, padažnėjo lietaus starių. 
Pasikeitė ir pasato vėjas. Ligi šiol jis pa- 
stoviai ir nesisukinėdamas pūtė iš pietry- 
čių, kol įplaukėme gerą gabalą į pusiaujo 
srovę. Po to jis ėmė vis daugiau krypti į 
rytus. Birželio 10 d. pasiekėme pačią to- 
liausią poziciją į šiaurę — 6 laipsnius ir 19 
minučių pietų platumos. Atsidūrėme taip 
arti pusiaujo, kad jau atrodė, jog praplau- 
kėme pro pat šiaurines Marguesas grupės 
salas ir dingsime visiškai tuščiame vande- 
nyne už tų salų. Bet kaip tik tada pasatas 
išėjo iš rytų į šiaurės rytus ir vėl atvarė 
iki platumos laipsnio su salų pasauliu. 

Tolimame vandenyne pasitaikė daug die-, 
nų iš eilės, kada vėjas ir srovė visiškai ne- 

sikaitaliojo. Tada pamiršdavome, kad rei- 
kia budėti prie vairo, išskyrus naktį, kada 
ant denio likdavo vairuotojas vienas pats. 
Tokiomis dienomis laikydavome vairavi- 
mo irklą pririštą, o pastoviai pučiąs vėjas 
pasistengdavo, kad “Kon-Tiki” burė būtų 
visą laiką ištempta, ir mums patiems nebe- 
būdavo ko daryti. Tada ir naktinis budė- 
tojas ramiausiai sėdėdavo palapinės tar- 
puangyje ir žiūrėdavo į žvaigždes. Kai 
žvaigždinės figūros pakeisdavo savo vietą 
danguj, reikėdavo eiti pažiūrėti, ar nepa- 
krypo vairas arba vėjas. 

Vairuoti pagal žvaigždes pasidarė nepa- 
prastai lengva, per keletą savaičių įsižiūrė- 
jus, kaip jos sukasi dangaus skliautu. Pa- 
galiau į ką gi kitą žiūrėsi tamsią naktį, jei 
ne į žvaigždes. Mes žinojome, kokioj dan- 
gaus vietoj laukti naktis iš nakties paskirų 
žvaigždžių figūrų. Artėjant į pusiaują, taip 
aukštai pakildavo šiaurės pusėj Didysis Lo- 
kys, kad pradėjome su baime dairytis ir 
šiaurės žvaigždės. Tas būtų reiškę, kad iš- 
plaukėme iš pietinio pusrutulio ir perkir- 
tome pusiaują. Bet Didysis Lokys dingo, 
kai pagavo pūsti šiaurės rytų pasatas. 

Senieji polyneziečiai buvo dideli navi- 
gatoriai. Dienomis jie vairavo pagal sau- 
lę, naktimis pagal žvaigždes. Jų žinios apie 
dangaus kūnus buvo stebėtinai plačios. 

Jiems buvo žinoma, kad žemė apskrita; 
jie turėjo žodžių pavadinti tokiems keb- 
liems dalykams, kapi pusiaujui, ekliptikai, 
šiaurės ir pietų grįžračiams. Senieji hava- 
jiečiai išrėždavo savo sričių žemėlapius su 
aplinkiniais vandenimis ant apvalių arbū- 
zų kevalų, o kitose salose darydavo smul- 
kius jūrlapius iš pintų šakų. Vienos jų ro- 
dydavo vandenyno sroves, o salas atžymė- 
davo jūrų kaušeliais. Polyneziečiai žinojo 
penketą planetų, kurias jie vadindavo ke- 
liaujančiomis žvaigždėmis ir jas skirdavo 
nuo nejudančiųjų žvaigždžių. Joms vadinti 
turėjo apie trejetą šimtų vardų. Geras Po- 
lynezijos navigatorius gerai žinojo, kurioj 
dangaus vietoj pasirodys atitinkama 
žvaigždė ir kur jos ieškoti naktimis skir- 
tingais metų laikais. Jie žinojo, kurios 
žvaigždžių grupės ir kuriose salose pasi- 
rodydavo viršum galvų. Kai kurias salas 
jie pavadindavo kaip tik vardais žvaigž- 
džių, kurios stovi viršum jų naktis įš nak- 
ties, metai iš metų. 

Sukantis viršum galvų dangaus žvaigždy- 
nui kaip kokiam milžiniškam kompasui iš 
rytų į vakarus, jie greit pastebėjo, kad iš 
žvaigždžių, esančių viršum jų, buvo gali- 
ma susekti, kiek jos pasiduoda į šiaurę 
arba į pietus. Kai polyneziečiai ištyrinėjo 
ir užvaldė visą vandenyną beveik ligi pat 

Amerikos, jie išlaikė ryšius tarp atskirų 
salų per daugelį kartų. Seni padavimai pa- 
sakoja apie Tahiti vadų kelionę į Hava- 
jus, daugiau kaip du tūkstančius mylių į 
šiaurę ir keletą laipsnių į vakarus. Vairi- 
ninkas taip ir plaukė , iš pradžių tiesiai į 
šiaurę, pasigaunant saule ir žvaigždėmis, 
kol jos atsirado viršum galvų ir parodė, 
kad jis yra tame pačiame platumos laips- 
ny, kaip ir Havajai. Tada jis pasuko sta- 
čių kampu ir pasileido kursu į vakarus, 
kol jis taip arti privairavo, kad paukščiai 
ir debesys parodė vietą, kur turėjo būti 
salynas. * 

Iš kur polyneziečiai gavo tokias smul- 
kias astronomijos žinias ir savo kalendo- 
rius su nuostabiai tiksliais apskaičiavi- 
mais? Aišku, kad ne iš melaneziečių ir ne 
iš malajiečių tautų vakaruose. Bet anoji 
dingusioji kultūrinė tauta, tieji “baltieji 
barzdočiai“, kurie taip stebėtinai sukultū- 
rino Amerikoj aztekus, inkas ir majus, jie 
taip pat turėjo išdirbę įsidėmėtinai pana- 
šų kalendorių ir turėjo tas pačias astrono- 
mines žinias, su kuriomis tų laikų Europa 
negalėjo susilyginti. 

Perų šaly, kur Amerikos žemynas susi- 
duria su Ramiuoju vandenynu, dar ir šian- 
dien tebestovi dykumoj sena observatori- 
ja, palikimas tos pačios paslaptingos kul- 

tūrinės tautos, iškalusios milžiniškas ak- 
mens figūras, pastačiusios piramides ir au- 
ginusios saldžiąsias roputes bei didžiuosius 
arbūzus. 

Liepos 2 d. naktiniai budėtojai nebesė- 
dėjo ir nebeturėjo kada žiūrėti į žvaigždes. 
Daug dienų išsilaikė lengvas šiaurės rytų 
pasatas, bet tą vakarą užėjo stiprus vėjas 
ir sujuko visa jūra. Tą naktį, skaisčiai švie- 
čiant mėnesienai, prasidėjo vėl smagus bu- 
riavimas. Mums buvo įdomu sužinoti, ko- 
kiu greičiu plaukiame ir tam patirti, mė- 
tème medžio gabaliuką po gabaliuko ties 
plausto ragu ir skaičiavome, per kiek se- 
kundžių jie atsiras ties plausto užpakaliu. 
Paaiškėjo, kad pasiekėme rekordinio grei- 
čio. Paprastai skeveldra, įmesta į jūrą, pra- 
eidavo plaustą tarp dvylikos ir aštuonioli- 
kos sekundžių, o tą naktį pakako tik šešių 
sekundžių; vanduo tik gurguliavo pro ša- 
li. pilnas fosforinių šviesų. | 

Ketvertas iš vyrų sugulė bambukinėj pa- 
lapinėj ir pradėjo knarkti. Torsteinas vis 
dar barškino morzės migtuku, o aš budė- 
jau prie vairo. Prieš pat vidunaktį iškilo 
nepaprasto didumo banga. Ji ėjr riūdama 
persvisą neramųjį vandens plotą, iek ga- 
lėjau matyti. Akimirkomis pro ją prasi- 
mušdavo putovos viršūnės kitų tokių pat 
didelių dviejų bangų, atriedančių paskui. 

Kai griovis tarp dviejų bangų būdavo siauras, kalnai vandens virsdavo ant plausto. 
Vairuotojui reikėdavo būti atsargiam, kad banga jo nenuplautų nuo rastų. 


Laikykis Hauglandai! Vandens kalnams krintant ant plausto, 
pavojus būti nuplautam būdavo didelis. 


Jei nebūtume patys ką tik praplaukę šią 
vietą, būčiau neabejojęs, kad šios milžiniš- 
kos lūžtančios bangos reiškia pavojingą 
seklumą. Aš šūktelėjau vyrams dabotis, kai 
pirmoji banga, blizganti mėnesienoj, atsi- 
stojo prieš mus, kaip ilgas volas. Įnikęs į 
irklą, dariau, ką galėjau, kad atsukčiau 
plausto užpakalį tiesiai prieš bangą. 

Pribėgus bangai, plaustas atstatė užpa- 
kalį stačiai į viršų, bet tuoj užlipo bangai 
ant nugaros, kuri tą akimirką plyšo ir pa- 
virto į kunkoliuojančių putų lauką. Plaus- 
to šonais ir per viršų nučiuožė baltos van- 
dens garbanos, o sunkioji bangos dalis nu- 
riedėjo apačia ir sviedė į viršų plausto ra- 
gą. Mes su plausto užpakaliu vėl nugarmė- 
jome į gilią jūros daubą. 

Bet tuoj pat atūžė kitas vandens volas ir 
plaustas vėl vikriai pašoko į viršų, gavęs 
per užpakalį viršute bangos dalim, nuo ku- 
rios pasipylė skaidraus vandens masės per 
visą laustą. Bangai praeinant, plaustas li- 
ko nublokštas į šoną, o atsukti į senąją 
kryptį nebegalėjau, nors ir kaip stengiau- 
si. Trečioji vilnis jau buvo čia pat, ji bėgo 
iškilusi visa nugara aukštyn už kitas vil- 
nis, tikras vandens pylimas, žibąs nuo pu- 
tojančios keteros. Kai tik mus pasiekė, ji 
didžiausiu trenksmu virto ant plausto ir 
jį apipylė. Nebežinodamas, ką bedaryti, pa- 

šokau ir užsikabinau už bambukinės kar- 
ties, kyšančios iš palapinės stogo. Užgniau- 
žęs kvapą šitaip laikiausi iš visų jėgų, kol 
pamačiau, kad mes vėl kylame į viršų, bet 
viskas aplinkui buvo paskendę šėlstančiose 
putose. Akimirką vėliau “Kon-Tiki" ir mes 
su juo pasijutome vandens paviršiuj ir dai- 
liai nučiuožėme kita bangos puse žemyn. 
Po to jūra pasidarė kaip buvusi. Priešaky- 
je matėsi tos trys putojančios bangos, le- 
kiančios jūra toliau, o užpakalyje mėnu- 
lio šviesoj šokinėjo ilga eilė nuplautų nuo 
denio kokoso riešutų. 

Pastaroji vilnis taip stipriai smogė į pa- 
lapinę, kad parbloškė radijo kampelyje be- 
triūsiantį Torsteiną. Nuo trenksmo pašoko 
ir miegojusieji, paplūdę vandenyje, besi- 
veržiančiame į vidų rąstų tarpais ir per pa- 
lapinės sienas. Sprogusi banga išplėšė pa- 
lapinės kampe tarp priešakio ir bakbordo 
didelę skylę, visiškai suplojo nėrimo gur- 
bą plausto paragėj. Bet visa kita išliko ne- 
sužalota. Iš kur ir kaip atsirado tos trys 
milžiniškos bangos, mes taip ir neišsiaiški- 
nome. Matyti, jas sukėlė kokie nors pasi- 
keitimąi jūros dugne, kas šioj platumoj 
neretai pasitaiko. 

Praėjus dar dviem dienom, susilaukėme 
pirmosios audros. Visų pirma visiškai pa- 
guro pasatas, dingo ir tie plunksniniai balk- 

švi debesėliai, skrieję viršum galvų mėly- 
nojoj erdvėj. Tartum mostelėjus jų vietoj 
pasirodė stori, juodų debesų guburiai, slen- 
ką iš pietų pusės. Svyla po svylos skriejo 
iš įvairių krypčių ir vairuotojui pasidarė 
nebeįmanoma atlaikyti plaustą. Nespėjus 
atsukti užpakalį į vėją ir ištempti pilnai 
burę, kaip jau kitos krypties svyla burę 
įlenkdavo ir imdavo taip ją draskyti, kad 
galėdavo nušluoti nuo plausto ne tik daik- 
tus, bet ir žmones. Vėjas vis smarkėjo iš 
tos krypties, kur pasirodė drankis. Tam- 
sūs debesys išsisklaidė po visą akiratį. Vė- 
jas vis didėjo ir didėjo, kol išvirto į tikrą 
audrą. 

Net nepastebėjome, kaip aplinkui vilnys 
išaugo ligi penkių metrų aukščio. Vienur 
kitur matėsi baltuojančių viršūnių ir šešių- 
septynių metrų aukštumo nuo vilnių tar- 
peklių. Į juos nusileidus, bangų viršūnės 
siekė sulig stiebo galūnc. Visi vyrai išlin- 
do iš palapinės kampų ir suėjo darbuotis 
po plaustą. 

Radijo stočiai apsaugoti užklojome pa- 
lapinės sieną bakborde; viską, kas buvo 
palaida, stipriai pririšome. Nutraukėme 
burę ir susukome ant bambukinio ardumo. 
Nuo apsiniaukusio dangaus pasidarė ir jū- 
ra tamsi ir rūsti. Visur, kur tik žiūrėjome, 
matėsi vandens kupstai, baltuoją nuo griū- 

vančių viršūnių. Praėjus bangai, vėjo pu- 
sėj likdavo ilgos juostos negyvų putų. Kur 
nugriūdavo vilnių keteros, pasipildavo 
griūčių padariniai, baltuoją tamsiai mėly- 
noj jūroj. Griūvant bangoms, jų viršūnės 
vandens mases pustė aplinkui vėjas ir kėlė 
sūrų lietų. Be šios vandens pūgos užėjo 
tikras tropikų lietus. Stiprios audros atsiū- 
bos ginė lietų staris po stario ir kapojo, 
kaip botagu, sukiai įmatomą vandens pa- 
viršių. Varvąs per plaukus ir barzdas van- 
duo taip pat atsidavė druska, kadangi lie- 
taus lašai buvo susimaišęs su pustomu jū- 
ros vandeniu. Nuogi ir pastyrę nuo žvar- 
bio krapštėmės susikūprinę po denį, bai- 
giant paskutinius pasiruošimus audrai pa- 
sitikti. Savaime suprantama, mūsų žvilgs- 
niuose matėsi įtempto laukimo ir baimės, 
pirmą kartą patekus į tikrą audrą. Kai mus 
pradėjo kaip reikiant svaidyti ir kai pama- 
tėme, kaip nuostabiai dailiai ir grakščiai 
“Kon-Tiki” kilo ir leidosi bangomis, kova 
su audra pasidarė įdomiu sportu. Šėlstan- 
tis žaismas aplinkui pridavė vyrams tik 
džiaugsmo, pamačius, kad plaustu galima 
pasitikėti. Kaip mus ir bemėtė, balsos plau- 
stas vis kilo kaip kamštis ant bangų, nors 
ir pagrimzdęs keletą colių po vandeniu. 
Jūra tokiu laiku daug kuo priminė kalny- 
nus. Žiūrint nuo plausto gavosi vaizdas 

kaip ir nuo kalnų plokštumos, apsuptos 
aukštomis ir plikomis uolomis ir kiaury- 
mėmis. Tegu tai buvo ir pačioj tropikų šir- 
dy, bet kai išsviesdavo plaustą į viršų ir 
kai leisdavosi žemyn, mums nuolat prisi- 
mindavo kelionė palei snieguotas kalnų ke- 
teras ir stačius šlaitus. 

Stovint prie vairo šitokioj audroj reikė- 
jo turėti akis visad įsmeigtas į jūrą. Praė- 
jus kuprotai bangai, plausto užpakaliniai 
rąstų galai kilo aukštai į orą, o kitą se- 
kundę jie vėl grimzdo žemyn, taikydama- 
si prie naujo vandens kupsto. Pasitaiky- 
davo ir taip, kad užeidavo bangos su ma- 
žais protarpiais. Vienai bangai laikant iš- 
kėlus plausto ragą, kita jau griūdavo ant 
nusileidusio užpakalio, ir tada milžiniškos 
vandens masės su didžiausiu dundėjimu 
suvirsdavo ant vairuotojo. Tačiau per aki- 
mirką plausto užpakalis vėl išlįsdavo į orą 
ir vanduo nueidavo rąstų tarpais, kaip per 
šaką. 

Mūsų apskaičiavimu, laiko tarpas nuo 
vienos bangos ligi kitos paprastai būdavo 
septynių sekundžių, esant jūrai palyginti 
ramiai. Per dieną plausto užpakalis gau- 
davo apie du šimtus tonų vandens, kurio 
kaip ir nepastebėdavome, nes jis tik pa- 
skalaudavo vairuotojo nuogas kojas ir grei- 
tai nubėgdavo pro rąstus. Bet kai užėjo 

šėlstanti audra, ant plausto užpakalio su- 
virsdavo per dieną daugiau kaip dešimt 
tūkstančių tonų vandens. Nuo vienos ban- 
gos gaudavome gal tik keletą litrų, bet ki- 
ta jau uždrėbdavo du-tris kūbinius metrus, 
o kartais ir dar daugiau, ir ne rečiau, kaip 
kas penktą sekundę. Kartais banga griū- 
davo ant rąstų kurtinančiu trenksmu ir 
apsemdavo vairuotoją ligi juosmens ir pa- 
sijusdavai, tartum palindęs po šniokščian- 
čiu kalnų šaltiniu. “Kon-Tiki” kiek pasvy- 
ruodavo ir vėl iškildavo, nubėgus kaskado- 
mis nuo užpakalio skystajam sunkumui į 
jūrą. 

Hermanas nesiliovė savo anemometru 
matavęs audros ir jos stipriųjų pungulių 
stiprumą. Po sunkios darbo dienos prie pa- 
stovesnio, bet vis dar stipraus vėjo su pa- 
skirais lietaus stariais, jūra liko ir toliau 
bekunkuliuojanti. Tačiau mes bėgome iš 
pilnos burės dideliu greičiu į vakarus. No- 
rint nustatyti vėjo. stiprumą viršum aukš- 
lųjų bangų, Hermanui reikėjo kartis į stie- 
bo galūnę, žinoma, kiek tai buvo įmanoma, 
nes ten ir nieko neveikiant buvo sunku iš- 
silaikyti. 

Audrai aprimus aplink plaustą ėmė šėls- 
ti didžiosios žuvys. Aplinkui knibždėte 
knibždėjo ryklių, tunų, makrelių ir paski- 
rų atblokštų bonitų, laikantis prie pat rąs- 

tų arba gretimose bangose. Čia vyko baisi 
ir nepaliaujama kova dėl būvio. Didelės 
žuvų nugaros raižė vandens paviršių ir 
puolė kaip raketos į viena kitą. Vanduo ap- 
link plaustą vis daugiau raudo nuo tiršto 
kraujo. Užvis daugiausia kovėsi tunos ir 
makrelės. Makrelės ėjo dideliais būriais, 
rodydamos daugiau budrumo ir vikrumo, 
negu šiaip. Ir nebe pagrindo: tunos, nežiū- 
rint savo 70—80 kilų svorio, jas vijosi šo- 
kinėdamos viršum bangų ir protarpiais pa- 
sirodydavo su kruvina makrelės galva nas- 
ruose. Jei paskiros makrelės ir šaudavo 
šalin su tunomis ant kulnų,.arba pasitrauk- 
davo su didelėmis, atviromis žaizdomis ant 
nugaros, bet šiaip jos laikėsi vis krūvoj. 
Protarpiais pasiusdavo ir rykliai: Mums te- 
ko matyti kaip jie gaudė ir mušėsi su tu- 
nomis, kurios prieš ryklius negalėjo atsi- 
laikyti. 

Bet iš locų žuvų nei vienos nesimatė. 
Arba jas išgraibstė šėlstančios tunos, arba 
jos pasislėpė rąstų tarpuose, o gal jos laiku 
pabėgo iš kautynių lauko? Kišti galvą į 
vandenį pasižiūrėti mes nedrįsome. 

Kai pagalvoju apie vieną atsitikimą iš tų 
dienų, turiu gardžiai iš savęs pasijuokti. 
Bet tada -vos širdis neišlėkė, kai natūrai 
spaudžiant, nuėjau į plausto galą. Kad po 
mūsų klozetą supdavosi bangos, dalykas 

buvo žinomas. Bet kai man taip ant plaus- 
to kampo sėdint, koks tai didelis šaltas ir 
slidus daiktas netikėtai ir stipriai brūkšte- 
lėjo, lyg pašokęs iš jūros ryklys su savo 
pakaušiu, aš šoviau kaip kulka ir vos ne- 
atsidūriau stiebe, manydamas, kad į užpa- 
kalį iš tikrųjų įsikabino ryklys. Hermanas, 
tada stovėjęs prie vairo, vos neplyšo juo- 
kais. Jis paskui nupasakojo, kad tai buvo 
didelė, kokių 70 kilų tuna, kuri savo šaltu 
kūnu spūstelėjo prie mano apnuogintos da- 
lies. Ta pati žuvis vėliau mėgino dar du 
kartus užšokti su banga ant plausto, vieną 
kartą budint Hermanui, ir kitą kartą — 
Torsteinui. Abu kartus žuvis jau buvo per- 
sisvėrusi per rąstų galus ir abu kartus nu- 
šoko į jūrą, negalint mums susidoroti su 
jos slidžių kūnu. 

Kiek vėliau banga užmetė storą išsiblaš- 
kiusią bonitą. Pasinaudojant ja ir dieną 
anksčiau pagauta tuna, ryžomės apsidirbti 
su tuo kruvinuoju chaosu aplink plaustą. 
Dienyne sakoma: 

“Pirmoji auka, pasikabinusi ant meške- 
rės, buvo šešių pėdų ryklys, kurį užtempė- 
me ant rąstų. Nespėjus užmesti iš naujo 
meškerę, ją prarijo aštuonių pėdų ryklys. 
Įtraukėme ir šitą. Mes vėl išleidome meš- 
kerę, ir vėl įtempėme per plausto kampą 
šešiapėdį ryklį. Bet jis mums išsiveržė ir 

Rykli užtraukti ant plausto niekad nebūdavo lengva. 


Vienos dienos žūklė. Devyni rykliai, dvi tunos ir begalės bonitų. 


spruko į jūrą. Po to įkibo aštuonių pėdų 
ryklys ir prasidėjo stiprios tempimo rung- 
tynės. Jau turėjome jo galvą užvilkę ant 
rąstų, bet jis nukando visas keturias plie- 
nines virves ir pranyko. Išmetėme naują 
meškerę ir vėl užsikabino šešių pėdų ryk- 
lys. Plausto užpakalyje pasidarė slidu ir 
pavojinga stovėti ir žvejoti, nes tie trys ryk- 
liai vis dar kilnojo galvas ir taikėsi už ko- 
jų, nors manėme, kad jie jau seniai negy- 
vi. Suvilkome juos vieną po kito į paragę 
ir suvertėme į krūvą. Netrukus pakibo ant 
meškerės stora tuna ir kol užtempėme ant 
plausto, pareikalavo iš mūtų daugiau var- 
go, negu bet kuris ryklys. Ji buvo tokia rie- 
bi ir sunki, kad niekam iš mūsų nesisekė 
net jos uodegos pakelti. Jūroj vis dar buvo 
pilna dūkstančių žuvų nugarų. Vėl vienas 
ryklys kibo už meškerės, bet, traukiant ant 
plausto, išsiplėšė. Po to dailiai paguldėme 
ant rąstų kitą šešių pėdų ryklį; paskui pen- 
kių pėdų. Vos tik ištiesėme meškerę, įtrau- 
kėme vėl vieną šešių pėdų ir netrukus kitą, 
septynių pėdų.“ 

Kur tik dėjome koją, visur painiojosi di- 
deli rykliai; jie tampydamiesi daužė uode- 
gomis rąstus, palapinės sieną ir taikstėsi 
suleisti į ką nors savo dantis. Pavargę ir 
išsisėmę per audringąsias naktis, mes sun- 
kiai beatskyrėme, kurie iš ryklių buvo ne- 

begyvi, ir kurie dar būtų suleidę dantis, 
jei tik pasiektų. Tarp jų buvo ir tokių, ku- 
rie dar šokinėjo ir tykojo mus savo žalio- 
mis katės akimis. Kai mes suguldėme sker- 
sai ir išilgai devynius didelius ryklius, pa- 
sijutome po penkių valandų nepertraukia- 
mos kovos su tais atkakliaisiais gyvūnais 
taip pavargę, kad daugiau nebepajėgėme 
tąsytis sunkiomis virvėmis, ir turėjome ry- 
klių gaudymą nutraukti, 

Kitą dieną tunų ir makrelių matėsi ma- 
žiau, bet ryklių tiek pat, kiek ir anksčiau. 
Pradėjome vėl juos gaudyti, bet netrukus 
sustojome, įsitikinę, kad lašąs nuo plausto 
šviežias ryklių kraujas juos dar daugiau 
viliojo. Suvertėme į jūrą visas ryklių lieka- 
nas ir švariai nuplovėme nuo plausto krau- 
ją. Nuo ryklių šiurkščios odos ir tštrių dan- 
tų gerokai nukentėjo mūsų bambukinės py- 
nės. Kruvinąsias ir visiškai sudraskytas py- 
nes išmetėme į jūrą ir patiesėme naujus 
bambukinius geltonspalvius “kilimus", ku- 
rių nemažos atsargos buvo sukrautos ir 
pririštos plausto priešakyje. 

Nuėję gulti tais vakarais dar ilgai ma- 
tydavome prieš save baisius, plėšrius ir 
kruvinus ryklių nasrus. O nosy vis dar jau- 
tėme ryklio mėsos kvapą. Rykliena buvo 
valgytina, reikėjo ją tik išmirkyti visą die- 
ną jūros vandeny, kad išsiskalautų amo- 

niakas, ir tuomet ji būdavo tokio skanumo, 
kaip menkė. Bet bonitos ir tunos buvo ne- 
palyginamai skanesnės. 

Tą vakarą pirmą kartą išgirdau šnekant 
vieną iš bernų, kad būtų gera, jei netrukus 
galėtume patogiai išsitiesti žolėj po palmė- 
mis, kad jau nusibodo vis tos pačios šaltos 
žuvys ir banguojanti jūra. 

Audra visiškai praėjo, bet tokio pasto- 
vaus ir patikimo oro, kaip anksčiau, nebe- 
susilaukėme. Reikėjo dabotis klastingų ir 
stiprių atsiūbų, o su jomis gaudavome ir 
smarkių lietaus starių. Kalbant apie lietų, 
jis davė mums džiaugsmo, nes mūsų van- 
dens atsargos iš didžiausios dalies sugedo 
ir dvokė pelkėmis. Užėjus stipriam lietui, 
ne tik kad susisemdavome nuo palapinės 
stogo nemaža geriamojo vandens, bet tu- 
rėdavome ir tokio malonumo, kaip nusi- 
plauti gėlu vandeniu nuo kūno visą jūros 
druską. 

Netrukus pasirodė ir locų žuvys savo 
nuolatinėj vietoj po plaustu. Ar tai buvo 
sugrįžėliai po anų kruvinų skerdynių, ar 
kautynių sūkury perėję pas mus kiti ryk- 
lių palydovai, pasakyti negalėjome. 

Liepos 21 d. vėl staiga plyšo vėjas. Bu- 
vo slegiančiai tvanku ir visiškai ramu. Iš 
paskutinio atsitikimo žinojome, ką visa tai 
reiškia. Ir tikrai, po kelių stiprių svylų iš 

rytų, vakarų ir pietų, vėjas pagyvėjo ir pra- 
dėjo stipriai pūsti. Iš pietų pusės kilo var- 
tydamiesi tamsūs debesys. Hermanas nesi- 
liovė matavęs vėjo stiprumą ir nustatė, kad 
jis ėjo 14—16 metrų per sekundę. Tą aki- 
mirką netikėtai išlėkė į jūrą Torsteino 
miegmaišis. O kas atsitiko po to, pareika- 
lavo tik keletą sekundžių; visa tai dėjosi 
greičiau, negu galima papasakoti. 

Hermanas bandė pagauti miegmaišį ir, 
padaręs neapgalvotą žingsnį, iškrito į jū- 
rą. Nugirdę bangų ūžesy silpną pagalbos 
šauksmą, pamatėme Hermano galvą, mo- 
juojančią ranką, ir kokį tai žalią daiktą, 
plūduriuojantį prie jo. Jis kovojo už savo 
gyvastį, darydamas ką galėdamas, kad at- 
silaikytų prieš aukštas bangas, mėtančias 
jį bakbordo pusėj, ir pasiektų plaustą. 
Torsteinas, buvęs tuo metu prie vairo, ir 
aš pats, esąs plausto priešaky, pamatėme 
nelaimę pirmieji ir sustingome iš baimės. 
Surikę iš visos gerklės: “Žmogus už bor- 
do!”, puolėme prie artimiausio gelbėjimo 
įrankio. Kiti Hermano pagalbos šauksmo 
ūžiančioj jūroj visai nenugirdo. Bet dabar 
sujudo visas plaustas. Hermanas buvo pui- 
kus plaukikas ir dėl to mūsų viltys, kad 
jis kaip nors prisikapanos prie plausto 
krašto nebuvo visiškai be pagrindo, nors 
ir matėme, kad jam gresia mirtis. 

Knutas, būdamas arčiausiai, šoko prie 
virvės, suvyniotos ant bambukinio kriogio 
ir naudojamo guminei valtelei. Bet virvė, 
pirmą ir vienintelį kartą visoj kelionėj, 
įspringo. Visa tai dėjosi sekundėmis, per 
kurias Hermanas atsidūrė ties plausto už- 
pakaliu. Jo paskutinis išsigelbėjimas buvo 
vairinio irklo mentė, jei pavyks priplauk- 
ti ir už jos užsikabinti. Deja, tai nepasise- 
kė. Jis griebė už mentės, bet ji jam išsprū- 
do. 

O dabar Hermanas liko užpakaly plaus- 
to, kur mums teko matyti daug nublokštų 
daiktų, dingstančių nesugrįžtamai bango- 
se. Mudu su Bengtu ryžomės kuo skubiau- 
siai nuleisti į jūrą guminę valtelę, Knutas 
su Eriku sviedė į Hermano pusę plauky- 
nes, pririštas ilga verve prie palapinės sto- 
go. Bet vėjas buvo toks didelis, kad plau- 
kynes atpūtė atgal ir bloškė į plaustą. Po 
poros tokių nesekmingų metimų, Herma- 
nas iškilo jau gerokai už vairavimo irklo, 
vis dar kovojąs už savo gyvybę. Bet su 
kiekvienu stipresniu pūstelėjimu tarpas 
tarp jo ir mūsų didėjo. Tai buvo aišku ir 
-jam pačiam, bet jo viltį šiek tiek palaikė 
guminė valtelė, kurią mes nuleidome nuo 
plausto. Jei ne tas stabdantis lynas tarp 
valtelės ir plausto, gal būt, ir būtume ga- 
lėję pasiekti besikamuojantį draugą. Kitas 

klausimas, ar po to būtų pasisekę guminiu 
plaustu pavyti “Kon-Tiki”. Trys vyrai gu- 
minėj valtelėj turėjo šiokių tokių galimy- 
bių, bet vienišas vyras bangose buvo žuvęs. 

Staiga atsibėgėjęs Knutas davė šuolį gal- 
va į jūrą, viena ranka tvirtai laikydamas 
plaukynes. Iškilus su banga Hermanui, din- 
go vandens daubose Knutas. Pasirodžius 
ant bangos keteros Knutui, prapuolė Her- 
manas. Bet netrukus išvydome abiejų gal- 
vas ant tos pačios bangos. Jiedu priplaukė 
prie vienas kito ir abu laikėsi už plauky- 
nių. Knutas pamojavo ranka. Mes likusie- 
ji užkėlėme ant plausto guminę valtelę ir 
griebėme visi keturiese tempti už plauky- 
nių virvės. Užuot lengviau atsidusus, mes 
vėl netekome žado: užpakalyje abiejų vy- 
rų bangose judėjo juodas didelis šešėlis. 
Skubiai traukdami virvę, žiūrėjome kaip 
užkerėti į slaptingąją bestiją užpakaly. Ne- 
trukus viršum bangų pasirodė ir didelis 
tamsiai žalias trikampis iš pelėkų. šis tri- 
kampis iš nugarinių pelėkų jau įvarė bai- 
mės Knutui, kai jis šoko į jūrą gelbėti Her- 
maną. Tik Hermanas vienas žinojo, kad 
šie pelėkai nėra nei ryklio, nei kurios ki- 
tos pabaisos. Tai buvo Torsteino miegmai- 
šio kampai, pilni oro ir nepraleidžią van- 
dens. Bet miegmaišis neilgai taip plūduria- 
vo užpakaly. Kai tik užtraukėme abu vy- 

rus ant plausto, miegmaišis staiga dingo. 
Bestija, nutraukusi jį į gelmes, vis tik pra- 
žiopsojo daug geresnį grobį. 

— Man linksma, kad jame nėra manęs, 
— pasakė Torsteinas ir vėl griebė už vai- 
ravimo irklo. 

Bet tą vakarą nedaug iš jo girdėjosi link- 
smų pareiškimų. Mus visus dar ilgai purtė 
šiurpas, prisiminus, kas buvo atsitikę. Bet 
šis šaltas šiurpas maišėsi su šiltu dėkingu- 
mu, kad likome ir toliau šešiese ant plaus- 
to. Tą dieną netrūko Hermanui, nei mums 
visiems gražių žodžių, skirtų Knutui. 

Bet laiko liko maža galvoti, kas atsitiko. 
Aplinkui pasidarė tamsu, o audros pungu- 
liai darėsi vis smarkesni. Kol užėjo naktis, 
jau buvome kitoj audroj. Mums atėjo į gal- 
vą mintis išleisti plaukynes į jūrą ir jas 
vilkti paskui plaustą, pririšus už ilgos vir- 
vės. Dabar jos šliaužė vandens paviršum 
gerokai už vairavimo irklo ir, panašiai ne- 
laimei ištikus, būtume galėję kabintis už 
plaukynių. Atėjus nakčiai pasidarė šėls- 
tančioj jūroj visiškai tamsu. Audrą galėjo- 
me tik jausti ir girdėti. Vėjas kaukė stie- 
buose ir virvėse, ir taip pašėlusiai spaudė 
braškančią palapinę, kad atrodė, jog nu- 
vers nuo plausto. Bet ją turėjome apdengę 
burine drobe ir priveržę virvėmis. Mes jau- 
tème kaip “Kon-Tiki” nardė putojančiose 

bangose ir kaip vartėsi rąstai, svaidant 
plaustą tai aukštyn, tai žemyn. Mes vėl ste- 
bėjomės, kad plačiais rąstų tarpais nesi- 
veržė į plaustą vandens fontanai. Tikrovė- 
je rąstų tarpai dirbo kaip tikros dumplės, 
pučiančios žvarbų orą. 

Ištisas penkias dienas šitaip siautė aud- 
ra, protarpiais kiek sumažėdama. Vandens 
daubos tarp ilgų bangų pasidarė dar giles- 
nės, pilnos garų nuo virstančių pilkai mel- 
svų vilnių, kurių nugaros nuo audros pa- 
sidarė ilgesnės ir plokštesnės. Ir taip penk- 
tą dieną prasivėrė gresmingieji debesys ir 
pasirodė gabalas mėlynės. Pamažu nuri- 
mo vėjas ir netrukus nuo saulės prašvito 
amžinai laimintis mėlynasis dangus. Audra 
buvo nugalėta, bet ji perlaužė vairavimo 
irklą, sudraskė burę ir išvartaliojo šliui- 
žius, kurie dabar daužėsi apašioj tarp bal- 
kių. Nes visos virvės, kurios juos prilaikė 
po plaustu, sudilo. Bet nei vyrai, nei kro- 
vinys nenukentėjo. 

Po dviejų tokių audrų “Kon-Tiki” gero- 
kai išglero ir sukrypo. Nuo didelio įtempi- 
mo, kylant ir leidžiantis skardžiomis ban- 
gų nugaromis, visi raiščiai išsitempė ir pa- 
ilgėjo. Balkiams nepaliaunamai judant ir 
trinantis, į jų išmirkusį paviršių giliai įsi- 
piovė virvės. Mes dėkojome likimui, kad 
pasekėme inkų pavyzdžiu ir nepanaudojo- 

me plieninių lynų. Jie audroj būtų plaustą 
į malkas supiaustę. Arba jei būtume statę 
plaustą iš sausai išdžiovintų ir mažai grims- 
tančių balsos balkių, jie jau būtų seniai 
nuskendę mums iš po kojų, permirkus jū- 
ros vandeniu. O žalių rąstų sultys veikė im- 
pregnuojančiai, neleisdamos sunktis jūros 
vandeniui į balsos medį, pasižymintį po- 
ringumu. Tik raiščiai taip ištyso, kad į rąs- 
tų tarpus lengvai galėjome įkišti koją ir 
patekti į pavojų, nes kitą akimirką, rąstams 
prisispaudus, būtų koją sutriuškinę. Plaus- 
to galuose, kur nebuvo bambukų dangos, 
reikėjo nepaprastai dabotis ir lankstyti 
kelius, stovint ant dviejų rąstų, nesutarti- 
nai judančių. Jie pasidarė slidūs, kaip ba- 
nanų lapai, apžėlus grymais. Taką prie vai- 
ro nuvalėme nuo visų nereikalingų žalesų 
ir po vairuotojo kojomis pritvirtinome pla- 
čią lentą. Nežiūrint to, vairuotojui būda- 
vo sunku išsilaikyti audroj ant kojų. Bak- 
bordo pusėj vienas iš tų devynių balsos 
milžinų buvo pats neramiausias. Dieną ir 
naktį jis dusliai daužėsi į skersinius bal- 
kius. Taip pat ir raiščiai, laiką abu pakry- 
pusius stiebus ties susikirtimu, girgždėjo 
ir cypė be perstojo, stiebmedžiams nepa- 
liaunamai linguojantis ir trinantis į vie- 
nas kitą. 
Nulūžusį vairavimo irklą sudūrėme ilg0 

mis kietojo mangos medžio skalomis ir 
tvirtai apvyniojome virve. Erikas su Beng- 
tu sėdo lopyti burę ir netrukus stiebe iš- 
kilo vėl Kon-Tiki figūra su išpūsta krūtine 
į Polynezijos pusę. Vairavimo irklas gra- 
žiai sau šokinėjo, rėždamas bangas užpa- 
kaly. Pagurus vėjui, jos sušvelnėjo ir ap- 
rimo. Tik šliuižiai liko nebe tie. Jie nebe- 
atlaikė vandens tvenkimo, linko į šoną ir 
vilkosi tarp atsileidusių virvių. Tikrinti 
raiščius, palindus po plaustu, pasidarė ne- 
prasminga — jie paželiavo nuo apaugusių 
giymų. Atkėlėme visą bambukinį denį ir 
radome tris pagrindines virves nutrūku- 
sias, kadangi jas per daug slėgė ir zulino 
krovinys. Rąstai, išmirkę nuo vandens, žy- 
miai pasunkėjo, bet palengvėjo pasiimta- 
sis krovinys, ir plausto svoris. apytikriai li- 
ko tas pats. Didžiąją maisto ir gėlojo van- 
dens dalį buvome suvartoję, taip pat su- 
sinaudojo ir telegrafistų sausosios bateri- 
jos. 

Po paskutinės audros mes visiškai įsiti- 
kinome, kad likusį kelią ligi salų plaustas 
tikrai išlaikys. Bet dabar mums nedavė ra- 
mybės kitas klausimas: kur gi baigsis mū- 
sų kelionė? 

“Kon-Tiki” varys be pasigailėjimo ir to- 
liau savo vagą į vakarus, kol atsitrenks į 
didesnę uolą ar kitokį tvirtą žemės gaba- 

lą. Kelionė bus tik tada baigta, kai visi vy- 
rai laimingai išlips kurioj nors Polynezijos 
saloj. 

Po paskutinės audros dar nebuvo aišku, 
kur mus nuvarys. Atstumas nuo mūsų li- 
gi Marguesas salyno buvo toks pat, kaip 
ir ligi Tuamoto. Bet iš dabartinės vietos 
mus labai lengvai galėjo pravaryti tarp 
abiejų salynų, nepamačius nei skiautelės 
žemės. Pirmoji Marguesas /sala buvo 300 
mylių į šiaurės vakarus, o artimiausia Tu- 
amoto grupės sala būvo tiek pat mylių į 
pietų vakarus. 

Vieniša sala, esanti mums arčiausia, bu- 
vo šiaurės vakaruose, ir ne kokia kita, kaip 
Fatuhiva, ana džiunglėmis apaugusi kal- 
nuota salelė, kur gyvenau prie jūros kran- 
to iš baslių suremtoj trobelėj ir klausyda- 
vausi tengimių pasakojimų apie jų gimi- 
nės dievą Tikį. Jei “Kon-Tiki” pataikytų 
savo ragu į tą patį krantą, sutikčiau be abe- 
jonės daug senų pažįstamų, bet kažin ar 
aną patį senį. Gal jis jau prieš daug laiko 
pradėjo “ilgąją kelionę“, širdy tikėdamas 
susitikti su tikruoju Tiki. | 

Pasiekus Marguesas-salyną, galėjome pa- 
taikyti į plačius sąsiaurius arba į stačius 
uėluotus krantus, į kuriuos amžinai dau- 
žosi bangos ir kuriųose retai kur baigiasi 
žemieji tarpekliai. Tarpeklių žiotyse yra 

siaurūs paplūdimiai, patogūs išsikelti į 
krantą, bet sunku į juos pataikyti. 

Ir vėl, jei mus nuneštų į Tuamoto gru- 
pę, susidedančią iš koralinių salų, mums 
pastotų kelią daugybė susiglaudusių sale- 
lių, užimančių didelį vandenyno plotą. Bel 
jas nebe reikalo vadina “žemosiomis" ar- 
ba “pavojingosiomis" salomis, nes jos yra 
perdėm koralų kilmės. Aplink jas pilna 
klastingų povandeninių uolų ir mažų pal- 
mių salelių (atolų), išsikišusių tik dvejetą- 
trejetą metrų iš vandens. Negana to, pavo- 
jingų rėvių lankas saugo jas nuo priėjimo 
iš vandenyno ir sudaro gresmę pakraščių 
laivininkystei. Nežiūrint, kad Marquesas 
salynas pasidarė iš užgesusių ugniakalnių, 
o Tuamoto saleles sunešė koralų gyviai, jų 
gyventojai yra tos pačios polyneziečių ra- 
sės ir abejuose salynuose vietiniai didikai 
laiko Tiki savo pirmuoju protėviu. 

Jau liepos 3 d., mums esant dar tūkstan- 
tį mylių nuo Polynezijos, pati gamta da- 
vė ženklą, kad kur nors, kad ir toli, vaka- 
ruose turi būti žemė. Panašų ženklą bus 
pastebėję ir tie gamtos žmonės iš Peru, 
plaukę šiuo keliu prieš daugelį šimtų me- 
tų. Buvome daugiau kaip tūkstantį jūrmy- 
lių nuo Peru pakraščių, bet pastebėjome 
mažus būrelius fregatos paukščių. Jie din- 
go, kai praplaukėme 100-tąjį laipsnį va- 

karų ilgumos; po to sutikdavome tik jūros 
krekždžių, galinčių miegoti ir ant vandens. 
Bet liepos 3 d., esant 125 laipsnius į vaka- 
rus, vėl pasirodė fregatos paukščiai. Nuo 
to laiko matydavome jų kasdien, skren- 
dant nedideliais būriais aukštai padangė- 
mis arba staigiai sklendant iki pat bangų 
viršūnių. Jie gaudė skraidžuves, iššokusias 
iš vandens, bėgant nuo persekiojančių 
makrelių. šie paukščiai neatsekė iš Ame- 
rikos, taigi prisilaikė vakaruose, kur tu- 
rėjo būti salų ar kitokios žemės. | 

Liepos 16 d. gamta davė dar aiškesnį 
ženklą. Tą dieną pagavome devynių pėdų 
ryklį ir jo viduriuose radome nebaigtą virš- 
kinti žvaigždžuvę. Jis ją galėjo pagauti tik 
netoli pakraščių Ramiajame vandenyne. 

O jau kitą dieną susilaukėme visiškai 
patikimų svečių iš Polynezijos. 

Buvo nemažo susijaudinimo, kai vaka- 
ruose prie horizonto pastebėjome du dide- 
lius booby paukščius (“kvailučius"). Už 
valandėlės jie jau sukinėjosi viršum plau- 
sto, retkarčiais suplasnodami savo ilgai- 
siais, pusantro metro sparnais. Netrukus 
įtraukė sparnus ir nutūpė ant bangų prie 
pat plausto. Smalsiosios makrelės tuoj pa- 
sileido tirti, kas čia per paukščiai, bet jie 
vieni kitų nelietė. Paukščiai buvo pirmie- 
ji pasiuntiniai, atskridę iš Polynezijos mus 

pasveikinti. Atėjus vakarui jie neskubėjo 
namo, bet liko nakvoti jūroj. Dar po vi- 
dunakčio girdėjome juos rėkaujant užki- 
musiais balsais, sukinėjantis viršum stiebo. 

Skraidžuvės, kurios nukrito ant plausto, 
pasirodė esančios kitos rūšies, daug dides- 
nės. Aš jas prisiminiau iš tų laikų, kada 
teko jas žvejoti su tengimiais Fatuhivos 
pakraščiuose. 

Ištisas tris dienas mus nešino į Fatuhi- 
vos pusę. Bet po to užėjo stiprus šiaurės 
rytų vėjas ir ėmė mus spausti Tuamoto 
salų kryptim. Vėjas išnešė plaustą iš tik- 
rosios pietų pusiaujo srovės, o iš kitų sro- 
vių, į kurias vėliau patekome, nebeturėjo- 
me jokios naudos. Vieną dieną pasirody- 
davo, o kitą dieną vėl dingdavo. Didžioji 
srovė išsišakojo ir tekėjo visokiomis kryp- 
timis. Kur srovė buvo stipri, ten matėsi 
didesnis bangavimas ir vandens tempera- 
tūra buvo keliais laipsniais žemesnė. Sro- 
vių stiprumą ir jų kryptis nustatydavome 
iš Eriko spėtų ir vėliau konstatuotų pozi- 
cijų. 

Esant prie pat Polynezijos slenksčio din- 
go vėjas ir mus paliko srovės valiai. O toji 
srovė, mūsų dideliam išgąsčiui, tekėjo į 
Antarktiką. Beje, vėjas visiškai nenuščiu- 
vo, to nepasitaikė visoj kelionėj. Esant 
silpnai ruzgai, iškeldavome visus skudurus, 

kokius tik turėjome, norint išnaudoti ir 
silpniausius vėjo pūstelėjimus. Tokių die- 
nų, kada mus būtų varę atgal į Amerikos 
krantus, nepasitaikė. Net ir pačią ramiau- 
sią dieną nuplaukėme 9 jūrmylias arba 
17 kilometrų, o vidutiniškas mūsų greitis 
buvo 42 įūrmylios arba 87 kilometrai per 
dieną. 

Pasatas vis tik susimilo ir mūsų visiškai 
neapleido. Netrukus jis vėl grįžo mūsų pa- 
slaugoms ir stūmė kaip stūmęs sukrypusį 
“Kon-Tiki” toliau, į naują ir svetimą pa- 
saulį. 

Diena iš dienos didėjo ir dažnėjo būriai 
jūros paukščių, išsisklaidančių viršum mů- 
sų galvų. Vieną vakarą, jau saulei leidžian- 
tis į vandenyną, aiškiai pastebėjome, kaip 
tą valandą sukruto paukščiai ir nebepai- 
sydami nei mūsų, nei skraidžuvių, pasilei- 
do paskubom į vakarus. Įlipę į stiebą ma- 
tėme, kad paukščiai, iš kur ir beskrido, 
traukė tuo pačiu keliu, taikydami į vieną 
ir tą pačią vietą. Gal būt, jie ką nors matė 
iš viršaus, ko mes negalėjome įžiūrėti iš 
plausto. Gal būt, jie skrido tik instinkto 
vedini. Kaip ten ir bebuvo, jie lėkė tvar- 
kingai, tiesiai namo, į kokią nors salą, kur 
turėjo susisukę savo lizdus. 

Mes pakreipėme vairą ir pasukome tuo 
pačiu paukščių taku. Vėlai naktį dar gir- 

dėjosi rėkavimai pavėlavusių sparnuočių, 
skubančių žvaigždėta padange vis ta pa- 
čia kryptim namo. Toji naktis buvo įsidė- 
mėtina. švietė pilnas mėnulis, trečią kartą 
nuo mūsų kelionės pradžios. 

Kitą dieną aplinkui sukinėjosi dar dau- 
giau paukščių. Bet mums nebereikėjo lauk- 
ti vakaro, kol jie pasileis namo ir parodys 
mums kelią. Toli prie horizonto pastebėjo- 
me nuostabiai ramiai kybantį debesį. Kiti 
debesys buvo maži, padrikos vilninės sruo- 
gos. Jie kilo iš pietų, skriejo su pasatu dan- 
gaus skliautu ir dingo už horizonto vaka- 
ruose. Šiuos pasato debesis pažinau, kai 
gyvenau Fatuhivoj. Tokius pat debesis die- 
ną ir naktį matėme viršum “Kon-Tiki". Bet 
anas debesys prie horizonto pietų vaka- 
ruose nejudėjo. Jis stovėjo ramiai, kaip 
koks stulpas iš vandens garų, tuo tarpu, 
kai lengvieji pasato debesėliai negalėjo 
vietoj nustovėti. Lotyniškai tokį debesį va- 
dina cumulunimbus. Polyneziečiai šio žo- 
džio, aišku, nežinojo, bet jie žinojo, kad po 
tokiu debesiu turi būti žemė. Mat, kai tro- 
pikų saulė įkaitina smėlį, ima kilti šilto ir 
drėgno oro srovė ir, patekusi į šaltą erdvę, 
sutirštėja. 

Mes vairavome į šį debesį, kol jis pra- 
nyko nusileidus saulei. Vėjas pūtė neatsi- 
kvėpdamas ir “Kon-Tiki” ramiai sau bė- 

go nustatytu kursu ir pririštu vairavimo 
irklu, kaip ir anksčiau, esant gražiam orui. 
Budėtojui nieko kito nereikėjo daryti, 
kaip tik žvalgytis, atsisėdus ant blizgan- 
čios lentos stiebo viršūnėj, ar nepasirodys 
koks nors ženklas, reiškiąs žemę. 

Visą naktį ausys spiegė nuo paukščių 
rėkavimų. Jūroj švietė beveik piinas mċ- 
nulis. 


VII. PRIE PIETJŪRIŲ SALŲ 


Pirmasis sausumos ruožas. — Praneša pro Puka- 
Puka. — Iškilminga diena ties Antagau revėmis. 
— Ant slenksčio į rojų. — Pirmieji tengimiai. 
— “Kon-Tiki” nauja įgula. — Knuto atostogos 
krante. — Kova su gamtos elementais. — Vėl 
neša į vandenyną. Jūros pavojuose. — Nuo Ta- 
kumės iki Rarojos. — Pragariškuose verpetuose 
ir dundančiose gožose. — Avarija. — Plaustui 
sudužus. — Išsikeliame į dykią salą. 

Kita ir savotiška nuotaika apėmė “Kon- 
Tiki” naktį į liepos 30 d. Atrodo, kad ją 
sukėlė jūrų paukščiai viršum mūsų galvų, 
savo kurtinančių triukšmu pranašaudami 
ką tai naujo. Paukščiai rėkė, klykė viso- 
kiausiais balsais, atsiduodančiais žeme ir 
gyvybingumuų, palyginus su negyvu virvių 
girgždėjimu, tuo vieninteliu garsu, kurio 
prisiklausėme kartu su jūros ūžesiu per 
ištisus tris mėnesius. Net ir mėnulis at- 
rodė nepaprastai didelis ir apskritas, šo- 
kinėjąs ties sargybiniu stiebo galūnėj. Mū- 
sų vaizduotėj jau atsispindėjo palmių vir- 
šūnės ir jauki romantika, nes ligi šiol mċ- 
nulis nežėrė vandenyne ant šaltų žuvų to- 

kių geltonai žibančių spindulių, kaip kad 
dabar. 

Išmušus šeštą valandą, Bengtas nulipo 
nuo stiebo viršūnės, pakėlė Hermaną ir 
išsitiesė ant čiužinio. Kai Hermanas kopė 
į girgždantį ir svyruojantį stiebą, aušo ry- 
tas. Praėjus vos dešimčiai minučių, jis nu- 
sileido virvinėmis kopėčiomis žemyn ir pa- 
traukė mane už kojos. 

Jo veidas žibėjo džiaugsmu. Aš pašokau 
ant kojų, paskui mane ir Bengtas, nespė- 
jęs dar įmigti. Vienas po kito sulipome į 
stiebą, kiek galint aukščiau. Viršum gal- 
vų sukinėjosi būrys paukščių. Padangėj 
driekėsi silpnas mėlynai violetinis šydas, 
alsimušąs į jūrą — paskutiniai praeinan- 
čios nakties pėdsakai. Iš už akiračio ry- 
tuose kilo rausva šviesa ir pamažu didėjo, 
išryškindama pietų krintantį šešėlį, kaip 
kokį brūkštelėjimą pieštuku išilgai hori- 
zonto. 

Žemė! Sala! Mes rijome ją žvilgsniais ir 
purtėme apsimiegojusius draugus, kurie 
svirinėdami po denį dairėsi, lyg ir lauk- 
dami, kada plautas savo ragu atsirems į 
krantą. Iš klykaujančių paukščių pasida- 
rė padangėj tiltas tarp plausto ir tolimo- 
sios salos, vis daugiau aiškėjančios prieš 
horizontą, Jos raudonasis užnugaris plėtė- 

si ir švito auksine spalva. Netrukus pate- 
kėjo saulė, atėjo reikšmingoji diena. 

Pagal pirmąjį įspūdį, sala atrodė ne ten, 
kur turėtų būti. Bet kadangi ji negalėjo 
kaitalioti savo vietos, reikėjo sutikti, kad 
mūsų plaustas atsidūrė ne ten, kur tikėjo- 
mės, kad srovė jį per naktį nunešė gerokai 
į šiaurę. Užteko tik įsižiūrėti į vandenyną 
ir tuoj iš bangų krypties pasidarė aišku, 
kad šią naktį pražiopsojome visas galimy- 
bes patekti į salą. Vėjas nebeleido atkreip- 
ti plaustą salos kryptim. Aplink Tuamoto 
salyną teka stiprios vietinės srovės. Atsi- 
mušusios į pakraščius, jos išsisklaido įvai- 
riomis kryptimis, kurias dar kaitalioja tai 
silpnesnės, tai smarkesnės potvynio-atos- 
lūgio srovės, einančios per rėves ir lagūnus. 

Mes pasukome vairą, nors ir žinojome, 
kad nieko nepadės. Pusę septintos išlindo 
iš vandenyno saulė ir tuoj pakilo aukštai 
į padangę, kaip kad ji visad daro tropi- 
kuose. Nuo mūsų iki salelės buvo tik ke- 
letas jūrmylių. 

Mes galėjome išskirti žemą miško ruo- 
žą, lygiai iškilusį iš vandenyno. Miškas 
ėjo ligi pat siauro, šviesaus paplūdimio, 
esančio tokio žemo, kad jis nuolat dingo 
už bangų. Pagal Eriko apskaičiuotą pozi- 
ciją, tai buvo Puka-Puka, toliausiai prasi- 
kišanti Tuamoto grupės salelė. “Sailing 

Direction, Pacific Island, 1940”, du mūsų 
jūrlapiai ir Erikos apskaičiavimai rodė ke- 
turias skirtingas šios salos pozicijas. Bet 
kadangi visoj kaimynystėj nebuvo nei vie- 
nos kitos salos, nebuvo ir abejonės, kad tai 
Puka-Puka. 

Dėl jos nebuvo ko krikštauti. Atsukę bu- 
rę ir nustatę vairą nauja kryptim, žiūrėjo- 
me lylūs ir ramūs, kas nuo denio, kas iš 
stiebo viršūnės, į šį žemės gabalą, netikė- 
lai pasirodžiusį beribiame vandenyne. Vis 
tik tai buvo įrodymas, kad per tuos mėne- 
sius neslovėjome vietoj, kad nesitaškėme 
vis tame pačiame apskritame akiraty. Mes 
visi pajulome malonų ir ramų pasitenki- 
nimų, kad galiausiai pasiekėme Polynezi- 
ją. Bet neslėpėme ir šiokio tokio nusivy- 
limo, matant savo bejėgiškumą prisigauti 
prie salos ir žiūrint mums į ją, kaip į kokią 
Fata Morgana, nes jūra nešė mus pro šalį 
vis toliau į vakarus. 

Patekėjus saulei,salos kairiojoj pusėj iš- 
kilo viršum miško storas ir tamsus debesų 
stulpas. Galvojome, kad sukilę tengimiai 
ruošia pusryčius. Mes tada dar nežinojo- 
me, kad mus pastebėjo jų žvalgai ir davė 
ženklą; kad jie mus sveikina ir kviečia už- 
sukli į salą. Apie septintą valandą mus pa- 
siekė silpnas borao medžio degesių kva- 
pas, kutenąs mūsų druskingas nos skyles. 

To užteko, kad prisiminčiau ugnies laužus 
Fatuhivos pajūry. Po pusvalandžio pakvi- 
po miškas ir šviežiai nukirsti rąstai. Sala 
mūsų užpakaly ėmė vėl mažėti, atsidūrusi 
vienoj krypty su vėju. 

Įsilipę į stiebą mudu su Hermanu dar il- 
gai traukėme į save malonų lapų ir žalu- 
mynų kvapą. Kvepėjo Polynezija! Puikus, 
sultingas sausumos kvapas po devyniasde- 
šimt trijų sūrių dienų tarp bangų. Bengtas 
spėjo užmigti ir jau knarkė savo miegmai- 
šy. Erikas ir Torsteinas rymojo, atsigulę 
ant nugaros, o Knutas, parašęs kiek į savo 
dienyną, iškišdavo nosį pro palapinės an- 
gą ir patraukdavo lapų kvapą. 

Pusę devintos Puka-Puka vėl nugrimzdo 
užpakaly į vandenyną, bet iš stiebo viršū- 
nės dar iki vienuoliktos valandos matėsi 
silpnas mėlynas ruožas viršum horizonto 
rytuose. Netrukus pranyko ir šis ženklas 
ir liko tik ramiai besiformuojąs cumulu- 
nimbus debesys, rodąs, Puka-Puka. Pra- 
puolė ir paukščiai. Matyti, jie mieliau lai- 
kosi vėjo pusėj, kad vakarą galėtų pasi- 
naudoti vėju, skrendant namo su prikimš- 
tais pilvais. Retai kada bepasirodė ir ma- 
krelių. Net ir locų žuvų gyvenime po 
plaustu vyko dideli pasikeitimai. 

Naktį Bengtas prasitarė, kad pasiilgęs 
stalo ir kėdės, nes jau įgrįsę vartaliotis 

nuo nugaros ant pilvo ir vėl ant nugaros, 
skaitant atsigulus. Bet šiaip jis džiaugia- 
si, kad pražiopsojome žemę, nes jam dar 
reikėjo perskaityti tris knygas. Torsteinas 
staiga užsinorėjo obuolio. Aš pats pabu- 
dau naktį, užuodęs jautienos kepsnį su svo- 
gūnais. O tikrovėj “kvepėjo" prakaituoti 
marškiniai. 

Kitą dieną priešpiet pamatėme kitus du 
debesis, kylančius horizonte, kaip garus iš 
lokomotyvo. Pagal jūrlapį, ten turėjo būti 
koralinės salos Fangahina ir Angatau. Tu- 
rint skaitytis su vėju, Angatau atrodė leng- 
viau prieinama. Pasukome į jos pusę, pri- 
rišome vairavimo irklą ir dar kartą atsi- 
davėme ramiojo ir laisvojo vandenyno liu- 
liavimams. Mes taip puikiai jautėmės ant 
“Kon-Tiki” bambukinio denio, kad dar gi- 
liau ir dar stipriau traukėme į save kelio- 
nės įspūdį, matydami, kad netrukus ke- 
lionė pasibaigs. Bet kaip, nieko tikro ne- 
žinojome. 

Tris dienas vairavome į debesį, po ku- 
riuo turėjo būti Angatau. Geresnio oro ne- 
turėjome visoj kelionėj. Irklas laikėsi nu- 
statyto kurso, srovės nebekartojo savo pok- 
štų. Ketvirtą dieną, šeštą valandą ryto Her- 
manas, perleisdamas Torsteinui budėjimą, 
pranešė, jog jam mėnesienoj pasirodė lėkš- 
čios salos kontūrai. Netrukus patekėjo 

saulė. Torsteinas įkišo į palapinę galvą ir 
sušuko: 

— Žemė akiraty! 

Išpuolę iš palapinės įsitikinome, kad šį 
kartą iš tikrųjų reikia kelti visas vėliavas. 
Visų pirma pakėlėme užpakaly norvegų 
vėliavą, paskui stiebo galūnėj suplėvėsavo 
prancūzų, nes artėjome į prancūzų koloni- 
ją. Netrukus pasate plėvesavo visa virtinė 
vėliavų, iškabintų viršuj plausto: Ameri- 
kos, Peru, švedų, anglų, be to ir “Explo- 
rers Club“ trikampis (vimpilas). Aiškesnio 
įrodymo, kad “Kon-Tiki" pasipuošė iškil- 
mingai dienai, negalėjo būti. šį kartą sala 
buvo idealioj vietoj, visiškai ant tako ir 
netoliau, kaip ir Puka-Puka, kuri mums 
buvo pasirodžiusi saulėteky prieš ketvertą 
dienų. Kai saulė, skubiai pakilusi, ėmė 
kaitinti mums nugaras, viršum salos įžiū- 
rėjome žalią šviesą, atsimušant į apsiblau- 
susį dangų. Tai buvo atspindys žalio ir ra- 
maus lagūno, atitverto rėvių lanku. Kar- 
tais tokios prasikišusios seklumos pakraš- 
čiuose atsimušė keletą tūkstančių metrų į 
dangų ir tengimiams jūreiviams parodo sa- 
los poziciją daug dienų prieš pasirodant 
horizonte pačiai salai. 

Dešimtą valandą vėl paėmėme vairavi- 
mą į savo rankas. Dabar reikėjo apsispręs- 
ti, į kokią salos dalį taikyti. Jau galėjome 

išskirti paskirų medžių viršūnes ir įžiū- 
rėti, kad ir neaiškiai, salėj blizgančius sto- 
vinčių kamienų eiles, o už jų tankią, ūks- 
mėtą lapuočių sieną. 

Mes žinojome, kad kur nors tarp mūsų 
ir salos tykoja pavojingos povandeninės 
uolos, pastojančios kelią visiems, kas tik 
drįsta prisiartinti prie šios niekuo dėtos sa- 
los. Milžiniškoms bangoms, ramiai sau rie- 
dant iš rytų, povandenės uolos “pakiša ko- 
ją". Jos pašoka į viršų ir su didžiausiu 
trenksmu virsta ant aštrios koralinės rė- 
vės. Kiek jau laivų pateko į baisiuosius 
verpetus povandeninių uolų verpetus Tua- 
moto salų pakraščiuose ir sudužo į gaba- 
lus! 

Iš jūros pusės mes visiškai nematėme tų 
klastingųjų vilkaduobių pakeliui į salą. 
Tik matėme, kaip tos pačios bangos, mus 
nešančios į salą, riedėjo viena už kitos bal- 
tuojančiomis skiauterėmis ir dingo sku- 
bėdamos į krantą. Rėvių lanką ir ten pu- 
tuojantį raganų šokį mums užstojo aukš- 
tos prabėgančių bangų kupros. Bet iš abie- 
jų salos galų, šiaurėj ir pietuose, žiūrint 
įžambiai, pastebėjome, kad pora šimtų me- 
trų nuo kranto kunkuliavo baltos putos ir 
vandens masės lėkė į viršų. 

Mes pasukome plaustą, taikydami pra- 
plaukti pro pat raganų katilą pietų pusėj. 

Jį pasiekus tikėjomės plaukti palei rėvių 
lanką, kol apiplauksim salos iškišulį ir at- 
sidursime užuovėjoj arba kol prieisime iki 
tokios seklios vietos, kur galėtume sustab- 
dyti plaustą tam tikru inkaru ir nulaukti, 
kol pasisuks vėjas ir susilauksime užglūdos. 

Dvyliktą valandą, pasigaunant vamzdi- 
niu žiūronu, nustatėme, kad sala buvo 
apaugusi jaunomis žaliomis kokoso pal- 
mėmis. Jų viršūnės viena prie kitos den- 
gė banguojančią žemų krūmų sūdrią aug- 
meniją. Prie pat pajūrio matėsi didelių 
koralinių uolų, paskidusių po baltą paplū- 
dimį. Iš gyvūnų nieko kito nesimatė, kaip 
balti paukščiai, sklandą palmių viršūnė- 
mis. 


Antrą valandą priėjome taip arti, kad 
pradėjome buriuoti salos pakraščiu, prie 
pat tykojančio rėvių lanko. Juo arčiau, 
juo garsiau girdėjome -gožų dundėjimą, 
kaip kokį krioklį, nepertraukiamai puo- 
lantį ant uolų prieš mūsų akis. Netrukus 
garsas šniokštė kaip iš greitojo traukinio, 
lekiančio keletą šimtų metrų štirbordo šo- 
ne. Dabar matėme ir lekiančias aukštai į 
viršų purslas, kur skriejo “gožų ekspresas". 

Du iš mūsų stovėjo prie irklo ir vairavo 
plaustą. Vairuotojų vieta buvo užpakaly 
bambukinės palapinės, iš už kurios jie nič- 

nieko nematė, kas dėjosi priešaky. Erikas 
perėmė navigavimą. Užsilipęs ant virtuvės 
dėžės, jis davinėjo įsakymus aniem dviem, 
esantiem prie sunkiojo irklo. Mes nutarė- 
me prisileisti prie pat pavojingosios rėvės, 
kiek tik galėjome išsilaikyti. Iš stiebo vir- 
šūnės žiūrėjome akis įsmeigę, ar nepama- 
tysime rėvėj kokį tarpą ar angą, kur galė- 
tume pralįsti į krantą. Srovė gana patiki- 
mai mus varė palei rėvę. Išklibę šliuižiai 
buvo dar tuo naudingi, kad jų pagalba 
galėjome nors 20 laipsnių kampu nugręžti 
plaustą abiem pusėm vėjo, pūčiančio iš- 
ilgai seklumos. 

Erikui naviguojant plaustą zigzagais ir 
taip arti povandeninių uolų, kiek tik leido 
verpetai, mudu su Hermanu vilkomės gu- 
minėj valtelėj, prisirišus prie plausto. De- 
dant šlaką į rėvės pusę, lynas patraukdavo 
guminę valtelę ir srovė ją primesdavo 
taip arti dundančių gožų, kad prieš mūsų 
akis sublizgėdavo pareinanti stiklinės spal- 
vos vandens siena, o kai vanduo tvindavo 
atgal, prasiverdavo plika rėvė, panaši į 
išvartytas barikadas iš geležies rūdos. Kiek 
lik akis nešė į salos pakraščius, niekur ne- 
simatė jokios spragos ar įvažiavimo. Eri- 
kas permetė burę, įtempdamas bakbordo 
skotą ir atleisdamas štirbordo. Vairuoto- 
jams sunikus irkluoti, “Kon-Tiki” atsuko 

nosį į vandenyną ir mus išnešė iš pavojin- 
gosios zonos iki naujo šlako. 

Prie kiekvieno šlako į rėvės pusę mums, 
esantiems guminėj valtelėj, plaukai pasi- 
šiaušdavo, nes valtelę primesdavo dar ar- 
čiau uolų ir mes pajusdavome dar didesnes 
ir aršesnes bangas. Jau mums atrodė, kad 
šį kartą Erikas bus per toli nuėjęs, kad jau 
nebėra vilties grąžinti “Kon-Tiki” iš gožų, 
pašėlusiai traukiančių į velnionišką rau- 
donąją rėvę. Bet kiekvieną kartą jis spė- 
davo permesti vėją į kitą burės pusę ir 
lankščiai išsisukdavo iš pavojaus. “Kon- 
Tiki" pakrypdavo į atviruosius vandenis 
ir paskutinę akimirką ištrukdavo iš klas- 
tingųjų verpetų. šitaip šlakuodami mes 
slinkome taip arti pakraščių, kad matė- 
me saloj ir smulkiausius dalykus. Ir vis 
tiek šis viliojantis rojaus grožis buvo mums 
neprieinamas, nes mums pastojo kelią pu- 
toti masiniai kapai. 

Apie trečią valandą prasivėrė palmių 
miškas giliai į salą ir per plačiąją kiaury- 
mę pasirodė mėlynas, ramus kaip veidro- 
dis lagūnas. Bet rėvės žiedas ir čionai bu- 
vo ištisinis ir tokiais pat grasinančiais 
kraujo raudonumo dantimis. Prasilaužti 
nebuvo kur. Palmių miškas vėl susiliejo, 
slenkant mums pakraščiu, pasigaunant pa- 
wogiu vėju. Paskui palmių miškas pradėjo 

retėti ir netrukus galėjome dar toliau 
įžvelgti į koralinės salos gilumą, kur tyvu- 
liavo puikus žibantis jūros lagūnas, kaip 
koks didelis ir ramus prūdas, apsuptas siū- 
buojančiomis kokoso palmėmis ir baltu 
paplūdimiu. Viliojanti žalių palmių sala 
apjuosė šį jaukųjį lagūną plačia, šviesaus 
smėlio juosta, bet tarp jo ir mūsų buvo 
raudonas kaip rūdys kardas, saugąs vartus 
į rojų. 

Taip zigzagais varinėjomės visą dieną 
Angatau pakraščiais, turint čia pat po aki- 
mis gražiausią sausumos vaizdą. Saulė 
žėrė spindulius ant palmių viršūnių, miš- 
kas ir visa sala teikė dangišką ramybę. Ap- 
sipratus su buriavimu aplink salą, Erikas 
išsitraukė gitarą, užsidėjo plačią indėniš- 
ką skrybėlę ir atsisėdo ant denio. Jis gro- 
jo ir dainavo sentimentališkas Pietjūrių 
melodijas, o Bengetas paruošė prie plaus- 
to kampo gardžius pietus. Mes atidarėme 
seną kokoso riešutą iš Peru ir jį kėlėme į 
salos pusę, šitaip sveikindami jaunuosius, 
šviežiuosius riešutus ant šakų. Aplink dvel- 
kė nuostabi ramybė — iš žaliuojančio pal- 
myno, iš baltųjų paukščių, sklandančių 
palmių viršūnėmis, iš ramiai tyvuliuojan- 
čio lagūno ir švelnaus smėlio pakrančių. Ši 
dangiška ramuma, atsimušanti į baugią 
raudonąją rėvę su bangų trenksmais ir tyš- 

kančiomis purslomis, padarė mums vi- 
siems šešiems atplaukusiems iš tolimo van- 
denyno neišpasakytai didelį įspūdį, kuris 
niekados nebeišnyko iš atminties. Nebe- 
buvo jokios abejonės, kad pasiekėme savo 
kelionės tikslą, kad priešais mus buvo to- 
kia tikra Pietjūrių sala, kad būdingesnės 
už ją nebuvo galima rasti. Nesvarbu, ar 
išsikelsime, ar ne, bet mes buvome Poly- 
nezijoj; platusis vandenynas liko visiems 
laikams užpakaly mūsų. 

Ir taip susidėjo, kad iškilmingoji diena 
prie Angatau buvo devyniasdešimt septin- 
toji mūsų kelicnės diena. Devyniasdešimt 
septynios dienos buvo pats trumpiausias 
laikas, teoriškai apskaičiuotas New Yorke, 
prileidžiant ideališkiausias kelionės sąly- 
gas. 

Apie penktą valandą praplaukėme pro 
dvi palmėmis dengtas trobeles, pastatytas 
tarp palmių salos pakrašty. Bet nesimatė 
nei dūmų, nei kitų gyvybės žymių. 

Pusę šeštos pasukome iš naujo į rėvės 
pusę. Mes artėjome į salos vakarinį pa- 
kraštį, norėdami paskutinį kartą apsižiū- 
rėti, ar neatsiras kur nors tarpas išsikelti 
į krantą. Saulė jau buvo taip žemai, kad 
švietė stačiai į akis.. Ten, kur jūra daužėsi 
į uolas, keletą šimtų metrų nuo paskutinio 
salos iškyšulio, iškilo maža vaivorykštė. 

Sala priešais atrodė kaip koks siluetas. Šią 
akimirką mūsų žvilgsniai įsibedė į keletą 
juodų nejudančių plėmų pajūry. Staiga 
vienas iš tų šešėlių metėsi prie vandens, 0 
kiti pasileido į pamiškę. Tai buvo žmo- 
nės! Mes prisukomę prie pat rėvės, kiek 
tik begalėjome. Vėjas pasidarė toks ra- 
mus, kad vos burę bepakėlė. Gavosi įspū- 
dis, kad patekome į salos užuoveją. Čia 
pamatėme, kaip tengimiai nuleido vande- 
nį kaną (mentinę valtį) į jį sušoko du vy- 
rai ir ėmė irtis palei rėvę, žinoma, anoj pu- 
sėj. Kiek vėliau jie atsuko kano priešakį 
ir ėmėme stebėt, kaip vilnys juos svaidė, 
kol galiausiai pataikė tarp uolų į angą, pra- 
plaukė rėvę ir pasileido tiesiai į mus. Va- 
dinasi, tenai buvo vartai rėvėj, mūsų vie- 
nintelė viltis. Čia pamatėme ir visą kaimą 
palmių pamiškėj. Bet per tą laiką šešėliai 
gerokai ištyso. 

Tie du vyrai kane pradėjo mojuoti, mes 
taip pat. Po to jiedu pasileido dar grei- 
čiau prie plausto. Tai buvo polyneziškas 
kanas su išilgine atramos kartim prie šono. 
Du rudžiai sėdėjo viduj ir darbavosi men- 
tėmis, atsukę į mus veidus. Prasidėjo 
nauji sunkumai susikalbėti. Aš buvau vie- 
nintelis, mokąs keletą Marguesas salync 
žodžių iš tų laikų, kai gyvenau Fatuhivoj. 
Bet polyneziečių kalba greit išgaruoja iš 

galvos, kai nėra su kuo šnekėtis mūsų 
šiaurės šaly. 

Mums lengviau pasidarė, kai kanas al- 
sirėmė plausto šono ir kai anie du užšoko 
ant denio. Nes vienas nusišypsojo kaip mė- 
nulis, ištiesė rudaodę ranką ir šūktelėjo 
angliškai: 

— Good night! 

— Gopd night, — atsakiau nustebęs, — 
do you speak English? 

Rudis vėl nusišypsojo ir linktelėjo. 

— Good night, good night“, jis dar pa- 
kartojo. 

Tuo jo svetimų kalbų žodynas ir baigėsi. 
Bet jis jautėsi daug gudresnis už savo kuk- 
lųjį draugą, stovintį užpakaly jo ir išdi- 
džiai besišypsantį dėl draugo svetimų kal- 
bų mokėjimo. 

— Angatau? — paklausiau, rodydamas 
pirštu į salą. 

— H'angatau, — linktelėjo žmogus pa- 
tvirtindamas. 

Erikas taip pat išdidžiai linktelėjo. Pa- 
aiškėjo, kad jis buvo teisus, kad mes iš tik- 
rųjų pasiekėme tą vietą, kurią jam saulė 
nurodė. 

— Maimai hee iuta, — pabandžiau. 

Remiantis mano žiniomis iš Fatuhivos, 
šie žodžiai turėjo maždaug reikšti: “Nori- 
me išeiti į krantą“. 

Tada rudieji parodė pirštu į nematomą 
pravažiavimą rėvėj. Mes pasukome vairą, 
kad išbandytume plaukimo galimybes ta 
kryptim. 

Tuo metu iš salos pusės atšvilpė keletą 
stiprių svylų. Viršum lagūno pakibo ne- 
didelis, pilnas lietaus drankis. Vėjas ėmė 
mus pūsti šalin nuo rėvės. Mes pastebė- 
jome, kad “Kon-Tiki” neklauso vairo, nes 
kampas, kuriuo norėjome pasiekti rėvės 
angą, buvo plaustui per didelis. Pabandė- 
me išmesti inkarą, bet inkarinė pasirodė 
per trumpa. Nieko kilo nebeliko, kaip 
griebtis menčių, ir kaip galint greičiau, 
kol dar nepagavo vėjas. Nuleidome burę 
ir pagriebėme po didelį mentinį irklą. Aš 
norėjau įbrukti po mentę ir abiem tengi- 
miam, su malonumu traukiantiem iš mū- 
sų gautas cigaretes. 

Bet tengimiai tik purtė tvirtai galvomis. 
Jie rodė, kur turime plaukti ir stebėdamie- 
si dairėsi po plaustą. Aš rodžiau ženklus, 
kad dabar mums reikia visiems irtis ir pa- 
kartojau anuos žodžius “norime — išeiti 
— į krantą"! Tada budresnysis tengimis 
prisilenkė prie plausto, ėmė sukti dešine 
ranka po orą ir ištarė: 

— Brrrrr — — | 

Mes tuojau supratome, kad jis mums 
rodo užvesti motorą. Jie įsivaizdavo stovį 

garlaivyje, tik nuostabiai giliai pakrauta- 
me. Tada juos privedėme prie plausto ga- 
lo ir parodėme, tegu apčiupinėja rąstus ir 
įsitikina, kad plaustas neturi ne tik sraig- 
to, bet ir jokios apatinės dalies. Tada jie 
pasijuto, kaip iš debesų iškritę. Jie užge- 
sino cigaretes ir puolė mums į pagalbą. 
Ant kiekvieno šoninio rąsto susėdome po 
keturius vyrus ir pradėjome kapanotis 
mentėmis. Saulė nusileido už iškyšulio ir 
sustiprėjo vėjo svylos iš salos. Atrodė, kad 
mes nejudame iš vietos. Tengimiai metė 
mentes, sušoko į kaną ir nuplaukė. Artėjo 
naktis, mums darbuojantis iš pasiutimo 
mentėmis, kad vėjas vėl nenuvarytų į jūrą. 
Saloj jau temo, kai prie rėvės pamatėme 
svaidant ketvertą kanų. Dar valandėlę ir 
plaustą aplipo pilna polyneziečių. Jie visi 
norėjo pakratyti ranką ir gauti cigarečių. 
Turint su savim vietą pažįstančius gyven- 
tojus, atrodė, kad jau praėjo visi pavojai. 
Jie juk nepaleis mūsų atgal į jūrą ir iš akių, 
atseit, vakare būsime krante! 

Žaibo greitumu įkinkėme į plaustą vi- 
sas keturias tengimių valtis, kurios išsidės- 
tė vėduoklės forma ir pradėjo traukti kaip 
šunės roges. Knutas įšoko į guminę valtį ir 
nusiyrė į priešakį prisijungti prie kanų. 
Mes likusieji pasidalinome ant “Kon-Tiki" 
šoninių balkių su mentėmis rankose. Pra- 

sidėjo rungtynės su rytų vėju. 

Per tą laiką, kol pasirodė mėnulis, o su 
juo ir vėjas, sutemo kaip maiše. Saloj gy- 
ventojai sukūrė iš šakų ir žabarų didelį 
laužą, kad mes matytume kryptį į praė- 
jimą rėvėj. Nuo uolų sklido tamsoj amži- 
nas gožų dundėjimas, tartum būtume bu- 
vę prie pat triukšmingo vandens krioklio. 
Bangų lūžiai darėsi vis griausmingesni. 

Tengimių, traukiančių savo kanais plau- 
sią, mes nematėme, tik girdėjome poly- 
neziečių karo dainas, rėkiant iš visos ger- 
klės padrąsinimui. Tarp jų buvo ir Knu- 
tas, girdėjome jį esant. Kai polynezie- 
čiams pritrūkdavo kvapo, pasigirdavo jų 
choro pauzėj Knuto dainelė “... mes trau- 
kiame linksmai pirmyn“. Kad triukšmas 
būtų visuotinis, įsiterpėme ir mes nuo 
plausto, užbliaudami: “John Browns baby 
had a pimple on his nose". Su juokais ir 
daina baltieji ir rudieji rausėsi savo men- 
tėmis per vandenį kaip išgalėdami. 

Geresnės nuotaikos ir būti negalėjo. De- 
vyniasdešimt septynios dienos ir štai Po- 
lynezijoj! Vakare bus didelė šventė kaime. 
Tengimiai krikštavo, ir šūkavo. Į Angatau 
salą užplaukia per metus tik vienui vie- 
nas laivas, būtent, kopros škūna iš Tahiti. 
Tai bus linksma aplink laužą, kai tik bū- 
sime krante! 

Bet vėjas nepasidavė. Mes plukome, kad 
net kaulai skaudėjo. Atsilaikyti atsilaikė- 
me, bet ugnis neartėjo, o rėvės griausmas 
liko koks buvęs. Netrukus nutilo dainos, 
visi nurimo, nusikamavę nuo irklavimo. 
O ugnis nejudėjo, tik šokinėjo su vilnimis 
aukštyn ir žemyn. Laikrodis rodė devintą 
valandą, buvo praėję trejetą valandų be- 
siiriant. Pamažu pradėjo eiti blogojon pu- 
sėn. Mūsų jėgos išsisėmė. 

Tada paaiškinome tengimiams, kad 
mums reikia didesnės pagalbos iš kranto. 
Jie atsakė, kad vyrų saloj netrūksta, bet 
jie turį tik tuos keturius kanus, kuriais 
galima leistis į jūrą. 

Iš tamsos išnėrė Knutas guminiame 
plauste. Jam kilusi mintis išsikelti į kran- 
tą ir pasišaukti daugiau tengimių. Susi- 
spaudus guminiame plauste sutilptų pen- 
ki, gal šeši žmonės. 

Bet toks žygis atrodė perdaug pavojin- 
gas. Knutas šios vietos juk nežinojo ir to- 
kioj tamsoj nesurastų rėvės vartų, pro ku- 
riuos galima pasiekti salą. Knufas atsa- 
kė, kad kelią galėtų parodyti tengimių va- 
das. Man nepatiko ir ši mintis, nes ir pats 
jų vadas nežinojo, kaip elgtis su pusap- 
valiu guminiu plaustu, plaukiant siaura ir 
pavojinga anga. Paprašiau pašaukti jų va- 
dą, plušantį tamsoj įsikinkius savo kanu į 

“Kon-Tiki", kad jis pasakytų savo nuomo- 
nę. Mes pamatėme, jog daugiau nebega- 
lime atsispirti vėjui, varančiam plaustą 
nuo salos. 

Knutas dingo tamsoj pavadinti tengimių 
vadą. Kiek plaukus ir negrįžtant, pradė- 
jome šaukti. Bet į mūsų šaukimą atsilie- 
pė tik mišrabalsis polyneziečių choras. 
Knutas prapuolė tamsoj. Ilgai negalvoda- 
mi susigaudėme, kas atsitiko. Priė viso to 
triukšmo ir sąmišio Knutas bus nesupra- 
tęs, ką jam sakėme, ir bus pasileidęs su 
tengimiu į krantą. Šaukėme, kiek begalė- 
dami, bet nebeprisišaukėme. Jis jau bu- 
vo toj vietoj, kur viską nustelbė gožų griau- 
dimas. 

Skubiai susiradome kišeninę lemputę ir 
pradėjome signalizuoti: “Grišk atgal! 
Grįšk atgal!“ 

Bet niekas negrįžo. Pasitraukus nuo 
darbo dviem vyram — vienam reikėjo vi- 
są laiką signalizuoti įsilipus į stiebą — 
ėmė dar smarkiau nešti plaustą atgal, o 
mūsų jėgos buvo prie galo. Įmetus į jūrą 
plūdženklį, pamatėme, kaip mus pamažu, 
bet tikrai varo atgal. Ugnis saloj sumažėjo, 
pritilo ir gožų dundėjimas. Juo toliau mus 
nešė nuo palmių miško užglūdo, juo leng- 
viau rytų vėjas mus varė į vandenyną. Pa- 
mažu pradėjome jausti vėją tokį, koks jis 

būdavo atviruose vandenyse. Turėjome 
pripažinti, kad viltys pasiekti krantą ding- 
sta. Mus nešė į jūrą. Bet sustoti irklavę 
negalėjome. Turėjome daryti viską plaus- 
tui prilaikyti, kol grįš Knutas sveikas pas 
mus. 

Praėjo penkios minutės, dešimt, pusva- 
landis. Ugnis sumažėjo, protarpiais visiš- 
kai pradingdavo, kai nusileisdavome nuo 
bangų. Atitolo ir gožių griaudimas. Per 
tą laiką patekėjo ir mėnulis, apšviesdamas 
palmių viršūnes, bet dangus atrodė apsi- 
blausęs, iš dalies debesuotas. 

Priešaky  plausto pasigirdo tengimių 
murmėjimas ir pasitarimai. Daug nelau- 
kus vienas iš jų sviedė į jūrą savo kano 
virvę ir nuplaukė. Ir kitų kanų įgulos at- 
rodė išvargusios, baimingos ir nebe taip 
darbavosi mentėmis, kaip ligi šiol. “Kon- 
Tiki" pamažu slinko į atvirą jūrą. 

Netrukus atsileido ir kitų trijų kanų vir- 
vės, ir tengimiai pasirodė prie plausto šo- 
no. Vienas iš jų užlipo ant plausto ir ra- 
miai tarė: 

— “Iuta" — krantan. 

Jis žiūrėjo susirūpinęs į ugnį, vis ilgiau 
dingstančią ir vis mažiau matomą ir šoki- 
nėjančią kaip kibirkštis. Mes tolome nuo 
jos. Nutilo ir gožių dundėjimas, tik jūra 
šniokštė kaip šniokščiusi, ir girgždėjo vi- 
sos virvės. 

Tengimius apdalijome apsčiai cigarėtė- 
mis, o aš paskubom pabrėžiau keletą eilu- 
čių Knutui, jei jie su juo susitiktų. Aš pa- 
rašiau: “Paimk du tengimius su kanu ir 
prisirišk prie jo gumvaltę. Nebandyk grįžti 
su ja vienas!“ 

Mes tikėjome, kad paslaugūs saliečiai at- 
kels Knutą kanu, jei tai bus įmanoma. 
Jei jų manymu plaukti pavojinga, būtų 
beprotybė leistis gumine valtele vienam į 
jūrą, tikint pasiekti nešamą plaustą. 

Tengimiai pagriebė popierių, sušoko į 
kanus ir pranyko tamsoj. Jiems nusiyrus 
dar išgirdome skardų balsą garsiai rėkiant: 

— Good night! 

Kiti, mažiau gabūs svetimoms kalboms, 
jam pritarė savotišku narnėjimu, o po to 
vėl pasidarė tylu ir ramu nuo svetimų 
žmonių, kaip ir tomis dienomis, kai bu- 
vome tūkstančius mylių nuo krantų. 

Likus mums keturičse ir atsidūrus atvi- 
ruose vandenyse pasidarė bergždžia kapa- 
notis mentėmis, turint prieš save tokį stip- 
rų vėją. Signalizuoti Knutui toliau “grižk 
atgal" nebedrįsome. Mes tik siuntėme iš 
stiebo viršūnės pastovius šviesos ženklus. 
O tamsu, nors į akį durk. Mėnulis sušvis- 
davo ir vėl užlįsdavo už storų debesų. Ma- 
tyti, viršum mūsų kabojo Angatau salos 
cumuluninbus debesys. 

Dešimtą valandą dingo paskutinė vilties 
kibirkštėlė pamatyti Knutą. Sėdėjome ty- 
lūs ant plasto kampo ir kramtėme sausai- 
nius. Bet karts nuo karto dar žibtelėda- 
vome nuo pliko stiebo, kuris dabar vieni- 
šas kyšojo, kai nuleidome plačiąją “Kon- 
Tiki“ burę. 

Nutarėme signalizuoti visą naktį, neži- 
nodami, kur dingo mūsų Knutas. Mums 
vis dar nesinorėjo tikėti, kad jį būtų pa- 
griebusios gožos. Knutas niekad nepražū- 
davo, gožos ar kitokie pavojingi vandenys 
— jis išsilaikys ant kojų. Tik buvo pa- 
siutiškai pikta, kad laimės atveju reiks jį 
palikti vienui vieną tarp tų rudžių Ramio- 
jo vandenyno salelėj. Kvailesnio dalyko 
negalėjo atsitikti. Po ilgos ir sunkios ke- 
lionės dabar turėjome palikti savo draugą 
kokioj tai vienišoj saloj, ir tęsti kelionę 
toliau. Mūsų atsilankymas buvo toks trum- 
pas, kad linksmieji polyneziečiai, vos tik 
užlipę, turėjo kuo greičiausiai nešdintis į 
krantą, kad ir jų nenuneštų su “Kon-Tiki" 
į vakarus. Galėjome pasiųsti iš pykčio. O 
virvės taip nejaukiai griežė, kad niekas iš 
mūsų nemanė tą naktį miegoti. 

Atėjo pusę vienuoliktos. Bengtas ką tik 
lipo kopėčiomis iš stiebo žemyn, užleisda- 
mas vietą svyruojančioj stiebo viršūnėj ki- 
tam budėtojui. šią akimirką mes visi pa- 

šokom ant kojų, aiškiai išgirdę balsus tam- 
sioj jūroj. Štai tau: prie plausto vėl artėjo 
polyneziečiai. Mes šaukėme į tamsą iš vi- 
sos gerklės. Į savo šauksmą išgirdome ir 
atsaką — jame išsiskyrė ir Knuto balsas! 
Mūsų džiaugsmas buvo neapsakomas, nuo- 
vargis dingo, kaip ranka atimtas; visi per- 
kūno debesys viršum mūsų staiga pradin- 
go. Ką tai reiškė, kad mus nešė nuo Anga- 
tau, argi vandenyne maža salų? Dabar ga- 
lėjo tie devyni balsos rąstai nešti, kur no- 
rėjo; svarbu, kad ant plausto vėl buvome 
visi šešiese. 

Iš tamsos, šokinėdami per bangas, išnė- 
rė trys saliečių kanai. Knutas buvo pir- 
masis, kuris užšoko ant mielo senojo “Kon- 
Tiki”, paskui jį ir šeši rudžiai. Paaiškini- 
mams laiko buvo maža. Tengimiai turė- 
jo gauti jiems priklausomas dovanas ir 
tuoj leistis savo šokinėjančiomis valtelėmis 
atgal į salą. Nematant nei šviesos, nei že- 
mės, pagaliau nei žvaigždžių, jiems reikė- 
jo irtis prieš vėją ir bangas, kol pasirodys 
saloj degantis laužas, rodąs kelią į kran- 
tą. Mes apdalijome jiems maisto, cigare- 
čių ir kitų dovanų. Atsisveikinant jie visi 
kratė susijaudinę mums rankas. 

Jie neslėpė savo baimės dėl mūsų toli- 
mesnės kelionės į vakarus, kur jų aiškini- 
mu, buvo pavojingosios povandeninės uo- 

los. Jų vadas nesulaikė ašarų, kai bučiavo 
man į skruostą. Mano laimė, kad turėjau 
didelę barzdą. Po to jie sušoko į kanus, 
o mes, visi šeši draugai, susėdome ant plau- 
sto. 

Mes atsidavėme plausto nuotaikoms ir 
paprašėme Knutą papasakoti savo nuoty- 
kius. 

Knutas nieko blogo nemanydamas pa- 
sileido gumvalte į krantą, įsisodinęs tengi- 
mių vadą. šiam iriantis trumpaisiais irk- 
liukais į rėvės vartus, Knutas staiga nuste- 
bo, pamatęs mūsų signalą, Kviečiantį grįŽ- 
ti atgal. Jis davė rudžiui ženklą apsisukti, 
bet šis pasipriešino. Knutas griebė jam iš 
rankų irklus, bet tengimis nesidavė. O čia 
pat netoliese tamsoj griaudė lūžtančios 
bangos. Tęsti imtynes nebuvo prasmės. 
Taip jie pasišokinėdami praėjo pro rėvės 
vartus ir pasileido į krantą, kur juos už- 
metė ant didokos koralinės uolos paplūdi- 
my. Juos apspito kaip musės salos gyven- 
tojai, sukibo į valtį ir ištraukė į sausumą. 
Knutas atsidūrė vienas po palmėmis, ap- 
suptas didžiausios minios saliečių, plepan- 
čių jam nesuprantama kalba. Jį apspito 
rudi basi žmonės, vyrai, moterys ir vaikai, 
visokio amžiaus, ir čiupinėjo jo marškinių 
ir kelnių medžiagą. Jie buvo apsirengę se- 
nais europiečių drabužiais, bet saloj nebu- 
vo nei vieno baltaodžio. 


314 


Knutas susirado keletą stiprių bernų ir 
ėmė jiems aiškinti, kad jie palydėtų plau- 
kiant jam gumine valtim ieškoti “Kon- 
Tiki”. Į tarpą prasiskverbė nutukęs vyras, 
Knuto manymu, saliečių vadas, nes turėjo 
uniforminę kepurę su kaukole ir kalbėjo 
labai garsiai ir įsakmiai. Visi jam traukėsi 
iš kelio. Knutas jam aiškino norvegiškai, 
angliškai ir rankomis, kad jam reikia vyrų, 
kurie jį tuoj nugabentų į “laivą”, kol dar 
vėjas jo nenunešė į vandenyną. Vadas 
šypsojosi kaip saulutė, nors ir nieko nesu- 
prato, ką Knutas pasakojo. O salos gyven- 
tojai, rėkaudami iš džiaugsmo, apspito 
Knutą ir nusitempė į kaimą, nežiūrint jo 
priešinimosi. Ten jį pasitiko šunes, kiau- 
lės ir vištos, o dailios Pietjūrių merginos 
sunešė šviežių vaisių. Nebuvo jokios abe- 
jonės, kad tengimiai norėjo Knuto atsilan- 
kymą padaryti mielą, kaip tik galėjo. Bel 
jis nepasidavė gundomas; jis su skausmu 
širdy galvojo apie plaustą, nešinamą į va- 
karus. Tengimių užmačios buvo aiškios. Jie 
troško draugystės ir žinojo, kad baltojo 
žmogaus laive niekad netrūksta gerų da- 
lykų. Pasisekus užlaikyti Knutą, aišku, tu- 
rės išsikelti į krantą ir kiti vyrai iš ano 
keistojo laivo. Negi gali baltųjų laivas pa- 
likti savo žmogų tokioj nuošalioj saloj, 
kaip Angatau? 

Po visokiausių nuotykių Knutas prasi- 
skynė kelią prie guminės valtelės, didžiai 
stebintis ir bėgant iš paskos abiejų lyčių sa- 
liečiams. Galiausiai jo tarptautiniai garsai 
ir mosigavimai paaiškėjo. Jis turi. būtinai 
grįžti tą pačią naktį, ir kaip galint greičiau, 
į juokingąjį laivą, nesiduodantį sustabdyti 
ir plaukiantį be atvangos toliau. 

Tengimiai griebėsi klastos. Jie rodė pirš- 
tais į iškišulį, už kurio ką tik užslinkęs 
Knuto “laivas”. Valandėlę Knutas nebeži- 
nojo, ką daryti, bet tuo metu kaip tik pa- 
sigirdo garsūs šūkavimai pajūry, kur mo- 
terys ir vaikai kūreno rūkstantį laužą. Tą 
akimirką grįžo anos trys valtys. Atskubė- 
ję bernai įdavė Knutui mūsų raštelį. Jis 
pasijuto nepaprastai keblioj padėty. Raš- 
tely buvo įsakyta nedrįsti vienam išsiirti į 
jūrą, o visi saliečiai apie jo lydėjimą į plau- 
stą nė galvoti nenorėjo. 

Tengiminiai ginčyjosi ir ką tai svarstė, 
vieni kitus perrėkdami. Tie, kurie buvo 
nuvykę iki plausto, labai gerai suprato, kad 
nėra prasmės atkalbinėti Knutą ir tikėtis, 
kad į krantą išsikels ir likusieji. Knuto 
grasymai ir pažadai tarptautine kalba ga- 
liausiai paveikė anų trijų kanų įgulas ir 
jie sutiko plaukti su juo kartu ir paieškoti 
“Kon-Tiki”. Tamsią tropikų naktį nuo 
kranto atsistūmė trys kanai, vienas iš jų 

prisirišęs guminę valtelę. Prie gestančio 
laužo stovėjo susirinkę seni ir jauni ir žiū- 
rėjo kaip suakmenėję į naująjį baltaodį 
draugą, kuris taip greit pranyko tamsoj, 
kaip kad ir pasirodė. 

Praplaukus rėvę ir pakilus ant bangų 
viršūnių Knuto palydovai įžiūrėjo silpnus 
“Kon-Tiki" šviesos signalus, Aštrūs ir laibi 
polyneziečių kanai, atsirėmę nusmailinta 
užkraštine, skrodė kaip peiliai jūros pa- 
viršių, bet Knutui atrodė, kad praėjo am- 
žinybė, kol po kojomis vėl pajuto apvalius 
storuosius “Kon-Tiki" rąstus. 

— Kaip ten, gražu krante? — paklausė 
pavydžiai Torsteinas. 

— Oi, joj! — atsakė Knutas, — būtum 
matęs, kas tų hula merginų gražumėlis! 

Palikę burę suvyniotą ir įtraukę vairą, 
sulindome visi šešiese į palapinę ir užmi- 
gome kaip akmenys Angatau pajūry. 

Ir vėl tris dienas mus nešino per vande- 
nyną, kur nesimatė jokios salos. 

Mus nešino tiesiai į pavojingąsias Ta- 
kumės ir Rarojos koralinės rėves, atitve- 
rančias priešaky mūsų 70—80 kilometrų 
vandenyno. Mes dėjome desperatiškas pa- 
stangas kaip nors praplaukti šiaurės pusę 
šių pavojingų uolų. Atrodė, kad sekasi ne- 
blogai, kol vieną naktį į palapinę įpuolė 
vairuotojas ir sukėlė visus vyrus ant kojų. 

Pasikeitė vėjas. Pūtė tiesiai į Takumės 
rėvę. Be to pradėjo lynoti ir nieko nebe- 
buvo galima matyti. Rėvė turėjo būti ne- 
pertoliausia nuo mūsų. 

Nakties vidury susėdome tartis. Dabar 
reikėjo gelbėti mūsų pačių gyvybę. Pra- 
plaukti rėvės šiaurės puse nebeliko vilties. 
Dabar reikėjo spaustis kaip galint prie pie- 
linio galo. Mes pakeitėme burę ir perme- 
tėme vairą. Pradėjome pavojingą buria- 
vimą su nepastoviu šiaurės vėju užpaka- 
ly. Jei vėjas išeitų į rytus, nespėjus pra- 
buriuoti pro šią 80 kilometrų rėvę, atsi- 
durtume negailestingose gožose. 

Mes aptarėme visas priemones, kurių 
reiktų griebtis, užmetus plaustą ant uolų. 
Turėjome žūtbūt. išsilaikyti ant plausto. 
Mums reikėjo vengti stiebo, nuo kurio mus 
nupurtintų kaip prinokusius vaisius. Kas 
kita stiebo šoninės; į jas įsitvėrus galėtu- 
me išsilaikyti, pradėjus per plaustą ristis 
bangoms. Guminę valtelę palikome ant 
plausto nepririštą. Į ją sudėjome ir pri- 
tvirtinome mažą, vandens nepraleidžianti 
radijo siųstuvą, kiek maisto, butelius su 
vandeniu ir plausto vaistinėlę. Tuos daik- 
tus vis tiek išplautų į krantą, nežiūrint, 
kaip baigtųsi mums patiems. Atsidūrę 
krante, nebūtume tuščiomis rankomis. 
Prie plausto užpakalio pririšome ilgą lyną 

su plūde. Ją taip pat išmestų į krantą ir 
tada galėtume ištraukti ir visą plaustą, jei 
jis pasikabintų ant rėvės. Viską aptarę su- 
lindome vėl į guolius, palikę vieną iš drau- 
gų lietuj budėti. 

Kol pūtė šiaurinis vėjas, slinkome kad ir 
pamažu, bet saugiai lygiagreta rėvės, ty- 
kojančios mus už horizonto. Bet vieną po- 
pietį vėjas visiškai paguro, o kai atsigavo, 
jau putė iš rytų. Pagal Eriko apskaičiavi- 
mus, mes buvome tiek pasistūmėję į pie- 
tus, kad atrodė įmanoma pravairuoti pro 
pat uolų tęsinius pietų pusėj. Nutarėme 
nusigauti už tų salelių ir pasislėpti nuo 
vėjo, kol dar nepradės varyti į tolesnę rėvę. 

Tą naktį suėjo šimtas dienų, kaip išplau- 
kėme į jūrą. 

Aš negalėjau pamiegoti, buvo bloga sa- 
vijauta, kamavo nerimastis. Kažkas pasi- 
darė su bangomis. “Kon-Tiki" linguoda- 
vosi kiek kitaip, negu dabar, tokiomis- pat 
aplinkybėmis. Pastemėjome kitokį rąstų 
ritmą. Aš tuoj pagalvojau apie grįžtančias 
sroves nuo pakraščių, kurie turėjo būti 
nepertoliausia. Dėl to nuolat žvalgiausi 
nuo denio ir koriausi į stiebo viršūnę. Ap- 
linkui matėsi tik vandenys, nežiūrint to, 
ramiai miegoti tą naktį negalėjau. 

Rytą švintant, prieš šeštą valandą, nu- 

čiuožė nuo stiebo viršūnės Torsteinas ir 
pranešė, kad tolumoj matąs ištisą eilę pal- 
mių salelių. Visų pirma pasukome plaus- 
tą kiek tik galėjome į pietus. Torsteinas 
pamatė smulkiąsias koralinės salas, kurios 
rikiuojasi kaip suverti perlai anoj pusėj rė- 
vės. Mus bus vėl pagavusi į šiaurę tekanti 
srovė. 

Pusę aštuntos visu horizontu vakaruose 
išdygo palmių salelių, viena prie kitos. Mes 
taikėme į tąją, kuri buvo toliausiai į pie- 
tus; o nuo jos štirbordo pusėj visu akira- 
čiu tiesėsi linija iš salų salelių ir palmių 
miškelių toli į šiaurę, kur šie taškai susi- 
liejo su vandenynu. Pačios arčiausios bu- 
vo ketvertą-penketą jūrmylių nuo mūsų. 

Užteko mesti žvilgsnį iš stiebo viršūnės 
ir pasidarė aišku, kad plaukėme ne plaus- 
to rago tiesumu — stipri srovė mus nešė 
šonais tiesiai į pačią rėvę. Jei šliuižiai bū- 
tų vis dar laikęsi stačiai, būtume gal ir ga- 
lėję praplaukti pro rėvės galą. Bet ryk- 
liams persekiojant iš paskos, negalėjome 
nerti po plaustu ir pristiprinti išklibusius 
šliužius naujomis virvėmis. 

Pasidarė aišku, kad mūsų valandos ant 
plausto jau suskaitytos. Likusį laiką rei- 
kėjo išnaudoti pasiruošiant neišvengiamai 
avarijai ant koralinės rėvės. Kiekvienam 
buvo nurodyta, ką daryti valandai išmu- 

šus. Kiekvienas žinojo savo pareigą, kad 
atėjus laikui, kurį skaičiuoji sekundėmis, 
nereikėtų stumdytis ir vienas kitam ant 
kojų mindžioti. “Kon-Tiki" kilo ir vėl lei- 
dosi, vėjui spaudžiant į pavojingąją pusę. 
Dabar nebekilo abejonės, kad chaotiškos 
bangos darėsi nuo kaimyninės rėvės, į ku- 
rią jos sutikšdavo, kaip į mūrinę sieną, 
ir grįždavo apačia į jūrą. 

Mes vis dar bėgome iš pilnų burių, ne- 
prarasdami vilties praplaukti pavojų. Ši- 
taip šonais ir pamažu artėjant į salas, mes 
matėme iš stiebo viršūnės, kaip šių salų 
eilė buvo susijungusi vietomis antvande- 
ninėmis, vietomis povandeninėmis koralų 
rėvėmis, prieš kurias, kaip prieš molus, 
šiaušėsi baltos purslos ir lėkė aukštai į 
orą. Rarojos rėvės lankas yra pailgas, 
apie 40 kilometrų skersmens, išilginiu šo- 
nu atsigręžęs į rytus, iš kur mes atlinga- 
vome. Pati rėvė, ištisai apsupanti visą aki- 
ratį, yra tik keleto šimtų metrų platumo, 
o už jos — idiliškos salelės, išsirikiavusios 
aplink ramius lagūnus. 

Mumyse maišėsi įvairūs jausmai, matant 
per visą akiratį negailestingai draskantis 
Ramiajam vandenynui ir stojantis piestu 
apsiputojusioms bangoms. Aš žinojau, kas 
mus laukia ten viduj. Man teko anksčiau 
susipažinti su Tuamoto salomis. Tada sto- 

vėjau ant saugaus kranto ir stebėjausi gai- 
valingų vaizdu rytuose, kur plačiojo van- 
denyno gožos virsta prieš rėvę. Prieš mus 
pietuose dygo vis naujos rėvės ir salos, kiek 
tik akis užmatė. Tas rodė, kad turėjome 
būti ties pat koralų sienos viduriu. 

Ant plausto prasidėjo pasiruošimas ke- 
lionei baigti. Viską, kas vertinga, sunešė- 
me į palapinę ir pririšome. Popierius ir 
dokumentus sukišome į vandenį nepralei- 
džiančius maišus, o taip pat filmus ir ki- 
tus dalykus, bijančius jūros vandens. Vi- 
są palapinę aptraukėme burių drobe ir dar 
aprišome stipriomis virvėmis. Įsitikinę, 
kad nebėra ko viltis, atidarėme bambukinį 
denį ir, išsitraukę machetes peilius, su- 
piaustėmė šniūrus, prilaikiusius šliuižius. 
Tai buvo sunkus darbas, nes visi šliuižiai 
buvo apaugę storu antinių sraigių sluoks- 
niu. Atsikračius šliužių, plaustas liko pa- 
sinėręs tik sulig rąstų apačia, dėlto tikč- 
jomės, kad mus lengviau nuplaus per rėvę. 
Be šliuižių ir nuleista bure plaustas pasi- 
darė lengvu vėjo ir vilnių grobiu, metomu 
šonais vis arčiau rėvės. 

Ilgiausią virvę, kokią tik turėjome, pri- 
rišome prie namų darbo inkaro, o kitą jos 
galą pritvirtinome prie bakbordo stiebo 
kurpės, kad plaustas atsisuktų užpakaliu 
į rėvę, kai tik išmesime į jūrą inkarą. Pats 

inkaras susidėjo iš tuščių vandens skardi- 
nių, prikrautų sunaudotų radijo baterijų 
ir kitokių surankiotų sunkių daiktų, o taip 
pat dviejų sukryžiuotų mangos lazdų. 

Pirmasis ir pats svarbiausias įsakymas 
buvo toks: laikysis tvirtai plausto! Kas ir 
beatsitiktų, mus reiki: žūtbūt užsikabinti 
už plausto ir duoti didžiuosius smūgius at- 
laikyti devyniems didiesiems rąstams. 
Mums pakaks varge atsilaikyti ir prieš van- 
dens spaudimą. šokti nuo plausto reikš- 
tų neišvengiamą pražūtį gožose, kur ver- 
petai mus sumaltų į aštrius koralus. Su- 
sėdus į guminį plaustą, jis tuoj apvirstų 
nuo stačių bangų ir dėl sunkaus krovinio 
rėvė sudraskytų jį į gabalus. Bet rąstus 
turės jūra anksčiau ar vėliau išmesti į 
krantą, o su jais ir mus, jei tik pasisektų 
ant jų išsilaikyti. 

Po to įsakiau visiems vyrams apsiauti 
kojas, pirmą kartą po šimtą dienų, ir lai- 
kyti paruoštas plaukynes. Didelės naudos 
iš jų nebūtų, nes jei nuplautų nuo plausto, 
bangos žmogų nutrenktų, nespėjus jam pri- 
gerti. Mes dar turėjome laiko įsikišti pa- 
sus ir kiek dar likusių dolerių. Laiko mums 
netrūko. 

Tos valandos buvo pilnos įtempimo, kai 
mus šitaip bejėgius nešė šonais vis arčiau 
ir arčiau koralinių uolų. Ant plausto vieš- 

patavo ypatinga ramybė. Tylūs, vos vieną 
kitą žodį pratardami, landžiojome į pala- 
pinę ir vėl lauk, kiekvienas užsiėmęs savo 
rūpesčiais. Iš rimtų veidų matėsi, kad vi- 
siems buvo aišku, kas mus laukia. Bet ner- 
vingumo nepastebėjome. Tas reiškė mūsų 
visišką, įvykių bėgy įgytą pasitikėjimą 
plaustu. Jis atsilaikė prieš vandenyną, jis 
išneš mus gyvus ir į krantą. 

Viduj palapinės buvo pilna priversta 
maisto dėžių ir pririštu krovinių. Torstei- 
nui liko jo radijo kampely dar tiek vie- 
tos, kad galėjo darbuotis prie savo trum- 
pųjų bangų siųstuvo. Buvome 8,000 kilo- 
metrų nuo savo senosios bazės Callao uos- 
te. iš kur jūrų karo mokykla palaikė su 
mumis nuolatinį ryšį, o nuo radijo mėgėjų 
Jungtinėse Valstybėse buvo dar toliau. 
Taip pasitaikė, kad dieną prieš tai susijun- 
gėme su darbščiu radijo mėgėju, turinčiu 
savo stotį Rarotongoj Cook'o sąlyne. Prie- 
šingai kasdieninei praktikai, mūsų telegra- 
fistai sutarė su juo pasikeisti žiniomis kas 
rytą auštant. Mums pamažu ir nepaliau- 
namai artėjant prie rėvės, Torsteinas sė- 
dėjo prisikišęs prie aparato ir barškino 
svirtele, ieškodamas ryšio su Rarotonga. 

$:15 valandą “Kon-Tiki” dienyne užra- 
šyta: 

“Pamažu artėjame į krantą. Dabar gali- 

ma paprasta akim atskirti palmes štirboc- 
do pusėj“. 

8:45 valandą: 

“Vėjas išėjo dar nepalankesnėn pusėn; 
nebėra nė mažiausios vilties, kad praneš- 
tų pro šalį. Nervingumo nematyti, išsky- 
rus pasiruošimą kelionės pabaigai. Prieš 
mus ant rėvės guli daiktas, atrodąs, kaip 
sudužęs burlaivis. 

9:45 valandą: 

“Mus neša tiesiai į priešpaskutinę salą, 
matomą už rėvės. Dabar jau aiškiai atski- 
riame koralinę rėvę. Jj išsikiša kiek iš 
vandens ir atrodo kaip susproginėjęs bal- 
tos ir raudonos spalvos mūras, apjuosiąs 
visas salas. Palei rėvę griaudžia putuojan- 
čios gožos ir vandens masės lekia į viršų. 
Bengtas ką tik paruošė stiprus ir šiltus pus- 
ryčius, paskutinius prieš didįjį bandymą! 
Ant rėvės tikrai guli sudužusio laivo griau- 
čiai. Mes jau taip arti, kad matome anoj 
pusėj rėvės blizgantį lagūną. Galime at- 
skirti kontūrus ir kitų salų anapus lagū- 
no”. 

Duslūs gožų dūžiai darėsi vis garsesni. 
Trenksmai išilgai rėvės atsimušė į orą kaip 
kurtinantys bubnų garsai, pritarią jaudi- 
nančiam “Kon-Tiki” finalui. 

9:50 valandą: 

“Esame visiškai arti. Mus neša šonais 

į rėvę. Dar keletas šimtų metrų. Torstei- 
nas kai tik kalbasi su žmogum iš Raro- 
tongos. Esame viskam pasiruošę. Reikia 
uždaryti kelionės dienyną. Mūsų ūpas ge- 
ras. Atrodo nejauku, bet turi pasisekti". 

Keletą minučių vėliau nugarmėjo į dug- 
ną inkaras. “Kon-Tiki" padarė ratą ir at- 
sisuko užpakaliu į rėvę. Inkarui velkan- 
tis, plaustą nešė daug lėčiau ir šitaip lai- 
mėjome keletą brangių minučių, kuriomis 
Torsteinas vis dar barškino migtuku kaip 
pablūdęs. Kaip tik tą akimirką jam pa- 
sisekė užmegzti ryšį su Rarotonga. Oras 
drebėjo nuo dundančių gožų, įniršusios 
bangos kilo į viršų ir griuvo žemyn. 

Visi vyrai ruošėsi lemiančiajai akimir- 
kai, o Torsteinas siuntė paskutinį prane- 
šimą apie “Kon-Tiki” artėjimą į koralinės 
uolas. Jis paprašė, kad Rarotonga mus 
klausytųsi ta pačia banga kiekvienai va- 
landai praėjus. Jei neatsilieptume ilgiau 
kaip 36 valandas, jis turėjo pranešti Nor- 
vegijos ambasadai Washingtone. Torstei- 
no paskutiniai žodžiai buvo šie: “O. K. 50 
yards left. Here we go. Good 
bye!” Po to jis uždarė savo siųstuvą, 
Knutas užlakavo dokumentus. Tada jie- 
du galvotrūkščiais metėsi iš palapinės prie 
kitų draugų, nes inkaru pasikliauti nebe- 
galėjome. 

Bangos darėsi vis klaikesnės. Grioviai 
tarp jų vis didėjo; plaustas kopė vis aukš- 
čiau ir aukščiau ir griuvo vis giliau. 

šūktelėjau vyrams iš naujo: 

— Laikykitės! Nebežiūrėkit krovinio, tik 
laikykitės | 

Jau priėjome taip arti vandens krioklio, 
kad nebgirdėjome lygaus dundėjimo, 
sklindančio išilgai visos rėvės. Dabar gir- 
dėjome tik paskirus trenksmus, kai prie- 
šaky griūdavo atsimušusi banga. 

Visi vyrai buvo pasiruošę ir tvirtai lai- 
kėsi įsitvėrę į virves, kokios atrodė pačios 
patikimiausios. Tik Erikas paskutinę mi- 
nutę įlindo į palapinę, nespėjęs atlikti pir- 
mojo programos uždavinio — apsiauti ko- 
jas! 

Plausto užpakaly nebuvo nė vieno, nes 
šia dalim turėjo trenkti į rėvę. Nebuvo 
patikimos nė tos dvi stiprios virvės tarp 
stiebo galūnės ir plausto užpakalio. Nes 
stiebą nuvertus, virvės atsidurtų už bordo. 

Hermanas, Bengtas ir Torsteinas susili- 
po ant dėžių, pririštų palapinės pasieny. 
Hermanas laikėsi už virvės prie palapinės 
stogo, o anie du įsikibo į laisvai kaban- 
čius burvilkius, burei esant nuleistai. Mu- 
du su Knutu pasirinkome stiebo ragines, 
galvodami, kad nunešus stiebą, palapinę 
ir visa kita, raginės vistiek turėtų likti 

virš plausto, kadangi dabar angos riedė- 
jo į ragą. 

Kai pajutome, kad vilnys pagavo nešti 
plaustą, nupiovėme inkarinę. Tuo ir pra- 
sidėjo raganų šokis. Po mumis pariedėjo 
vilnis ir išmetė aukštai į viršų. Atėjo di- 
džioji akimirka. “Kon-Tiki" pakibo va- 
landėlę bangai ant nugaros ir pasileido 
didžiausiu greičiu pirmyn, kad net rastai 
stenėjo ir braškėjo. Nuo įtempimo galėjo 
kraujas užvirti. Man nieko kito neatėjo 
į galvą, kaip suduoti į save rankomis ir 
sustaugt iš visos gerklės “valio”. Nuo to 
pasidarė kiek lengviau — pakenkti tikrai 
nepakenkė. Kitiems, tur būt, pasirodė, kad 
aš jau sublūdau, bet jų veidai prašvito, 
net nusijuokė, nežiūrint jaudinimosi. 
“Kon-Tiki” lėkė apsiputojęs. Tai buvo jo 
ugnies krikštas, bet jis laikėsi ir turėjo 
atsilaikyti. 

Deja, šviesusis pergalės pragiedrulis 
tuoj dingo. Užpakaly pakilo puilimui nau- 
ja banga, kaip kokia žalio stiklo siena. 
Mums nusileidus nuo pirmosios, pagavo 
vytis antroji. Trumpą akimirką ją ma- 
čiau viršum savęs ir tuoj pat pajutau jos 
skaudų kirtį. Vandens masės ištiško į vi- 
sas puses. Baisi jėga traukė visą kūną, 
turėjau įtempti kiekvieną raumenį. Gal- 
voj buvo tik viena mintis: žmogau, laiky- 

kis, tik laikykis! Tą akimirką atrodė, kad 
žmogus laikytumeisi įsitvėręs net kojas 
ar rankas nutraukus; svarbu, kad tik yra 
už ko nors įsikabinti. 


Staiga pajutau, kad vandens kalnas pra- 
ėjo ir atleido nuo manęs savo velnioniš- 
kus nagus. Jo viršūnei triukšmingai šniokš- 
čiant ir griūvant pirmyn, šalia savęs pa- 
mačiau Knutą, įsikibus į virvę ir susirie- 
tus į kamuolį. Praėjusi didžioji banga 
atrodė vos ne plokščia ir pilka. Kai ji per- 
riedėjo per palapinę, pasirodė ir kiti trys 
vyrai, priblokšti prie stogo. 

Mes vis dar plaukėme laisvai bangomis, 
neliesdami dugno. 


Žaibo greitumu vėl įsikibau, apsivynio- 
jęs rankas ir kojas stipriąja raginės vir- 
ve. Knutas pašoko kaip tigras pas anuos 
tris ant dėžių, kur palapinė prilaikė ban- 
gų dūžius. Iš ten nugirdau raminantį šūk- 
telėjimą ir tą pačią akimirką pakilo nau- 
ja žalia siena, dundantį į mus. šūktelėjęs 
vyrams laikytis, pats vėl įsitvėriau į savo 
virvę ir susiriečiau kaip begalėdamas. Vėl 
viršum mūsų plyšo pragaras ir vėl visas 
“Kon-Tiki" dingo vandens masėj. Banga 
traukė ir plėšė baisia jėga, kokia tik gal 
sutelkti prieš menką žmogaus kūną. Po 
šios prabėgo ir trečia banga. Iš įsikabinu- 

sio į kopėčias Knuto pasigirdo triumfuo- 
jantis šauskmas: 

— Tik žiūrėkit, plaustas laikosi! 

Praėjus šioms trims bangoms tik kiek 
pakrypo sukryžiuotasis stiebas ir pasviro 
palapinė. Mes triumfavome iš naujo, ga- 
lėdami atsilaikyti prieš elementus. Per- 
galės svaigulys pridavė naujų jėgų. 

Žvilgsniai nukrypo į kitą artėjančią 
bangą, aukštesnę už visas kitas. Vėl suri- 
kau vyrams laikytis, o pats pašokau kiek 
galint aukščiau ir įsitvėriau į raginę. Mane 
paskandinti užteko ir pusę bangos, iški- 
lusios už mūsų galvų. Kiti vyrai, esą kiek 
atokiau ir spėję pasižiūrėti, kaip aš din- 
gau, sprendė bangą buvus aštuonių metrų 
aukščio, o apsiputojusi bangos viršūnė ga- 
lėjusi būti penkių metrų. Tuoj pat van- 
dens pylimas pasiekė ir juos. Mus visus 
stipriau negu anksčiau sukausto viena ir 
ta pati mintis: laikykis, laikykis, laikykis! 

šį kartą mes būsime trinktelėję į uolą. 
Mane patį priplojo tik prie raginės, kuri 
kiek atsileido ir sušvelnino smūgį. Bet ar 
tie dūžiai ėjo iš viršaus, ar iš apačios, ne- 
galėjau nujausti, nes kabojau ore, įsitvė- 
ręs į raginės virvę. 

Visa tai nutiko per keletą sekundžių, 
bet jėgų prireikė daugiau, negu šiaip tu- 
rėjome. Gerai, kad žmogaus mechanizme 

yra ir kitokių jėgų, negu vien tik raume- 
nų. Pagalvojau, jeigu jau mirsiu, tai mir- 
siu šitokiame stovy, kaip mazgas virvėj. 
O vandenynas tuo tarpų pasiuntė prieš 
mus naują bangą, ir kai ji praėjo, pama- 
tème liūdną vaizdą. “Kon-Tiki” visiškai 
pasikeitė, tartum gavęs užkerėtą kirtį. 
Plausto, kuriuo plaukėme ištisas savaites, 
nebeliko. Užteko kelių sekundžių, ir mūsų 
jaukieji namai pavirto į laužą. 

Kai pravėriau akis, pamačiau tik vieną 
vyrą, neskaitant savęs. Jis gulėjo pri- 
blokštas prie palapinės stogo, priplotu vei- 
du ir išskėstomis rankomis. Palapinė buvo 
sunarinta, kaip toks kortų namelis, ir nu- 
stumtas į užpakalį ir kiek į šoną. Neju- 
dąs padaras buvo Hermanas. šiaip nesi- 
matė nė vienos gyvos sielos, tik priešaky 
sugriaudė praėjusi banga, atsitrenkusi į 
rėvę. Geležies kietumo stiebą širbordo 
pusėj perlaužė kaip degtuką. Virsdamas 
jis savo galūne įlenkė palapinės stogą, O 
liemeniu ir visomis virvėmis pakibo per 
štirbordą viršum rėvės. Užpakaly nusuko 
vairavimo siją ir perlaužė skersbalkį su 
dulomis, o iš vairavimo irklo liko tik ši- 
puliai. Tvirtų spygliuočių lentų paragę 
suskaldė kaip cigarų dėžutę. Atplėštą 
bambukinį denį priplojo kaip šlapią po- 
pierių prie palapinės priekinės sienos, už- 

krautos dėžėmis, skardinėmis ir kitokiu 
kroviniu. Iš visur prasikalė bambukme- 
džiai ir išlindo virvagaliai, žodžiu sakant, 
gavosi tikras chaosas. 

Visu mano kūnu perėjo ledinis šiurpas. 
Kas iš to, kad aš kybojau virvėj vienas? 
Net ir vieno vyro netekus prie slenksčio 
į krantą visas žygis būtų nieko vertas. O 
po paskutinės vandens griūties atrodė, kad 
liko tik vienui vienas sutvėrimas. 

Bet šią akimirką prie plausto šono pa- 
kilo susirangiusi Torsteino figūra. Jis ky- 
bojo kaip kokia bezdžionė, įsitvėręs į bur- 
vilką. Jam pavyko užsikapanoti ant rąs- 
tų ir priropoti sujauktu deniu iki palapi- 
nės. Dabar pajudino galvą ir Hermanas 
ir pabandė padrasinimui nusišypsoti, bet 
pats nejudėjo. Surikau, kur kiti, ir išgir- 
dau Bengto ramų balsą, kad tuo tarpu 
dar nedingo nė vienas vyras. Jie laikėsi 
apsivynioję virvėmis už savo barikadų, 
pasidariusių iš suversto bambukinio denio. 

Visa tai nutiko laiku, skaičiuojamu se- 
kundėmis. “Kon-Tiki”? atmetė grižtą nuo 
rėvės vandenys kiek nuo raganų katilo. 
Bet čia pasirodė nauja apsiputojusi banga. 
Surikęs iš visos jėgos “laikykitės!", pa- 
klusau, žinoma ir pats savo įspėjimui. Vėl 
nugrimzdau į vandens vėputinį, bet vis 
dar laikydamasis įsitvėręs į virvę, ir po 

kelių ilgų sekundžių vėl išnėriau iš van- 
dens. 

Mano jėgos buvo prie galo. Aš pama- 
čiau, kad rąstų galai atsitrenkė į kora- 
linę sieną, bet ant jos neužšoko. Mus vėl 
pagavo grįžtančios vandens masės ir nu- 
traukė kiek į jūrą. Pamačiau ir tuos du 
vyrus, įsikabinusius į palapinės stogą, bet 
juodu nebesusišypsojo. Iš už sujauktos 
bambukų krūvos išgirdau nevilties balsą: 

— Ne, nieko nebus. 

Tokia neviltis pagavo ir mane patį. Stie- 
bo galūnei vis daugiau linkstant į štir- 
bordo pusę, atsidūriau už bordo, bet įsi- 
kabinęs į atsileidusią raginę. Atėjo kita 
banga. Kai ji praėjo, apėmė mirtinas nuo- 
vargis, o mintys traukė ant plausto ir at- 
sigulti už barikadų. Kai nuėjo vanduo, 
pirmą kartą pamačiau po kojomis dan- 
tuotą ir pliką rudą rėvę ir pastebėjau Tor- 
steina, stovint susikuprinus ant žibančių 
koralų ir laikantis už stiebo virvės. Knu- 
tas stovėjo plausto užpakaly, pasiruošęs 
šuoliui. šūktelėjau, kad turime laikytis 
ant rąstų, ir Torsteinas, antrą kartą nu- 
blokštas į vandenį, užšoko vėl kaip katė 
ant plausto. 

Po to praėjo dar keletas, bet jau silp- 
nesnių bangų. Bet iš to momento nieko 
kito nebeatsimenu, kaip tik tai, kad ap- 

linkui gurguliavo vanduo ir kad aš grimz- 
dau vis gilyn, kol pasiekiau rudąją rėvę, 
ant kurios užmetė mūsų plaustą. čia tiško 
tik lengvos putos ir man vėl pavyko užsi- 
karti ant plausto ir prisijungti prie kitų, 
sulipusių ant rąstų galų, gerokai prasiki- 
šusių už rėvės. 

Nespėjus dar susigaudyti, Knutas jau 
šoko ant uolyvilkdamas su savim iš anks- 
to paruoštą virvę. Vandeniui traukiantis 
atgal į jūrą, jis brido pasišokinėdamas per 
bangas gal kokius trisdešimt metrų, kol 
pasibaigė virvė. Kai ant rėvės griuvo kita 
banga, kai paskidę vandenys pradėjo 
sraunia srove trauktis atgal, jis jau tvir- 
tai stovėjo ant kojų. 

Ir tik tada iš susmukusios palapinės iš- 
lindo Erikas, apsiavęs batus. Jei mes visi 
būtume pasekę jo pavyzdžiu, būtume leng- 
vai išsisukę iš šito kamavimosi. Kadangi 
palapinės nenuplovė — ji tik ramiai susi- 
leido po burine drobe — Erikas sau su- 
sirangė tarp dėžių ir klausėsi, kaip viršuj 
griuvo bangos, narinančios įlenktą stogą. 
Bengtą pataikė virstantis stiebas ir leng- 
vai sukrėtė smegenis. Bet jam pavyko 
įlisti į sudribusią palapinę prie Eriko. Jei 
būtume nujautę, kad bambukų pinios, vir- 
vės ir balsos rąstai taip tvirtai ir neišsi- 
skiriamai laikysis prieš vandens spaudi- 

mą, būtume ten visi sulindę. 

Erikas atsistojo ant rąstų galų ir kai 
tik jūra atsitraukė, nušoko ant rėvės. Po 
jo leidosi Hermanas ir Bengtas. Su kiek- 
viena banga plaustas po tarpsnį stūmėsi 
pirmyn, o kai atėjo Torsteino ir mano ei- 
lė, jis, jau kyšojo tiek toli ant uolos, kad 
nebebuvo ir reikalo šokti nuo plausto. 
Tada visi griebėme gelbėti daiktus. 

Viena po kitos bangos dabar lūžo už 
dvidešimt metrų nuo velnioniškųjų laiptų 
į koralų sieną, bet mūsų nebesiekė. Poli- 
pai, sienos statytojai, padarė rėvės lanką 
tokį aukštą, kad tik pačios gožų skiaute- 
rės praėjo per viršų, aprūpinant žuvingąjį 
Jagūną šviežiu jūros vandeniu. Rėvės vi- 
daus pusėj buvo pasakiškas koralų pa- 
saulis, išdabintas nuostabiausiomis formo- 
mis ir spalvomis. 

Paėjus rėve geroką galą užtikome ir 
savo guminį plaustą, pilną vandens, pa- 
mažu stumiamą į krantą. Vyrai išpylė 
vandenį ir atvilko prie “Kon-Tiki". Į jį 
sukrovėme svarbiuosius daiktus, pirmiau- 
sia radiją, maisto ir vandens atsargas ir 
vilkome į salos pakraštį. Viską sukrovė- 
me ant milžiniškos koralinės uolos, kuri 
iš toliau žiūrint išrodė kaip didelis me- 
teoras. Negalėjome žinoti, kiek pakils 
vanduo, kai užeis potvynio laikas. 


Ant rėvės sekliame vandeny pastebėjo- 
me kokį tai saulėj blizgantį daiktą. Pri- 
bridę nustebome, kai pamatėme, jog tai 
buvo dvi konservų dėžutės. Tokių dalykų 
nesitikėjome čia užtikti, dėl to dar dau- 
giau nustebome, kad šios dėžutės su už- 
rašu “Ananas" taip gražiai blizgėjo ir at- 
rodė visiškai neseniai atidarytos. 

Užrašas “Ananas” buvo toks pat, kaip 
ir ant mūsų naujojo maisto davinio, kurį 
turėjome išmėginti JAV armijos vyriau- 
siam aprūpintojui. Pasirodė, kad tai bu- 
vo mūsų pačių ananasų skardinės, kurias 
išmetėme į jūrą, užkandžiaujant paskutinį 
kartą. Laiko skirtumas tarp jų ir mūsų 
išmetimo į krantą buvo gana mažas. 

Koralinis dugnas, kuriuo dabar brido- 
me, buvo nelygus ir aštrus. Vietomis van- 
duo siekė iki kulkšnų, kitur staiga iki krū- 
tinės, jei patekdavome į srovių išgrauž- 
tas vagas. Su savo kerpėmis, jūros rožė- 
mis ir koralais rėvė išrodė, kaip daržas 
uolose su samanomis, kaktusais ir viso- 
kiais suakmenėjusiais augalais raudonos, 
žalios, geltonos ir baltos spalvos. Čia ma- 
tėsi visos vaivorykštės spalvos, ar tai būtų 
buvę koralai, kerpės, sraigės, jūrų šližiai, 
ar fantastiškos žuvys, šaudančios į visas 
puses. Gilesnėmis vagomis plaukiojo po 
krikštolinį vandenį maži, tik ketverto pė- 

Kon-Tiki po avarijos 


Kelią į Rarojos salą pastojo pragariškos gožos, atsitrenkiančios į koralinę 
Čia gerokai nukentėjo plaustas, kol jis buvo užmestas ant uolotojo dugno. 


dų rykliai. Atsargiai priplaukus prie mū- 
sų, jie tuoj duodavosi į šalį, kai tik su- 
duodavome ranka per vandenį ir jau lai- 
kydavosi atokiau. 

Ten, kur mus ištiko avarija, daužėsi ne- 
rimstantys vandenys ir kyšojo karalinės 
uolos; o toliau į salos pusę tūnojo ramus 
mėlynas lagūnas. Užėjus atoslūgiui, ap- 
linkui prasikišo vis daugiau koralų. Go- 
žos, nepaliaunamai griaudžiančios prieš 
rėvę, staiga nusileido vienu aukštu žemyn. 
Kas čia dėsis, kai jūra ims vėl plūsti, ne- 
žinojome. Tad juo greičiau iš čia, juo 
geriau. 

Rėvė ėjo į pietus ir į šiaurę, kaip koks 
povandeninis mūras aplink pilį. Visai pie- 
tuose snūduriavo išsitiesusi sala, apaugu- 
si palmių miškų, o kiek arčiau, kokius 
šešius-septynius šimtus metrų į šiaurę, bu- 
vo vėl maža salelė. Ji buvo rėvės vidaus 
pusėj, apaugusi palmėmis ir susijungusi 
su tyliuoju lagūnu balta kaip sniegas smė- 
lio juosta. Salelė atrodė kaip vešlių gėlių 
krepšys, galima sakyti, miniatūrinis rojus. 

Ją ir pasirinkome. 

Priėjo Hermanas žibančiu kaip saulė 
veidu, nežiūrint didelės barzdos. Jis ne- 
pajėgė nė žodžio pasakyti; tik ištiesė ran- 
ką ir džiaugsmingai nusijuokė. “Kon-Ti- 
ki” gulėjo ant uolos, aplink jį vis dar tiš- 

ko vandens purslos. Iš jo liko tik laužas, 
bet savęs vertas laužas. Viskas ant denio 
buvo sutriuškinta, bet tie devyni balsos 
rąstai iš Ouivedo miškų Ekvadore išliko 
kokie buvę. Jie išgelbėjo mūsų gyvybę. 
Jūra sunaikino dalį daiktų, tik ne tuos, 
kuriuos sudėjome ir surišome į palapinę. 
Viską, kas tik turėjo šokios tokios vertės, 
nuėmėme nuo plausto ir saugiai sukro 
vėme ant saulės nudegusio milžiniško ak- 
mens, stūksančio viršuj rėvės. 

Kai šokau nuo plausto, pasigedau locų 
žuvų, kurios šiaip visad šmižėdavo para- 
gėj. Storieji balsos rąstai dabar gulėjo 
ant plikų uolų pusę pėdos vandeny, o po 
ragu sukinėjosi rudi jūrų šližiai. Dingo 
locų žuvys, dingo makrelės. Tik nežino- 
mos plokščios žuvys su povų raštais ir tū- 
liniais pelėkais smalsiai landžiojo rąstų 
tarpais. Mes patekome į naują pasaulį. 
Dingo iš savo plyšio ir krabas Jonukas. 
Jis bus, be abejonės, susiradęs naują už- 
glūdą. 

Nueidamas pažvelgiau paskutinį kartą 
į plausto laužą ir įkrito į akį jauna pal- 
mytė suplotame krepšy. Ji buvo prasika- 
lus iš kokoso riešuto iki pusantros pėdos 
ilgio ir išleidusi dvejetą šaknų. Su rie- 
šutu glėby bridau į salelės pusę. Kiek to- 
lėliau linksmai traukė taškydamasis Knu- 

las, pasikišęs po pažastim “Kon-Tiki” mo- 
delį, kurį jis taip atsidėjęs dirbo plaukiant 
per vandenyną. Netrukus sutikome Beng- 
tą, kelionėj pasirodžiusį išmaningu ūkve- 
džiu. Su gumbu ant pakaušio, iš barzdos 
varvant jūros vandeniui, jis žengė susi- 
lenkęs, laikydamas glėby dėžę, kuri jam 
vis išsprūsdavo, kai pasipildydavo pake- 
liui į lagūną sprogusios bangos vandenys. 
Jis išdidžiai atidarė dangtį: tai buvo vir- 
tuvės dėžė, o joje primusas ir virimo puo- 
das, abu daiktai gerai išsilaikę. 

Aš niekad nepamiršiu, kaip tada brido- 
me per rėvę į dangiškąją palmių salelę 
Išbridęs į blizgantį nuo saulės krantą, nu- 
traukiau batus ir rausiausi šlapiais kojų 
pirštais po šiltą, sausą smėlį. Buvo miela 
žiūrėti į pėdas, paliktas neliestame kran- 
te, kuriuo žingsniavome į palmių pavėsį- 
Sustojau, kai atsidūriau pačiame salelės 
vidury. Palmių viršūnėse kabojo žali ko- 
koso riešutai. Kai kurie gajūs krūmokš- 
niai buvo pasidabinę gausybe sniego bal- 
tumo žiedų, iš kurių sklido toks stiprus 
ir saldus kvapas, kad ėmė net galva svaig- 
ti. Viršuj pečių sukinėjosi dvi jaukios jū- 
rų kregždės — tokios lengvutės ir šviesios; 
kaip debesėlių sruogos. Mažiukai ketur- 
kojai nešdinosi iš kelio, o tikrieji salos 
gyventojai buvo nusipenėję atsiskyrėliai 

krabai, raudonos kaip kraujas spalvos. Jie 
railiojo į visas puses, užsivertę ant nuo- 
gos nugaros po sraigių kiautą, didelį kaip 
kiaušinis. 

Aš pasijutau visiškai priblokštas. Par- 
puolęs ant kelių, kišau giliai rankas į sau- 
są, šiltą žemę. 

Kelionė buvo baigta, mes visi gyvi ir 
sveiki. Mus išmetė į negyvenamą Piet- 
jūrių salelę — ir dar kokią salelę! Atėjo 
Torsteinas, nusimetė nuo pečių maišą, iš- 
sitiesė ant nugaros ir įbedė akis į palmių 
viršūnes, į lengvus, kaip pūkas, baltuosius 
paukščius, kurie be jokio garso skraidė 
mums pro galvas. Netrukus sugulėme visi 
šeši. Hermanas,pilnas neišsenkamos ener- 
gijos, įkopė į nedidelę palmę ir nuskynė 
kekę su žaliais kokoso riešutais. Su savo 
machetes peiliais piovėme, kaip kiaušinį, 
minkštąjį riešuto galą ir kratėme į save 
gaiviausią ir skaniausią gėrimą pasauly — 
saldų, šaltą, neturinčių sėklų kokosų pie- 
ną. Anapus rėvės griaudė vis tie patys 
rojaus sargų būbnai. 

— Kova kryžminėse bangose, tiesa, bu- 
vo drėgnoka, bet rojus pasirodė apytik- 
riai toks, kokį ir vaizdavausi, — išsireiš- 
kė Bengtas. 

Mes patogiai išsitiesėme ant nugaros ir 
patenkinti šypsojomės baltiesiems debesė- 

liams, plaukiantiems viršum palmių į va- 
karus. Mums nebereikėjo plušti jų taku. 
Dabar sau gulėjome tvirtoj ir nejudomoj 
saloj pačioj Polynezijoj. 

O gožų traukinys dundėjo palei horizon- 
tą pirmyn ir atgal, pirmyn ir atgal. 

Bengtas sakė teisybę: čia buvo tikras 
rojus. 


VIII. TARP POLYNEZIEČIŲ 


Robinzonada. — Nerimastis dėl ateities. — “Kon- 
Tiki“ duoda žinią. — Sudūžę laivai. — Neapgy- 
ventos salos. — Kova su unguriais. — Mus už- 
tinka tengimiai. — Vaiduokliai ant rėvės. — Pa- 
siuntiniai sveikina vadą. — Prisimena Kon-Tiki. 
— Potvynis. — Laivu-per salą. — Liekame ke- 
turiese. — Persikeliame pas tengimius. — Su- 
tikimas kaime. — Saulėtekio protėviai. — Hula 
šventė. — Stebukladariai su radijo aparatu. — 
Mus pakrikštija karalių vardais. — Laivo sudū- 
žėliai. — “Tamara” išgelbsti “Maoae". — | Ta- 
hiti. — Pasimatymas krantinėį. — Karališkas 
gyvenimas. — Šešetas vainikų. 


Mažoji salelė buvo neapgyventa. Ne- 
daug reikėjo laiko, kol susipažinome su 
visomis palmių grupėmis ir pakrantėmis, 
nes nuo vienos salelės šono ligi antrojo 
buvo ne daugiau, kaip pora šimtų metrų. 
Pati aukščiausioji vieta, palyginus su la- 
gūno paviršium, turėjo gal tik dvejetą 
metrų. 

Iš Peru atsivežtus kokoso riešutus sodiname negyvenamoje 
salėje, kurioje praleidome pirmąsias dienas po plausto sudūžir..o. 


Viršum mūsų galvų palmių viršūnėse 
kabojo kekės žalių riešutų su storais ke- 
valais, kurie saugojo šaltą kokoso pieną 
nuo tropikų saulės, taip kad pirmosiomis 
savaitėmis troškulio nenusimatė. Be to, 
netrūko ir prinokusių kokoso riešutų, O 
taip pat visur knibždėjo atsiskyrėlių kra- 
bų ir visokių žuvų lagūne. Vadinasi, gy- 
venti galėjome gražiai. 

Salos šiauriniame gale užtikome aptrū- 
nėjusį nedažytą medinį kryžių, perpus 
įkastą į koralų smėlį. Iš čia galėjome pla- 
čiai apžvelgti šiaurinius pakraščius, visą 
rėvę ir plikus laivo griaučius, kuriuos jau 
buvome pastebėję, kai mus pačius nešė 
į uolas. Dar toliau į šiaurę matėsi kita 
maža salelė. Apaugusi tankiu palmių miš- 
ku sala pietuose buvo mums daug arčiau. 
Deja, ir tenai nematėme jokių gyvybės 
ženklų; bet tuo tarpų turėjome apie ką 
kitą galvoti. 

“Robinzonas” Hesselbergas parėjo šlubuo- 
damas, užsidėjęs didžiausią šiaudinę skri- 
bėlę ir pilnu glėbiu knibždančių atsisky- 
rėlių krabų (eremitų). Knutas sukūrė ugnį 
ir išvirė krabus. Juos sušveitėme su koko- 
so sultimis ir užsigardžiavome kakava. 

— Na, vyručiai, kaip jaučiatės krante, 
— paklausė Knutas patenkintas. 

Šitą džiaugsmą jam jau teko pergyven- 

ti anksčiau (Angatau saloj). Tą pačią aki- 
mirką jis pasviro ir išliejo pusę puodo 
verdančio vandens Bengtui ant kojų. Išli- 
pus į krantą po šimto ir vienos dienos 
kelionės plaustu, iš pradžių mes visi svy- 
ravome, vaikščiodami tarp palmių ir iš 
papratimo išsižergdavome prieš bangą, 
kuri neateidavo. 

Kai Bengtas padave visiems lėkštes ir 
visa kita, Erikas ko tai nusišypsojo. Aš 
prisiminiau, kad po paskutinių pusryčių 
ant plausto pasilenkiau senu papratimu į 
jūrą ir išploviau savo valgymo įrankius. O 
Erikas tada tyriančiu žvilgsniu pasižiūrė- 
jo į rėvę ir padėjo savo daiktus į virtuvės 
dėžę, pastebėdamas: “Manau, kad šian- 
dien mazgoti nereikės". Kai jis ištraukė 
iš dėžės savo valgymo įrankius, jie pasi- 
rodė tokie švarūs, kaip ir mano. 

Pavalgę ir pasilsėję pradėjome rankioti 
šlapias radijo dalis, nes Torsteinui ir Knu- 
tui reikėjo nedelsiant pasiskelbinti, kol 
anas radijo mėgėjas Rarotongoj nepradė- 
jo siųsti liūdnojo pranešimo apie mus. 

Veik visus radijo reikmenis išgelbėjome 
ir išnešėme į krantą. Bet viena kita dėžė 
su radijo medžiaga dar plūduriavo ant 
rėvės. Bengtas, beieškodamas savo daiktų 
ir pradėjęs vilkti į krantą vieną dėžę, stai- 
ga pašoko, kaip įgeltas — jį gnybtelėjo 

elektros srovė. Geresnio įrodymo nerei- 
kėjo, kad dėžė priklausė mūsų radijo sky- 
riui. Plausto telegrafistai dėjo dalis, ardė 
iš naujo ir vėl jas montavo, o mes kiti 
sukibome tvarkyti stovyklą. 

Ant plausto radome dar sunkiąją per- 
mirkusią burę ir išvilkome įkrantą. Ją iš- 
tiesėme tarp dviejų palmių, kur buvo at- 
viras vaizdas į lagūną. Vietoj kuolų pa- 
naudojome bambukinės kartis, kurias nu- 
plovė vanduo nuo plausto. Iš trijų pusių 
supo tanki žydinčių krūmų gyvatvorė, o 
iš ketvirtosios matėsi blizgąs lagūnas. Į 
palapinę veržėsi malonus gėlių kvapas. 
Jaukiau ir būti negalėjo. Mes visi jautė- 
mės kuo puikiausiai; kiekvienas pasiklo- 
jo sau guolį iš žalių palmių lapų, išran- 
kiojus iš žemės aštriuosius koralus. Kol 
pradėjo brėkšti, turėjome pasitaisę erdvią 
ir patogią pastogę. Sugulę žiūrėjome į pla- 
tų barzdotą mielojo senio Kon-Tiki veidą. 
Jo krūtinė nebelinko su rytų vėju; dabar 
jis gulėjo nejudėdamas ant nugaros ir žiū- 
rėjo į žvaigždes, sužibusias viršum Poly- 
nezijos. 

Gretimais krūmuose lašėjo vanduo iš 
vėliavų ir iš mūsų miegmaišių. Kitus per- 
mirkusius daiktus patiesėme džiūti smėly. 
Dar dieną šioj saulėtoj salelėj, ir vėl vis- 
kas bus sausa ir gera. Tą pačią dieną 

Po 101 dienos Ramiajame vandenyne išsikeliame pagaliau mažoj negyvenamoj 
salelėj. 

Didžiausiąją dalį krovinio iškeliame į salą gumine valtimi. 


nieko negalėjo daryti ir patys telegrafis- 
tai. Reikėjo palaukti kitos dienos, kad 
pakilusi saulutė išdžiovintų aparatų vidu- 
rius. Atėjus nakčiai, nudžiovėme nuo krū- 
mų miegmaišius ir, sulindę į juos, dar 
prieš miegą lažinomės, kieno maišas pats 
sausiausias. Laimėjo Bengtas, nes, varta- 
liojantis, jo maišas nežliugsėjo. Bet, Die- 
ve mano, kaip buvo miela, gavus šitaip 
atsigulti! 

Kai kitą rytą sukilome saulei tekant, 
burė buvo įdubusi nuo prilijusio krišto- 
linio vandens. Bengtas susipylė šį brangų 
gėrimą ir nubėgo prie lagūno. Ten ištrau- 
kė pusryčiams puikių žuvų, įviliojęs į ka- 
nalus paplūdimy. 

Tą naktį atgijo Hermanui skausmai 
sprande ir nugaroj, kur jis susižeidė prieš 
pradedant kelionę Limoj. Erikas irgi su- 
silaukė savo dingusio lumbago. Bet šiaip 
mes labai pigiai pasprukome iš gožų, lei- 
džiantis per rėvę į krantą. Gauti nudrės- 
kimai ir žaizdos buvo menkniekiai. Tik 
Bengtui teko stiebu per galvą ir kiek su- 
krėtė smegenis. Liūdniausiai atrodžiau aš 
pats — ant kojų ir rankų buvo mėlynių, 
kurias gavau bangoms mane tvojant į 
virvę. 

Tačiau nė vienas iš mūsų nesijautė toks 
silpnas, kad atsispirtų pagundai panardy- 

ti prieš pusryčius po skaidrųjį lagūną. La- 
gūnas buvo milžiniškas, susigarbanojusiu 
nuo pasato mėlynuoju paviršium. Jis buvo 
toks platus, kad vos įžiūrėjome kitą pusę, 
atženklintą mažomis palmėmis apaugusio- 
mis salelėmis. Kitoj salelių pusėj tęsėsi tas 
pats rėvės lankas, ant kurio užsikorėme 
su “Kon-Tiki". Bet viduj, salų užuovėjoj, 
pasatas ramiai ošė palmių viršūnėmis ir 
lingavo jų šakas, o žemai alsavo blizgan- 
tis, kaip veidrodis, lagūnas. Druskinga- 
sis vanduo buvo toks grynas ir skaidrus, 
kad žiūrint į koralus ir raibąsias žuvis tre- 
jetą metrų gilumoj atrodė, tartum tai bū- 
tų pačiame paviršiuj, kad plaukdami ga- 
lėtume susižeisti kojas. Prieš akis turėjo- 
me pasakišką ir viliojantį pasaulį. Van- 
duo buvo kaip tik geras maudytis, — nei 
šiltas, nei šaltas; o oras šiltas ir sausas 
nuo tropikų saulės. Bet reikėjo skubėti į 
krantą, Rarotonga laukė pranešimo. 

Ant įkaitusių koralinių uolų džiuvo sau- 
lėj radijo dalys; Torsteinas su Knutu pra- 
kaitavo, kaip paleisti siųstuvą į darbą. 
Artėjo vakaras, o darbo vaisių nesimatė. 
Padėjome į šalį visus kitus darbus ir sto- 
viniojome aplink telegrafistus, galvodami, 
kuo galėtume jiems padėti. Iki dešimtos 
valandos vakaro turėjome pasiskelbinti 
radijo bangomis, nes bus suėjusios tos 

trisdešimt šešios valandos, kada radijo 
mėgėjas iš Rarotongos pradės šaukti lėk- 
tuvus ir gelbėjimo ekspedicijas mums ieš- 
koti. 

Taip atėjo pietūs, vakaras ir nusileido 
saulė. Kad tik tas rarotongietis nepradėtų 
siųsti tos aliarmuojančios žinios! Atėjo 
septinta, aštunta, galiausiai devinta valan- 
da. Mūsų karščiavimasis didėjo. Siųstu- 
vas nedavė jokio gyvybės ženklo, bet atsi- 
gavo priimtuvas, NC-173. Pasukus iki pat 
skalės krašto, pasigirdo silpna muzika. Ta- 
čiau ties mūsų mėgėjo banga buvo tylu. 
Pasukus į viršų, garsas nuščiuvo. Gal būt, 
špūlė, buvo tik vienu galu išdžiūvusi. O 
siųstuvas liko tylįs, kaip tylėjęs, nekalbant 
apie sproginėjimus ir kibirkštis. 

Liko mažiau kaip valanda laiko. Nesi- 
sekė. Siųstuvų padėjome i šalį; pradėjo- 
me mėginti kitą. sabotažninkų siųstuvą iš 
paskutinio karo. Jį jau bandėme keletą 
kartų anksčiau, bet be pasisekimo. Gal- 
vojome, gal dabar jis kiek išdžiūvo. Svei- 
kų baterijų nebeturėjome, srovę gamino- 
me mažu rankiniu generatorium. Sukosi 
sunkiai, ir mes keturiese prakaitavome, 
pasikeisdami visą dieną. 

Artėjo nustatytasis trisdešimt šešių va- 
landų laikas. Prisimenu, kaip vienas iš 
vyrų skaičiavo: septynios minutės, pen- 

kios, ir galiausiai nebeliko nė vieno, žiū- 
rinčio į laikrodį. Siųstuvas vistiek nevei- 
kė, bet priimtuve traškėjojimas pakilo li- 
gi reikalingos bagos. Staiga Rarotongos 
banga išgirdome garsus ir supratome, kad 
mėgėjas jau turi užmezgęs ryšį su tele- 
grafo stotim Tahiti saloj. Už valandėlės 
išgirdome dalį pranešimo, siučiamo iš Ra- 
rotongos: “...šioj pusėj Samoa salos nėra 
nė vieno lėktuvo. Užtikrinu...“ 

Po to viskas vėl nutilo. Nuotaika pablo- 
gėjo iki aukščiausio laipsnio. Kas dabar 
darėsi? Negi jie jau būtų pradėję siųsti 
lėktuvus ir gelbėjimo ekspedicijas? Gal 
būt, kad dabar eina pranešimai skersai 
ir išilgai pasaulio. 

Abu telegrafistai dirbo įnikę toliau. Nuo 
kaktos varvėjo prakaitas, lygiai kaip ir 
mums, kurie sukome generatorių, ant jo 
atsisėdę. Taip betrūsiant, pamažu atsi- 
rado jėgos radijo antenoj. Torsteinas pra- 
linksmėjo ir atkreipė mūsų dėmesį į ro- 
dyklę, kuri pradėjo pamažu virpėti, jam 
migčiojant morzės raktu. Pagaliau užsi- 
vedė! 

Mes sukome generatorių iš pasiutimo, 
Torsteinas šaukė Rarotangą, bet niekas 
mūsų negirdėjo. Vėl iš naujo. Atsigavo 
ir priimtuvas, bet Rarotonga nebuvo mū- 
sų nugirdusi. Bandėme išsišaukti Halj, 

“Viskas gerai, viskas gera" — Kaaby ır Hauglana pranesa 
apie mūsų kelionės pabaiga. 


Franką iš Los Angeles miesto, o taip pat 
jūrų karo mokyklą Limoj, bet ir tie mūsų 
neišgirdo. 

Tada Torsteinas išsiuntė CO praneši- 
mą, tas reiškia, jis kreipėsi į viso pasaulio 
stotis, kurios tik galėjo mus išgirsti šia 
ypatingąja mėgėjų banga. 

Tas padėjo. Tuoj etere pasigirdo pama- 
žu atsišaukiąs silpnas balsas. Mes atsakė- 
me, kad girdime ir tegu kalba toliau. Ra- 
musis balsas etere iš lengvo pasakė: 

— Aš esu Paulius, radijo mėgėjas iš Ko- 
lorado. Kaip vadiniesi ir iš kur? 

Mes sunikome sukti, o Torsteinas puolė 
telegrafuoti: 

— Čia “Kon-Tiki". Esame negyvenamoj 
saloj Ramiajame vandenyne. 

Paulius tokiam paaiškinimui, žinoma, 
visiškai nepatikėjo. Jam atrodė, kad koks 
mėgėjas iš gretimos gatvės nori su juo pa- 
juokauti, nors negali kaip reikiant nė per 
eterą prasiskverbti. Iš desperacijos rovė- 
me sau barzdas. Štai sėdime žvaigždėtą 
naktį po palmių šakomis dykioj saloj, bet 
niekas tuo nenori patikėti! 

Torsteinas nenuleido rankų, bet migčio- 
jo toliau, kad “viskas gerai, viskas gerai, 
viskas gerai“. Po šimts velnių, juk reikė- 
jo sulaikyti visą tą mašinėriją, kol jos dar 
neužsuko Ramiajame vadenyne! 

Po valandėlės išgirdome ramiai tele- 
grafuojant: 

— Sakai, kad viskas gerai, bet ko tada 
taip nerviniesi? 

Po to vėl viskas nuščiuvo. Ryšys nutrū- 
ko. 


Daug nebereikėjo, kad būtume pašokę 
į orą ir nukratę visus kokoso riešutus. Vie- 
nas dangus težino, ką būtume padarę, jei 
staiga nebūtų mus išgirdęs radijo mėgėjas 
iš Rarotongos ir mūsų senasis draugas Hal. 
Jis pasakojo, kad apsiverkė, išgirdęs se- 
niai begirdėtą 12B balsą. Visus pasiruo- 
šimus mus ieškoti tuojau atšaukė. Liko- 
me vėl vieni ir ramūs savo Pietjūrių sa- 
lelėj. Gerokai pagurę, sulindome į guo- 
lius, patiestus po palmėmis. 


Kitą dieną nebuvo ko skubėti ir dėl to 
naudojomės gyvenimu, kaip įmanydami. 
Vieni maudėsi, kiti meškeriojo arba pasi- 
leido rėve į tyrinėjimų kelionę ieškoti nuo- 
stabesnių gyvūnų. O patys energingiau- 
sieji griebėsi tvarkyti stovyklą, kad būtų 
gražu, jauku ne vien viduj, bet ir aplinkui. 
Paėję kyšuliu, palmių pamiškėj iškasėme, 
kiek galint arčiau plausto sudužimo vie- 
tos duobę, išklojome lapais ir pasodino- 
me išdygusį kokoso riešutą, pasiimtą iš 
Peru šalies. Gretimais pastatėme iš koralų 

tvorelę, vedančią į vietą, kur “Kon-Tiki" 
ištiko avarija. 

“Kon-Tiki” per naktį išmetė dar arčiau 
kranto; jis atsirado kuone sausumoj, pa- 
jūrio klane, įspraustas tarp didelių kora- 
linių uolų rėvės vidaus pusėj. 

Erikas ir Hermanas, gerokai pasideginę 
šiltame smėly, pasijuto vėl sveiki, ener- 
gingi ir užsimanė patraukti rėve į pietus 
tikėdamiesi nusigauti į didesniąją salą. Aš 
juos įspėjau daugiau dabotis ungurių, nei 
ryklių. Dėl viso ko jie užsikišo už diržų 
ilgus machetes peilius. Mat, koralinėj rė- 
vėj laikėsi baisūs unguriai su ilgais nuo- 
dingais dantimis, kuriais gali lengvai nu- 
kąsti žmogui koją. Tropikų ungurys puola 
žaibo greitumu, jis yra tikras pabaisa ten- 
buviams, net ir tokiems, kurie nebijo 
plaukti aplink ryklį. 

Ilgą kelio galą buvo galima nubristi 
rėve, bet pasitaikė ir gilių vagų, kuriomis 
tekėjo jūrų srovės. Tada reikėjo griūti ir 
plaukti. Erikas su Hermanu laimingai 
pasiekė krantą ir išbrido į didžiąją salą. 
Ji buvo ilga, siaura, apaugusi palmių miš- 
ku, savo šviesiais krantais toli nusitęsianti 
į pietus ir saugoma koralinės rėvės. Mūsų 
bernai perėjo visą salą ir pasiekė jos pie- 
tinį ragą. Lūžtančių bangų eilės rodė, kad 
rėvė tęsėsi toliau į pietus, kur matėsi dau- 

giau tokių salų. Ten jie užtiko griaučius 
didelio keturstiebio laivo, perlaužto pu- 
siau ir išmesto į krantą. Tai buvo senas 
ispanų burlaivis, krautas geležinkelio bė- 
giais, kurių nemaža, didžiai surūdijusių 
buvo išmėtyta po visą rėvę. Jie grįžo at- 
gal kitu salos pakraščiu, bet neužtiko nė 
žmogaus pėdos smėly. 

Brendant rėve namo ir baidant šmykš- 
čiojančias po kojomis stebėtinas žuvis, 
staiga juos puolė ne mažiau, kaip aštuoni 
dideli unguriai. Jie dar spėjo grobuonis 
laiku pamatyti skaidriame vandeny ir už- 
šokti ant didelės koralinės uolos, kurią 
unguriai tuoj apspito. Slidieji bestijos 
buvo rankos storumo, žalios spalvos su 
juodais taškais, kaip nuodingieji žalčiai: 
mažomis galvomis, guodžiomis gyvatės 
akimis ir adatų aštrumo, colio ilgumo dan- 
timis. Unguriai kraipė iškišę galvas, o 
Hermanas su Eriku mojavo savo ilgaisiais 
machetes peiliais. Jiems pasisekė vienam 
unguriui nukirsti galvą, o kitą sužeisti. 
Kraujas vandeny sutraukė visą būrį jaunų 
mėlynųjų ryklių, kurie tuoj griebė be- 
galvį ir sužeistąjį ungurį. Vyrai naudo- 
damiesi proga, šoko nuo uolos ir nubėgo 
savo keliu. 

Tą pačią dieną, man braidžiojant prie 
mūsų salelės, koks tai gyvis griebė man 

iš abiejų pusių už staibio ir pradėjo temp- 
ti atgal. Tai buvo aštuonkojis, nedidelis, 
bet vistiek nusipurčiau visu kūnu, kai pa- 
jutau šaltus čiuptuvus, apsiviniojusius ap- 
link koją, ir kaip pamačiau jo piktas, siau- 
ras akis, mėlynai raudoną kūną, panašų 
į maišiuką, ir jo kumpą snapą. Iš visų 
jėgų patraukiau koją, o su ja ir įsikibusį 
oktopą, kuris pasirodė ne toks jau didelis, 
gal apie metrą. Oktopas vilkosi kartu, nė 
nemanydamas atleisti čiuptuvus. Tur būt, 
jį primasino tvarstis ant mano kojos. Pa- 
sišlubuodamas, žingsnis po žingsnio, vil- 
kausi į krantą su visu šlykščiuoju užpuo- 
liku. Tik kai pasiekiau sausą smėlį, jis 
mane paleido ir pamažu atsitraukė į sek- 
lų vandenį, bet vis dar išsiskėtęs, įbedęs 
akis į krantą ir pasiruošęs pulti iš naujo, 
jei tik drįsčiau prieiti arčiau. Jis šovė 
šalin tik tada, kaip paleidau į jį keletą 
koralinių akmenų. 

Šitokie mūsų pergyvenimai, braidžio- 
jant po rėvę, buvo tik prieskonis rojiško 
gyvenimo saloj. Deja, mes negalėjome 
pasilikti saloj visą likusį gyvenimą. Tu- 
rėjome galvoti, kaip sugrįžti į pasaulį. Po 
savaitės “Kon-Tiki”? persisvėrė į sausąją 
rėvės pusę. Sunkieji rąstai sutruškino ir 
nušlavė didelius koralų gabalus, kliudžiu- 
sius prisistumti iki pat lagūno. Bet po to 

plaustas nebejudėjo nė iš vietos, nors mes 
ir traukėme, ir darėme, ką beišmanydami. 
Jeigu tik būtume galėję šį sudužusį plaus- 
tą nuvilkti į lagūną, būtų vienas niekas 
pakelti ir apiburiuoti stiebą, kad galėtu- 
me plaukti pavėjui ramiuojųu lagūnu ir 
pasižiūrėti, kas yra jo kitoj pusėj. Jei čia 
buvo apgyventų salų, jos galėjo būti tik 
prie horizonto rytų pusėj, užuovėjoj. 

Ėjo dienos. 

Vieną gražų priešpietį atbėgo nebeat- 
simenu kuris iš vyrų ir pranešė, kad la- 
gūno pakrašty pasirodžiusi baltuojanti bu- 
rė. Įsilipę į palmių viršūnes, įžiūrėjome 
mažąta škelį, kuris nuostabiai baltavo, at- 
simušdamas į mėlyną lagūną. Be abejonės, 
tai buvo burė. Mes matėme, kaip laivas 
šlakavo prieš vėją. Netrukus išdygo ir 
kita burė. 

Kol atėjo pietūs, burė priartėjo ir pa- 
didėjo. Ji taikė tiesiai į mus. Į palmės 
galūnę iškėlėme prancūzų vėliavą, o nor- 
vegų užmovėme ant karties ir mojavome. 
Vienos iš burių atsirado taip arti, kad pa- 
matėme, jog jos priklausė prie polyne- 
ziško kano su užkraštine atrama. Burės 
buvo naujoviško sukirpimo. Du rudi su- 
tvėrimai sėdėjo kane ir žiūrėjo į mus. 
Mes pradėjome mojuoti. Jie taip pat, ir 
netrukus priburiavo prie pat kranto. 

— Ia ora na, — pasveikinome juos 
polyneziškai. 

— Ia ora na, — atsakė jiedu kartu. 
Vienas iš jų iššoko į vandenį, patraukė ka- 
ną ir paskui išbrido į krantą pas mus. 

Jų drabužiai buvo baltaodžių, o kūnai 
rudaodžių. Jie buvo basi, gerai sudėti ir 
pačių gamintomis šiaudinėmis skribėlėmis 
apsisaugoti nuo saulės. Išbrido kiek ne- 
drąsūs, bet mums draugiškai juokiantis ir 
spaudžiant iš eilės ranką, jie nusišypsojo 
kaip mėnuliai, rodydami savo perlinius 
dantis. Tai reiškė daugiau, negu žodžiai. 

Pasveikindami polyneziškai, juos taip 
nustebinome ir padrąsinome, kaip kad 
nustebino mus pačius anas jų rasės drau- 
gas iš Angatau salos, sušukęs “good night". 
Jie apipylė mus visokiais klausimais ir il- 
gomis polynezietiškomis tiradomis, kol pa- 
stebėjo, kad jų žodžiai atsimušė kaip žir- 
niai į sieną. Tada jiems praėjo noras šne- 
kėti, jie tik draugiškai šypsojosi ir rodė 
į artėjantį antrąjį kaną. 

Jame sėdėjo trys vyrai. Išbridus į kran- 
tą ir pasisveikinus, pasirodė, kad vienas 
iš jų mokėjo kiek prancūziškai. Iš jų su- 
žinojome, kad vienoj saloj, anoj pusėj 
lagūno, yra tengimių kaimas, iš kur jie 
prieš keletą dienų pastebėję naktį mūsų 
saloj kurenant ugnį. Įplaukti į lagūną, ap- 

juostą koraliniu lanku, buvo tik vienas 
kelias, einąs pro tengimių kaimą. Taigi, 
niekas negalėjo patekti į salas lagūne, jų 
nepastebėtas. Susirinkę kaimo seniai iš- 
aiškino, kad ugnį kurena ne žmonės, O 
kokie vaiduokliai, antgamtiniai padarai. 
Po tokio išaiškinimo kaimiečiams praėjo 
ūpas leistis į lagūną ištirti, iš kur tie dū- 
mai rūksta. Bet vieną dieną jūra išmetė 
dėžės dangtį su užrašytais ženklais. Pora 
tengimių, gyvenusių Tahiti saloj ir pramo- 
kusių skaityti, iš didelių, juodų raidžių 
sudėjo žodį “TIKI”. To užteko pašalinti 
įtarimą, kad prie rėvės vaidenasi — juk 
Tiki buvo jų giminės protėvis, nors ir se- 
niai miręs, bet visiems žinomas. Jūra iš- 
plovė iš lagūno ir daugiau daiktų, nu- 
plautų nuo plausto: duonos, cigarečių, ka- 
kavos vandens nepraleidžiančiose skardi- 
nėse, galiausiai ir vieną seną batą. Iš to 
tengimiai įsitikino, kad prie rėvės rytų 
pusėj bus sudužęs laivas. Tada jų vadas 
išsiuntė tą dvejetą kanų pas išsigelbėju- 
sius sudūžėlius, kurenančius salelėje ugnį. 

Vienas iš rudžių, saviškių raginamas, pa- 
klausė, kodėl ant išplautos lentos buvo už- 
rašyta “Tiki”. Atsakėme, kad “Kon-Tiki” 
užražu atžymėjome visus mūsų daiktus, 
kadangi taip vadinasi “laivas”, kuriuo at- 
plaukėme. 

Mūsų naujieji draugai didžiai nustebo, 
išgirdę, kad nė vienas vyras nežuvo per 
avariją ir kad anas suplotas plaustas, gu- 
lis ant rėvės, buvo tasai “laivas”, kuriuo 
mes atplaukėme. Jie jau norėjo susiso- 
dinti mus į kanus ir plaukti į kaimą. Bet 
mes, mandagiai padėkoję, atsisakėme, nes 
norėjome pasilikti, kol galėsime nutraukti 
nuo rėvės “Kon-Tiki". Jie žiūrėjo išsigan- 
dę į rąstų laužą ant rėvės — negi mes dar 
galvojame juo plaukti? Galiausiai tengi- 
mių pirmūnas išdidžiai tarė, jog vistiek 
mums reikia plaukti su jais. Toks esąs 
vado įsakymas, jie negalį grįžti jo neiš- 
pildę. 

Nutarėme, kad vienas iš mūsų turi vyk- 
ti su tengimiais pas jų vadą, kaip mūsų 
pasiuntinys ištirti, kaip ten yra jų saloj, 
ir grįžti su pranešimu. Mums nesinorėjo 
palikti plaustą ant rėvės ir atsisakyti sa- 
vo kelionė daiktų. Savo pasiuntiniu pa- 
rinkome Bengtą. Abu kanus nustūmėme 
nuo kranto ir, geram vėjui pūčiant, ne- 
trūkus jie dingo vakaruose. 

Kitą dieną horizonte pasirodė daugybė 
baltuojančių burių. Matyti, kad saliečiai 
pasileido į mus visais turimais laivais. 

Buriuotojų regata šlakavo į mūsų salą, 
ir kai priartėjo pirmosios valtys, pačio) 
pirmiausiojoj pamatėme savo mieląjį 

draugą Bengtą, apsuptą rudaodžių ir mo- 
juojant skribėle. Jis pašaukė, kad atvyks- 
tąs su pačiu vadu. Mes išsirikiavome jį 
iškilmingai pasitikti. | 

Su dideliu ceremonialiniu sugebėjimu 
Bengtas mus pristatė vadui, kuris, pagal 
jo paties žodžius, vadinosi Tepiuraiarii 
Teriifaatau. Bet jis suprato, ką mes no- 
rime pasakyti ir trumpu Tekos vardu. Mes 
jį vadinome Teka. 

Vadas Teka buvo didelis laibas polyne- 
zas, nepaprastai inteligentiškomis akimis. 
Tai buvo didi asmenybė, kilimo iš senos 
Tahiti karališkos giminės. Jis valdė Ra- 
rojos ir Takumes salas. Jam teko mokytis 
Tahiti saloj; dėl to kalbėjo prancūziškai, 
mokėjo rašyti ir skaityti. Jis pasakė, kad 
Norvegijos sostinė vadinasi Christianija ir 
pasiteiravo, ar aš nepažįstąs Bing Crosby. 
Toliau jis nupasakojo, kad per pastaruo- 
sius dešimt metų į Rarojos salą atsilankė 
tik tris užsieniniai laivai, o į jų kaimą ke- 
letą kartų per metus užplaukianti kopros 
škūna iš Tahiti, atgabenanti prekių ir iš- 
sivežanti kokoso branduolius. Jie jau se- 
niai laukią vėl pasirodant škūnai; netru- 
kus ji tikrai atplauksianti. 

Bengto suglaustas pranešimas buvo toks: 
Rarojos saloj nėra nei mokyklos, nei ra- 
dijo, nei baltųjų žmonių, bet šimtas dvi- 

dešimt kaimo gyventojų daro viską. mus 
priimti pas save ir ruošia didelį sutikimą. 

Vadas visų pirma paprašė aprodyti “lai- 
vą“, kuriuo mes gyvi pasiekėme rėvę. Se- 
kant dideliam tengimių būriui iš paskos, 
mes su vadu nubridome prie “Kon-Tiki”. 
Dar jo nepriėjus, saliečiai nustebę susto- 
jo ir pradėjo kartu klegėti. Aiškiai pa- 
mačius “Kon-Tiki” rąstus, vienas iš ten- 
gimių sušuko: 

— Čia ne laivas, čia pae-pae! 

— Pae-pae! — pasigirdo patvirtinimas 
iš visų lūpų. 

Jie pasileido bėgčia ir sušoko ant “Kon- 
Tiki". Kaip nudžiuginti vaikai jie laipio- 
jo po “Kon-Tiki", čiupinėjo rąstus, bam- 
bukines pynias ir virves. Vadas susijau- 
dino nemažiau kaip ir jo pavaldiniai. Nu- 
sistebėjęs ir susidomėjęs jis pareiškė: 

— “Tiki” juk ne laivas, jis tikras pae- 
pae! 

Pae-pae polyneziečiai vadina plaus- 
tą, o taip pat platformą. Vełykų saloj ši- 
taip vadina ir tengimių kanus. Vadas pa- 
sakojo, kad tokių pae-pae šiandien nebe- 
matyti, bet kaimo seniai prisimeną vi- 
sokių dalykų apie pae-pae. Jie vis dar 
stebėjosi didžiaisiais balso rąstais, bet dėl 
virvių kraipė nosis. Tokios virvės nedaug 
mėnesių išsilaikančios jūrų vandeny ir 

saulėj. Jie su pasididžiavimu parodė savo 
kanų raiščius. Jie juos patys nusimušą 
iš kokosinių kanapių. Tokie šniūrai išsi- 
laiką jūroj penketą metų. 

Išbridus atgal į salelę, ją pavadinome 
“Fenua Kon-Tiki”, arba Kon-Tiki sala. Šį 
vardą galėjome visi ištarti. Bet mūsų ru- 
diesiems draugams buvo sunku ištarti mū- 
sų trumpus šiauriečių vardus. Jiems bai- 
siai patiko, kai pasakiau, kad jie gali ma- 
ne vadinti ir Terai Mateata, kaip kad ma- 
ne pakrikštijo Tahiti vadas, kai ten atsi- 
dūriau pirmą kartą. 

Tengimiai iš savo kanų ištraukė vištų, 
kiaušinių ir duonvaisių, o kiti nuėjo į 
lagūną, nešini perstekėmis pagaudyti žu- 
vų. Apie sukurtą laužą prasidėjo didelė 
šventė. Mums teko pasakoti visus savo 
nuotykius, plaukiant pae-pae per vande- 
nyną. O atsitikimą su bangininiu rykliu 
reikėjo pasakoti kartkartėmis. Kiekvieną 
kartą, kaip  nupasakodavome iki vietos, 
kur Erikas suvarė pabaisai harpūną į pa- 
kaušį, jie pašokdavo iš vietų ir imdavo 
visi krikštauti. Visos žuvys, kurias jiems 
pavaizdavome, buvo jiems žinomos. Jiems 
netrūko nė polynezietiškų vardų joms pa- 
vadinti. Bet bangininio ryklio ir gempylus 
jie nebuvo matę arba nors iš tolo girdėję. 

Atėjus vakarui, visų susirinkusiųjų 

džiaugsmui, užvedėme radijo aparatą. Ar- 
timiausia jų skoniui buvo bažnytinė mu- 
zika; bet didžiai nustebome, kad surado- 
me ir hula-hula muzikos, perduodamos iš 
Amerikos: Patys linksmiausieji pradėjo 
pagal ją kraipytis, sudėję rankas už gal- 
vos. Jie užkrėtė kitus ir netrukus visas 
būrys šoko hula-hula pagal radijo muzi- 
ką. Kai atėjo naktis, visi sugulė aplink 
ugnies laužą paplūdimy. Tai buvo didelė 
šventė ne tik saliečiams, bet ir mums. 

Kai kitą rytą sukilome, jie jau kepė 
ką tik pagautas žuvis. O šalia mūsų sto- 
vėjo šešetas pradarytų kokoso riešutų ryt- 
mečio troškuliui numalšinti. 

Tą dieną prie rėvės ošė smarkiau nei 
paprastai. Sustiprėjo vėjas, nuo šėlstančių 
gožų tiško aplink plaustą purslos aukštai 
į viršų. 

— Šiandien įeis “Kon-Tiki", — pasakė 
vadas, rodydamas į plausto laužą, — pra- 
sideda potvynis. 

Apie vienuolikta valandą vanduo ėmė 
plūsti į lagūną, prisipildė, kaip koks mil- 
žiniškas kevalas, o vanduo sėmė vis to- 
lesnius salos pakraščius. Visą dieną plūdo 
į vidų tikra jūros srovė. Vanduo kilo nuo 
vienos rėvės pakopos iki kitos; ji grimzdo 
vis giliau ir giliau į bangas. Vandens ma- 
sės skalavo abu salos krantus. Jos nunešė 

dideles koralinių uolų gabalus ir nuplo 
vė ciekius, juos sumalė įsmėlį ir išnešioj« 
su vėjų, o kartu supylė naujas seklumas 
Laisvąsias plausto dalis nešė mums prt 
šalį, o pats “Kon-Tiki” pradėjo judėti pir 
myn. Visa, kas buvo padėta pajūry, rei 
kėjo sugabenti į salos gilumą, kad nenu 
neštų potvynis. Dar valandėlę, ir iš rėvės 
liko tik didžiosios uolos bekyšančios. Pa: 
plūdimis pranyko po vandeniu; jūros lie- 
žuviai pradėjo laižyti apžėlusius blyno pa- 
vidalo salos pakraščius. Pasidarė nejau- 
ku. Atrodė, tartum visas vandenynas pa- 
judėjo pirmyn. “Kon-Tiki" apsigręžė ir pa- 
sidavė stumdomas, kol nepastojo kelio ki- 
tos koralinės uolos. 

Tengimiai puolė į vandenį; tai plaukda- 
mi, tai brisdami audringais verpetais jie 
ciekis nuo cieko pasiekė plaustą. Knutas 
su Eriku buvo kartu. Prie plausto jau bu- 
vo pririštas lynas, ir kai jis sumalė pa- 
skutines koralines uolas ir pakilo. nuo rė- 
vės, saliečiai sušoko į vandenį priturėti 
plaustą. Jie nepažino “Kon-Tiki" ir jo ne- 
numalšininamo veržimosi vis į vakarus, 
nežiūrint, kiek rankų jį ir belaikytų. Ne- 
trukus “Kon-Tiki” visiškai atsiplėšė nuo 
rėvės ir gana didoku greičiu pasileido į 
lagūną. Čia jis sustojo ir akimirką apsi- 
dairė, kur jis pateko. Bet pirm negu pra- 

dėjo plaukti toliau, saliečiai jau sekmin- 
gai užrišo antrą lyno galą už palmės sa- 
loj, ir taip “Kon-Tiki” liko pažabotas la- 
gūne. “Laivas”, perėjęs vandenyną ir se- 
klumą, nugalėjęs koralų barikadas, atsi- 
dūrė lagūne prie pat Rarojos kranto. 

Skambant karo šūkiams ir susiliejant į 
ugningą balsą “ke-ke-te-huru-huru", trau- 
kėme kaip vienas “Kon-Tiki” į salą, pa- 
vadintą jo vardu. Plustąs jūros vanduo 
pakilo keturias pėdas aukščiau, negu kas- 
dieninių potvynių metu. Manėme, kad už- 
plūs visą salą. 

Vėjo svylos zvembė per visą lagūną. Iš 
savo turimų daiktų tik dalį galėjome pa- 
krauti į siaurus ir vandens pribėgusius 
kanus. Tengimiai turėjo kuo greičiausiai 
grįžti į savo kaimą. Jie pasiėmė su savim 
Bengtą ir Hermaną, kad pažiūrėtų, ar ne- 
galima kuo nors padėti vienam kaimo ber- 
niukui, esančiam prie mirties. Berniukui 
augo galvoj votis su pūliais, o mes turė- 
jome penicilino. 

Kitą dieną sėdėjome Kon-Tiki saloj tik 
keturiese. Pūtė toks stiprus rytų vėjas, 
kad tengimiai negalėjo įplaukti į lagūną. 
Atsirado daug ciekių ir aštrių koralinių 
uolų, kyšančių iš nuslugusio vandens- 
Atoslūgio bangos buvo tokios pat didelės, 
kaip ir potvynio. 

Po nakties jūra kiek aprimo. Galėjome 
panerti po “Kon-Tiki" ir įsitikinti, kad vi- 
si devyni rąstai buvo sveiki, net ir apa- 
čioj, kur rėvė medžius nuobliavo vienu ki- 
tu coliu. Raiščiai taip giliai įsipiovė į rąs- 
tus, kad atsileidusių užtikome tik ketver- 
tą, sudilintų į koralus. Pradėjome tvar- 
kyti denį. Kai atstatėme sunirusiąją pa- 
lapinę, plaustas atgavo iš dalies senąją iš- 
vaizdą. Sutaisę, atitiesėme sulaužytą stie- 
b4. Dienai slenkant pasirodė akiraty bu- 
rės. Plaukė saliečiai paimti likusius daik- 
tus ir mus pačius. Su jais atplaukė Her- 
manas ir Bengtas. Jie papasakojo, kad 
tengimMiai pasiruošę mus iškilmingai su- 
tikti. Mums paaiškino, kad atplaukus į di- 
džiąją salą, galėsime išlipti iš kanų, kai 
vadas duos tam tikrą ženklą. 

Geram vėjui pūčiant, perskrodėme la- 
gūną, esantį toj vietoj vienos norvegiškos 
mylios platumo (10 km.). Mums buvo liūd- 
na atsisveikinant su tolstančiomis palmė- 
mis ir visa Kon-Tiki sala. Palmės susi- 
liejo į vieną kokštą; sala susitraukė ir įsi- 
jungė i ištisą eilę tokių pat salelių hori- 
zonte. Užtat priešais skleidėsi didesnės sa- 
los. Prie vienos iš jų pamatėme molą 
ir rūkstančius dūmus iš trobelių palmyne. 

Kaimas atrodė kaip išmiręs, be gyvy- 
bės; nesimatė nė vieno žmogaus. Ką tai 

ikmeninė Kon-Tiki statula, kokiu daug Polynezijos salose. 


Kon-Tiki pakeliui į Tahiti. 


turėjo reikšti? Krante, kur baigėsi koralų 
molas, stovėjo du vieniši sutvėrimai, vie- 
nas aukštas, laibas, kitas stambus ir sto- 
ras, kaip statinė. Priplaukus krantą, juos 
pasveikinome. Vienas iš jų buvo vadas 
Teka, kitas jo pavaduotojas Tupuhoe. Jis 
mus tuoj užkariavo savo širdingu ir stip- 
riu juokų. Teka buvo žvalus ir diploma- 
tiškas vyras, o Tupuhoe — nesugadintas 
gamtos vaikas, atviras žmogus, pilnas ge- 
ros nuotaikos ir stiprybės, kokių sunkų 
rasti. Savo galinga povyza ir karališku 
veidų jis išreiškė visas tas savybes, ku- 
riomis pasižymi grynarasis polynezų va- 
das. Jis ir buvo tikruoju salos vadu, bet 
pamažu viršum jo iškilo Teka, kadangi 
jis mokėjo prancūziškai, o be to, skaityti 
ir rašyti. Atplaukus kopros škūnai iš Ta- 
hiti, kaimui nebuvo ko bijoti, kad pirkliai 
juos apgaus. 

Teka nurodė, kad mums reikia žygiuoti 
visiems kartu į kaimo bendruomenės na- 
mą. Sustojus vyrams krante, prasidėjo iš- 
kilminga eisena, man žygiuojant tarp abie- 
jų vadų, o Hermanui — pačiame prieša- 
ky su vėliava, iškeltą ant harpūnos koto. 

Kaime aiškiai atsispindėjo kopros pre- 
kyba su Tahiti: pakeliui matėsi ir lentų, 
ir skardos plokščių, įvežtų iš Tahiti. Pasi- 
taikė paskirų medinių trobelių senojo po- 

lyneziečių stiliaus, išpintų ir apklotų pal- 
mių lapais; bet dar daugiau matėsi iš 
lentų sukaltų mažų tropinių namelių 
(bungalovų). Didelis lentų pastatas nuo- 
šaliai kitų trobelių, apsuptas palmėmis, 
buvo naujasis kaimo susirinkimų namas, 
paskirtas mums šešiems baltiesiems gv- 
venti. Mes įžygiavome su savo vėliava pro 
mažas užpakalines dureles ir sustojome 
ant plačių laiptų priešaky namo. Priešais 
esančioj aikštėj buvo susirinkęs visas kai- 
mas, kas tik galėjo paeiti arba paropoti: 
moterys ir vaikai, seni ir jauni. Visi at- 
rodė nepaprastai rimti, net ir mūsų links- 
mieji draugai iš Kon-Tiki salos stovėjo 
sustingę, įsimaišę tarp kitų, nerodydami 
nė mažiausio ženklo, kad esame pažįs- 
tami. 

Kai mes išėjome laiptais pirmyn, visi 
susirinkusieji pravėrė kaip vienas bur- 
nas ir užtraukė... Marseillaise! Himną ve- 
dė pats vadas, mokąs atmintinai žodžius. 
Ir reikia pasakyti, kad jie traukė visiškai 
puikiai, nežiūrint, kad viena kita senė sa- 
vo spiegiančiu balsu ir atsiliko nuo visos 
minios. 

Galima įsivaizduoti, kiek tai kainojo 
darbo, kol jie tai išmoko! Prie laiptų įbe- 
dėme prancūzų ir norvegų vėliavas. Tuo 
vado Tekos oficialioji sutiktuvių dalis ir 

pasibaigė. Jis tyliai ir ramiai pasitraukė 
į užpakarines gretas. 

Tada atėjo storulio Tapahoes eilė. Jis 
prasiveržė į priešakį ir ėmė vadovauti 
šventei. Jam lengvai mostelėjus, visas su- 
sirinkimas užtraukė kitą dainą. Šį sykį 
ėjo dar geriau, nes žodžiai ir muzika buvo 
jų pačių kalba ir pagal ha-hula melodijas. 
šita jie mokėjo! Nuo jų dainų, žavinčių 
savo jaudinančių paprastumu ir nuo Piet- 
jūrių ošimo mums net nugaras kuteno. 
Daina pradėdavo solistas ir netrukus pri- 
sijungdavo visas choras, įvairinant melo- 
dijos tematiką, o žodžius kartojant tuos 
pačius: “Laba diena, Terai Mateata ir ta- 
vo vyrai, perplaukę jūrą su pae-pae, taip, 
laba diena. Ilgai būkite tarp mūsų, ne- 
pamirškime vieni kitų, kad liktume visad 
kartu, ir po to, kai vėl grįšit į tolimą kraš- 
ią. Laba diena“. 

Paprašėme dainą pakartoti. Visas susi- 
rinkimas darėsi vis gyvesnis ir gyvesnis, 
žmonėms reiškiant džiaugsmą pagal savo 
būdą. Tupuhoe paprašė, kad tarčiau ben- 
druomenei žodį ir paaiškinčiau, kodėl at- 
plaukėme ne kuo kitu, kaip tik pae-pae, 
nes šis dalykas jiems visiems neišeinąs iš 
galvos. Aš galįs kalbėti prancūziškai, o 
Teka pasirūpinsiąs vertimu. 

Bendruomenė, kuri čia susirinko ir 1au- 

kė, susidėjo iš nemokytų, bet labai inteli- 
gentiškų rudaodžių. Jie išgirdo, kad man 
anksčiau teko būti Pietjūrių salose tarp 
jų rasės draugų ir kad tada išgirdau pa- 
sakojimų apie jų pirmąjį vadą Tiki, at- 
vedusį į šias salas jų protėvius iš paslap- 
tingos šalies, kurios vietos niekas nebe- 
žinojo. Bet vienoj tolimoj šaly, kalbėjau, 
kurios vardas Peru, kadaise viešpatavo 
galingas vadas, taipgi vardu Tiki. 

Žmonės jį vadino Kon-Tiki, arba Sau- 
lės-Tiki, nes jis paėjo iš saulės. Galiau- 
siai Tiki dingo iš savo šalies, pasileidęs 
į jūrą dideliu paepae. Dėl to mūsų šešiu- 
kė patikėjo, kad jis buvo tas pats Tiki, 
kuris atplaukė į šias salas. Bet kadangi 
niekas nenorėjo mums tikėti, kad pae-poe 
gali atlaikyti kelionę per didelį vandeny- 
ną, mes pasileidome iš Peru tokia pat nae- 
pae ir, kaip matote, pasiekėme jumis. Tai- 
gi tikrai galėjo atplaukti. 

Kai Teka baigė versti šią prakalbėlę, 
Tupuhoe, pagautas svaigulingo karščio 
ekstaziškai pašoko prieš susirinkusius sa- 
liečius. Jie svaidėsi polyneziškais žodžiais, 
mosigavo rankomis, rodė tai į dangų, tai 
į mus, nuolat minėdamas Tiki vardą. Jis 
taip greitai kalbėjo, kad atrodė, jog ir jis 
pats nebesusigaudo; tačiau mūsų rudieji 
draugai ryte rijo kiekvieną jo žodį ir ro- 

dė didelį susijaudinimą. Tik Teka liko 
šaltas ir pasiruošęs išversti mums Tupu- 
hoes mintis. 

Tupuhoe kalbėjo, kad jo tėvas ir se- 
nelis, o taip pat jų proseneliai, kartkartė- 
mis minėdavo Tiki; kad Tiki buvo jų pir- 
masis vadas, o dabar esąs danguj. Bet 
vėliau atplaukė baltieji ir pradėję aiš- 
kinti, kad protėvių padavimai esą melas, 
kad tokio Tiki niekad nebuvę. Nėsą jo 
nė danguj, nes ten sėdįs Jehova. Tiki bu- 
vęs tik stabmeldžių dievas, uždraudę ir ti- 
kėti. Bet štai šiandien pas juos su pae-pae 
atplaukę per jūrą šešetas vyrų. Mes esą 
pirmieji baltaodžiai, kurie patvirtinę, kad 
jų protėviai kalbėję tiesą. Tiki nėsąs koks 
išmįslas; tiesa, jis jau miręs, bet sėdįs 
danguj. 

Išsigandęs, kad ko gero dar sugriausiu 
misionierių darbą, paskubėjau pirmyn ir 
paaiškinau, kad Tiki tikrai gyveno, tai vi- 
siškai aišku. Bet dabar jis yra miręs. Ar 
jis danguj, ar pragare, žino tik Jehova, 
būdamas pats danguj. Tiki juk buvo mir- 
tingas žmogus; jis tik buvo didelis vadas, 
kaip Teka ir Tupuhoe, gal net kiek di- 
desnis. 

Mano paaiškinimas sukėlė rudžiams juo- 
ko ir pasitenkinimo. Jie linkčiojo ir mur- 
mėjo, kas aiškiai rodė, kad mano žodžiai 

krito į gerą dirvą. Svarbiausia, kad Tiki 
gyveno, kalbėjo Tupuhoe. Jei jis atsidūrė 
pragare, daugiausia bloga jam pačiam. 
— Bet gal ne vienam iš mūsų padidėjo ga- 
limybių su juo susitikti, — pabaigė Tu- 
puhoe. 

Pro minią prasiveržė trejetas senių ir 
ištiesė mums rankas. Be abejonės jie bus 
išlaikęs tarp tengimių Tiki atminimą. Va- 
das paskui priminė, kad vienas iš jų Ži- 
nąs nesuskaitomą daugybę padavimų ir 
istorinių dainų iš protėvių laikų. Aš pa- 
klausiau šį senį, ar padavimuose nepasa- 
kyta, iš kurios pusės atplaukė Tiki. Ne, 
to niekas iš jų nebeprisimenąs. Bet gerai 
ir ilgai pagalvojus, pats seniausias iš jų 
atsakė, kad su Tiki atvyko vienas giminai- 
tis, vardu Maui. O dainoj apie Maui sa- 
koma, kad jis atvyko čia į salą iš Puros, 
o Pura esanti ten, kur saulė teka. Jei Maui 
atplaukė iš Puros, turėjo iš tos pačios pu- 
sės pasirodyti ir Tiki. Mūsų šešiukė at- 
plaukusi savo paelpae taipgi iš Puros, tai 
esą visiškai aišku. 

Čia papasakojau rudžiams, kad vieni- 
šoj Mangarevos saloj, netoli Velykų salos, 
tenbuviai dar ligi šių dienų neišmoko sta- 
tyti kanų; jie ir dabar plaukioja po jūrą 
dideliais pae-pae. Seniai to nežinojo. Bet 
jie žinojo, kad jų pačių protėviai naudo- 

josi dideliais plaustais, kurie tačiau laikui 
bėgant išėję iš mados, kol liko tik jų var- 
das ir prisiminimas. Senais laikais plaus- 
tus vadinę ne pae-pae, bet rongo-rongo, 
paaiškino pats seniausiasis. Šiandien šio 
žodžio kalboj nebeužtinkama. Rongo-ron- 
go minima senuosiuose padavimuose. 

šis vardas mane sudomino, nes Rongo 
— kaikuriose salose ištariamas Lono — 
vadinamas vienas iš legendariškiausių po- 
lyneziečių protėvių. Jis vaizduojamas bal- 
ta oda ir šviesiais plaukais. Kai kapitonas 
Cook pirmą kartą atplaukė į Havajus, sa- 
liečiai jį sutiko išskėstomis rankomis. Jie 
jį palaikė už savo baltaodį giminaitį Ron- 
go, kuris po daugelio amžių sugrįžo savo 
didžiuoju burlaiviu iš senosios tėvynės. O 
Velykų saloj rongo-rongo vadino slėpinin- 
guosius hieroglifus, kurių paslaptis dingo 
kartu su rašto mokovais “ilgaausiais". 

Seniams daugiau patiko kalbus apie Ti- 
ki ir rongo-rongo, o jaunesnieji prašė pa- 
pasakoti apie bangininį ryklį ir mūsų ke- 
lionę per vandenyną. Bet mus jau laukė 
su valgiu, o be to, Teka pavargo bevers- 
damas. 

Tada atsirado proga visam kaimui pa- 
spausti kiekvienam iš mūsų ranką. Vy- 
rai mMurmėjo “i a-o r a-n a" ir vos neištrau- 
kė rankos iš peties. Jaunosios merginos, 

prišokusios sveikinti, kad ir nedrąsiai, bet 
kokietiškai šypsojosi. O senės nesiliovė 
plepėjusios ir stebėjusiosios mūsų barz- 
domis ir odos spalva. Iš visų veidų dvel- 
kė draugiškumas, tad visiškai supranta- 
ma, kad nebuvo galima apsieiti ir be ba- 
biloniškos kalbų maišaties. Jiems ką nors 
pasakius nesuprantama polyneziečių kal- 
ba, mes atsakydavome lygiai nesupranta- 
mai — norvegiškai, taip kad juoko buvo 
visiems iki valios. 

Pirmasis žodis, kurį įsidėmėjome, bu- 
vo “patinka". Pasakius šį žodį ir dar pirš- 
tu parodžius, kas patinka, galėjome tikė- 
tis, kad gausime, kas patinka. Sunkumai 
buvo nugalėti. Žodis “patinka", ištartas 
kraipant nosį, reiškė, kad “nepatinka”. 
šitaip galėjome gana gerai susikalbėti. 

Apsipažinus su kaimo 127 gyventojais, 
patiesė ilgą stalą abiem vadam ir mums 
šešiems svečiams. Kaimo gražuolės pra- 
dėjo neštį į stalą visokiausius skanėstus. 
Vienoms klojant stalą ir nešant valgius, 
kitos uždėjo kiekvienam po du vainikus 
— didesnį ant kaklo, mažesnį ant galvos. 
Vainikai ne tik maloniai kvepėjo, bet ir 
gaiviai karšty vėsino. šitaip prasidėjo su- 
tikimo šventė, kuri baigėsi, kai apleidome 
salą. Išplėtę akis rijome seilę, pamatę pir- 
mą kartą po ilgos kelionės lūžtantį stalą 

ardas Purea, gimi- 

Tikio surastas kraštas. Begalės koralinių ir kalnuotų salų, apaugusių atogrąžų 
miškais, puikiu klimatu, iki šiol tebevadinamu rojum žemėje. 


nuo keptų paršiukų, viščiukų, antienos, 
šviežių omarų, polyneziškų žuvies patie- 
kalų, duonvaisių, papajos ir kokoso pieno. 
Mes sunikome valgyti; tengimiai mūsų 
malonumui traukė hula dainas, o aplin- 
kui stalą šoko jaunos merginos. 

Mūsų šešiukė buvo kuo geriausios savi- 
jautos, bet atrodėme vienas už kitą juo- 
kingesni savo alkanais žvilgsniais, su ilgo- 
mis papūrusiomis barzdomis ir vainikais 
ant plaukų ir krūtinės. Abu vadai taipgi 
neslėpė noro pasidžiaugti gyvenimu, kaip 
ir mes patys. 

Po valgio prasidėjo kuone visuotini hu- 
la-hula šokiai. Kaimas užsimanė parodyti 
mums vietinius liaudies šokius. Mums še- 
šiems ir abiem vadam pastatė kėdes ge- 
riausioj vietoj; priešaky atsisėdo du gita- 
rininkai ir ėmė blimbinti tikras Pietjūrių 
melodijas. 

Čia pasileido šokiui dvi eilės vyrų ir 
merginų su šnarančiais palmlapių sijonu- 
kais. Aplinkui ant žemės ratu susėdę žiū- 
rovai jiems pritarė savo dainomis. Iš jų 
išsiskyrė linksmas ir ugningas vadovas, 
sudribusiai riebus bernas, praradęs vieną 
ranką kovoj su rykliu. Iš pradžių šokė- 
jai atrodė kiek teatrališki ir nervingi; bet 
pamatę, kad pae-pae baltaodžiai nekraipo 
nosimis dėl jų senolių tautinių šokių, jie 

pasidarė gyvesni. Nuo žemės pakilo vis 
daugiau senesniųjų žiūrovų ir metėsi į 
šokių sūkurį. šie geriau žinojo ritmą ir 
šiuos šokius, kurie, aišku, jau nebebuvo 
madoj. O kai saulė nugrimzdo į Ramųjį 
vandenį, šokėjai po palmėmis, lygiai kaip 
ir susėdę žiūrovai, dar daugiau pagyvėjo. 
Jie pamiršo, kad tarp jų yra šešetas aky- 
liai stebinčių svečių. Jie žiūrėjo į mus 
kaip į saviškius, dalyvaujančius bendroj 
linksmybėj. 

Repertuarui nebuvo galo. Pabaigus vie- 
na dalyką, sekė kitas, trečias, negalint 
mums akių atitraukti. Galiausiai susėdo 
ratu ant žemės būrys jaunų vaikinų ir, 
Tupuhoei ženklą davus, jie pradėjo plaš- 
takomis mušti į žemę. Iš pradžių pamažu, 
paskui greičiau ir greičiau; ritmas vis ryš- 
kėjo, kol staiga įsimaišė būbininkas, jiems 
pritardamas dviem lazdelėmis, kuriomis 
jis mušė kietą, kaip kaulas išskobtą medi- 
nį kubilą. Iš jo sklido aštrūs, rėžiantys 
garsai. 

Kai ritmas pasiekė tinkamos įkaitos, 
prasidėjo daina. Tada į ratą įšoko hula 
mergina su vainiku ant kaklo ir gėlėmis 
už ausų. Ji šoko į taktą nuogomis kojo- 
mis, sulenktais keliais ir ritmiškai linguo- 
damas per juosmenį, sudėjusi rankas už 
galvos, pagal tikrą polyneziečių būdą. Ji 

šoko žavingai, išjudindama visą minią 
mušti taktą rankomis. Po to įšoko į ratą 
dar viena mergina; po jos ir kita. Nuosta- 
biu lankstumu ir tobuliausiu ritmingumu 
jos sukosi šoky apie vieną kitą. Duslieji 
dūžiai į žemę, dainavimas, būgno garsai 
vis greitėjo, šokiai ėjo pasiutyn, žiūrovai 
staugė, mušė rankomis, bet ritmo nepa- 
metė. 

Tai buvo Polynezija, kokią įsivaizdavo- 
me iš senųjų laikų. Mirgėjo Žvaigždės, 
siubavosi palmės, naktis buvo švelni ir 
ilga, persisunkusi gėlių kvapu ir cikadų 
čirpinimu. Tupuhoe juokėsi kaip mėnu- 
lis ir tvojo man per petį. 

— Maitai? — jis paklausė. 

— Eh, maitai, — atsakiau. 

— Maitai? — jis paklausė visus kitus. 

— Maitai! —jie atsakė garsiai ir aiš- 
kiai su didžiausiu patikinimu. Nė vienas 
iš jų nekraipė nosim. 

— Maitai, — linktelėjo vėl Tupuhoe, 
rodydamas pirštu į save. Ir jis buvo pa- 
tenkintas. 

Net ir Teka pripažino, kad tai puiki 
šventė. Rarojiečiai susilaukę pirmos pro- 
gos parodyti savo šokius baltaodžiams, 
paaiškino Teka. Būbno, rankų plojimo, 
dainos ir šokio tempas dar pagreitėjo. Vie- 
na iš šokėjų sustojo šokusi ratu; ji šoko 

sūkuringai ir toliau, bet vis toj pačioj vie- 
toj, nuolat viliojančiai tiesdamaą rankas į 
Hermaną. Šis droviai šypsojosi, slėpda- 
mas savo kuklumą po ilga barzda ir gerai 
nežinodamas, ką daryti. 

— Tas sportas nėra toks blogas, — pa- 
kugždėjau jam, — parodyk, ką gali. 

Minios džiaugsmui nebuvo galo, kai Her- 
manas pakilo ir metėsi į ratą ir, pusiau 
pritūpęs, įsijunggė į hula šokį su visais 
išraitymais. Saliečiai nesiliovė krikštavę. 
Už valandėlės jau suposi ir raitėsi šokv 
dar pora mūsiškių — Bengtas ir Torstei- 
nas — kad net prakaitas varvėjo, sten- 
giantis neatsilikti nuo takto, vis skuban- 
čio ir varančio į visišką padūkimą. Ga- 
liausiai liko dūzgiantis būbnas ir tik trys 
tikrosios hula šokėjos, drebančios į taktą, 
kaip epušės lapai. Būbno tarškėjimas stai- 
ga nutrūko ir šokis pasibaigė, merginoms 
sukritus ant Žemės. 

Dabar vakaras buvo mūsų, su nuotai- 
komis, nežinančiomis ribų. 

Kita programos dalis susidėjo iš paukš- 
čių šokio, pačios seniausios apeigos Ra- 
rojos saloj. Vadovaujant geram šokėjui, 
dvi eilės vyrų ir moterų, ritmiškai judė- 
dami, šoko prieš vienas kitą, vaizduojant 
paukščių būrį. Anas šokėjas priminė 
paukščių vadovą; jis darė nuostabius ju- 

dėsius, neįsijungdamas į patį šokį. šokiui 
pasibaigus, Tupuhoe paiškino, jog jis buvo 
skirtas plausto garbei. Šokis būsiąs pa- 
kartotas, bet šį kartą man vadovaujant. 
Kaip supratau, šokio vadovo svarbiausias 
uždavinys buvo staugti laukiniu balsu, 
pritūpus kraipytis užpakalinė dalim ir 
švaistytis kiek galint rankomis virš gal- 
vos. Užsitraukiau gerai ant kaktos vaini- 
ką ir išžygiavau į areną. Vos tik pradėjau 
kraipytis, senasis Tupuhoe taip pagavo 
juoktis, kad atrodė jis tuoj nuriedės nuo 
savo kėdės. Iširo ir visa muzika, nes mu- 
zikantai ir dainininkai kvatojo, kaip ir jų 
vadas Tupuhoe. 

Po to užsimanė šokti visi, seni ir jauni. 
Tuoj atgijo trinksėjimas į žemę, būbno 
garsai ir išsiplėtė visuotinis hula-hula šo- 
kis. Pirmiausia į ratą subėgo hula mer- 
ginos ir užvedė šokį nuolat gyvėjančiu 
tempu; paskui išvedė ir mus, vieną po 
kito. Į šokį įsijungė vis daugiau vyrų ir 
moterų, trepsinčių ir linkstančių vis grei- 
čiau ir greičiau. 

Bet Eriko niekas nepajėgė išįudinti. 
Nuo trauksmo ir drėgmės ant plausto at- 
sigavo jo seniai apmiręs lumbagas. Jis 
sėdėjo, kaip senas jūrų vilkas — sustyręs, 
barzdotas, su pypke dantyse, nežiūrėda- 
mas į hula merginas, viliojančias į areną. 

Jis turėjo užsivilkęs savo storąsias avikai- 
lių kelnes, kurias nešiodavo naktimis, 
plaukiant šaltąja Humboldto srove. Savo 
didele barzda, plika krūtine ir avikailių 
kelnėmis atsisėdęs po palmėmis, jis išro- 
dė, kaip tikras Robinzonas Kruzė. Viena 
salos gražuolė po kitos bandė jį prajuo- 
kinti, bet veltui. Jis liko rimtas, traukė 
kaip traukęs pypkę, gėlių vainiką užsi- 
movęs. 

Po kurio laiko rate pasirodė stipriai su- 
dėta matrona, su išsipūtusiais raumenimis; 
padarė keletą daugiau ar mažiau nusise- 
Kusių hula-hula judėsių ir ryžtingais žings 
niais priėjo prie Eriko. Jis žiūrėjo išsi- 
gandęs į amazonę, o ši tik šelmiškai šyp- 
sojosi ir tirpo, lyg sviesto krūva. Galiau- 
siai ji paėmė tvirtai jam už rankos ir nu- 
tempė nuo kėdės. Eriko avikailių kelnės 
buvo vilna apačioj ir oda viršuj, o užpa- 
kaly kiek prairusios, kur baltavo kokštas 
vilnų, kaip zuikio uodegutė. Erikas sun- 
kiai davėsi vedamas, viena ranka laiky- 
damas sugniaužęs pypkę, kita spausdamas 
vietą, kur buvo atgijęs lumbagas. Kiek 
pajudėjus, pradėjo kristi nuo galvos vai- 
nikas, kurį gelbstint reikėjo atleisti ranką 
nuo kelnių. Bet tą pačią akimirką, su vai- 
niku ant ausies, reikėjo griebti vėl už kel- 
nių, nes jos vien dėl sunkaus svorio lei- 

dosi žemyn. Į storulę, šokančią prieš jį 
Kula-hula, buvo taip pat linksma pažiū- 
rėti; tad suprantama, kad iš didelio juo- 
ko mūsų barzdomis riedėjo ašaros. Bekva- 
todami sustojo ir kiti šokėjai; palmių go- 
jum aidėjo juokų salvė po salvės, Erikui 
ir sunkiojo svorio moteriai stengiantis 
kiek galint grakščiau pribaigti užsimotą 
hula-hula. Eriko laimei dainininkai ir mu- 
zikantai sustojo, nes, juokdamiesi pilvus 
suspaudę, nebegalėjo duoti muzikos. 

šventė užsitęsė ligi ankstyvos aušros. 
Tada davė trumpą pertrauką poilsiui, prieš 
tai mums vėl paspaudus ranką 127 šven- 
tės dalyviams. Mes turėdavome kiekvie- 
nam papurtyti ranką iš ryto ir vakarą, ir 
taip kasdien, kol gyvenome jų saloj. Kai- 
me surado šešias lovas ir sustatė vieną 
prie kitos į susirinkimų namą. Čia mie- 
gojome, išsirikiavę į eilę, kaip nykštukai 
anoj pasakoj, pasikabinę galvugaly kve- 
piančių gėlių vainikus. 

Kitą dieną mus pašaukė prie ano še- 
šiamečio berniuko su votim galvoj. Ber- 
niukas turėjo apie 41 laipsnį karščio. Vo- 
tis galvoj, pilna pūlių, buvo vyro kumš- 
ties didumo ir vis nesiliovė augusi. Kita, 
mažesnė votis jam augo ant kojos piršto. 

Tekos žodžiais, kaimas per tas votis jau 
daug vaikų netekęs, ir jei niekas iš mūsų 

nepagelbėsiąs, tuomet ir jo dienos esan- 
čios suskaitytos. Mes turėjome butelius 
penicilino, padaryto naujomis tabletėmis, 
bet neturėjome supratimo, kiek galima 
duoti tokiam mažam berniukui. Jei mums 
begydant jis mirtų, susidarytų rimtos pa- 
sekos. 

Knutas su Torsteinu vėl išsitraukė radi- 
ją, ištiesė tarp dviejų aukščiausių palmių 
anteną, ir kai atėjo vakaras, susijungė su 
mūsų nors ir niekad nematytais, bet mie- 
lais draugais Halin ir Franku iš Los An- 
geles miesto. Frankas prisišaukė telefo- 
nu gydytoją; tada morzės ženklais apibū- 
dinome visas vaiko ligos žymes ir savo tu- 
rimus vaistus. Frankas netrukus davė gy- 
dytojo atsakymą ir tą pačią naktį nuėjo 
me į trobelę, kur mėtėsi besikarščiuojąs 
mažasis Haumaita. Aplinkui susirinko pu- 
sė žliumbiančio ir triukšmaujančio kaimo. 

Gydyti berniuką pavedėme Hermanui ir 
Knutui, o mums kitiems užteko darbo at- 
laikyti prie trobelės saliečių spūstį. Mo- 
tina įpuolė į įsteriją, pamačius mus su pei- 
liu ir paprašius verdančio vandens. Visų 
pirma nuskutome vaikui galvą, po to pra- 
piovėme votį. Pūliai ištryško beveik ligi 
siogo; keletas tenbuvių laužėsi susijaudinę 
į vidų, bet mes juos išstūmėme. Tai ne- 
buvo kokia pramoga. Išspaudę ir išde- 

zinfikavę skaudulį, aptvarstėme galvą ir 
po to pradėjome gydymą penicilinu. 

Dvi dienas davėme vaikui kas ketvirtą 
valandą šio vaisto. Karštis pasiekė aukš- 
čiausio laipsnio. Vakarui atėjus nurišda- 
vome žaizdą ir tardavomės su gydytoju 
Los Angeles mieste. Staiga temperatūra 
nukrito; vietoj pūlių pradėjo augti nau- 
jas audinys ir užsipildė tuščioji vieta. Ber- 
niukas spindėjo džiaugsmu, prašė rodyti 
nuotraukų iš nuostabiojo baltojo žmogaus 
pasaulio, kur yra automobilių, karvių ir 
kelių aukštų namų. 

Už savaitės Haumata jau žaidė pajūry 
su kitais vaikais, bet vis dar su dideliu 
tvarsčiu ant galvos. Bet netrukus ir jo 
nebereikėjo. 

Šitaip gerai nusisekus, kaime atsirado 
begalės ligų. Su skaudančiais dantimis ir 
skilviais buvo pilni kampai; daugis sura- 
do, kad ir jie turi skaudulių. Tokių buvo 
ir senų, ir jaunų. Sergančiuosius varėme 
pas Dr. Knutą ir Dr. Hermaną, o jie nu- 
statinėjo, ką valgyti, ką ne, ir tuštino vie- 
ną vaistų dėžę su tablėtėmis ir tepalais 
po kitos. Mūsų “Gydytojai” daug kam pa- 
dėjo, bet niekam nepakenkė. O kai vais- 
tų atsargos išsibaigė, virėme iš kakavos ir 
kruopų sriubą, kurios veikimas isteriškoms 
senėms pasirodė tiesiog nuostabus. 

Nepraėjo nė kelios dienos tarp mūsų 
rudųjų dievintojų, kaip saloj suruošė vėl 
naują šventę. Jie nutarė mus paskelbti 
Rarojos piliečiais ir pakrikštyti polyne- 
ziečių vardais. Net ir man buvo numaty- 
tas kitas vardas. Terai Mateata esąs ma- 
no vardas Tahiti saloj, bet ne čia. 

Iškilmių aikštėj pastatė šešias kėdes. 
Žmonės iš pat ankstyvo ryto sukilę vaikš- 
čiojo, ieškodami geresnių vietų iškilmėms 
sekti. Tekai buvo palikta garbinga vieta 
vidury. Jis vis dėlto buvo vadas, tik ne 
tada, kai prasidėjo senosios vietinės apei- 
gos. šioj vietoj) vadovavimą perėmė Tu- 
puhoe. 

Žmonės sėdėjo tylūs ir susikaupę. Ga- 
liausiai pamažu ir iškiliningai pasirodė, 
lipdamas laiptais, storulis Tupuhoe su sa- 
vo šakota lazda rankoj. Jis buvo persi- 
ėmęs valandos rimtim. Visų žvilgsnis nu- 
krypo į vadą, kai jis, tartum paskendęs 
giliose mintyse, priėjo iš lėto prie mūsų 
šešiukės. Tupuhoe buvo iš prigimties va- 
das, puikus kalbėtojas ir aktorius. 

Lėtu ir santūriu balsu jis atsigręžė į 
dainų bei šokių vadovus ir į būbnininkus, 
kiekvienam iš jų parodydamas savo laz- 
da ir įsakydamas, ką daryti. Tada jis vėl 
atsigręžė į mus, išplėtė savo didžiąsias 
akis, kurios pabalo kaip ir jo balti dan- 

tys, atsispindį išraiškingame vario spalvos 
veide. Tupuhoe pakėlė savo šakotąją laz- 
dą, iš burnos pabiro žodžiai, kaip žirniai 
iš maišo. Tai buvo pradžia senųjų apei- 
gų, kurias tik patys seniausieji gyvento- 
jai suprato, nes jis kalbėjo labai sena ir 
pamiršta tarme. 

Tekai verčiant jo žodžius, mes sužino- 
jome, ką jis kalbėjo, kad Tikaroa buvo 
pirmasis karalius, įsikūręs šioj saloj, vieš- 
patavęs šiame rėvės apjuostame plote, nuo 
šiaurės ligi pietų, nuo rytų ligi vakarų ir 
gerokai aukščiau už žmonių galvų. 

Chorui užtraukus seną giesmę apie Ti- 
karoa, Tupuhoe uždėjo man an krūinės 
savo didelį kumštį ir, atsigręžęs į minią, 
paskelbė, kad mane krikštija Varoa Ti- 
karoa arba “Tikaroa Dvasia". 

Giesmei nuščiuvus, atėjo Hermano ir 
Bengto eilė. Ir vienam, ir kitam Tupuhoe 
uždėjo ant krūtinės rudąjį kumštį ir pa- 
krikštijo Hermaną "Tupuhoe Itetahu, o 
Bengtą Topakino vardu. Tai buvo vardai 
dviejų senovės didvyrių, kurie kovęsi su 
įūrų pabaisa ir ją nužudę prie rėvės vartų 
į Raroją. 

Sugriaudė būbnai. Du raumeningi vy- 
rai su praviromis priejuostėmis ir po ilgą 
ietį rankose įbėgo į areną. Jie daužėsi, 
mėtėsi, šoko į viršų, paliesdavo keliais 

krūtinę; badė ietimis orą ir kraipė į šo- 
nus galvas. Pasigirdus naujam ritmui, jie, 
šoktelėję į viršų, pradėjo apeiginę kovą, 
savo išraiška primenančią tikrą baletą. 
Vaidinimas ėjo greitai ir vikriai, vaizduo- 
jant anų dviejų didvyrių rungtynes su jū- 
rų pabaisa. Su atitinkamomis dainomis 
ir apeigomis Tupuhoe pakrikštijo Tors- 
teing Marakoe vardu, pagal seniai mirusį 
šios salos karalių. Eriką pavadino Tane 
Matrau, o Knutą — Tefaunui, vardais dvie- 
jų jau seniai su šiuo kaimu išsiskyrusių 
didvyriškų jūreivių. Ilgas ir monotoniš- 
kas krikšto apeigas Tupuhoe sugebėjo pra- 
vesti ugningai ir skubiai, kad jos ne tik 
paliktų įspūdį, bet ir sujaudintų. 

Apeigos pasibaigė. Tarp polyneziečių 
Rarojoj atsirado vėl baltaodžių vadų. 
Aikštelėj pasirodė dvi eilės šokėjų su plau- 
šiniais sijonukais ir tokiomis pat karūno- 
mis ant galvų. Priartėjus prie mūsų, šo- 
kėjai nukėlė karūnas ir uždėjo ant mūsų 
galvų. Atsirado mums ir plaušiniai sijo- 
nukai, ir po to šventė tęsėme kartu. 

Vieną naktį mūsų vainikuotieji telegra- 
fistai užmezgė ryšį su anuo radijo mėgėju 
iš Rarotongos salos. Jis perdavė praneši- 
mą iš Tahiti — prancūzų Ramiojo vande- 
nyno kolonijų gubernatoriaus širdingiau- 
sius sveikinimus. 

Gavęs žodį iš Paryžiaus, jis išsiuntęs val- 
džios škūną “Tamara” atgabenti mus į Ta- 
hiti, kad nebereiktų laukti anos kopros 
škūnos, atburiuojant pavojingaisiais van- 
denimis. Tahiti yra prancūzų kolonijų su- 
sisiekimo mazgas ir vienintėlė sala, turin- 
ti ryšių su plačiuoju pasauliu. Norint grįž- 
ti į savąjį pasaulį, pirma reikėjo nusigau- 
ti į Tahiti. 

O šventė Rarojoj vyko toliau. 

Vieną naktį jūroj pasigirdo savotiškas 
baubimas. Nučiuožę nuo palmių viršūnių 
saliečiai pranešė, kad prie įvažiavimo į 
lagūną stovi laivas. Mes pasileidome per 
palmyną į užuovėjos krantą. Prieš mūsų 
akis prasivėrė vandenynas visiškai iš prie- 
šingos pusės, negu kad mes atplaukėme. 
Šioj pusėj žlambojo žymiai mažesnės ban- 
gos, nes sala buvo kitoj rėvės pusėj. 

Prie pat vartų į lagūną pamatėme lai- 
vo šviesas. Esant žvaigždėtai nakčiai, įžiū- 
rėjome plačią dvistiebę škūną. Negi tai 
būtų gubernatoriaus išsiųstasis laivas? Ko- 
dėl jis nėjo į vidų? 

Tengimių nervingumas didėjo. Pamatė- 
me ir mes, kad laivas pasviro ir atrodė, 
kad gali visiškai apvirsti. Jis buvo už- 
plaukęs ant povandeninės uolos. 

Torsteinas susirado lempą ir pasignali- 
zavo: 

— Quel bateau? — Koks laivas? 

— “M a oa e”, — paaiškino iš laivo. 

“Maoae” buvo kaip tik toji škūna, kuri 
slankiodavo tarp salų. Ji plaukė į Raroją 
paimti kopros. Kapitonas ir įgula buvo 
polyneziečiai, pažįsta rėvę kaip savo ki- 
šenę, tačiau klastingoji srovė juos naktį 
paklaidino. Dar laimė, kad škūna pateko 
į užuovėją ir kad nepūtė vėjas. Bet sro- 
vė, tekanti iš lagūno, buvo vistiek pavo- 
jinga. “Maoae" vis daugiau sviro į šoną 
ir įgulai teko leistis į gelbėjimosi valtį. 
Jie užrišo už stiebų storus lynus ir kitus 
galus išvilko į krantą. Tengimiai lynų ga- 
lus užrišo už palmių, kad škūna neatsi- 
gultų ant šono. Vilkdami su savim kitą 
virvę, pririštą prie laivo, jūrininkai atsi- 
yrė gelbėjimosi valtim prie rėvės angos, 
tikėdamiesi nutempti nuo uolos škūną 
iriantis, kai ateis atoslūgis ir pradės van- 
duo tvinti iš lagūno. Saliečiai suplaukė vi- 
sais turimais kanais gelbėti kopros kro- 
vinį. Laive buvo 90 tonų vertingos pre- 
kės. Kanas po kano plaukė nuo pakry- 
pusios škūnos į krantą su kopros maišais 
ir krovė juos į sausą vietą. 

“Maoae" neatsitiesė ir potvyniui atėjus. 
Ji trinksėjo į koralų uolą, kol pramušė 
dugne skylę. Kai išaušo rytas, škūna pə- 
sirodė dar pavojingesniame padėjime. 

Įgula negalėjo nieko padaryti. Nutraukti 
nuo uolos sunkų, 150 tonų burlaivį neįsten- 
gė net visiems kanams padedant. O pa- 
likus ant uolos, laivą suskaldys į gabalus. 
Užtektų pasikeisti vėjui, įvaryti laivą į 
gožas ir ten jį būtų sudaužę į rėvę. 

“Maoae" radijo neturėjo, užtat mes jį 
turėjome. Bet šaukti vilkiką iš Tahiti ne- 
buvo prasmės, nes, kol jis atplauktų, škū- 
ną vistiek sudaužytų. Tačiau ir šį sykį 
pavyko išplėšti šią auką iš Rarojos rėvės 
— antrą vieno mėnesio laikotarpiu. 

Tą dieną pietumis prie horizonto vaka- 
ruose pasirodė škūna “Tamara”, atplau- 
kianti iš Tahito mus paimti. škūnos jū- 
rininkai labai nustebo, kai, be plausto, pa- 
matė stiebus ir didelės škūnos, bejėgiškiai 
linguojančios rėvės pakrašty. 

“Tamaros" škūnoj buvo ir prancūzų vy- 
riausybės įgaliotinis Tuamotu bei Tubuai 
saloms, monsieur Frederic Ahnne, kurį gu- 
bernatorius iš Tahiti pasiuntė mus pasi- 
tikti. Be jo dar atplaukė vienas prancū- 
zų filmuotojas ir kitas — telegrafistas. 
Kapitonas ir įgula buvo polyneziečiai. 
Monsieur Ahnne, gimęs ir augęs Tahiti 
salos prancūzų šeimoj, buvo ir puikus na- 
vigatorius. Kapitonui sutikus — dar apsi- 
džiaugus, kad nuo jo nuima atsakomybę 
tokiuose pavojinguose vandenyse — jis 

perėmė laivo vadovavimą. “Tamarai” rei- 
kėjo saugotis begalės povandeninių uolų, 
bet nežiūrint to, nuo jos nutiesė į “Maoae" 
storus lynus ir tada monsieur Ahnne pra- 
dėjo sunkiuosius ir pavojinguosius ma- 
nievrus. Nuo artėjančio potvynio gresė 
abiem škūnom pavojus sudužti į tą patį 
koralinį ciekį. 

Atėjo potvynis, “Maoae" kiek pakilo nuo 
dugno ir tada “Tamara" griebė ją trauk- 
ti nuo cieko į gilesnį vandenį ir šis gel- 
bėjimo manievras visiškai pasisekė. Bet 
dabar pro pramuštą skylę veržėsi į vidų 
vanduo. Laivą reikėjo kuo  skubiausiai 
įvilkti į seklesnius lagūno vandenis. Ir 
šis manievras pavyko. Lagūne prie ten- 
buvių kaimo škūna išstovėjo trejetą dienų. 
Buvo valandų, kada atrodė, jog ji vistiek 
nuskęs. Siurbliai dirbo dieną naktį, ge- 
riausi perlų gaudytojai iš mūsų draugų 
saliečių nardė aplink laivą, pasiėmę skar- 
dos ir vinių, ir pramuštąją skylę tiek už- 
lopė, kad škūna galėtų nusigauti ligi Ta 
hiti laivų dirbtuvių, žinoma, vandens 
siurbliams dirbant ir toliau. 

Sutaisius “Maoae“ kelionei, monsieur 
Ahnne praburiavo pro koralines seklumas 
ir įplaukė į lagūną prie pat Kon-Tiki salos. 
Čia prisirišo plaustą, ir “Tamara" išplau- 
kė į atvirą jūrą. Iš paskos buriavo suža- 

lotoji kopros škūna, vyrams visą laiką 
traukiant siurbliais bėgantį į vidų vandenį. 
Jei beplaukiant jį pradėtų skęsti, “Tama: 
ra" galėtų išgelbėti jos įgulą. 

Atsisveikinimas su Raroja buvo iš tik- 
rųjų liūdnas. Visi, kas tik galėjo paeiti, 
susirinko prie molo ir dainavo, gitaroms 
pritariant, mūsų pamėgtąsias dainas. Mes 
sulipome į gelbėjimosi valtį, jūrininkai su- 
dėjo į dulas irklus ir taip pamažu pasi- 
leidome į vietą, kur mus laukė “Tamara”. 

Vidury minios stovėjo Tupuhoe, laikv- 
damas už rankos mažąjį Haumatą. Ber- 
niukas verkė. Nesulaikė ašarų ir didysis 
vadas. Prie molo neliko nė vieno, kuris 
nebūtų apraudojęs mūsų išsiskyrimą. Bet 
jų dainos tik tada nutilo, kai jas nustel- 
bė bangų gaudimas. 

Tie, kurie ištikimai stovėjo ant molo 
ir giedojo, atsiskyrė su šešiais draugais, 
o mes netekome šimto dvidešimt septynių. 
Netardami žodžio, stovėjome prie "Tama- 
ros” užkraščio ir žiūrėjome, kaip pasislė- 
pė už palmių molas ir kaip pamažu nu- 
grimzdo į vandenyną ir pačios palmės. 
Mes niūniavome įstrigusią būdingąją me- 
lodiją: “ilgai būkite tarp mūsų, nepa- 
mirškim vieni kitų, kad liktume visad kar- 
tu, net ir po to, kai vėl grišit į tolimą 
šalį"... 

Po keturių dienų iš vandenyno iškilo 
Tahiti, ne kaip perlų grandinė su palmių 
viršūnėmis, bet kaip nuogi, suskilę mėly- 
ni kalnai, prasikalę aukštai į dangų ir ap- 
sigaubę debesų sruogomis, kaip merginos 
gėlių vainikais. 

Dar kiek paplaukus, išsiskyrė savo ža- 
lia spalva kalnų tarpekliai. Vis daugiau 
ir daugiau matėsi žalios sūdrios pietų aug- 
menijos, dengiančios parudavusias uolas, 
molingus atskardžius ir gilias daubas bei 
kiaurymes, kurie raižė kalnuotąją salą ligi 
pat jūros pakrančių. Artėjant į krantą pa- 
sirodė lieknos palmės, viena prie kitos, 
visuose kloniuose ir visu pajūriu, o prieš 
jas — auksinės spalvos paplūdimis. Tahiti 
padarė vulkanai. Dabar jie jau užgesę, 
c koraliniai gyviai apjuosė salą rėvės lan- 
ku, kad jūra jos nenuneštų. 

Buvo ankstyvas rytas, kai praplaukėme 
pro rėvės angą, kaip pro kokius vartus 
į Papeetės uostą. Salos atkrantėj matėsi 
bažnyčių bokštai ir raudoni stogai, pu- 
siau pridengti milžiniškų medžių šakomis 
ir palmių lapais. Papeete yra Tahiti so- 
stinė, vienintelis miestas Prancūzų Okea- 
nijoj. Papeete — tai linksmybių miestas, 
vyriausybės būstinė ir visų susisiekimo li- 
nijų mazgas rytiniame Pacifike. 

Kai įplaukėme į uostą, tahitiečiai sto- 

vėjo susigrūdę, kaip spalvinga gyva sie- 
na ir laukė mūsų. Naujienos pasklista po 
salą vėjo greitumu. O pamatyti pae-pae, 
atplaukusį iš Amerikos, norėjo visi. 

“Kon-Tiki" gavo garbės vietą prie pro- 
menados pakrantės. Papeetes burmistras 
pasakė sveikinimą; maža Polynezijos mer- 
gaitė įteikė Polynezijos Draugijos didžiau- 
sią glėbį laukinių ir kvepiančių Tahiti gė- 
lių. Paskui suėjo jaunų merginų ir už- 
kabino ant kaklo po baltų gėlių vainiką, 
sveikindamos mus, atvykus į Tahiti, Piet- 
jūrių perlą. 

Aš dairiausi po minią, ieškodamas pa- 
žįstamo veido, savo įtėvio Teriieroo, sep- 
tyniolikos tengimių vadų viršininką. Aišku, 
buvo ir jis. Šis stambus, gyvybės pilnas 
vyras, kaip ir anais senais laikais, prasi- 
skverbė pro minią, ir žibąs džiaugsmu, 
sušuko: Tera Mateata! 

Tiesa, metai buvo palikę savo žymę, bet 
jis vis dar atrodė kaip puiki vado asme- 
nybė. 

— Pervėlai atplauki! — jis nusišypso- 
jo, — bet gerai. Tave pae-pae iš tikrųjų 
atnešė į Tahiti mėlyną dangą (terai ma- 
teata). Dabar mes žinosime, iš kur at- 
vyko mūsų protėviai. 

Po to įvyko priėmimas pas gubernato- 
rių, didelė šventė rotušėj, kvietimai plau- 

kė iš visų vaišingosios salos kampų. 

Toliau, užmiesty, gerai pažįstamame 
Popeno slėny tengimių vadas Teriieroo 
surengė didelę šventę, kaip anais gerais 
laikais. Kadangi Raroja nėra Tahiti, teko 
krikštyti tahitiečių vadų vardais tuos, ku- 
rie dar jų neturėjo. 

Leidome saulėtas ir nerūpestingas die- 
nas. Maudėmės lagūne, laipiojome kal- 
nais ir šokome pievoj po palmėmis hula- 
hula. Ėjo dienos, susidarė nemaža savai- 
čių. Atrodė, kad praeis nevienas mėnuo, 
kol sulauksime laivo, kuris pargabentų 
naino, kur laukė darbai ir pareigos. 

Vieną dieną atėjo žinia iš Norvegijos, 
kad Lars Christensen pasiuntė iš Samoa 
salos į Tahiti vieną iš savo laivų, 4000 
tonų “Thor", kad surinktų ekspediciją ir 
pargabentų į Ameriką. 

Ir taip vieną rytą į Papeete įslinko anas 
norvegų garlaivis. Prie jo šono prancū- 
zai atvilko jo mažąjį brolį “Kon-Tiki". Nuo 
didžiojo tautiečio nusileido milžiniška 
ranka apjuosė mažąjį giminaitį ir užkėlė 
ant denio. Palmių saloj aidėjo staugian- 
čios laivų sirenos. DPepeetes akmeninę 
krantinę aplipo rudi ir balti žiūrovai; 
jų prigužėjo pilnas laivas su atsisveikini- 
mo dovanomis ir gėlių vainikais. Atsirėmę 
į “Thor” užkraštį, tiesėme kaklus kaip 

žirafos, kad būtų kur sukabinti visus 
tuos vainikus. 

Kai per salą nuaidėjo paskutinį kartą 
sirena vadas Teriieroo mums šūktelėjo: 

— Jei norit grįžti į Tahiti, išmeskit į 
lagūną po vainiką, kai pradės plaukti lai- 
vas! 

Nuo krantinės atkabino lynus, laivo pil- 
ve garsiau sudundėjo mašinos, žaliajame 
vandeny pasigirdo malantis sraigtas. At- 
sargiai, iš lėto tolome nuo krantinės. 

Netrukus raudonieji stogai dingo už pal- 
mių, palmės už kalnų, o šie nugrimzdo, 
kaip šešėliai, į Ramųjį vandenyną. 

Mėlynuoju vandens paviršium riedėjo 
vilnys, bet dabar jos mūsų nebesiekė. Pa- 
dangėmis slinko balti pasato debesėliai. 
Mes nebepaisėme jų rodomo kelio. Pajun- 
gę gamtą, leidomės atgal į dvidešimtąjį 
amžių, likusį taip toli, toli nuo mūsų. 

Mūsų šešiukė stovėjo šalia savo mielų- 
jų devynių balsos rąstų iš Ouivedo ir jau- 
tėsi dėkingi, kad išliko gyvi. O lagūne 
prie Tahiti plūduriavo šešetas baltų gėlių 
vainikų, kuriuos kilnojo vilnelės, nešda- 
mos į saulėtą krantą. 


VERTEJO PAAIšKINIMAI 


Kovojant su jūrinės terminologijos sun- 
Kumais, naudojausi ir gimtojo Palangos 
pajūrio žvejų žodžiais. 

Neapsieita ir be tarptautinių terminų 
lietuvinimo, jei jie vartojami visoj eilėj 
jūrų tautų. 

Kad būtų lengviau sekti šią nuostabią 
mokslinę kelionę per Ramųjį vandenyną, 
patartina pirma susipažinti su žemiau pa- 
duocamais jūrinių žodžių paaiškinimais. 

Palangos žvejų žodžiai atžymėti (Pal.), 
iš kitų jūrinių tautų paimtieji terminai — 
(iarpt.), o vienas kitas panaudotas nauja- 
daras gali būti ir niekuo nepažymėtas. 

Stasys Vainoras 


Ardumas (Pal): Keturkampės burės 
(rojinės) viršutinė kartis, pakabinama 
skersai stiebo. 

Bakbordas (tarpt.): kairysis laivo šonas. 

Borda (Pal.): laivo užkraščiai, valties 
šonų viršus. 

Botsmanas (tarpt.): kariniame laivyne 
— viršila, prekybiniame — vyriausias Iš 

cilinių jūrininkų, vadovaująs kasdieni- 
niams darbams laive. 

Būrvilkas arba burvilkis (Pal.): virvė, 
kuria traukiama burė į stiebą. 

Ciekis (Pal.): smėlio sekluma išilgai jū- 
ros pakraščio. Ciekius suneša ir išsklaido 
jūros srovės, kur dugnas smėliuotas. 

Delfinas: žinduolių giminės jūrų gyvū- 
nas, mėgstąs lydėti laivus ir šokinėti su- 
sitelkus į būrius. Skirti nuo dolfino arba 
eldorado makrelės, plėšrios atogrąžų žu- 
vies. 

Drankis (Pal.): tamsių debesų krūva no- 
rizonte, paprastai reiškiąs iš ten ateisian- 
čia audrą. 

Dūlos (Pal.): du mediniai ar geležiniai 
pirštai (šakė), tarp kurių įdedamas irklas. 

Dūrkis (Pal): pati užpakalinė laivo, 
valties dalis. 

Oere (minkštoji o): norvegų, švedų kro- 
nos šimtoji dalis, “centas”. 

Glymai (Pal.): gleivios ir slidžios jūros 
samanos. 

Gožos (Pal.): lūžtančios, sprogstančios 
bangos jūros pakrašty arba virš seklūmų 
tolimesniuose vandenyse. 

Harpūna: vienašakė perstekė, ietis su 
“barzdele", kaip meškerė, sviedžiama į di- 
desnę žuvį. 

Inkarinė (Pal.): inkaro virvė arba gran- 
dis. 

Kanas: indėnų, polynezų valtelė, varo- 
ma mentėmis. 

Kielis arba kylis (Pal.): apatinė laivo 
dalis, sueinanti į “kylį". Palangos žvejai 
tačiau skiria laivo kielį nuo medžių kylio 
kelmams skaldyti. 

Kūrpė arba padas, stiebo (Pal.): atspa- 
ra laive, kur įremiamas ir įstatomas stie- 
bas. 

Lagūnas (tarpt.): 1) įsiterpę giliau į sau- 
sumą jūrų vandenys, lyg ir mažas ežeras; 
2) pajūrio vandenys, atskirti nuo pačios 
jūros seklumomis, mažomis salelėmis; 3) 
jūros plotas, atitvertas koralinių salelių 
lanku arba puslankiu (atolais). 

Lėocas: navigatorius, vedąs svetimus lai- 
vus pavojingais pakraščių, uostų ir upių 
vandenimis. 

Lòcų žuvys: mažos, dryžuotos žuvys. 
nuolat plaukiančios su rykliais. Senų jū- 
rininkų pasakojimu, šios žuvelės vedan- 
čios prie grobio “aklus" ryklius, kaip kad 
locai veda laivus. 

Makrėlė, eldorado: viena iš svarbiųjų ir 
didžiųjų Žvejojamų maistui žuvų atogrąžų 
vandenyse. Norvegai, vokiečiai ją vadina 
dolfin, anglai — dolphin. Reikia skirti nuo 

delfino (norv. springval, vok. Tuemmler 
arba Meerschwein, angl. porpoise). 

Mūrgla (Pal.): smulkus lietus, lašnojan- 
tis rūkas. Iš čia žodis murgluoti. 

Plaukynės (Pal.): gelbėjimosi liemenė 
arba ratas iš kamščio arba kitokios leng- 
vos ir neskęstančios medžiagos. 

“Poncho" (isp.): paprastas lietaus dra- 
bužis — gabalas medžiagos su skyle vidu- 
ry galvai iškišti. 

Ragas (Pal.): laivo priešakys; aplinki- 
nė vieta — paragė. Radu vadina ir Žemės 
išsikišimą į jūrą. 

Raginė (Pal.): įtempta atsparos virvė 
tarp stiebo galūnės ir laivo priešakio-rago. 

Rašalinė žuvis: aštuonkojų, oktopų gi- 
minės narys, kurio du čiuptuvai ilgesni 
už kitus šešis. Vardą gavo nuo cheminio 
skysčio, “rašalo”, kurį purškia pavojaus 
metu. 

Rēgztis (Pal.): iš šniūrų numegzta ir pa- 
kabinama lova laivuose. 

Rėvė (Pal.): povandeninių uolų eilė ar- 
ba ir ištisinis koralų mūras. 

Rojinė būrė (Pal.): pati primityviškiau- 
sia keturkampė burė, keliama skersai ir 
priešaky stiebo, kokią vartodavo vikingai. 

Ruzgda (Pal.): vidutiniško stiprumo vė- 
jas palankus buriuoti. 

Sausas dokas: didelė kaladė arba plat- 

forma, iškelianti iš vandens laivą, kai rei- 
kia taisyti jo apačią. 

Sekstantas: optikos instrumentas laivo 
seografinei pozicijai nustatyti. 

Srovlapis: žemėlapis, tiksliau — jūrla- 
pis, rodąs vandens srovių kryptis. 

Skotė (Pal.): virvė, kuria vairuotojas 
reguliuoja vėjo tvenkimą į burę. 

Staris (Pal.): trumpas, stiprus lietus. 

Striktas (Pal.): žuvis arba jos gabalas, 
užmautas ant meškerės žuvims masinti, vi- 
lioti. 

Svyla (Pal.): staigus ir stiprus vėjo pūs- 
telėjimas. 

Škūna, škūneris, šūneris: dviejų ir dau- 
giau stiebų burlaivis. škūnoj burės yra 
prie stiebų šonų, ne skersai stiebų. 

Šlūkas (Pal.): burės permetimas į kitą 
vėjo pusę, tiksliau — vėjo permetimas į ki- 
tą burės pusę, buriuojant zigzagais prieš 
vėją. Iš čia žodis šlakuoti. 

Šliūižis (Pal): laivo šonu arba dugnu 
šliaužianti vandeniu plati lenta. Jis pade- 
da išlaikyti laivą arčiau nusistatyto kelio, 
neleidžia taip daug srovei nunešti laivą į 
šoną. 

Šoninės (Pal.): virvės, einančios abejo- 
se pusėse nuo stiebo viršūnės ligi bordų. 
Jos laikot virtai stiebą kurpėj arba pade 
ir neleidžia krypti į šonus. 


410 


Štirbordas, stirbordas arba šturbordas: 
laivo dešinysis šonas. 

Tricė (Pal.): į gabalą medžio arba me- 
talo įtaisyta ant ašies špūlė, ant kurios ap- 
suka virvę, norint ją įveržti. 

Žlámba (Pal.): vėjo įginta, išjudinta jū- 
ra, bet dar ne audros laikas. Žodis židm- 
boti reiškia riedėti vidutiniškoms bangoms. 

II. PASIRUOšŠIMAS EKSPEDICIJAI 

TURINYS 


Žvilgsnis atgal. Senis iš Tatuhivos. Vėjas ir 
srovė. Tiki pėdsakų beieškant. Iš kur kilę Po- 
lynezijos gyventojai. Pietjūrių paslaptys. Le- 
gendos apie Kon-Tiki ir baltąją rasę. Prasi- 
deda II pasaulinis karas. 


Pas žinovus. Jūrininkų namuose. Paskutinė iš- 
eitis. Tyrinėtojų klubas. Naujoji kelionės ap- 
ranga. Pirmasis palydovas. Triumviratas. Dai- 
Nininkas ir du sabotažininkai. Į Vašingtoną. Pa- 
sitarimas karo departamente. Su pageidavimų 
sąrašu pas vyriausiąjį aprūpintoją. Pinigų 
klausimas. Tarp JT diplomatų. Skridimas į 
Ekvadorą. 


Nusileidžiame prie pusiaujo. Balsos problema. 
Skrendame į Quito. Galvų medžiotojai ir ban- 
didos. Džypu per Andus. Džiunglių gilumoj. 
Guivedo.  Verčiame balsos rąstus.  Pasroviui 
Palengue upe. Viliojantis karo uostas. Laivyno 
ministerijoj Limoj. Pas Peru prezidentą. At- 
vyksta Danielssonas. Vėl į Vašingtoną. Dvylika 
kilų raštų. Hermano ugnies krikštas. Plausto 
statyba karo uoste. Įspėjimai kelionei prasi- 
dedant. Kon-Tiki krikštas. Sudiev, Pietų Ame- 
rika! 


IV. PER RAMŲJĮ VANDENYNĄ ....-o00oo0o0000000000-- 102 


Dramatiška pradžia. Išvelka į jūrą. Ateina vė- 
jas. Kova su bangomis. Gyvenimas Humboldto 
srovėj. Lėktuvas mūsų neranda. Rąstai geria 
vandeni. Skraidančių žuvų patiekalai Medis 
prieš virves. Keistas nakvynės draugas. Gyvat- 
žuvės nesekmė. Sala. Jūrų vaiduoklis. Susi- 
dūrimas su didžiausia žuvim pasaulyje. Vėžlių 
medžioklė. 

V. PUSIAUKELYJE aaa 157 
Kasdieninis gyvenimas ir tyrinėjimai. Geria- 
masis vanduo plausto keliautojams. Roputės ir 
arbūzai išduoda paslaptį Kokoso riešutai ir 
krabai. “Jonukas”. Plaukiame per žuvies sriubą. 
Planktonai. Valgomos žarijos.Pobūvis su ban- 
giniu. Skruzdės ir ančių sraigės. Plaukiojantys 
naminiai gyvuliai. Makrelių draugystėj. Ryklių 
gaudymas. “Kon-Tiki" jūrų pabaisos vaidmeny- 
je. Locų žuvys ir remoros — ryklių palikimas. 
Skraidantys aštuonkojai. Nepažįstamas svečias. 
Narūno pintinė. Tarp tunų ir bonitų. Netikra 
revė. Šliuižis išsprendžia mįslę. 


VI. ARTĖJANT Į POLYNEZIJĄ ...... 217 


Juokingas “laivas”. Pasivažinėjimas gumine val- 
tim. Vandens tyruose. Bambukinė palapinė van- 
denyne. Ilgumos linijoj su Velykų sala. Salos 
paslaptys. Akmeniniai dievai. Raudonų akmenų 
perukai. “Ilgaausiai". Tiki tiesia tiltą. Kalban- 
tys vietovardžiai. Ryklių gaudymas rankomis. 
Papūga. Šaukia L12B. Žvaigždžių kompasas. 
Trejeta bangų. Audra. Kraujas jūroj, kraujas 
ant plausto. Žmogus už bordo. Vėl audra. “Kon- 
Tiki" išglera. Pirmieji pranašai iš Polinezijos. 

VII. PRIE PIETJORIŲ SALŲ aaa eneanans 290 


Pirmasis sausumos ruožas. Praneša pro Puka- 
Puka. Iškilminga diena ties Antagau rėvėmis. 
Ant slenksčio į rojų. Pirmieji tengimiai. “Kon- 
Tiki" nauja įgula. Knuto atostogos krante. Ko- 
va su gamtos elementais. Vėl neša į vandeny- 
ną. Jūros pavojuose. Nuo Takumės iki Rarojos. 
Pragariškuose verpetuose ir dundančiose go- 
žose. Avarija. Plaustui sudužus. Išsikeliame į 
dykią salą. 


VIII. TARP POLYNEZIEČIŲ aaaaaanaaaian 343 


Robinzonada.  Nerimastis dėl atcities. “Kon- 
Tiki" duoda žinią. Sudužę laivai. Neapgyventos 
salos. Kova su unguriais. Mus užtinka tengimiai. 
Vaiduokliai ant rėvės. Pasiurtiniai sveikina 
vadą. Prisimena Kon-Tiki. Potv.nis. Laivu per 
salą. Liekame keturiese. Persikeiiame pas ten- 
gimius. Sutikimas kaime. Saulėtekio vrotėviai. 
Hula šventė. Stebukladariai su radijo aparatu. 
Mus pakrikštija karalių vardais. Laivo sudū- 
žėliai. “Tamara" išgelbsti “Maoac . Į Tahiti 
Pasimatymas krantinėj. Karališkas gyvenimas. 
Šešetas vainikų. 

